
„în pofida opiniei comune, care tratează fenomenele 
oculte cu un zâmbet dispreţuitor, strădania mea prezintă 
numeroasele lor legături cu domeniile medicinei şi psiho¬ 
logiei, precum şi numeroasele întrebări pe care le ridică 
pentru noi acest domeniu necercetat“, scria Jung în prin¬ 
cipalul studiu al prezentului volum, dedicat analizei unei 
experienţe spiritiste. 

Aşa cum Freud a reabilitat nevroza şi visul ca surse pentru 
cunoaşterea psihicului sănătos, Jung arată interes ştiinţific 
nu numai pentru spiritism şi fenomenele „oculte“, ci şi 
pentru alte domenii marginalizate de ştiinţa oficială a 
epocii, cum ar fi astrologia şi alchimia. De asemenea 
„nebunia" (psihoza) devine pentru psihiatrul şi psihana¬ 
listul elveţian sursa principală a descoperirii inconştientu¬ 
lui colectiv. 

Sunt fenomenele oculte, astrologia, alchimia 
incompatibile cu ştiinţa? Lucrarea de doctorat 
a lui Jung, care constituie principala piesă a 
celui de-al doilea volum, conţine un net răs¬ 
puns negativ. Astfel manifestările stranii ale 
mediumului spiritist de cincisprezece ani şi 
jumătate din această lucrare primesc de fieca¬ 
re dată o surprinzătoare explicaţie psihologică. 








încă înainte de a-1 cunoaşte pe Freud şi 
opera sa, lung schiţase o concepţie de¬ 
spre inconştient. Termenul „complex", a 
cărui paternitate îi aparţine, menit unei 
glorioase cariere în interiorul şi în afara 
psihanalizei, apare chiar în scrierile sale 
timpurii. Tot aici întâlnim şi câteva din 
leit-motivele operei jungiene: toate idei¬ 
le noi şi creativitatea spirituală în genere 
îşi au originea în inconştient. 

* 

* * 

Din seria operelor complete ale lui C.G. 
lung a apărut volumul întâi, Arhetipurile 
şi inconştientul colectiv. Următoarele 
apariţii vor fi: Tipurile psihologice şi 
Aion. 

DESPRE PSIHOLOGIA 
ŞI PATOLOGIA AŞA-NUMITELOR 
FENOMENE OCULTE 


Dedicată logodnicei mele 




I. 

DESPRE PSIHOLOGIA 
ŞI PATOLOGIA AŞA-NUM IŢELOR 
FENOMENE OCULTE 1 


în acel domeniu mare al inferiorităţii psihopatice, din care ştiinţa 
a delimitat imaginile patologice ale epilepsiei, isteriei şi neurasteniei, 
ne întâlnim cu observaţii singulare, care se referă la stări rare ale con¬ 
ştiinţei, asupra interpretării cărora autorii nu s-au pus încă de acord. 
Este vorba despre acele observaţii care apar sporadic în literatura de 
specialitate despre narcolepsie, letargie, automatisme ambulatoire, am¬ 
nezie periodică, double conscience , somnambulism, reverie patologică 
şi minciună patologică etc. 

Stările amintite sunt atribuite în parte epilepsiei, în parte isteriei, 
în parte stării de epuizare a sistemului nervos, neurasteniei, iar în par¬ 
te li se recunoaşte acestora şi demnitatea unei boli sui generis. înşişi pa¬ 
cienţii afectaţi trec ocazional printr-o întreagă gamă de diagnostice, de 
la epilepsie, prin isterie până la simulare. 

într-adevăr, pe de o parte, aceste stări nu pot fi separate decât cu 
cea mai mare dificultate, în unele condiţii chiar deloc, de nevrozele 
amintite, iar pe de altă parte anumite trăsături indică, dincolo de do¬ 
meniul inferiorităţii patologice, spre o înrudire mai mult decât doar 
analogică cu fenomene ale psihologiei normalului, ba chiar cu psiho¬ 
logia superiorului, a geniului. 

i [Disertaţie inaugurală la prof. Eugen Bleuler, Facultatea de Medicină de la Uni¬ 
versitatea ZUrich. In ediţia prezentă este vorba de o reproducere a disertaţiei, care 
se deosebeşte de original doar prin faptul că încheierea a fost uşor modificată, res¬ 
pectiv a fost făcută ceva mai generală. Apărută la Oswald Mutze, Leipzig, 1902.] 

Oricât de diferite ar fi unele de altele fenomenele singulare ale aces¬ 
tui domeniu, totuşi nu există cu siguranţă nici un caz care să nu fie le¬ 
gat de alte cazuri tipice cu ajutorul punţii create de un caz intermediar. 
Această înrudire se extinde adânc în tablourile patologice ale isteriei şi 
epilepsiei. Ba chiar mai nou s-au ridicat voci care susţin că nu ar exis¬ 
ta nici o delimitare definitivă între epilepsie şi isterie, iar o diferenţă ar 
fi evidentă abia în cazurile extreme. Astfel, de pildă, vorbeşte Steffens: 
„Ajungem necondiţionat la ideea că esenţa isteriei şi epilepsiei nu este 
deloc diferită în principiu, ci aceeaşi cauză a bolii apare aici în forme 
diferite şi cu o intensitate şi o durabilitate variate." 2 

Delimitarea isteriei şi a anumitor forme limită de epilepsie faţă de 
inferioritatea psihopatică înnăscută şi dobândită se loveşte, de aseme¬ 
nea, de dificultăţi foarte mari. Simptomele unui tablou patologic sau 
altuia se extind adânc în domeniul învecinat, astfel încât faptele sunt 
forţate atunci când se vrea să fie privite izolat, ca aparţinând unui do¬ 
meniu sau altul. Delimitarea inferiorităţii psihopatice de normal este 
pe deplin un lucru imposibil. Diferenţa constă, pretutindeni, în „mai 
mult" sau „mai puţin". De aceleaşi dificultăţi se loveşte gruparea în do¬ 
meniul inferiorităţii înseşi. Aici se pot delimita doar în mare anumite 
grupe, care se cristalizează în jurul unui nucleu caracterizat prin trăsă¬ 
turi foarte specifice. Dacă punem în paranteză cele două mari grupe 
ale inferiorităţii, cea legată de intelect şi cea legată de dispoziţie, atunci 
ne mai rămân doar inferiorităţile cu coloratură predominant isterică, 
epileptică (epileptoidă) sau neurastenică, care nu sunt caracterizate 
nici de inferioritatea intelectului, nici de cea a dispoziţiei. în acest do¬ 
meniu inaccesibil unei clasificări sigure apar predominant stările mai 
sus numite. Ele pot apărea, după cum se ştie, ca fenomene parţiale ale 
unei epilepsii sau isterii specifice sau ca existenţe aparte în domeniul 
inferiorităţii psihopatice, acolo unde îşi datorează calificarea drept 
„epileptice" sau „isterice" deseori unor fenomene secundare neesen¬ 
ţiale, accesorii. Astfel, somnambulismul este de regulă subordonat bo¬ 
lilor isterice, pentru că ocazional este un fenomen parţial al unei iste¬ 
rii grave sau pentru că este acompaniat de aşa-numite simptome 
„isterice" uşoare. Binet spune: „11 n’y a pas un somnambulisme, un 

2 Ober drei Fiille von „Hysteria magna “, p. 928. 

etat nerveux toujours identique â lui-meme, il y a des somnambulis- 
mes.“ 3 Ca fenomen parţial al unei isterii profunde, somnambulismul 
nu este un fenomen necunoscut, dar ca existenţă patologică aparte, ca 
boală sui generis , el este, conform cu literatura germană de specialita¬ 
te, destul de rar. Aşa-numitul somnambulism spontan din domeniul 
unei inferiorităţi psihopatice cu coloratură isterică nu este un fenomen 
prea frecvent, şi de aceea merită efortul să supunem asemenea cazuri 
unui studiu mai precis, pentru că ele oferă ocazional o bogăţie de ob¬ 
servaţii interesante. 

Domnişoara E., 40 de ani, necăsătorită, contabilă într-o firmă 
mare, nu este împovărată genetic. Ar fi de amintit cel mult că un fra¬ 
te, după o nefericire în familie şi o boală, a devenit uşor nervos. Edu¬ 
caţie bună, caracter vesel, vioi, nu făcea economii, „avea mereu ceva 
mare în cap". Era foarte generoasă, blândă, făcea multe pentru părin¬ 
ţii ei care trăiau în condiţii modeste şi pentru familii străine. Totuşi nu 
se simţea fericită, crezând că nu este corect înţeleasă. După ce mai de¬ 
mult fusese mereu sănătoasă, acum câţiva ani a fost tratată pentru tul¬ 
burări ale stomacului şi tenie. în timpul acestei boli, părul i-a albit în 
scurt timp. Mai târziu a avut şi tifos. O logodnă a fost dizolvată din ca¬ 
uza morţii logodnicului, în urma unei paralizii. De aproximativ un an 
şi jumătate, pacienta era foarte nervoasă. în vara anului 1897 a făcut o 
cură de aer şi apă. Ea însăşi povesteşte că de circa un an, în timpul lu¬ 
crului, are momente în care gândurile ei par a sta pe loc, fără ca ea să 
adoarmă. în calculele ei nu făcea nici o greşeală. Pe stradă mergea de¬ 
seori într-un loc greşit şi deodată observa că nici nu era pe strada po¬ 
trivită. Nu au apărut ameţeli sau leşinuri. Menstruaţia era mai demult 
regulată, fără dureri, o dată la patru săptămâni; de când a devenit ner¬ 
voasă şi suprasolicitată, la paisprezece zile o dată. De mult timp sufe¬ 
ră de dureri de cap obişnuite. Bolnava avea, lucrând la calculaţia şi 
contabilitatea unei firme mari, o muncă foarte solicitantă, pe care o în¬ 
deplinea cu conştiinciozitate. în ultimul an, solicitărilor de la locul de 
muncă li s-au adăugat şi alte probleme: fratele a trebuit să divorţeze 
brusc; pe lângă muncă, ea se ocupa şi de menajul acestuia, îl îngrijea 

3 Les Altârntions de la personnatiti, p. 2. 

pe el şi pe copilul lui grav bolnav şi aşa mai departe. Pentru a-şi reveni, 
a plecat pe 13.9 la o prietenă din sudul Germaniei. Marea bucurie de 
a-şi revedea prietena şi participarea la o petrecere au făcut imposibilă 
liniştea necesară. Pe 15.9 a băut, complet împotriva obiceiului ei, un 
litru de vin roşu cu prietena ei. După aceea s-au plimbat într-un cimi¬ 
tir. Ea a început să rupă flori de pe morminte şi să zgârie mormintele. 
Apoi nu şi-a mai amintit nimic despre asta. Pe 16.9 a rămas la priete¬ 
nă, fără să se întâmple şi altceva. Pe 17.9, prietena ei a adus-o înapoi la 
Ziirich. O cunoscută a venit cu ea la spital. Pe drum a vorbit mereu 
clar, dar era foarte obosită. In faţa clinicii s-au întâlnit cu trei băieţi, pe 
care i-a desemnat ca trei morţi pe care i-ar fi dezgropat. Ea voia acum 
să meargă în cimitirul aflat în apropierea clinicii şi a putut fi adusă în 
clinică numai cu multe artificii de convingere. 

Bolnava este mică, cu o constituţie delicată, uşor anemică. Limita 
din stânga a inimii este uşor mărită, fără zgomote evidente; câteva ex¬ 
trasistole. Pe valva mitrală apar tonuri foarte puternice. Ficatul ajun¬ 
ge până la marginea coastei superioare. Reflexul patelar este uşor mă¬ 
rit, altfel nici un reflex de tendon. Nici o anestezie şi analgezie, nici o 
paralizie. O verificare în mare a câmpului vizual cu mâinile nu a scos 
la lumină nici o îngustare a acestuia. Părul de pe cap foarte deschis, 
alb-gălbui. Bolnava arată corespunzător cu vârsta ei. Pacienta poves¬ 
teşte foarte clar despre viaţa ei şi evenimentele din ultimul timp; doar 
despre evenimentele din cimitirul din C. şi din faţa spitalului nu-şi 
aminteşte nimic. în noaptea dintre 17 şi 18.9 a vorbit cu paznica şi a 
spus că vede întreaga cameră plină de morţi, în formă de schelete. Ea 
nu era foarte speriată, mai degrabă se mira că paznica nu îi vedea. O 
dată s-a îndreptat spre fereastră. Altfel a fost liniştită. în dimineaţa ur¬ 
mătoare, a văzut iar schelete în pat; după-amiaza nu le-a mai văzut, 
în noaptea următoare, la ora patru, s-a trezit şi i-a auzit pe copiii 
morţi din cimitir strigând că ar fi fost îngropaţi de vii. Voia să iasă ca 
să-i dezgroape, însă a putut fi reţinută. Dimineaţa la ora şapte era încă 
în stare delirantă şi acum îşi amintea exact evenimentele din cimiti¬ 
rul din C. şi din apropierea spitalului. A povestit că voia să-i dezgroa¬ 
pe pe copiii morţi care o strigau în cimitirul din C. A rupt florile doar 
pentru a elibera mormintele şi a le putea deschide. în această stare, i 
s-a explicat de către profesorul Bleuler că îşi va aminti totul şi după 

aceea în stare normală. Bolnava a mai dormit un timp dimineaţa, iar 
apoi a fost limpede la minte, simţindu-se relativ bine. îşi amintea în- 
tr-adevăr de atacuri, dar se purta faţă de acestea mult prea indiferent, 
în nopţile următoare, cu excepţia celei dintre 22 şi 23 şi a celei dintre 
25 şi 26 septembrie, a avut din nou atacuri scurte cu conţinut delirant, 
în care avea de-a face cu morţii; atacurile difereau între ele în privin¬ 
ţa detaliilor. De două ori i-a văzut pe morţi în patul ei; însă părea să 
nu se teamă de ei, ci chiar a coborât din pat pentru a nu-i „jena" pe 
morţi. De mai multe ori a vrut să iasă din cameră. 

După câteva nopţi libere a urmat, în noaptea dintre 30.9 şi 1.10, 
încă un atac scurt, în care îi striga pe morţi de la fereastră. în timpul 
zilei a fost mereu conştientă. Pe 3 octombrie a văzut, aşa cum a poves¬ 
tit după aceea, o mulţime de schelete în salon, fiind complet conştien¬ 
tă. Deşi se îndoia de realitatea scheletelor, ea nu s-a putut convinge că 
halucinează. în noaptea următoare, între orele 12 şi 1 — atacurile tim¬ 
purii apăreau pe la această oră — a avut de-a face cu morţii, timp de 
circa zece minute. S-a aşezat în pat, a privit îndelung într-un colţ şi a 
spus: „Acum ei vin — dar nu sunt toţi aici —, ei pot veni, sala este des¬ 
tul de mare, toţi au loc. Când vor fi toţi aici, voi veni şi eu.“ Apoi s-a 
întins, spunând: „Aşa, acum sunt toţi aici" şi a adormit din nou. Di¬ 
mineaţa nu şi-a mai amintit deloc de aceste atacuri nocturne. Atacuri 
foarte scurte au apărut şi în nopţile de 4/5, 6/7, 9/10, 13/14, 15/16 oc¬ 
tombrie, între orele 12 şi 1. Ultimele trei atacuri au survenit în timpul 
menstruaţiei. Paznica a încercat să vorbească cu ea de mai multe ori, 
i-a arătat felinarul aprins de pe stradă, copacii; însă bolnava nu a reac¬ 
ţionat la aceste abordări. De atunci atacurile au dispărut complet, bol¬ 
nava s-a plâns de o serie de suferinţe pe care le avusese deja din timpul 
desfăşurării anterioare. Şi anume s-a plâns foarte mult de dureri de 
cap, care, în dimineţile de după atacuri, deveneau insuportabile, aşa 
cum spunea pacienta. 0,25 Sacch. lactis a ajutat prompt. Apoi s-a plâns 
de dureri în ambele antebraţe, pe care le-a descris ca şi cum ar fi fost 
vorba de o „tendovaginită". Ea considera că muşchii fosei poplitee erau 
o umflătură şi îşi dorea să fie masaţi. Obiectiv nu se putea dovedi ni¬ 
mic, iar când plângerile au fost ignorate, suferinţa a trecut. Ea s-a plâns 
mult timp din cauza unei îngroşări a unghiilor degetelor de la picioa¬ 
re, continuând să facă acest lucru şi după ce partea îngroşată a fost în- 

lăturată. Somnul era deseori neliniştit. Bolnava nu şi-a dat acordul 
pentru a fi hipnotizată împotriva atacurilor nocturne. în cele din urmă 
ea s-a hotărât totuşi să trateze durerile de cap şi tulburările de somn 
prin hipnoză. S-a dovedit a fi uşor influenţabilă şi chiar din prima şe¬ 
dinţă a intrat într-un somn adânc, cu analgezie şi amnezie. 

în noiembrie a fost întrebată din nou dacă îşi aduce aminte de ata¬ 
cul din 19.9, pentru care i se sugerase capacitatea de amintire. I-a fost 
foarte greu să-şi amintească de acest lucru şi în cele din urmă a putut 
povesti doar faptele principale, detaliile rămânând uitate. 

Aici se mai poate adăuga că bolnava nu este deloc superstiţioasă, 
iar în zilele când era sănătoasă nu se interesa niciodată în mod special 
de lucrurile supranaturale. în timpul întregii durate a tratamentului, 
care s-a încheiat pe 14.11, s-a evidenţiat marea indiferenţă a bolnavei 
faţă de boală şi chiar faţă de însănătoşire. în primăvara următoare, bol¬ 
nava s-a supus din nou unui tratament ambulatoriu al durerilor de 
cap, care au apărut din nou, treptat, din cauza muncii solicitante. în 
rest, starea ei nu lăsa de dorit. S-a constatat doar că ea nu-şi mai amin¬ 
tea nimic de atacurile din toamna trecută şi nici de cel din 19.9 şi cele 
anterioare. însă în hipnoză a putut povesti bine evenimentele din ci¬ 
mitir, din faţa spitalului şi din timpul tulburărilor nocturne. 

Cazul nostru aminteşte, prin halucinaţiile unice şi prin apariţia sa, 
de stările care au fost descrise de von Krafft-Ebing ca „stări amâna¬ 
te de delir isteric“. El spune: „Este vorba... de cazuri uşoare de isterie, 
la care apar asemenea stări delirante... Delirul isteric amânat stă pe so¬ 
lul unei epuizări temporare... Oscilaţiile de dispoziţie par să stimule¬ 
ze apariţia sa. Recidivează uşor... Cel mai frecvent apar delirul de ur¬ 
mărire, deseori cu frică reactivă puternică, apoi delirul religios şi cel 
erotic. Halucinaţiile tuturor simţurilor nu sunt rare. Cele mai frecven¬ 
te şi mai importante sunt totuşi tulburările vizuale, de miros şi de sen¬ 
zaţie. Halucinaţiile vizuale se învârt foarte frecvent în jurul viziunilor 
animale, convoaielor mortuare, procesiunilor fantastice, în care apar 
morţi, demoni, fantome şi alte fiinţe asemănătoare. — Tulburările de 
auz sunt pur şi simplu acusme (ţipete, bubuituri, vuiete) sau halucina¬ 
ţii reale, de multe ori cu conţinut sexual. 1 * 4 

4 Lehrbucli der Psychiatrie, p. 581. (Citat modificat.) 

Viziunile de cadavre ale pacientei noastre şi apariţia acestora în ata¬ 
curi amintesc de stările care pot fi observate ocazional la istero-epilep- 
sie. Şi acolo apar viziuni specifice care sunt, spre deosebire de delirul 
amânat, legate de atacurile individuale. 

O doamnă de 30 de ani cu grande hysterie are stări crepusculare de¬ 
lirante, în care se ocupă predominant cu halucinaţii înspăimântătoa¬ 
re: vede cum copiii ei îi sunt răpiţi, cum animale sălbatice îi mănâncă 
pe aceştia etc. Pacienta are amnezie în privinţa conţinutului atacurilor 
individuale. 5 

O pacientă de 17 ani, de asemenea cu o isterie profundă, vede în 
timpul atacurilor cadavrul răposatei ei mame, care se apropie de ea 
pentru a o trage la ea. Pacienta are amnezie în privinţa atacurilor. 6 

Cazurile citate sunt isterii dificile, în care conştiinţa se afla pe o 
treaptă onirică mai profundă. Numai modul atacului şi stabilitatea ha¬ 
lucinaţiilor indică o anumită înrudire cu cazul nostru, care în această 
privinţă are şi mai multe analogii cu stările isterice corespunzătoare, de 
exemplu cu acele cazuri în care un şoc psihic (viol etc.) a fost cauza apa¬ 
riţiei atacurilor isterice şi în care evenimentul declanşator este retrăit în 
mod stereotip halucinatoriu. însă cazul nostru capătă o caracteristică 
specifică prin identitatea conştiinţei din diferitele atacuri. Este vorba de 
un »6tat second“ cu memorie proprie şi separarea de starea de veghe 
printr-o amnezie totală. Aici el se deosebeşte de stările crepusculare 
amintite până acum şi se apropie de aşa-numitele stări somnambulice. 
Charcot 7 separă somnambulismul în două forme de bază: 

1. Delir cu necoordonare evidentă a reprezentărilor şi acţiunilor. 

2. Delir cu acţiuni coordonate. Starea se aseamănă cu cea de trezie. 
Cazul nostru intră în ultima categorie. Dacă prin somnambulism 

înţelegem o stare de trezie parţială sistematică 8 , în cazul discutării aces- 

5 Richer, Etudes cliniques sur l'hystiro-epilepsie, p. 483. 

6 loc. cit., p. 487 şi urm.; cf. şi Erler, Hysterisches und hystero-epileptisches Irresein, p. 
28; mai departe Cullerre, Un Cas de somnambulisme hysterique, p. 356. 

7 In: Guinon, Documents pour servir ă l’histoire des somnambulismes. 

8 „Mersul prin somn trebuie conceput ca o stare de trezie parţială sistematică, în care 
în conştiinţă intră un complex de reprezentare limitat, cu legătură logică. Nu apar 
contrareprezentări şi in acelaşi timp activitatea psihică se desfăşoară, în cadrul sfe¬ 
rei limitate a stării de veghe, cu o energie crescută." (Loewenfeld, Der Hypnotis- 
mus, p. 289) 


15 




Psihologia fenomenelor oculte 


tei afecţiuni trebuie luate în considerare şi acele cazuri singulare de 
amnezie cu atacuri, care au ajuns uneori să fie observate. Acestea sunt, 
fără a lua în socoteală noctambulismul, cele mai simple stări ale unei 
trezii parţiale sistematice. în literatura de specialitate, seria este deschi¬ 
să de cazul lui Naef 9 . El se referă la un domn de 32 de ani, care, pu¬ 
ternic împovărat, prezintă numeroase semne de degenerare, în parte 
funcţionale, în parte anatomice. Ca o consecinţă a suprasolicitării, deja 
de la 17 ani a avut o stare crepusculară caracteristică cu idei delirante, 
care a durat câteva zile şi s-a vindecat cu o amintire sumară. Mai târ¬ 
ziu a suferit de frecvente atacuri de vertij cu palpitaţii şi vărsături; to¬ 
tuşi aceste atacuri nu au fost legate niciodată de pierderea cunoştinţei. 
La încheierea unei boli cu febră, el a călătorit brusc din Australia la Zii- 
rich, a petrecut câteva săptămâni lipsit de griji şi vesel şi şi-a revenit 
abia când a citit, într-un ziar, vestea dispariţiei sale bruşte din Austra¬ 
lia. El avea o amnezie totală şi retrogradă pentru o perioadă de mai 
multe luni, care cuprindea călătoria în Australia, şederea acolo şi călă¬ 
toria de întoarcere. A/.am 10 publică un caz de amnezie periodică: Al- 
bert X, de 12 ani şi jumătate, cu tulburări isterice, este afectat în decurs 
de câţiva ani de mai multe ori de stări amnezice, în care uită să citeas¬ 
că, să scrie, să socotească şi chiar în parte să vorbească. între timp, exis¬ 
tă intervale de comportament normal. 

Un caz de „automatisme ambulatoire“ pe o bază categoric isterică, 
caz care se deosebeşte însă de cel al lui Naef prin apariţia unor atacuri 
în mai multe rânduri, este publicat de Proust: un bărbat educat de 30 
de ani prezintă toate fenomenele de grande hysterie, este foarte suges- 
tibil, are din când în când, deseori sub influenţa oscilaţiilor de dispo¬ 
ziţie, atacuri de amnezie, care se întind pe o durată de la două zile până 
la mai multe săptămâni. în aceste stări el colindă, vizitează rude, dis¬ 
truge diferite obiecte ale acestora, face datorii, este chiar, „pour acte de 
filouterie", adus în faţa instanţei şi condamnat. 11 

Un caz asemănător cu pulsiune deambulatorie este prezentat de 
Boeteau: o văduvă de 22 de ani cu isterie profundă se sperie de nece- 

9 Naef, Eitt Fall von temporiirer, lotaler, tlteilweise retrogradez Amnesie. 

10 Hypnotisme, double conscience et alterations de la personnalite. Un caz asemănător la 

Winslow, Obscure Diseases of the Brain and Disorders of the Mind, p. 405. 

n Cas curieux d'automatisme ambulatoire chez un hysterique. 

sitatea ameninţătoare a unei operaţii urgente de salpingită; ea părăseş¬ 
te spitalul în care a stat până atunci şi intră astfel într-o stare somnam¬ 
bulică, din care se trezeşte peste trei zile cu o amnezie totală. în aceste 
trei zile a făcut un drum de circa 60 km, pentru a-şi căuta copilul. 12 

William James comunică un caz de „ambulatory sort“: reverendul 
Ansei Boume, predicator ambulant, 30 de ani, psihopat, a avut de câ¬ 
teva ori atacuri de pierdere a cunoştinţei timp de o oră. într-o zi (17 
ianuarie 1887) el dispare brusc din Greene, după ce ridicase de la ban¬ 
că 551 de dolari. Timp de două luni e de negăsit. în această perioadă a 
condus, ca A.J. Brown, o dugheană de mărunţişuri în Norristown, 
Pennsylvania, a cumpărat cu regularitate marfă, deşi până atunci nu 
mai făcuse niciodată aşa ceva. Pe 14 martie 1887 s-a trezit brusc şi s-a 
întors acasă. Amnezie completă în acest interval de timp. 13 

Mesnet publică următorul caz: F., 27 de ani, sergent într-o trupă 
africană, a fost rănit la Bazeilles la osul parietal, a trecut un an până 
când rana s-a vindecat, o hemiplegie care a dispărut o dată cu vinde¬ 
carea. Pacientul a avut, în decursul bolii, atacuri somnambulice cu o 
îngustare puternică a conştiinţei, toate simţurile fiind paralizate, cu ex¬ 
cepţia simţului tactil şi unei mici părţi a simţului vizual. Mişcările erau 
coordonate, însă capacitatea acestora de a depăşi obstacolele era pu¬ 
ternic limitată. Pacientul prezenta în timpul atacurilor o pulsiune stu¬ 
pidă de a colecţiona. Prin diferite manipulări, conştiinţei sale i se pu¬ 
tea da un conţinut halucinatoriu, de exemplu i se dădea un băţ în 
mână, iar pacientul se transpunea imediat într-o scenă războinică. El 
se află în avanpost, vede duşmanul venind etc. 14 

Guinon şi Sophie Woltke au făcut următoarele experimente cu 
isterici: unei paciente aflată în criză de isterice i s-a ţinut în faţa ochi¬ 
lor un pahar albastru: ea a văzut pe el în mod regulat imaginea mamei 
ei pe un cer albastru. Un pahar roşu îi arăta o rană sângerândă, un pa¬ 
har galben o vânzătoare de portocale sau o femeie cu rochie galbenă. 15 

12 Automatisme sotmiambulique avec dedoublement de la personnaliti. 

13 The Principtes of Psycholagy 1 , p. 391 . 

14 De 1'Automatisme de la mimoire et du souvenir dans le somnambulisme pathologique. 

Citat in: Binet, LesAlterations, p. 3 şi urm. Cf. şi Mesnet, Somnambulisme sponta¬ 
ne dans ses rapports avec l’hysterie. 

15 De l’Influence des excitations des organes des sens sur Ies ballucinations. 

Cazul lui Mesnet aminteşte de cazurile de îngustare a memoriei în 
timpul atacurilor. 

MacNish comunică un caz corespunzător: o tânără doamnă apa¬ 
rent sănătoasă cade brusc, se pare fără a prezenta simptome prodroma- 
le, într-un somn profund, anormal de lung. La trezire uitase cuvintele 
şi tot ce ştia despre cele mai simple lucruri. Trebuie să înveţe din nou 
să citească, să scrie şi să socotească. Face progrese rapide în învăţarea 
acestor lucruri. După un al doilea atac de somn, se trezeşte din nou în 
prima ei stare normală, fără să-şi amintească de episodul intermediar al 
celei de a doua stări. Aceste stări au alternat în decurs de peste patru 
ani, în care conştiinţa prezenta continuitate în cadrul celor două stări, 
dar era separată amnestic de conştiinţa din starea normală. 16 

Aceste cazuri alese de diferite modificări ale conştiinţei aruncă o 
anumită lumină asupra cazului nostru. Cazul Naef prezintă două 
eclipse isteriforme de memorie, din care una este caracterizată prin 
apariţia ideilor delirante, iar cealaltă prin durata în timp, îngustarea 
conştiinţei şi pulsiune deambulatorie. Imboldurile nemijlocite carac¬ 
teristice sunt foarte evidente în cazurile lui Proust şi Mesnet. Putem 
face aici o paralelă între ruperea pulsională a florilor şi săparea mor¬ 
mintelor, aşa cum s-a observat în cazul nostru. Continuitatea conşti¬ 
inţei, pe care pacienta o prezintă în atacurile individuale, aminteşte de 
comportamentul conştiinţei din cazul MacNish, motiv pentru care 
cazul nostru poate fi conceput ca un fenomen trecător de conştiinţă 
alternantă. Conţinutul oniric halucinatoriu al conştiinţei îngustate din 
cazul nostru pare să nu considere îndreptăţită o subordonare necon¬ 
diţionată a acestuia în această grupă de double conscience. Halucinaţi¬ 
ile din a doua stare prezintă o anumită productivitate, care pare să fie 
condiţionată de autosugestibilitatea acestei stări. Vedem în cazul Mes¬ 
net apariţia proceselor halucinatorii pe baza unor stimuli tactili 
simpli. Subconştientul pacientei foloseşte percepţiile simple pentru 
construirea automată a unor scene complicate, care captează conştiin¬ 
ţa îngustată. Referitor la halucinaţiile pacientei noastre, putem să ne 
gândim la ceva asemănător, cel puţin circumstanţele exterioare în care 
s-a produs apariţia halucinaţiilor par să întărească bănuielile noastre: 

16 Pltilosophy of Sleep. Citat în: Binet, loc. cit., p. 4 şi urm. 

Plimbarea în cimitir induce viziunea scheletului, întâlnirea cu cei 
trei băieţi trezeşte halucinaţia copiilor îngropaţi de vii, ale căror voci 
sunt auzite de pacientă noaptea. Pacienta intră în cimitir în stare som¬ 
nambulică, iar aceasta se manifestă acum deosebit de intens în urma 
consumului de alcool; ea face acţiuni pulsionale, din care subconştien¬ 
tul ei primeşte totuşi anumite impresii. (Rolul pe care îl joacă aici al¬ 
coolul nu trebuie subestimat; conform experienţei, el acţionează asu¬ 
pra unor asemenea stări nu doar înrăutăţindu-le, ci se pare că i se 
poate atribui, ca oricărui alt narcotic, o anumită creştere a sugestibili- 
tăţii, condiţionată de el.) Impresiile căpătate în timpul somnambulis- 
mului se dezvoltă în continuare, subconştient, ca vegetaţii autonome 
şi apar în cele din urmă în percepţie ca halucinaţii. Astfel, cazul nos¬ 
tru se leagă strâns de stările onirice somnambulice, care au fost supu¬ 
se mai nou unui studiu în Anglia şi în Franţa. 

Absenţele care la început păreau a fi (ară conţinut capătă un conţi¬ 
nut printr-o autosugestie întâmplătoare, iar acesta se dezvoltă automat 
în continuare până la un anumit grad, dar care, în evoluţia ulterioară, 
probabil sub influenţa însănătoşirii incipiente, se opreşte şi în cele din 
urmă dispare total o dată cu vindecarea completă. 

Binet şi Fere au realizat numeroase experimente despre implan¬ 
tarea sugestiilor într-o stare de somn parţial. Ei au arătat, de exemplu, 
că este de ajuns să pui în mâna anesteziată a unei isterice un creion, 
pentru a obţine imediat scrisori lungi, automate şi alte lucruri asemă¬ 
nătoare, care sunt complet străine conştiinţei pacientei. Stimulii cuta¬ 
naţi din regiunile anesteziate sunt percepuţi în anumite condiţii ca 
imagini vizuale sau cel puţin ca reprezentări vizuale vii, care apar 
brusc. Aceste transmutări autonome ale unor stimuli simpli trebuie 
considerate a fi fenomenul originar al apariţiei imaginilor onirice som¬ 
nambulice. Chiar şi în cadrul sferei conştiinţei treze apar în cazuri rare 
fenomene asemănătoare. Astfel, de pildă, Goethe relatează că, atunci 
când, cu capul aplecat în faţă, stă aşa şi îşi imaginează o floare, el vede 
cum aceasta se modifică singură, prin apariţia unor combinaţii noi în 
aranjament. 17 în starea de semi-veghe, asemenea fenomene sunt con- 

17 Zur Naturwissenschaft im nllgemeinen, p. 333: „Aveam darul ca atunci când stăteam 
cu ochii închişi şi cu capul aplecat şi îmi închipuiam o floare în centrul organului 
vizual, aceasta să nu rămână aşa, in prima ei formă, ci începea să se descompună, iar 

siderate frecvent a fi aşa-numite halucinaţii hipnagogice. Automatis- 
mele pe care le ilustrează cazul lui Goethe se deosebesc de somnam- 
bulismul propriu-zis, în măsura în care reprezentarea iniţială din acest 
caz este conştientă, iar dezvoltarea ulterioară a automatismului se 
menţine în anumite limite datorită reprezentării iniţiale, prin urmare 
în cadrul domeniului numai motor sau vizual. 

Dacă reprezentarea iniţială dispare sau nu a fost niciodată conştien¬ 
tă, iar dezvoltarea automată intră în domenii învecinate, adică, de 
exemplu, la perceperea florii se adaugă reprezentarea unei mâini care 
o culege sau reprezentarea mirosului florii, pierdem orice posibilitate 
a unei delimitări a automatismului treaz de cel din starea somnambu¬ 
lică. Singura caracteristică diferenţiatoare este atunci acel „mai mult“ 
sau „mai puţin". Vorbim atunci într-un caz de „halucinaţii treze ale 
omului sănătos", în celălalt caz de „viziuni onirice ale somnambulu¬ 
lui". Interpretarea atacurilor pacientei noastre ca isterice capătă mai 
multă siguranţă, datorită dovedirii unei apariţii probabil psihogene a 
halucinaţiilor. Ea este sprijinită în plus şi de plângerile pacientei (du¬ 
reri de cap şi „tendovaginită"), care s-au dovedit a fi accesibile unui 
tratament sugestiv. Doar factorul etiologic nu capătă, prin diagnosti¬ 
cul de „isterie", o consideraţie suficientă, şi ar fi de fapt de aşteptat a 
priori ca în decursul bolii, care corespunde totuşi vindecării unei epui¬ 
zări prin linişte, să fie observate ici-colo trăsături care pot fi interpre¬ 
tate ca fenomene de epuizare. Se pune întrebarea dacă nu cumva ata¬ 
curile la început asemănătoare unei absence şi apoi somnambulice nu 
ar putea fi concepute ca stări de epuizare, respectiv „crize neurasteni¬ 
ce". Noi ştim că în domeniul inferiorităţii psihopatice se poate ajunge 
la diferite întâmplări epileptoide, a căror apartenenţă la epilepsie sau 
isterie este cel puţin îndoielnică. Westphal spune literal: „Sprijinin- 
du-mă pe diferite observaţii, afirm deci că aşa-numitele atacuri epilep¬ 
toide formează unele dintre cele mai comune şi mai frecvente simpto- 
me... în grupa de boli pe care le considerăm boli psihice şi neuropatii 
şi că simpla existenţă a unuia sau a mai multor atacuri epileptice sau 

din interiorul ei se desfăşurau mereu alte flori din frunze colorate sau şi verzi: nu 
erau flori naturale, ci fantastice, însă erau regulate ca rozetele sculptorului. Era im¬ 
posibil să fixez creaţia ce izvora continuu, însă ea dura atât de mult cât voiam, nu 
pălea şi nu sporea." 


20 



Despre psihologia şi patologia aşa-numitelor fenomene oculte 


epileptoide nu este definitorie nici pentru caracterul şi forma bolii, nici 
pentru decursul şi prognoza ei... Conceptul de epileptoid l-am folosit 
aici în cel mai larg sens pentru atacul însuşi." 18 

Elementele epileptoide ale cazului nostru nu mai trebuie reliefate; 
se poate ridica obiecţia că această coloratură a întregului tablou este 
exclusiv isterică. Faţă de acest lucru se poate indica faptul că nu orice 
somnambulism este eo ipso isteric. în cazul epilepsiei specifice apar 
ocazional stări care sunt direct puse în paralel cu stările somnambuli¬ 
ce sau care, cu excepţia atacului propriu-zis de spasme, se deosebesc 
de stările isterice. 19 

Aşa cum arată Diehl 20 , pe terenul inferiorităţii neurastenice se 
ajunge la „crize" care deseori îl pun în dificultate pe diagnostician. Un 
anumit conţinut al reprezentării se poate repeta chiar stereotip în cri¬ 
zele individuale. Recent, Morchen 21 a publicat şi el un caz de obnu¬ 
bilare neurastenică epileptoidă. 

Comunicării domnului profesor Bleuler îi datorez următorul caz: 
un domn educat de vârstă medie — fără antecedente epileptice — s-a 
epuizat printr-o muncă psihică excesivă, timp de mulţi ani. Fără alte 
simptome prodromale (nici o depresie etc.), are în timpul unei vacan¬ 
ţe o tentativă de sinucidere, prin faptul că, într-o obnubilare specifică, 
se aruncă brusc în apă de pe un mal populat. Este scos imediat din apă, 
are numai amintiri sumare. 

Luând în considerare aceste observaţii, se poate recunoaşte cu si¬ 
guranţă că neurastenia joacă un rol considerabil în întâmplările pa¬ 
cientei noastre. Durerile de cap şi „tendovaginita" indică existenţa unei 
isterii relativ uşoare, dar care în mod obişnuit este latentă şi devine ma¬ 
nifestă abia sub influenţa epuizării. Geneza tabloului patologic speci¬ 
fic ne explică înrudirea acestuia, arătată mai sus, cu epilepsia, isteria şi 
neurastenia. Să rezumăm: domnişoara Elise K. are o inferioritate psi- 

18 Agorapliobie, p. 158. 

19 Pick, Vom Bewufitsein in Zustănden sogenunnler Bewufitlosigkeit, p. 202; apoi Pel- 
man, Ober dns Verhalten des Gedăclunisses bei den verscliiedenen Formen des Irre- 
seitis , p. 78. 

20 Neurasthenisclie Krisen , p. 366: „Când bolnavii îşi descriu pentru prima dată crize¬ 
le, ei îmi oferă o imagine care ne duce cu gândul la indispoziţia epileptică. în acest 
sens m-am înşelat deseori...“ 

21 Ober Diimmerzustilnde , cazul 32, p. 75. 

hopatică, cu tendinţe spre afecţiuni isterice. Sub influenţa unei epui¬ 
zări nervoase, ea se îmbolnăveşte de atacuri „epileptoide" de buimă¬ 
ceală, a căror semnificaţie este încă nesigură. Sub influenţa unei canti¬ 
tăţi neobişnuit de mari de alcool, atacurile se extind, devenind clar 
somnambulisme cu halucinaţii, care se raportează oniric la percepţii 
exterioare întâmplătoare. O dată cu vindecarea epuizării nervoase, dis¬ 
par şi fenomenele isteriforme. 

In domeniul inferiorităţii psihopatice cu coloratură isterică întâl¬ 
nim numeroase fenomene care, ca şi cazul de mai sus, deşi poartă în 
sine simptome ale anumitor tablouri patologice diferite, nu pot fi sub¬ 
ordonate cu certitudine nici unei boli. In parte, aceste stări sunt repre¬ 
zentate deja ca tablouri patologice autonome: aşa, de pildă, minciuna 
patologică, reveria patologică etc. Multe dintre aceste stări aşteaptă 
încă o prelucrare ştiinţifică amănunţită şi se încadrează deocamdată în 
domeniul anecdotei mai mult sau mai puţin ştiinţifice. Purtătorii aces¬ 
tor stări sunt halucinantul obişnuit şi entuziastul, care va atrage aten¬ 
ţia asupra sa când ca poet sau artist, când ca vindecător, profet sau în¬ 
temeietor de sectă. 

Geneza constituţiei psihice specifice a acestor oameni este învă¬ 
luită într-un întuneric absolut, pentru că doar rareori se reuşeşte ob¬ 
servarea exactă a acestor figuri ciudate. Cu privire la importanţa is¬ 
torică deseori mare a unor asemenea persoane pare a fi de dorit să 
posedăm un material ştiinţific pe baza căruia să fim în stare să înţe¬ 
legem mai profund dezvoltarea psihologică a particularităţii lor. în 
afară de produsele astăzi aproape fără nici o valoare ale orientării 
pneumatologice de la începutul secolului al XlX-lea, literatura de 
specialitate de limbă germană este foarte săracă în observaţii cores¬ 
punzătoare, ba pare chiar să existe o anumită aversiune faţă de stu¬ 
dierea domeniului amintit. Ceea ce ştim într-adevăr în acest dome¬ 
niu datorăm aproape exclusiv lucrărilor cercetătorilor de limbă 
franceză şi engleză. O îmbogăţire a literaturii noastre de specialita¬ 
te în această direcţie pare de aceea cel puţin dezirabilă. Aceste con¬ 
sideraţii m-au determinat să public câteva observaţii care poate vor 
contribui la extinderea cunoştinţelor noastre privind relaţiile obnu¬ 
bilărilor isterice cu problemele istorice şi cu cele referitoare la psi¬ 
hologia normalului. 

1. UN CAZ DE SOMNAMBULISM 
LA O PERSOANĂ ÎMPOVĂRATĂ (MEDIUM SPIRITIST) 

Am observat cazul de mai jos în anii 1899 şi 1900. Cum nu aveam 
nici o relaţie medicală cu domnişoara S. W., din păcate nu am putut 
face o examinare corporală a stigmatelor isterice. Am ţinut un jurnal 
detaliat al şedinţelor, pe care îl completam de fiecare dată după şedin¬ 
ţe. Relatarea de mai jos este o prezentare comprimată pe baza notiţe¬ 
lor. Consideraţiile privind familia şi persoana domnişoarei S.W. au ce¬ 
rut o modificare a unor date neesenţiale şi o omitere a diferitelor 
detalii în prezentarea romanelor ei, care constau în mare parte din 
chestiuni foarte intime. 

Domnişoara S. W., 15 ani şi jumătate, reformată. Bunicul patern 
era foarte inteligent, spiritual, avea frecvent halucinaţii treze. (Cele 
mai multe erau viziuni, deseori chiar scene dramatice cu conversaţii 
etc.). Un frate al bunicului era imbecil, confuz, avea de asemenea vi¬ 
ziuni. O soră a bunicului era ciudată, cu un caracter specific. Bunica 
paternă a avut, la 20 de ani, după o boală febrilă (tifos?), o moarte 
aparentă, în care a stat trei zile şi din care s-a trezit treptat abia când 
creştetul capului i-a fost ars cu un fier încins. Mai târziu, în cazul os¬ 
cilaţiilor de dispoziţie, avea crize de leşin, care erau aproape în mod 
regulat urmate de un scurt somnambulism, timp în care profetiza. Ta¬ 
tăl avea o personalitate specifică, originală, cu idei bizare. Doi dintre 
fraţii săi la fel. Toţi trei aveau halucinaţii în stare de veghe (viziuni, 
presentimente etc.). Un al treilea frate avea un caracter bizar, era con¬ 
fuz, dotat unilateral. Mama era psihopată înnăscută, deseori frizând 
psihoza. O soră era isterică, vizionară, iar o a doua soră suferea de 
„crize de inimă nervoase". 

Domnişoara S. W. are o constituţie foarte delicată, prezintă o for¬ 
maţiune craniană uşor rahitică fără hidrocefalie clară, este destul de 
palidă, are ochi întunecaţi cu o strălucire proprie, pătrunzătoare. 
Domnişoara S. W. nu a trecut niciodată printr-o boală moştenită ge¬ 
netic. în şcoală avea o performanţă medie, arăta puţin interes, era dis¬ 
trată. în general prezenta un comportament destul de reţinut, dar care 
deseori făcea loc, brusc, unei bucurii exaltate, exuberante. Are o inte¬ 
ligenţă medie. Nu are talente deosebite. Este foarte nemuzicală. Nu-i 

plac cărţile, preferă lucrul de mână sau reveria diurnă. Deja din şcoa¬ 
lă părea absentă, deseori greşea cuvintele când citea cu voce tare, de 
pildă citea în loc de „capră" „capă", în loc de „trepte" „perete", lucru 
care se întâmpla atât de frecvent, încât era luată în râs de fraţii ei. Alt¬ 
minteri nu au fost observate niciodată anomalii la S. W.; şi anume nu 
au apărut niciodată semne isterice mai grave. Familia ei se compune 
din meşteşugari şi oameni de afaceri, are un cerc de interese foarte re¬ 
strâns. Cărţile cu conţinut mistic nu au fost niciodată permise în fami¬ 
lie. F.ducaţia domnişoarei S. W. a fost lacunară. Trecând peste faptul 
că existau mulţi fraţi şi surori şi de aceea educaţia se făcea pe sponci, 
copiii sufereau mult şi din cauza tratamentului inconsecvent, necivili¬ 
zat, deseori direct şi crud din partea mamei. Tatăl, ca om de afaceri 
foarte ocupat, se putea dedica doar prea puţin copiilor şi a murit în- 
tr-o perioadă când domnişoara S. W. era încă mică. în cazul acestei si¬ 
tuaţii neîmbucurătoare nu este de mirare că domnişoara S. W. se sim¬ 
ţea îngrădită şi nefericită. Deseori se temea să meargă acasă şi prefera 
să stea oriunde altundeva. De aceea umbla mult cu colegele de joacă şi 
astfel a crescut fără să fie prea atinsă de cultură. în conformitate, nive¬ 
lul ei de instrucţie este relativ scăzut, iar în mod corespunzător, inte¬ 
resele ei sunt foarte restrânse. Volumul cunoştinţelor ei de literatură 
este, de asemenea, foarte limitat. Ea cunoaşte poemele învăţate în mod 
obişnuit la şcoală ale lui Schiller şi Goethe şi ale altor câtorva poeţi, 
apoi câteva cântece şi fragmente din Psalmi. în privinţa prozei, limita 
superioară este reprezentată de romanele foileton din ziare. Nu a citit 
cărţi cu conţinut mai elevat până în momentul dezvoltării somnam- 
bulismului. 

Acasă şi la prietene a auzit vorbindu-se despre spiritism, care a în¬ 
ceput să o intereseze. Ea a cerut să poată participa o dată la asemenea 
experimente. Dorinţa pacientei s-a îndeplinit curând. în iulie 1899 
domnişoara S. W. a participat de câteva ori, în glumă, la şedinţe de spi¬ 
ritism din cercul prietenelor şi surorilor ei. Astfel s-a descoperit că era 
un „medium" excelent. Au urmat câteva comunicări cu caracter serios, 
care au fost primite cu o uimire generală. Şi anume, a surprins tonul 
pastoral al fetei. Spiritul a declarat că este bunicul mediumului. Cum 
îi cunoşteam familia, am reuşit să particip la experimentele respective. 
La începutul lui august 1899 au apărut, în prezenţa mea, primele ata- 

curi de somnambulism. Acestea au decurs după cum urmează: dom¬ 
nişoara S. W. cădea încet, pălind puternic, pe podea sau pe un scaun, 
închidea ochii, devenea cataleptică, inspira de câteva ori profund şi în¬ 
cepea să vorbească. în acest stadiu era complet fără vlagă, i se menţi¬ 
neau reflexele pleoapelor, ca şi sensibilitatea tactilă. Se speria de atin¬ 
gerile neaşteptate, mai ales în stadiul iniţial. 

Nu reacţiona la strigarea numelui ei. în convorbirile sale somnam¬ 
bulice copia într-un mod foarte priceput cunoscuţii şi rudele moarte 
cu toate caracteristicile acestora, astfel încât făcea o impresie profun¬ 
dă chiar şi asupra persoanelor neinfluenţate. Ea copia atât de bine, de 
exemplu, persoane pe care le cunoştea doar după descriere, încât nici 
un auditor nu-i putea nega cel puţin un considerabil talent actoricesc. 
Treptat, simplelor vorbe li s-au adăugat şi gesturi, care au dus în cele 
din urmă la „attitudes passionelles", ba chiar la întregi scene dramati¬ 
ce. Ea adopta atitudini rugătoare, extaziate, în care vorbea cu ochii 
strălucitori şi o retorică arzătoare şi pasională, aproape răpitoare. Se 
folosea în aceste cazuri exclusiv de germana literară, pe care o vorbea 
cu o siguranţă şi o dibăcie totală, spre deosebire de comportamentul 
ei altminteri nesigur şi jenat din starea de veghe. Mişcările ei erau foar¬ 
te libere şi de o graţie nobilă, întruchipând în cel mai frumos mod stă¬ 
rile afective oscilante. Comportamentul din timpul acestui stadiu era, 
în diferitele accese, dezordonat, oscilant şi foarte variat. Ba domnişoa¬ 
ra S. W. zăcea, liniştită şi cu ochii închişi, timp de zece minute până la 
două ore pe canapea sau pe podea, fără să se mişte, ba şedea pe un sca¬ 
un şi vorbea cu o voce şi o limbă modificate, ba se mişca întruna şi 
adopta toate poziţiile pantomimice posibile. La fel de schimbător şi de 
dezordonat era şi conţinutul discursurilor ei. Ba vorbea despre sine la 
persoana întâi, dar niciodată mult timp, de cele mai multe ori doar 
pentru a prezice următorul ei acces, ba vorbea (aşa se întâmpla în mod 
obişnuit) despre sine la persoana a treia. Apoi ea reprezenta o altă per¬ 
soană, fie un cunoscut mort, fie persoane inventate, al căror rol îl in¬ 
terpreta într-un mod consecvent în funcţie de caracteristicile pe care 
li le dădea singură. La sfârşitul extazului apărea de cele mai multe ori 
încă un stadiu cataleptic cu flexibilitas cerea, care treptat trecea în sta¬ 
rea de veghe. Aproape constant pălea până ce căpăta un colorit de-a 
dreptul înspăimântător de anemic, care apărea deseori de la începutul 

accesului, dar deseori doar în a doua parte a acestuia. Pulsul era mic 
dar regulat şi de o frecvenţă normală, respiraţia era liniştită, superfi¬ 
cială, deseori aproape imperceptibilă. Cum am mai observat deja, 
domnişoara S. W. îşi prezicea deseori accesele. Chiar înaintea accese¬ 
lor o cuprindea, sentimente specifice, era agitată, puţin speriată şi oca¬ 
zional exprima gânduri de moarte: va muri probabil într-unul dintre 
aceste accese, sufletul ei atârnă, în timpul accesului, doar de un fir sub¬ 
ţire legat de corp, astfel încât corpul deseori abia mai poate trăi. O 
dată, după stadiul cataleptic, a fost observată o tahipnee cu o durată de 
două minute şi o frecvenţă de 100 de respiraţii pe minut. La început 
accesele apăreau spontan, dar mai târziu S. W. le putea provoca, prin 
retragerea într-un colţ întunecat şi acoperirea feţei cu mâinile. însă de¬ 
seori nu-i reuşea acest experiment. Avea aşa-numite zile „bune“ şi zile 
„proaste". 

Problema amneziei după atacuri este din păcate foarte neclară. Si¬ 
gur este totuşi că după fiecare atac ea era bine lămurită în ceea ce pri¬ 
veşte experienţa avută „în timpul extazului". Ceea ce nu este sigur însă 
este cum îşi amintea de conversaţiile cărora le servea drept medium şi 
de modificările din ambianţă din timpul atacului. Părea deseori că ar 
avea o amintire sumară despre aceste lucruri. Căci foarte des ea spu¬ 
nea nemijlocit după atacuri: „Cine era aici? Nu era cumva X sau Z? Ce 
a spus el?" Superficial părea a fi lămurită în privinţa conţinutului dis¬ 
cuţiilor. Ea observa deseori că spiritele i-ar mai fi comunicat înainte de 
deşteptare lucrurile despre care se vorbea. însă frecvent nu se întâm¬ 
pla aşa. Dacă, la cerere, i se reda conţinutul discuţiilor din transă, ea 
era deseori revoltată de ele. De aceea mai multe ore după aceea era tris¬ 
tă, şi anume când era vorba de indiscreţii neplăcute. Atunci putea să 
ocărască şi promitea că data viitoare îl va ruga pe conducătorul ei să 
ţină departe de ea asemenea spirite. Revolta ei era una vizibilă, căci în 
stare trează nu putea să-şi stăpânească decât foarte puţin afectele şi pe 
ea însăşi, astfel încât orice indispoziţie se oglindea imediat pe faţa ei. 
Despre procesele exterioare din timpul acceselor părea să ştie prea pu¬ 
ţin sau mai nimic. Observa rareori dacă cineva părăsea camera sau 
dacă cineva intra. De pildă, o dată mi-a interzis să intru în cameră, 
deoarece aştepta comunicări speciale pe care voia să mi le ascundă. To¬ 
tuşi am intrat în cameră, m-am aşezat alături de cele trei persoane pre- 

zente şi am ascultat totul. Domnişoara S. W. avea ochii deschişi şi li se 
adresa direct celor prezenţi, fără să mă observe. Abia când am început 
să vorbesc m-a observat, ceea ce a avut drept consecinţă o explozie de 
indignare. Ceva mai bine, dar tot doar în conturări aparent vagi, îşi 
amintea de exprimările participanţilor care se refereau la discuţiile din 
transă sau direct la ea. Nu am putut descoperi niciodată un anumit ra¬ 
port în această relaţie. 

Pe lângă atacurile „mari“, care prezentau o anumită regularitate în 
desfăşurare, domnişoara S. W. mai afişa şi un număr mare de alte au- 
tomatisme. Intuiţii, presentimente, dispoziţii necontrolate şi toane care 
se schimbau brusc erau pe ordinea de zi. Nu am observat niciodată stări 
simple de somn. Dimpotrivă, în curând mi-am dat seama că domni¬ 
şoara S. W„ deseori în mijlocul celei mai vivace discuţii, vorbea în con¬ 
tinuare într-un mod monoton propriu, fără sens şi încâlcit, privind în 
faţa ei, visătoare, cu ochii pe jumătate deschişi. Aceste „absenţe 1 * durau 
de cele mai multe ori doar câteva minute. Apoi spunea deodată: „Aşa, 
da, ce spuneaţi?** La început nu voia să dea nici un detaliu despre aceste 
absenţe şi răspundea eschivându-se: a luat-o puţin cu ameţeală, are du¬ 
reri de cap etc. Mai târziu însă spunea pur şi simplu: „Au apărut din 
nou“, şi anume spiritele. Era supusă acestor absenţe cu totul împotriva 
voinţei ei, deseori se apăra de ele, „nu vreau, nu pot acum, trebuie să 
vină altă dată, cred că sunt aici doar pentru ele“. Absenţele surveneau 
pe stradă sau la serviciu, în orice situaţie. Dacă această stare survenea 
pe stradă, se sprijinea de un perete şi aştepta să treacă atacul. în timpul 
acestor absenţe, a căror intensitate era variată, ea avea în mod regulat 
viziuni, şi anume mai ales în cazul atacurilor în care pălea puternic, 
„hoinărea**, adică, aşa cum spunea, îşi părăsea corpul şi pleca spre lo¬ 
curi îndepărtate, unde era condusă de spiritele ei. Călătoriile îndepăr¬ 
tate în extaz o oboseau foarte tare. După aceea era adesea epuizată mai 
multe ore şi se plângea uneori că spiritele i-au consumat multă energie, 
că asemenea eforturi sunt prea mult pentru ea, că spiritele ar trebui să-şi 
caute alt medium etc. O dată, după un asemenea extaz, a avut o orbire 
isterică de o jumătate de oră. Mersul ei era nesigur, tatonant, trebuia să 
fie condusă, nu vedea lampa care se afla pe masă. Pupilele reacţionau. 

Viziunile apăreau şi în afara absenţelor propriu-zise (dacă desem¬ 
năm cu acest cuvânt doar tulburările de atenţie cu grad mai înalt). 

chiar în număr mare. Iniţial, viziunile se limitau la perioada de la în¬ 
ceputul somnului. La puţin timp după ce domnişoara S. W. se băga în 
pat camera se lumina, iar din luminozitatea ceţoasă se desprindeau si¬ 
luete albe, strălucitoare. Ele erau înfăşurate în haine albe, ca nişte vă¬ 
luri, iar femeile aveau un acoperământ pe cap ca un turban şi o centu¬ 
ră. Mai târziu (conform declaraţiilor domnişoarei S. W.) „spiritele erau 
adesea deja pregătite", atunci când domnişoara S. W. voia să meargă 
în pat. Până la urmă ea a început să vadă siluetele chiar şi în timpul zi¬ 
lei, totuşi destul de neclar şi pentru scurt timp, atâta vreme cât nu se 
instala o absence propriu-zisă, când fireşte că siluetele căpătau o natu¬ 
raleţe aproape tactilă. Domnişoara S. W. prefera însă întunericul. Con¬ 
ţinutul viziunilor părea să aibă, conform relatărilor domnişoarei S. W., 
în mare parte un caracter foarte plăcut. La privirea siluetelor frumoa¬ 
se, ea avea un sentiment de fericire extaziată. Viziunile înspăimântă¬ 
toare cu caracter demonic erau mult mai rare. Ele se limitau în între¬ 
gime la noapte sau la spaţii întunecate. S. W. vedea ocazional siluete 
negre pe strada cufundată în noapte sau în camera ei; în holul întune¬ 
cat s-a speriat o dată de un chip înspăimântător, roşu ca cuprul, la care 
s-a uitat ochi în ochi de foarte aproape. Despre prima apariţie a viziu¬ 
nilor nu am putut afla nimic mulţumitor. S. W. recunoaşte că la cinci 
şi la şase ani l-a văzut o dată noaptea pe conducătorul lor, bunicul (pe 
care nu l-a apucat în viaţă). Nu am putut obţine informaţii obiective 
despre aceste viziuni timpurii de la rudele lui S. W. Mai târziu se pare 
că nu a mai apărut aşa ceva până la prima şedinţă. Cu excepţia lumi¬ 
nozităţii hipnagogice şi a sclipirilor nu au apărut niciodată halucinaţii 
elementare, ci acestea aveau de la început o natură sistematică şi vizau 
în acelaşi mod toate domeniile senzoriale. în ceea ce priveşte reacţia 
intelectuală la aceste apariţii, este remarcabil că S. W. îşi accepta vise¬ 
le uluitor, ca pe ceva de la sine înţeles. Toată evoluţia ei spre somnam- 
bulism, numeroasele evenimente misterioase pe care le trăia îi păreau 
a fi total naturale. Ea îşi vedea tot trecutul în această lumină. Orice eve¬ 
niment mai deosebit din anii trecuţi se afla într-o relaţie necesară şi 
clară cu starea ei actuală. Era fericită şi trăia cu conştiinţa faptului că 
îşi găsise scopul în viaţă. Desigur că era ferm convinsă de realitatea vi¬ 
ziunilor ei. Am încercat deseori să-i ofer o explicaţie critică, dar o res¬ 
pingea mereu, prin faptul că în starea obişnuită nu înţelegea corect o 

explicaţie raţională, iar în starea semisomnambulică o resimţea ca fiind 
o prostie care contravenea total faptelor ei. Astfel, a zis o dată: „Nu ştiu 
dacă ceea ce îmi spun spiritele şi ce mă învaţă este adevărat, de fapt nu 
ştiu nici dacă ele sunt cele cu al căror nume ele se numesc, însă nu este 
nici o îndoială că spiritele mele există. Le văd în faţa mea, pot să le 
ating, vorbesc cu ele despre tot ce vreau, tare şi firesc, aşa cum vorbesc 
acum. Nu se poate ca ele să nu fie adevărate. 11 Nu voia să ştie nimic de 
o patologie a fenomenelor. De fapt o chinuiau îndoielile privind sănă¬ 
tatea ei sau realitatea lumilor ei onirice şi îmi prejudicia foarte mult 
observaţiile prin faptul că se închidea faţă de mine şi deseori evita timp 
îndelungat să experimenteze în prezenţa mea; de aceea m-am ferit să 
exprim prea multe îndoieli şi rezerve. însă S. W. se bucura de întrea¬ 
ga admiraţie şi de respectul venit din partea rudelor apropiate şi a cu¬ 
noscuţilor, care îi cereau sfatul pentru toate lucrurile posibile. Cu 
timpul, a căpătat o asemenea influenţă asupra simpatizanţilor ei, încât 
trei dintre surorile ei au început şi ele să halucineze, şi anume într-un 
mod analog. De cele mai multe ori, aceste halucinaţii începeau ca vise 
nocturne cu un caracter foarte viu, dramatic, care treptat treceau în 
stare de veghe, în parte hipnagogice, în parte hipnopompice. Şi anu¬ 
me o soră măritată a domnişoarei S. W. a început să aibă vise foarte 
vii, care se extindeau consecvent de la noapte la noapte şi în cele din 
urmă apăreau în conştiinţa trează mai întâi ca iluzii neclare, apoi ca 
halucinaţii autentice; însă ele nu căpătau niciodată claritatea plastică a 
viziunilor domnişoarei S. W. Astfel, de pildă, ea vedea în vis o siluetă 
neagră şi demonică ce se apropia de patul ei şi vorbea foarte aprins cu 
o siluetă albă, frumoasă, care încerca să o reţină pe cea neagră; însă si¬ 
lueta neagră a atacat-o totuşi şi a sugrumat-o, timp în care ea s-a tre¬ 
zit. A văzut aplecată deasupra ei o umbră neagră cu contur uman, iar 
alături o siluetă albă, ceţoasă. Viziunea a dispărut abia când a aprins o 
lumină. Viziuni asemănătoare şi de alt fel s-au repetat de mai multe 
ori. Viziunile celorlalte două surori aveau o natură asemănătoare, dar 
o intensitate mai mică. 

Tipul de atac descris, împreună cu toată bogăţia de viziuni şi idei 
fantasmatice, s-a dezvoltat, în decurs de nici o lună întreagă, la toată 
amploarea, care nu a fost depăşită mai târziu niciodată. Ceea ce s-a 
adăugat mai târziu a fost doar desăvârşirea tuturor acelor gânduri şi 

cicluri vizionare care au fost sugerate programatic încă de la început 
într-o anumită măsură. Alături de atacurile „mari" şi de cele mici, dar 
cumva asemănătoare din punct de vedere al conţinutului cu stările de 
„absence", se mai remarcă încă o a treia categorie de stări. Este vorba 
de stările de semisomnambulism. Acestea apăreau la începutul sau la 
sfârşitul atacurilor „mari", dar şi independent de atacurile mari. S-au 
dezvoltat aproape în întregime în decursul primei luni. O indicare mai 
exactă a datei apariţiei lor nu este posibilă. în această stare impresio¬ 
nează expresia rigidă a chipului, ochii strălucitori şi o anumită gravi¬ 
tate şi măsură a mişcărilor. Domnişoara S. W. este, în această stare, ea 
însăşi, respectiv eul ei somnambul. Ea este în întregime lămurită pri¬ 
vind lumea exterioară, dar se află într-o anumită măsură cu un picior 
în lumea ei onirică. Vede şi aude spirite, vede cum acestea se plimbă 
în cameră printre participanţii aşezaţi în cerc. Dispune de o amintire 
clară privind viziunile avute, călătoriile ei şi învăţăturile primite. Vor¬ 
beşte liniştit, clar şi măsurat şi are în general o dispoziţie serioasă, 
aproape solemnă. Fiinţa ei denotă o religiozitate profundă, liberă de 
orice gust secundar pietist, şi anume vorbirea ei nu este influenţată în 
nici un fel de jargonul biblic şi teologic al conducătorului ei. Compor¬ 
tamentul ei solemn are o trăsătură de suferinţă, ceva dureros. Ea re¬ 
simte cu durere marea diferenţă dintre lumea ei ideală, nocturnă şi co¬ 
tidianul grosolan. Această stare se află în opoziţie dură cu fiinţa ei 
trează: aici nu se găseşte nici o urmă a acelei fiinţe nesigure şi nearmo- 
nioase, cu temperament irascibil, nervos, care este atât de caracteristic 
pentru comportamentul ei uzual. Cel care vorbeşte cu ea are impresia 
că discută cu o persoană mult mai în vârstă, care a ajuns, datorită nu¬ 
meroaselor experienţe de viaţă, la un comportament sigur, măsurat. în 
această stare şi-a oferit ea cele mai bune produse, în timp ce romane¬ 
le ei solicitau de cele mai multe ori obiectul interesului ei treaz. Semi- 
somnambulismul apărea de cele mai multe ori spontan, de regulă în 
timpul experimentelor de spiritism, şi se anunţa prin faptul că S. W. 
începea să prezică fiecare comunicare automată a mesei. Atunci ea se 
oprea din mişcările mesei şi la scurt timp trecea mai mult sau mai pu¬ 
ţin brusc într-o stare de extaz. Domnişoara S. W. s-a dovedit a fi foar¬ 
te sensibilă. Putea ghici şi răspunde la întrebări mai simple, la care se 
gândea unul dintre participanţi care nu era el însuşi „medium". Era de 


30 



Despre psihologia şi patologia aşa-numitelor fenomene oculte 


ajuns ca cineva să-şi aşeze mâna pe masă sau pe mâna ei, pentru a-i 
oferi punctele de reper necesare. Contratransferul mental nu a putut 
fi obţinut niciodată. Alături de extinderea evidentă a întregii ei perso¬ 
nalităţi, era cu atât mai impresionantă continuitatea naturii ei ante¬ 
rioare, obişnuite. Domnişoara S. W. a comunicat cu o plăcere nedisi¬ 
mulată toate evenimentele minore din copilărie, drăgălăşeniile şi 
secretele inimii, toate necuviinţele şi lipsurile în educaţie ale tovarăşe¬ 
lor ei de vârstă şi de rang. Pentru oricine care nu îi cunoştea secretul, 
ea era o fetiţă de 15 ani şi jumătate, care nu se deosebea în nici un fel 
de fetele de vârsta ei. Cu atât mai mare era uimirea atunci când oame¬ 
nii îi cunoşteau cealaltă latură. Rudele ei apropiate nu au putut conce¬ 
pe această transformare la început; parţial ei nu au înţeles-o nicioda¬ 
tă, astfel încât se ajungea la certuri aprinse în familie, căci una dintre 
părţi era pentru, iar cealaltă contra domnişoarei S. W., unii fiind cu¬ 
prinşi de o supraapreciere admirativă, ceilalţi judecând cu dispreţ „su¬ 
perstiţiile". Astfel, cât timp am cunoscut-o mai îndeaproape, domni¬ 
şoara S. W. a dus o existenţă ciudată, plină de contradicţii, practic o 
viaţă dublă a două personalităţi care existau una lângă alta sau una 
după alta, care îşi disputau continuu supremaţia. Urmează acum câte¬ 
va dintre cele mai interesante relatări din şedinţe, în ordine cronolo¬ 
gică. 


a. Relatări din şedinţe 

Prima şi a doua şedinţă, august 1899. Domnişoara S. W. a preluat 
imediat conducerea „comunicărilor". „Psihograful", în acest caz un pa¬ 
har răsturnat, pe care a pus două degete de la mâna dreaptă, se mişca 
rapid de la o literă la alta. (în jurul paharului s-au aşezat, în cerc, hâr¬ 
tii cu litere şi cifre.) S-a făcut comunicarea că bunicul „mediumului" 
se află aici şi va vorbi cu noi. Au urmat numeroase comunicări care se 
succedau rapid, cu un conţinut de cele mai multe ori religios, în parte 
în cuvinte bine formate, în parte cu schimbări de litere, în parte într-o 
ordine inversă a literelor. Ultimele cuvinte şi propoziţii erau deseori 
produse atât de rapid, încât conţinutul nu putea fi urmărit, ci putea fi 
recunoscut abia ulterior, prin aşezarea corectă a literelor. Comunică- 

rile au fost o dată întrerupte într-un mod brusc de o nouă comunica¬ 
re, care anunţa prezenţa bunicului referentului. Cu această ocazie s-a 
făcut observaţia glumeaţă „se pare că cele două «spirits» se suportă 
foarte greu.“ — în timpul acestei încercări s-a lăsat seara. Brusc, dom¬ 
nişoara S. W. a devenit neliniştită, tresărea înspăimântată, cădea în ge¬ 
nunchi şi spunea: „Acolo, acolo, nu vedeţi această lumină, această stea 
de acolo?" şi s-a retras într-un colţ întunecat al camerei. Devenea din 
ce în ce mai agitată şi cerea, înspăimântată, lumină. Era palidă, plân¬ 
gea: se simţea atât de ciudat, nu ştia deloc ce e cu ea. Când s-a adus lu¬ 
mină, s-a liniştit. încercările au fost suspendate. 

în următoarea şedinţă, care a avut loc după câteva zile, tot seara, au 
fost obţinute comunicări asemănătoare ale bunicului. Când s-a lăsat 
noaptea, S. W. s-a sprijinit brusc de canapea, a pălit, a închis ochii for¬ 
mând o fantă subţire şi a zăcut fără vlagă. Bulbii oculari erau întorşi în 
sus, existau reflexul pleoapei, ca şi sensibilitatea tactilă. Respiraţia era 
uşoară, aproape imperceptibilă. Pulsul era slab. Această stare a durat 
circa o jumătate de oră, după care S. W. s-a ridicat brusc cu un suspin. 
Paloarea puternică a feţei, prezentă în timpului atacului, a făcut loc din 
nou coloritului roz. S. W. era puţin pierdută şi confuză, a indicat că a 
văzut o mulţime de lucruri, dar nu voia să povestească. Abia când a fost 
insistent chestionată a povestit că l-a văzut, într-o stare bizară de trezie, 
pe bunicul ei, la braţ cu bunicul referentului. Apoi aceştia au trecut 
brusc pe lângă ea, şezând alături într-o trăsură deschisă. 

A treia şedinţă. în a treia şedinţă, care a avut loc după câteva zile, a 
urmat imediat un atac analog celui anterior, care a durat ceva mai mult 
de o jumătate de oră. S. W. a povestit după aceea despre numeroase si¬ 
luete albe, transfigurate şi fiecare i-a înmânat câte o floare cu o semni¬ 
ficaţie simbolică specială. Era vorba în cea mai mare parte de rude 
moarte. Asupra conţinutului exact al discuţiilor ea a păstrat tăcere cu 
încăpăţânare. 

A patra şedinţă. După ce domnişoara S. W. a intrat în stare de som- 
nambulism, a început să facă mişcări ciudate din buze, scoţând zgo¬ 
mote ca şi cum ar înghiţi şi ar face gargară. Apoi a şoptit încet şi inin¬ 
teligibil. După ce acest fenomen a durat câteva minute, a început brusc 
să vorbească cu o voce modificată şi profundă. Vorbea despre sine la 
persoana a treia: „Ea nu este aici, a plecat." Au urmat mai multe pro- 

poziţii cu conţinut religios. Din conţinut şi vorbire se putea conchide 
cu uşurinţă că era copiat bunicul ei, care fusese preot. Conţinutul dis¬ 
cursului nu a depăşit nivelul spiritual al „comunicărilor". Tonul vocii 
avea ceva artificial şi constrâns şi a căpătat naturaleţe abia când vocea, 
în decursul convorbirii, s-a apropiat din ce în ce mai mult de cea a me- 
diumului. (In şedinţele ulterioare vocea se mai modifica trecător doar 
când se manifesta un nou spirit.) După aceea a apărut amnezia privind 
vorbirea din transă. Indicaţii privind şederea în lumea de dincolo. Ea 
a vorbit de o beatitudine nebănuită pe care o simţea. Mai trebuie ob¬ 
servat că vorbirea din timpul atacului apărea absolut spontan şi nu 
exista nici un fel de sugestie referitoare la aceasta. 

Nemijlocit după această şedinţă, S. W. a făcut cunoştinţă cu cartea 
lui Justinus Kerner, Clarvăzătoarea din Prevorst--. S. W. a început, 
în consecinţă, să se magnetizeze singură spre sfârşitul atacului, în par¬ 
te prin pase corespunzătoare, în parte prin tururi ciudate circulare şi 
în formă de opt, pe care le realiza cu ambele braţe în acelaşi timp, în 
mod simetric. Făcea acest lucru, după cum a declarat, pentru alunga¬ 
rea durerilor de cap foarte puternice care se instalau după atacuri. In 
şedinţele (care nu sunt relatate aici) din august, bunicului i s-au alătu¬ 
rat şi multe alte spirite înrudite, care nu au produs nimic remarcabil. 
De fiecare dată când apărea cineva nou, mişcarea paharului se modi¬ 
fica într-un mod evident: el stătea de regulă de-a lungul seriei de lite¬ 
re, atingea o literă sau alta, dar fără ca astfel să ia naştere vreun sens. 
Ortografia era una nesigură şi capricioasă, iar primele propoziţii erau 
frecvent incomplete sau întrerupte de grupuri de litere fără sens. De 
cele mai multe ori se instala apoi brusc modul de scriere uşor. De câ¬ 
teva ori s-a încercat, într-un întuneric complet, scrierea automată. 
Mişcările de scriere au început cu loviri intense al întregului braţ, ast¬ 
fel încât hârtia a fost străpunsă de creion. Prima probă de scris a con¬ 
stat din numeroase mâzgăleli şi linii în zigzag cu o înălţime de aproxi¬ 
mativ 8 cm. La probele ulterioare au apărut mai întâi cuvinte ilizibile 
scrise foarte mare, treptat scrisul devenind mai mic şi mai lizibil. El nu 
era esenţial diferit de cel al mediumului. Spiritul care controla era din 
nou cel al bunicului. 

22 Prima ediţie, 1829. 

A cincea şedinţă. Atacurile somnambulice din septembrie 1899. 
S. W. se aşază pe canapea, se lasă pe spate, închide ochii, respiră încet 
şi regulat. Treptat devine cataleptică. Dar catalepsia dispare după 
aproximativ două minute, iar S. W. intră într-un somn aparent liniş¬ 
tit cu relaxarea completă a musculaturii. începe să vorbească brusc cu 
voce înăbuşită: „Nu, ia tu roşul, eu iau albul, tu poţi să iei verdele şi 
tu albastrul. — Sunteţi pregătiţi? — Vrem să plecăm acum.“ (Pauză 
de mai multe minute, timp în care chipul se acoperă de o paloare ca¬ 
daverică. Mâinile ei sunt reci şi, de asemenea, profund anemice.) 
Brusc ea strigă cu voce tare, solemnă: „Albert, Albert, Albert — «apoi 
şoptind»: aşa, acum vorbeşte tu“, după care urmează o pauză mai lun¬ 
gă, în care paloarea feţei atinge cel mai înalt grad posibil. (Din nou cu 
voce tare, solemnă:) „Albert, Albert, nu-1 crezi pe tatăl tău? — îţi spun 
că învăţătura N conţine multe greşeli. — Gândeşte-te la asta.“ Pauză. 
Paloarea feţei scade. „Aşa, el este foarte speriat, nu mai poate să vor¬ 
bească." (Aceste cuvinte urmează pe tonul obişnuit de conversa¬ 
ţie.) — Pauză. — „El se va gândi cu siguranţă la asta.“ — S. W. vor¬ 
beşte acum mai departe pe acelaşi ton de conversaţie, într-un idiom 
străin, care sună asemănător francezei şi italianei şi care aminteşte 
când de una, când de alta. Ea vorbeşte fluent şi cu graţie într-un tem¬ 
po foarte rapid, astfel încât se înţeleg doar câteva cuvinte, fără ca să le 
poată menţine pe toate în memorie, din cauză că sună ciudat. Din 
când în când revin câteva cuvinte, ca: wena, wenes, wenai, wene etc. 
Foarte deconcertantă este naturaleţea absolută a prelegerii. Din când 
în când S. W. face pauze, ca şi cum cineva i-ar răspunde. Brusc spu¬ 
ne în germană: „Ah, a sosit deja timpul?" (Cu voce abătută) „Trebuie 
să plec deja? — Cu bine, cu bine!" La ultimele cuvinte, peste chipul ei 
trece o expresie indescriptibilă de fericire extatică. îşi ridică braţele, 
ochii până atunci închişi se deschid, se uită cu o privire strălucitoare 
în sus. Pentru o clipă rămâne în această poziţie, apoi braţele cad moi, 
ochii se închid, expresia feţei devine obosită şi epuizată. După un sta¬ 
diu cataleptic scurt, se trezeşte cu un suspin. Se uită uimită în jur: 
„Este adevărat că am dormit din nou?" 1 se povesteşte că a vorbit în 
timpul somnului, motiv pentru care se revoltă cu o violenţă care creş¬ 
te pe măsură ce află că a vorbit în limbi străine. „Doar le-am spus spi¬ 
ritelor că nu vreau, că nu se poate, mă oboseşte prea tare." (începe să 

plângă.) „Of, Doamne, trebuie ca totul să se întâmple ca data trecută, 
nu sunt scutită de nimic?" 

în ziua următoare a avut loc la aceeaşi oră un nou atac: după ce S. 
W. a adormit, s-a anunţat brusc Ulrich von Gerbenstein. U. v. G. se 
dovedeşte a fi un flecar cu toane, el vorbeşte foarte abil germana cu ac¬ 
cent nordic. întrebat despre ce face acum domnişoara S. W„ el admi¬ 
te, după multe ocolişuri, că ea este plecată departe, iar între timp el este 
aici pentru a se îngriji de corpul ei, de circulaţia sangvină, de respira¬ 
ţie. El trebuie să fie atent ca între timp asupra ei să nu se înstăpâneas¬ 
că nici un negru care să-i facă vreun rău. Insistent chestionat, el poves¬ 
teşte că domnişoara S. W. a plecat cu altul în Japonia, pentru ca acolo 
să-i apară unei rude îndepărtate, ca să o împiedice să contracteze o că¬ 
sătorie stupidă. Apoi, cu o voce şoptită, el dă în vileag momentul în 
care va avea loc apariţia, interzice pentru câteva minute orice discuţie, 
indică paloarea care o cuprinde pe S. W., observând că materializarea 
la o depărtare atât de mare consumă, în mod corespunzător, foarte 
multă energie. Cere apoi comprese reci pe cap, pentru a ameliora pu¬ 
ternica durere de cap care o va cuprinde după aceea. O dată ce faţa în¬ 
cepe să-şi recapete culoarea, discuţia devine mai aprinsă. Se învârte în 
jurul tuturor glumelor şi nimicurilor copilăreşti posibile; brusc, U. v. 
G. spune: „îi văd venind, sunt încă foarte departe, îi văd acolo ca pe o 
steluţă." S. W. arată spre nord. întreb, fireşte, uimit, de ce nu vin din 
est, la care U. v. G. observă râzând: „Da, vin pe drumul direct peste Po¬ 
lul Nord. Eu plec acum; cu bine." Imediat după aceea S. W. suspină, 
se trezeşte, este tristă, se plânge de puternice dureri de cap. Zice că a 
văzut că U. v. G. a stat lângă corpul ei; ce a povestit el? Se supără din 
cauza „flecărelii prosteşti" la care el nu poate renunţa. 

A şasea şedinţă. începe ca de obicei. Paloare profundă. Zace întin¬ 
să, abia respiră. Deodată vorbeşte cu o voce tare, solemnă: „Da, spe- 
rie-te, eu sunt. — Te previn asupra învăţăturii N. Vezi, speranţa cu¬ 
prinde tot ceea ce ţine de credinţă. — Vrei să ştii cine sunt? Dumnezeu 
dă când te aştepţi mai puţin. — Nu mă cunoşti?" După aceea urmea¬ 
ză şoapte ininteligibile. Trezirea după câteva clipe. 

A şaptea şedinţă. Domnişoara S. W. adoarme curând, stă întinsă pe 
canapea. Este foarte palidă. Nu vorbeşte, suspină profund din când în 
când. Deschide ochii, se ridică, se aşază pe canapea, se apleacă în faţă. 

vorbind încet: „Ai păcătuit greu, ai căzut adânc.“ Se apleacă înainte, ca 
şi cum ar vorbi cu cineva care îngenunchează în faţa ei. Se ridică în pi¬ 
cioare, se întoarce spre dreapta, întinde mâna şi arată locul peste care 
s-a aplecat mai devreme: „Vrei să o ierţi?“, întreabă ea tare. „Nu ierta 
omul, ci spiritul ei. Nu ea, omul ei a păcătuit." îngenunchează, rămâ¬ 
nând aproximativ zece minute într-o poziţie de rugăciune. După aceea 
se ridică brusc, priveşte cu o expresie extatică spre cer, ca apoi să se 
arunce în genunchi, cu faţa aşezată peste mâini, şoptind cuvinte inin¬ 
teligibile. Rămâne inertă în această poziţie, mai multe minute. După 
aceea se ridică, se uită din nou în sus cu chipul transfigurat şi se aşazâ 
pe canapea, trezindu-se curând după aceea. 


b. Dezvoltarea personalităţilor somnambulice 

La începutul multor şedinţe, paharul era lăsat să se mişte spontan, 
de fiecare dată urmând, într-un mod stereotip, cererea: „Trebuie să în¬ 
trebaţi." Cum la şedinţe luau parte mai mulţi spiritişti convinşi, se în¬ 
trebau, desigur, imediat toate ciudăţeniile spiritiste, chemându-se în 
special „spiritele protectoare". La aceste întrebări s-au dat ca răspuns 
în parte nume ale unor cunoscuţi morţi, în parte nume necunoscute, 
ca Berthe de Valours, Elisabeth von Thierfelsenburg, Ulrich von Ger- 
benstein etc. Spiritul care controla era aproape exclusiv bunicul me- 
diumului, care a explicat o dată că o iubeşte cel mai mult din această 
lume, pentru că încă din copilărie a protejat-o şi îi ştie toate gânduri¬ 
le. Această personalitate a produs un flux de citate biblice, considera¬ 
ţii înălţătoare şi cântece religioase, chiar şi versuri proprii (?), ca: 

Fii fidel în credinţă. 

Stai aproape de Dumnezeul tău, 

Nu lăsa să ţi se fure consolarea cerească, 

Care nu lasă pe nimeni să ajungă de ruşine. 

Consolarea cerească, de a apărea în faţa lui Dumnezeu, 

Când nevoia pământească oprimă sufletul. 

Cine poate să se roage din inimă să se roage, 

Acela poate duce ce-i trimite Dumnezeu. 

Numeroase produse asemănătoare nu-şi dezmint provenienţa din 
vreun tratat, evidentă datorită conţinutului consolator banal. După ce 
S. W. a început să vorbească în extaz, au luat naştere dialoguri aprin¬ 
se între participanţii la şedinţe şi personalitatea somnambulă. Conţi¬ 
nutul răspunsurilor primite este, în esenţă, la fel de banal şi comun ca 
şi cel din comunicările psihografice. Caracterul acestei personalităţi 
este marcat de o seriozitate uscată, aproape plictisitoare, tradiţionalism 
riguros şi evlavie pietistă (ceea ce nu corespunde cu realitatea istorică). 
Bunicul este conducătorul şi protectorul mediumului. El dă, în timpul 
extazului, o mulţime de sfaturi, prezice atacuri ulterioare, oferă indi¬ 
caţii care se referă la cantonarea mediumului sau la ordonarea şedin¬ 
ţelor etc. Relaţia sa faţă de medium este foarte tandră. în opoziţie vie 
cu această persoană de vis se află o personalitate apărută sporadic încă 
din timpul comunicărilor psihografice din primele şedinţe. Ea se dez¬ 
văluie curând ca fratele mort al unui domn R., care a luat parte la şe¬ 
dinţe mai demult. Acest frate mort, un anume domn P. R., s-a mani¬ 
festat faţă de fratele său viu în privinţa unor generalităţi privind iubirea 
frăţească etc. El a ocolit cu orice preţ întrebările speciale. în schimb a 
manifestat o uimitoare plăcere de a conversa cu doamnele din cercul 
de spiritism, prezentând omagiile sale în special unei anumite doam¬ 
ne care nu l-a cunoscut niciodată pe domnul P. R. când era în viaţă. El 
afirma că tânjea după ea încă din timpul vieţii, că o văzuse de câteva 
ori pe stradă fără a o cunoaşte şi acum era bucuros că a putut să o cu¬ 
noască în acest mod neobişnuit. Cu complimente fade, observaţii 
obraznice făcute faţă de domni, farse copilăreşti inofensive etc. el um¬ 
plea o mare parte din timpul şedinţelor. Mai mulţi participanţi la şe¬ 
dinţe au criticat uşurătatea şi banalitatea acestui „spirit", aşa că acesta 
a dispărut pentru una sau două şedinţe, dar a reapărut apoi curând, 
mai întâi îmblânzit, deseori chiar cu fraze eristice, revenind curând la 
tonul obişnuit. 

Alături de aceste două personalităţi bine delimitate au apărut şi al¬ 
tele, care variau doar foarte puţin de tipul bunicului, de cele mai mul¬ 
te ori erau rude moarte ale mediumului. în mod corespunzător, ima¬ 
ginea de ansamblu a şedinţelor din primele două luni era solemn-înăl- 
ţătoare, fiind tulburată doar din când în când de flecăreala trivială a 
domnului P. R. La câteva săptămâni după începutul şedinţelor, dom- 

nul R. a părăsit cercul nostru, fapt care a dus la apariţia unei modifi¬ 
cări remarcabile în comportamentul lui P. R. El a devenit laconic, apă¬ 
rea mai puţin des, iar după câteva şedinţe a dispărut complet, pentru 
ca mai târziu să apară doar rareori şi anume doar când mediumul era 
singur cu doamna în chestiune. Astfel, s-a impus în prim-plan o nouă 
personalitate, care, spre deosebire de domnul P. R., care vorbea de re¬ 
gulă în dialect, se servea de o vorbire afectată, cu accent din nordul 
Germaniei. Altminteri era copia exactă a domnului P. R. Logoreea sa 
era remarcabilă în măsura în care domnişoara S. W. nu dispunea de¬ 
cât de cunoştinţe lacunare privind germana nordică, în timp ce noua 
personalitate, care se numea Ulrich von Gerbenstein, vorbea o germa¬ 
nă impecabilă, bogată în fraze binevoitoare şi complimente. 23 

Von Gerbenstein este un flecar nostim, cu prezenţă de spirit, un 
flaneur, un mare admirator al doamnelor, uşuratic şi de o mare super¬ 
ficialitate. în decursul iernii 1899/1900, el a dominat din ce în ce mai 
mult situaţia, a preluat treptat toate funcţiile amintite mai sus ale bu¬ 
nicului, iar caracterul serios al şedinţelor a dispărut treptat sub influ¬ 
enţa lui. Toate contrasugestiile s-au dovedit a fi lipsite de forţă şi în cele 
din urmă şedinţele au trebuit suspendate pe perioade de timp din ce 
în ce mai lungi. 

Următoarea împrejurare, valabilă pentru toate aceste personalităţi 
somnambulice, merită să fie menţionată. Ele dispun de întreaga me¬ 
morie a mediumului, chiar şi de partea inconştientă a acestuia, sunt lă¬ 
murite în privinţa viziunilor pe care le are mediumul în extaz, dar au 
numai o cunoaştere superficială a imaginaţiei mediumului în timpul 
extazului. Ele cunosc din reveriile somnambulice doar ceea ce află oca¬ 
zional de la participanţi. Nu pot da informaţii despre anumite lucruri 
sau pot da doar răspunsuri care se află în contradicţie cu explicaţiile 
mediumului. Răspunsul stereotip la aceste întrebări sună astfel: „între- 
baţi-o pe Ivenes, Ivenes ştie. 24 “ Din exemplele de extaze citate mai sus 
se poate vedea că conştiinţa mediumului nu este complet inactivă în 
timpul transei, ci dezvoltă o activitate fantasmatică deosebit de varia¬ 
tă. La reconstrucţia eului somnambulic al domnişoarei S. W. suntem 

23 Este de observat că în casa domnişoarei S. W. vine un domn care vorbeşte cu accent 

nordic. 

24 Ivenes este numele mistic al eului somnambul al mediumului. 

conduşi în întregime de povestirile ei ulterioare, căci în primul rând 
exprimările spontane ale eului ei legat de starea de trezie sunt rare şi 
de cele mai multe ori fără legătură între ele, iar în al doilea rând foar¬ 
te multe extazuri decurg fără pantomimă sau vorbire, astfel încât din 
fenomenele exterioare nu se poate trage nici o concluzie privind pro¬ 
cesele interioare. Domnişoara S. W. este de cele mai multe ori complet 
amnezică privind fenomenele automate din timpul extazului, în mă¬ 
sura în care intră în domeniul personalităţilor străine de eul ei. Pentru 
toate celelalte fenomene, ca vorbitul tare, vorbirea în limbi etc., care se 
află în legătură directă cu eul, de regulă nu există o amintire clară. To¬ 
tuşi în toate cazurile există cu siguranţă o amnezie totală doar în pri¬ 
mele momente după extaz. în decursul primei jumătăţi de oră, timp 
în care este prezent doar un fel de semisomnambulism cu esenţă oni¬ 
rică, halucinaţii etc., amnezia dispare treptat, prin faptul că apar amin¬ 
tiri fragmentare privind evenimentele, chiar dacă într-un mod dezor¬ 
donat, arbitrar. 

Şedinţele ulterioare au început de cele mai multe ori prin aşezarea 
mâinilor pe masă, după care masa începea imediat să se mişte. între 
timp domnişoara S. W. intra treptat într-o stare somnambulică, îşi lua 
mâinile de pe masă, se rezema de canapea şi se scufunda în somnul ex¬ 
tatic. După aceea ea povestea trăirile ei, arătându-se foarte reţinută faţă 
de străini. Deja după primele extazuri a lăsat să se înţeleagă că joacă un 
rol preferenţial printre spirite; ca orice spirit, ea avea un nume deose¬ 
bit: Ivenes; bunicul ei o înconjura cu o grijă deosebită, în extazul cu vi¬ 
ziunea cu flori a fost învăţată secrete speciale, despre care încă păstra 
o tăcere profundă. în timpul şedinţelor în care vorbeau spiritele ei, ea 
făcea călătorii îndepărtate, de regulă la rude, cărora le apărea în faţă; 
sau se afla în lumea de dincolo, în „acel spaţiu dintre stele, despre care 
se crede că este gol; însă acolo se află numeroase lumi ale spiritelor*', 
în starea semisomnambulică ce urma frecvent atacurilor, ea a povestit 
o dată într-un mod poetic despre un peisaj din lumea de dincolo, „o 
vale minunată, luminată de lună, care este destinată oamenilor încă 
nenăscuţi". Eul ei somnambulic a descris-o ca pe o personalitate elibe¬ 
rată aproape complet de corp. Este o femeie adultă, dar mică de statu¬ 
ră, brunetă, tipul iudaic, învăluită în haine albe, cu capul acoperit cu 
un turban. înţelege şi vorbeşte limba spiritelor, căci spiritele încă vor- 

besc între ele, din obicei omenesc, deşi ele de fapt nu au nevoie de aşa 
ceva, pentru că îşi văd unul altuia gândurile. Ea „nu vorbeşte de fapt 
mereu cu spiritele, ci le vede pur şi simplu, înţelegând astfel gânduri¬ 
le spiritelor*. Călătoreşte acompaniată de patru până la cinci spirite, 
rude moarte, şi vizitează rude vii şi cunoscuţi, pentru a studia viaţa lor 
şi modul de a simţi, vizitează apoi toate locurile care au renumele de a 
fi bântuite de fantome. După ce a făcut cunoştinţă cu cartea lui Ker- 
ner, ea vrea să înveţe şi să ajute spiritele negre, care sunt exilate în anu¬ 
mite locuri sau se află în parte sub suprafaţa pământului. (Analog clar¬ 
văzătoarei din Prevorst.) Această activitate îi cauzează multe plângeri 
şi dureri, în timpul şi după extazuri se plânge de senzaţii sufocante, pu¬ 
ternice dureri de cap etc. Miercuri, o dată la paisprezece zile, poate pe¬ 
trece însă toată noaptea în grădinile din lumea de dincolo, în compa¬ 
nia spiritelor. Acolo este învăţată despre puterile lumii şi despre 
relaţiile de rudenie infinit de complicate dintre oameni, apoi despre le¬ 
gile reîncarnării, despre locuitorii stelelor etc. Din păcate, doar siste¬ 
mul puterilor lumii şi cel al reîncarnării au ajuns la o oarecare perfec¬ 
ţionare. Despre celelalte obiecte de studiu, S. W. a făcut doar observaţii 
ocazionale. Astfel, ea s-a întors o dată foarte agitată dintr-o călătorie 
cu trenul. Mai întâi s-a crezut că i se întâmplase ceva neplăcut, până 
când în cele din urmă a reuşit să se adune şi a povestit că în tren, în 
faţa ei, stătea un locuitor din stele. Din descrierea pe care a facut-o 
acestei fiinţe eu am recunoscut pe cineva pe care-1 cunoscusem întâm¬ 
plător, un comerciant mai bătrân, care are o faţă nu prea simpatică. în 
încheierea acestui eveniment ea a povestit o mulţime de ciudăţenii de¬ 
spre locuitorii din stele, care nu au un suflet dumnezeiesc aşa ca oa¬ 
menii, nu se ocupă cu nici o ştiinţă şi nici o filosofie, dar sunt mult mai 
avansaţi în artele tehnice decât oamenii. Astfel, pe Marte există de mult 
timp maşini zburătoare, toată planeta e canalizată, canalele marţienc 
sunt mări artificiale săpate, servind irigărilor. Canalele sunt şanţuri su¬ 
perficiale, iar apa din ele este puţin adâncă. Săparea canalelor nu a pro¬ 
dus multe dificultăţi locuitorilor de pe Marte, căci solul marţian este 
mai uşor decât cel de pe Pământ. între canale nu există nici un pod ni¬ 
căieri; de asemenea, ele nu împiedică circulaţia, căci toate fiinţele că¬ 
lătoresc cu maşini zburătoare. în stele nu există războaie, pentru că nu 
există diferenţe de opinii. Locuitorii din stele nu au formă umană, ci 

toate formele ridicole posibile la care se poate gândi cineva. Spiritele 
umane, care au primit permisiunea să călătorească în lumea de dinco¬ 
lo, nu au voie să calce pe stele. De asemenea, locuitorii stelelor care că¬ 
lătoresc nu au voie să calce pe pământ, ci trebuie să rămână la o depăr¬ 
tare de aproximativ 25 metri deasupra suprafeţei solului. Dacă încalcă 
interdicţia, ei rămân în stăpânirea Pământului şi trebuie să se întrupe¬ 
ze ca oameni, fiind eliberaţi din nou abia după moartea lor naturală. 
Ca oameni sunt reci, cu inimă dură şi cruzi. Domnişoara S. W. îi re¬ 
cunoaşte după privirea caracteristică, din care lipseşte „sufletescul", şi 
după chipul lipsit de păr, fără sprâncene, cu trăsături dure. Napoleon 
I era un locuitor din stele. 

In timpul călătoriilor, ea nu vede locurile prin care trece. Are sen¬ 
zaţia de plutire, iar spiritele îi spun când a ajuns la destinaţie. Atunci 
ea vede de cele mai multe ori doar chipul şi partea superioară a corpu¬ 
lui celui căruia îi apare sau pe care vrea să îl vadă. Rareori a putut reda 
în ce ambianţă a văzut persoana respectivă. Ocazional mă vedea pe 
mine, însă doar capul meu şi fără nici un mediu înconjurător. Ea se 
ocupa destul de mult cu alungarea fantomelor şi în acest sens scria vor¬ 
be într-o limbă străină pe hârtiuţe pe care le ascundea în toate locuri¬ 
le posibile. în locuinţa mea ii era foarte neplăcută mai ales prezenţa 
unui ucigaş italian, pe care îl numea Conventi. Ea a încercat de mai 
multe ori să îl alunge şi ascundea, fără ca eu să ştiu, asemenea hârtiu¬ 
ţe la mine în casă, care au fost găsite mai târziu în mod întâmplător. 
Un asemenea bileţel arăta astfel (scris cu roşu): 


Gen palus, vent allis 
ton prost afta ben genallis. 


Conventi, go 
orden, astaf 
vent. 


Conventi: 

Marche 

Qj 

4 govi 


Ivenes. 


Figura 1 

O traducere n-am primit din păcate niciodată, căci domnişoara 
S. W. s-a dovedit a fi total inaccesibilă în acest sens. 

Ocazional, somnambula Ivenes se adresa direct publicului. Ea vor¬ 
bea deseori într-un limbaj demn, cu un ton uşor înţelept; Ivenes nu 
este însă plictisitor-onctuoasă şi nici neglijent-flecară, ca cei doi con¬ 
ducători ai ei, ci este o persoană serioasă, matură, cu devoţiune evla¬ 
vioasă, tandreţe feminină şi o mare modestie, care se supune mereu 
verdictului celorlalţi. îi este caracteristică o trăsătură visătoare-elegia- 
că, are ceva melancolic—resemnat, îşi doreşte să plece din această lume, 
se întoarce cu neplăcere la realitate, se plânge de soarta ei grea, de re¬ 
laţiile de familie deloc simpatice. Are şi ceva maiestuos, dă ordine spi¬ 
ritelor, dispreţuieşte „flecăreala' 1 inutilă a lui Gerbenstein, îi consolea¬ 
ză pe alţii, îmbărbătează oamenii confuzi, previne şi protejează de 
pericolele corpului şi sufletului. Ea mijloceşte întregul rezultat intelec¬ 
tual al tuturor manifestărilor, deşi atribuie acest lucru lecţiilor date de 
spirite. Ivenes este cea sub influenţa foarte directă a căreia se află sta¬ 
rea de semisomnambulism a domnişoarei S. W. 


c. Romanele 

Privirea atât de proprie spiritelor pe care o are domnişoara S. W. 
în semisomnambulism a dat ocazia unora dintre participanţii la şe¬ 
dinţe să o compare cu clarvăzătoarea din Prevorst. Această sugestie 
nu a rămas fără consecinţe. Domnişoara S. W. a făcut remarce pri¬ 
vind existenţe anterioare pe care le-a trăit deja şi după doar câteva 
săptămâni a dat la iveală dintr-o lovitură un întreg sistem de reîncar¬ 
nare, despre care mai devreme nu amintise nimic. Ivenes este o fiin¬ 
ţă spirituală, care are ceva în plus faţă de alte spirite umane. Fiecare 
spirit uman trebuie să se întrupeze, în decursul secolelor, de două ori. 
Ivenes însă trebuie să se întrupeze cel puţin o dată la 200 de ani; în 
afară de ea, doar doi oameni mai împărtăşesc această soartă; şi anu¬ 
me Swedenborg şi Miss Florence Cook (celebrul medium al lui 
Crookes 25 ). Domnişoara S. W. spune că aceste două personalităţi îi 

25 Sir William Crookes, medic şi psiholog (1832-1919). 

sunt „surori". Nu a făcut nici un fel de referire la preexistenţa lor. 
Ivenes a fost, la începutul secolului al XlX-lea, doamna Hauffe, clar¬ 
văzătoarea din Prevorst. La sfârşitul secolului al XVIII-lea era soţia 
unui preot din Germania centrală (locul este nedeterminat). în se¬ 
colul al V-lea era o baroană din Saxonia şi purta numele poetic de 
Thierfelsenburg. Ulrich von Gerbenstein este o rudă din acea perioa¬ 
dă. Pauza de 300 de ani pe care a făcut-o şi pasul greşit cu Goethe a 
trebuit să le plătească cu suferinţele clarvăzătoarei din Prevorst. în 
secolul al XlII-lea era o aristocrată, pe nume Valours, din sudul 
Franţei, şi a fost arsă pe rug ca vrăjitoare. în perioada dintre secolul 
al XlII-lea şi persecutarea creştinilor de către Nero au avut loc mai 
multe reîncarnări, fără ca domnişoara S. W. să facă referiri mai cla¬ 
re asupra lor. La persecutarea creştinilor de către Nero a participat 
ca martiră. Apoi urmează iar un întuneric mare, până în timpurile 
lui David, când Ivenes era o evreică obişnuită. După moartea ei de 
atunci, ea a căpătat prin Astaf, un înger dintr-un cer superior, sar¬ 
cina unei vieţi minunate. în toate preexistenţele ei a fost „medium" 
şi a mijlocit comunicarea dintre lumea de dincolo şi cea de aici. „Su¬ 
rorile" ei sunt de aceeaşi vârstă şi au aceeaşi profesie. în diferitele ei 
preexistenţe a fost de fiecare dată căsătorită şi a fondat treptat în 
acest mod un arbore genealogic colosal, ocupându-se, în multe ex¬ 
taze, de relaţiile de rudenie infinit de complicate ale acestuia. De 
exemplu, aproximativ prin secolul al VUI-lea era mama tatălui ei 
natural şi mai departe a bunicului ei şi al meu: de aici prietenia evi¬ 
dentă dintre cei doi domni bătrâni altminteri străini. Ca doamnă de 
Valours, ea era mama referentului. Când a fost arsă pe rug ca vrăji¬ 
toare, acesta a suferit şi a intrat într-o mănăstire din Rouen, a pur¬ 
tat o sutană gri, a devenit prior, a scris o lucrare de botanică şi a mu¬ 
rit în vârstă, la peste 80 de ani. în refectoriul mănăstirii atârna 
tabloul doamnei de Valours, în care ea era într-o poziţie semişezân- 
dă, semiîntinsă. (Domnişoara S. W. adopta deseori în stare semi- 
somnambulică această poziţie pe canapea. Ea corespunde foarte 
exact celei pe care o are Madame de Recamier în cunoscutul tablou 
al lui David.) Un domn, care participa deseori la şedinţe şi prezenta 
o oarecare asemănare cu referentul, era, de asemenea, unul dintre 
fiii ei din acel timp. în jurul acestui nucleu de înrudire se grupau, la 

o depărtare mai mică sau mai mare, toate persoanele înrudite cum¬ 
va cu ea sau cunoscuţii. Unul era din secolul al XV-lea, altul era un 
văr din secolul al XVIII-lea etc. 

Din cei trei mari arbori genealogici constă cea mai mare parte 
din popoarele europene. Ea şi surorile şi fraţii ei provin de la Adam, 
care a luat naştere prin materializare, iar celelalte popoare existente 
pe atunci, din mijlocul cărora şi-a luat soţie Cain, provin din mai¬ 
muţe. Domnişoara S. W. a produs din aceste cercuri de rudenie o 
povestire extinsă de familie, adică un flux uriaş de istorii romaneşti, 
de aventuri picante etc. Obiectivul creaţiilor ei era o doamnă din 
cercul de cunoscuţi al referentului, care îi era antipatică din motive 
nedefinite. Ea a spus că această doamnă este întruparea unei celebre 
franţuzoaice care prepara otrăvuri, care a făcut multă vâlvă în seco¬ 
lul al XVIII-lea. Ea a afirmat că această doamnă îşi continuă şi acum 
meşteşugul periculos, dar într-un mod mult mai rafinat decât pe 
vremuri; şi anume, prin intermediul inspiraţiei date de spiritele rele 
care o însoţesc, a descoperit un amestec de lichide care este de ajuns 
să fie scos în aer pentru ca înăuntru să se adune bacilii de tubercu¬ 
loză care zboară prin jur şi găsesc acolo un bun mediu de cultură. 
Cu acest fluid, pe care obişnuieşte să-l amestece cu mâncarea, doam¬ 
na şi-a ucis bărbatul, care a murit într-adevăr de tuberculoză, iar 
apoi şi pe iubitul ei şi pe propriul ei frate, pentru a-1 putea moşteni. 
Fiul cel mai mare al acestei doamne e un copil nelegitim conceput 
cu iubitul ei. Unui alt iubit i-a născut în secret, în perioada de vă¬ 
duvie, un copil ilegitim şi, în cele din urmă, ea a mărturisit o relaţie 
neobişnuită cu propriul ei frate (mai târziu otrăvit). în acest mod, 
domnişoara S. W. relata nenumărate povestiri asemănătoare, în care 
credea ea însăşi cu tărie. Persoanele acestor romane acţionau şi în 
viziunile ei, de exemplu doamna din viziunea relatată mai sus, care 
făcea pantomima unei spovedanii şi a iertării păcatelor. Tot ceea ce 
se întâmpla mai interesant în mediul ei era inclus cumva în acest sis¬ 
tem de romane şi rânduit în relaţiile de rudenie, cu o redare mai 
mult sau mai puţin precisă a preexistenţelor şi a spiritelor care au o 
influenţă. La fel s-a întâmplat cu toate persoanele care au făcut cu¬ 
noştinţă cu domnişoara S. W. în funcţie de caracterul lor mai mar¬ 
cant sau mai nedeterminat, ele erau taxate ca a doua sau a treia în- 

carnare. De multe ori erau desemnate ca fiind rude, şi anume întot¬ 
deauna într-un anumit mod. Ulterior, deseori abia după mai multe 
săptămâni, apărea brusc un nou roman complicat, după un extaz, 
care explica înrudirea evidentă prin preexistenţe sau relaţii ilegiti¬ 
me. Persoanele care îi erau simpatice domnişoarei S. W. erau de re¬ 
gulă foarte strâns înrudite. Aceste romane de familii erau (cu excep¬ 
ţia celui relatat mai sus) concepute toate cu mare grijă, astfel încât 
nu era posibil nici un fel de control. Erau prezentate mereu cu o si¬ 
guranţă uluitoare şi surprindeau printr-o folosire extrem de iscusi¬ 
tă a detaliilor pe care domnişoara S. W. le percepuse sau le observa¬ 
se cândva. Romanele aveau în mare parte un caracter înfiorător; 
crima cu otravă şi pumnal, seducerea şi repudierea, falsificarea tes¬ 
tamentului etc. jucau aici un rol dominant. 


d. Ştiinţa mistică a naturii 

Domnişoara S. W. s-a supus la numeroase sugestii în privinţa 
problemelor legate de ştiinţele naturii. De multe ori, după încheie¬ 
rea şedinţelor, se vorbea şi se dezbătea despre numeroase şi variate 
obiecte legate de ştiinţele naturii şi de spiritism. Domnişoara S. W. 
nu intervenea niciodată în conversaţie, ci şedea de obicei visătoare 
într-un colţ, în stare semisomnambulică. Auzea ba una, ba alta, lu¬ 
cruri pe care le înţelegea semivisând, însă nu putea povesti nimic le¬ 
gat, dacă era întrebată, iar explicaţiile le înţelegea doar pe jumătate, 
în decursul iernii au apărut indicii în diferite şedinţe: spiritele îi mij¬ 
loceau revelaţii privind puterile lumii de aici şi de dincolo, însă 
acum ea nu putea spune totul. O dată a încercat să ofere o prezen¬ 
tare, dar a spus doar că de o parte se află lumina, iar de cealaltă for¬ 
ţa de atracţie. în sfârşit, în martie 1900, după ce nu s-a mai vorbit 
de mai multe ori nimic despre aceste lucruri în şedinţe, a venit brusc 
cu un chip vesel, spunând că a aflat acum totul de la spirite. A scos 
o foaie de hârtie lungă şi îngustă, pe care erau scrise numeroase 
nume. în ciuda cererii mele, nu a dat drumul foii din mână, ci mi-a 
dictat următoarea schemă: 

îmi amintesc exact că în decursul iernii din 1899 până în 1900, în 
prezenţa domnişoarei S. W. s-a vorbit de forţe de respingere şi de 
atracţie, legate de scrierea lui Kant Istoria naturală a cerului 26 , apoi de 
legea păstrării energiei, de diferitele forme de energie şi de problema 
dacă nu cumva gravitatea este, de asemenea, o formă de mişcare. Din 
conţinutul acestor convorbiri se pare că domnişoara S. W. şi-a creat 
baza sistemului ei mistic. Ea a dat următoarele explicaţii: forţele se or¬ 
donează pe şapte cercuri. în afara acestor cercuri sunt alte trei, pe care 
se află forţe intermediare necunoscute, între forţe şi substanţe. Sub- 

26 Kant, Allgemeine Naturgescliiclite und Tlteorie des Himmels. 

stanţele sunt pe şapte cercuri, care le înconjoară pe cele zece interioa¬ 
re. 27 In centru stă forţa originară, ea este cauza creaţiei, este o forţă spi¬ 
rituală. Primul cerc, care înconjoară forţa originară, este materia, nu 
are o forţă proprie şi nu provine din forţa originară. însă ea se leagă de 
forţa originară şi din această unire rezultă în primul rând forţele spi¬ 
rituale; de o parte forţele bune sau ale luminii, de cealaltă parte forţe¬ 
le întunecate. Cea mai mare forţă originară se află în forţa Magnesor, 
cea mai mică în forţa Connesor, în care predomină puterea întuneca¬ 
tă a materiei. Cu cât forţa originară se extinde mai mult înspre exte¬ 
rior, cu atât mai slabă devine ea, dar cu atât mai slabă devine şi forţa 
materiei, căci puterea ei este cea mai mare acolo unde impactul cu for¬ 
ţa originară este cel mai intens, şi anume la forţa Connesor. Pe cercuri 
se află mereu forţe analoage, egale ca intensitate, dar care acţionează 
în sens invers. Sistemul se poate scrie şi pe un singur rând, care înce¬ 
pe cu forţa originară, Magnesor, Cafar etc. (de la stânga la dreapta pe 
schemă) şi crescând prin Tusa, Endos şi încheind cu Connesor, numai 
că astfel se îngreunează perspectiva privind gradele de intensitate. Fie¬ 
care forţă dintr-un cerc exterior se compune din forţele aflate imediat 
înainte, pe cercul interior. 

Grupa Magnesor. Din Magnesor provin în primul rând, doar cu o 
influenţare minimă dinspre partea întunecată, aşa-numitele forţe lu¬ 
minoase. Forţele Magnesor şi Cafar formează, luate în întregime, 
aşa-numita forţă vitală, care nu este o forţă unitară, ci este compusă 
diferit la animale şi plante. Intre Magnesor şi Cafar se află forţa vitală 
a oamenilor. O cantitate mare de Magnesor au oamenii buni din punct 
de vedere moral şi mediumurile care mijlocesc comunicarea spiritelor 
bune cu pământul. în mijloc stau forţele vitale ale animalelor, iar la 
Cafar cele ale plantelor. Despre Hefa nu se cunoaşte nimic, respectiv 
domnişoara S. W. nu ştie să spună nimic despre aceasta. Persus este 
forţa de bază, care se iveşte astăzi în formele de apariţie ale forţelor de 
mişcare. Formele ei recognoscibile sunt căldura, lumina, electricitatea, 
magnetismul şi două forţe necunoscute, dintre care una apare doar pe 
comete. Dintre forţele celui de-al şaptelea cerc, domnişoara S. W. nu 

27 In figura 2 sunt prezentate doar primele şapte cercuri interioare. 

a putut descrie decât magnetismul de sud şi de nord şi electricitatea 
pozitivă şi negativă. Deka este necunoscută. Smar are o semnificaţie 
deosebită, detaliată mai jos; ea face trecerea spre 

Grupa Hypos. Hypos şi Hyfonismus sunt forţe care se află doar în 
anumiţi oameni, şi anume în cei care sunt în stare să exercite o influ¬ 
enţă magnetică asupra altora. Athialowi este instinctul sexual. Din el 
derivă direct afinitatea chimică. Pe cel de-al nouălea (sic!) cerc de de¬ 
desubt se află inertă (respectiv pe linia Smar). Surus şi Kara au o sem¬ 
nificaţie necunoscută. Pusa corespunde, în sens invers, lui Smar. 

Grupa Conrtesor. Connesor este polul opus lui Magnesor. Este for¬ 
ţa rea şi întunecată, egală ca intensitate forţei luminoase bune. Este 
exact opusul a ceea ce face forţa bună. Endos este o forţă de bază a sub¬ 
stanţelor minerale. Din Tusa (de semnificaţie necunoscută) derivă gra¬ 
vitaţia, care este desemnată, la rândul ei, ca forţă de bază a forţelor 
inerţiale care se manifestă. (Gravitaţia, capilaritatea, adeziunea şi coe¬ 
ziunea.) Nakus este forţa secretă a unei pietre rare, care neutralizează 
efectul veninului de şarpe. Ambele forţe Smar şi Pusa au o semnifica¬ 
ţie deosebită. După domnişoara S. W., Smar se manifestă în momen¬ 
tul morţii oamenilor buni din punct de vedere moral, şi anume în 
corpul acestora. Această forţă face posibilă ascensiunea sufletului la 
forţele luminoase. în mod opus se manifestă Pusa, forţă care conduce 
sufletele rele din punct de vedere moral în partea întunecată, în starea 
lui Connesor. 

Cu al şaselea cerc începe lumea vizibilă, care ne pare a fi atât de se¬ 
parată de lumea de dincolo doar ca urmare a incompletitudinii orga¬ 
nelor noastre de simţ. în realitate, trecerea este treptată şi există oa¬ 
meni care trăiesc pe o treaptă superioară de cunoaştere a lumii, pentru 
că percepţiile şi senzaţiile lor sunt mai fine decât cele ale altor oameni. 
Asemenea „văzători" au capacitatea de a vedea fenomene de forţă aco¬ 
lo unde oamenii obişnuiţi nu percep nimic. Domnişoara S. W. vede 
forţa Magnesor ca pe un abur cu strălucire albă sau albăstruie, care 
ajunge să se dezvolte mai ales când în apropiere sunt spirite bune. 
Connesor este un fluid ca un abur negru, care, ca şi Magnesor, se dez¬ 
voltă la apariţiile spiritelor „negre". Noaptea, înainte de începerea vi- 

ziunilor mari, aburul strălucitor Magnesor le învăluie în straturi groa¬ 
se, iar apoi din el se condensează spiritele bune, devenind siluete albe, 
vizibile. La fel se întâmplă şi cu Connesor. Aceste două forţe au me- 
diumurile lor diferite. Domnişoara S. W. este un medium Magnesor, 
ca şi clarvăzătoarea din Prevorst şi Swedenborg. Mediumurile de ma¬ 
terializare ale spiritiştilor sunt de regulă mediumuri Connesor, pentru 
că materializarea are loc mult mai uşor prin Connesor, din cauza rela¬ 
ţiei sale foarte apropiate cu proprietăţile substanţei. în vara anului 
1900, domnişoara S. W. a încercat de mai multe ori să producă cercu¬ 
rile substanţelor, dar niciodată nu a trecut de aluzii foarte vagi şi inin¬ 
teligibile, iar apoi nu a mai vorbit deloc despre aceasta. 


e. Deznodământul 

Şedinţele interesante şi bogate în conţinut s-au sfârşit o dată cu 
producerea sistemului de forţe. Deja dinainte se făcuse observată o scă¬ 
dere treptată a vioiciunii extazelor. Ulrich von Gerbenstein trecea me¬ 
reu în prim-plan şi umplea şedinţele mai multe ore cu flecăreala sa co¬ 
pilărească. Viziunile pe care le avea domnişoara S. W. între timp 
păreau, de asemenea, să-şi fi pierdut semnificativ din bogăţie şi plasti¬ 
citate, căci domnişoara S. W. nu mai relata, după aceea, decât despre 
senzaţia despre bucurie din prezenţa spiritelor bune şi de senzaţia ne¬ 
plăcută avută în prezenţa spiritelor rele. Ceva nou se mai producea. în 
vorbirile din transă s-a remarcat o anumită nesiguranţă, ca o cerceta¬ 
re şi testare a impresiei pe care o făcea ascultătorilor, alături de un con¬ 
ţinut din ce în ce mai fad. Chiar şi în comportamentul exterior al dom¬ 
nişoarei S. W. au apărut o sfială şi o nesiguranţă frapante, astfel încât 
impresia de păcălire intenţionată a devenit din ce în ce mai acută. Cel 
care consemnează s-a retras, de aceea, curând de la şedinţe. Domni¬ 
şoara S. W. a experimentat în perioada care a urmat în alte cercuri, iar 
la aproximativ o jumătate de an după încetarea observaţiei mele a fost 
prinsă in flagranţi de înşelătorie. Prin experimente spiritiste pro- 
priu-zise, ca Apport etc., ea voia să însufleţească din nou credinţa scă¬ 
zută în capacităţile ei supranaturale, prin aruncarea în aer, în întune¬ 
ricul şedinţei, a diferitelor obiecte mici, pe care le ascunsese în partea 

superioară a hainelor ei. Astfel ea şi-a terminat de jucat rolul. De atunci 
a trecut un an şi jumătate, timp în care domnişoara S. W. a dispărut 
din câmpul meu de observaţie. Aşa cum am aflat de la un observator 
care o cunoaşte din perioada anterioară, mai are din când în când stări 
speciale de durată mai scurtă, în care este foarte palidă şi tăcută, pre¬ 
zintă o privire rigidă, strălucitoare etc. Despre viziuni nu am mai pu¬ 
tut afla nimic. De asemenea, se pare că nu mai participă la şedinţe de 
spiritism. Domnişoara S. W. este angajată acum într-o întreprindere 
mare şi după toate aparenţele este o persoană harnică şi conştiincioa¬ 
să, care se ocupă de treburile ei cu zel şi îndemânare, spre mulţumirea 
tuturor. Caracterul ei, conform mărturiei unor persoane de încredere, 
s-a îmbunătăţit semnificativ, în ansamblu a devenit mai liniştită, mai 
aşezată şi mai simpatică. Nu i s-au mai întâmplat nici un fel de alte 
anomalii. 

Acest caz conţine, în ciuda incompletitudinii sale, o bogăţie de pro¬ 
bleme psihologice, a căror prezentare detaliată depăşeşte cu mult ca¬ 
drul acestei lucrări mici. De aceea trebuie să ne mulţumim doar cu o 
simplă schiţare a diferitelor fenomene frapante. Pentru a ne lămuri mai 
exact, pare a fi indicat să discutăm stările individuale ale domnişoarei 
S. W. într-o prezentare specială. 


f. Starea de veghe 

Pacienta prezintă diferite particularităţi în stare trează. Ea este, aşa 
cum am văzut, deseori zăpăcită în şcoală, citeşte greşit într-un fel ca¬ 
racteristic, este cu toane, comportamentul oscilează într-un fel nede¬ 
terminat, ba este tăcută, timidă, retrasă, ba foarte vioaie, gălăgioasă, 
vorbăreaţă. Nu se poate spune că nu este inteligentă, totuşi frapează ba 
prin faptul că este mărginită, ba anumite prin anumite momente de 
inteligenţă. Memoria este în general bună, totuşi este deseori foarte 
prejudiciată de o zăpăceală remarcabilă; astfel, în ciuda conversaţiilor 
numeroase şi a lecturilor din cartea lui Kerner Clarvăzătoarea din Pre- 
vorst , ea nu ştie încă, după multe săptămâni, dacă autorul se numeşte 
Koerner sau Kerner şi nu ştie nici numele clarvăzătoarei, atunci când 

este întrebată direct. Totuşi, în comunicările automate, apare numele 
„Kerner“, care, atunci când apare, este corect scris. în general, carac¬ 
terul pacientei se arată a fi puţin lipsit de măsură, inconstant, aproape 
de tipul proteic. Dacă facem abstracţie de oscilaţiile caracteriale de la 
vârsta pubertăţii, mai rămâne totuşi un anumit rest patologic, care se 
exteriorizează în reacţii lipsite de măsură şi într-un mod impredictibil, 
bizar. Acest caracter poate fi desemnat ca fiind „desequilibre" sau „in- 
stable". El capătă o amprentă specifică prin anumite trăsături ce pot fi 
desemnate ca isterice: ca fiind isterice pot fi considerate mai ales zăpă¬ 
ceala şi caracterul visător. Aşa cum afirmă Janet, baza anesteziilor is¬ 
terice este tulburarea de atenţie. El a putut constata la istericii tineri „o 
uimitoare indiferenţă şi zăpăceală faţă de tot ce intră în domeniul vie¬ 
ţii senzoriale" 28 . Un element remarcabil, care ilustrează foarte frumos 
zăpăceala isterică, este citirea greşită. Psihologia acestui proces poate fi 
gândită eventual în felul următor: în timpul citirii cu voce tare, aten¬ 
ţia pentru acest act scade şi se orientează spre orice alt obiect. între 
timp se citeşte în continuare mecanic, impresiile simţurilor sunt per¬ 
cepute ca şi până acum; ca o consecinţă a atenţiei distrate, excitabili¬ 
tatea centrului perceptiv a scăzut, aşa că tăria impresiei senzoriale nu 
mai ajunge pentru a subjuga atenţia astfel, încât percepţia ca atare să 
fie direcţionată mai departe asupra cursului verbo-motor, ceea ce în¬ 
seamnă că toate asociaţiile fluente care se leagă imediat de noua im¬ 
presie senzorială sunt refulate. Următorul mecanism psihologic face 
loc la două posibilităţi de explicare. 

1. Preluarea impresiei senzoriale urmează ca o consecinţă a mări¬ 
rii pragului de excitaţii din centrul perceptiv în mod inconştient, adică 
sub pragul conştiinţei şi în consecinţă nu este captată de atenţia con¬ 
ştientă şi direcţionată ca atare spre cursul vorbirii, ci ajunge la expri¬ 
marea verbală abia prin mijlocirea anumitor asociaţii apropiate, în 
acest caz expresiile dialectale pentru acelaşi obiect. 

2. Impresia senzorială este percepută conştient şi ajunge abia în 
momentul intrării în cursul vorbirii pe un teritoriu a cărui excitabili¬ 
tate este diminuată din cauza atenţiei distrate. în acest loc, sub ima¬ 
ginea verbală motorie se aşază în mod asociativ cuvântul din dialect 

28 Der Geisteszustand der Hysterischen. (Die psychischen Stigmata ), p. 42. 

şi este exprimat ca atare. în ambele cazuri sigură este lipsa de atenţie 
acustică, ce nu corijează eroarea. în acest caz nu se poate stabili care 
dintre cele două este explicaţia corectă, probabil că ambele sunt co¬ 
recte, prin faptul că lipsa de atenţie pare să fie una generală şi oricum 
se referă la mai mult de un singur centru care se ocupă de actul citi¬ 
rii cu voce tare. 

Pentru cazul nostru, acest fenomen are o valoare foarte specială, fi¬ 
ind vorba de un fenomen automat elementar. Acesta poate fi desem¬ 
nat ca isteric, în măsura în care în cazul concret starea de oboseală şi 
de intoxicare, cu fenomenele secundare respective, este exclusă. Un om 
sănătos se lasă doar în mod excepţional atât de subjugat de un obiect, 
încât să renunţe la corectarea greşelilor provocate de neatenţie, şi anu¬ 
me a unora ca cea relatată. Frecvenţa acestor evenimente la pacientă 
indică o îngustare considerabilă a câmpului conştiinţei, căci ea poate 
stăpâni doar un minim relativ de senzaţii elementare care apar în ace¬ 
laşi timp. Dacă vrem să calificăm starea psihologică a „laturii psihice 
umbrite", atunci o putem desemna, în funcţie de dominaţia pasivită¬ 
ţii sau activităţii, ca pe o stare de somn sau onirică. O stare onirică pa¬ 
tologică cu o întindere şi intensitate rudimentare fireşte că este prezen¬ 
tă; geneza sa este una spontană, iar stările onirice cu producţie 
automată care iau naştere spontan se desemnează în mare ca isterice. 
Aici trebuie indicat faptul că asemenea cazuri de citire greşită au apă¬ 
rut frecvent la pacientă şi că din acest motiv s-a folosit desemnarea de 
„isterice", căci, din câte cunoaştem, stările parţiale şi spontane onirice 
sau de somn apar frecvent doar pe fondul constituţiei isterice. 

Denaturarea automată a unei asociaţii evidente a fost studiată ex¬ 
perimental de Binet pe istericii săi: dacă, de exemplu, înţepa mâna 
anesteziată a pacientei, atunci ea se gândea, fără a simţi înţepăturile, la 
„puncte", dacă el îi mişca degetele anesteziate, atunci ea se gândea la 
„beţe" sau „coloane". Sau mâna anesteziată, care este sustrasă priviri¬ 
lor pacientei printr-un paravan, scrie „Salpâtriere": pacienta vede în 
faţa sa, cu scris alb pe fond negru, cuvântul „Salpetriere" 29 . Amintim 
aici şi de experimentele relatate mai sus ale lui Guinon şi Sophie 
Woltke. 

29 loc. df.,pp. 187 şi 185. 

Astfel descoperim la pacientă, într-un timp în care nimic nu anun¬ 
ţa încă fenomenele ulterioare, automatisme rudimentare, fragmente de 
fenomene onirice, care poartă în sine posibilitatea ca într-o zi între per¬ 
cepţiile distrate şi conştiinţă să se strecoare mai mult decât o asociaţie. 
Citirea greşită ne arată, mai departe, o anumită independenţă automa¬ 
tă a elementelor psihice, care, deja cu ocazia unei neatenţii mai mult sau 
mai puţin pasagere, dar în orice caz altminteri în nici un fel evidente 
sau suspecte, dezvoltă o anumită productivitate, chiar dacă mică, ce se 
apropie cel mai mult de cea specifică visului fiziologic. Citirea greşită 
poate fi considerată de aceea ca simptom prodromal al evenimentelor 
ulterioare, mai ales că psihologia sa este prototipală pentru mecanismul 
viselor somnambulice, care de fapt nu sunt altceva decât o multiplica¬ 
re repetată şi o variaţie nesfârşit de diferită a procesului elementar dis¬ 
cutat mai sus. Nu am reuşit niciodată să detectez automatisme rudi¬ 
mentare asemănătoare în perioada observaţiilor mele prezentate mai 
sus: se pare că, o dată cu trecerea timpului, stările de absenţă la început 
de un grad mic s-ar fi transformat, sub pragul conştiinţei, în acele ata¬ 
curi somnambulice curioase şi de aceea ar fi dispărut din starea de ve¬ 
ghe lipsită de accese. în ceea ce priveşte dezvoltarea caracterului pacien¬ 
tei, în decursul perioadei de observaţie care a durat aproape doi ani nu 
s-a putut constata nici o modificare evidentă, în afara unei anumite ma¬ 
turizări nu foarte profunde. în schimb este remarcabilă observaţia că în 
ultimii doi ani după remisia (încetarea completă?) a atacurilor som¬ 
nambulice a avut loc o modificare considerabilă a caracterului. Vom 
ajunge să discutăm mai jos despre semnificaţia acestei observaţii. 


g. Semisomnambulismul 

în prezentarea cazului W., cu numele de semisomnambulism a fost 
desemnată următoarea stare: pacienta se află, cu câtva timp înainte şi 
după atacurile somnambulice propriu-zise, într-o stare a cărei specifi¬ 
citate principală trebuie să fie desemnată ca „preocupaţie“. Pacienta 
participă la conversaţie doar cu o jumătate de ureche, răspunde distra¬ 
tă, este frecvent ocupată cu toate halucinaţiile posibile, expresia ei este 
solemnă, privirea extatică, de o strălucire pătrunzătoare. La o observa- 

ţie mai atentă se constată o modificare profundă a întregului ei carac¬ 
ter, ea este serioasă, ponderată; când vorbeşte, tema este mereu un 
obiect foarte serios. în această stare, ştie să vorbească serios, pătrunză¬ 
tor şi convingător, astfel încât aproape trebuie să ne punem întrebarea: 
aceasta este o fetiţă de numai cincisprezece ani şi jumătate? Se creează 
impresia că aici este prezentă o femeie matură cu un talent actoricesc 
cel puţin considerabil. Seriozitatea şi solemnitatea comportamentului 
sunt total motivate de explicaţia pacientei că în starea prezentă se află 
la graniţa dintre aici şi dincolo şi că acum interacţionează cu spiritele 
moarte la fel de real ca şi cu oamenii vii. Intr-adevăr, conversaţia ei este 
clivată continuu intre răspunsuri la întrebări reale obiective şi haluci¬ 
naţii. Dacă desemnez această stare ca semisomnambulism, atunci este 
în acord cu definiţia lui Richet, autorul conceptului. Richet spune: 
„La conscience de cet individu persiste dans son integrite apparente: 
toute-fois des operations tres compliquees vont s’accomplir en dehors 
de la conscience; sans que le moi volontaire et conscient paraisse ressen- 
tir une modification quelconque. Une autre personne sera en lui, qui 
agira, pensera, voudra, sans que la conscience, c’est-â-dire le moi re- 
fl^chi, conscient en ait la moindre notion. 30 “ 

Binet observă, referitor la numele de semisomnambulism: „Ce ter¬ 
me indique la parent£ de cet 6tat avec le somnambulisme veritable, et 
ensuite il laisse comprendre que la vie somnambulique qui se mani¬ 
feste durant la veille est reduite, ddprimee, par la conscience normale 
qui la recouvre. 31 " 


h. Automatismele 

Semisomnambulismul este caracterizat de continuitatea conştiinţei 
cu cea a stării de veghe şi de apariţia diferitelor automatisme, care in¬ 
dică activitatea independentă de conştiinţa de sine a unui inconştient. 
Fenomenele automate ale cazului nostru sunt următoarele: 

1. Mişcările automate ale mesei 


30 La Suggestion mentale et le calcul des probabilites, p. 650. 

31 loc. cit., p. 139. 

2. Scrierea automată 

3. Halucinaţiile 

1. Mişcările automate ale mesei. înainte ca pacienta să intre sub ob¬ 
servaţia mea, ea se afla deja sub sugestia „mişcării mesei", fapt pe care 
îl cunoscuse ca pe un joc de societate. Cum o dată cu intrarea în acel 
cerc au ieşit de îndată la iveală comunicări ale persoanelor din familie, 
ea a fost desemnată în consecinţă, imediat, ca medium. Am putut doar 
să constat că, de cum se aflau mâinile ei pe masă, apăreau şi mişcările 
specifice. Conţinutul comunicărilor ulterioare nu ne mai interesează, 
însă caracterul automat al actului merită chiar el singur o discuţie, căci 
se poate ridica aici obiecţia că ar fi vorba de mişcări de împingere şi de 
apăsare intenţionate şi arbitrare din partea pacientei. 

Aşa cum ne este cunoscut din cercetările lui Chevreul, Gley, 
Lehmann etc., fenomenele motorii ale inconştientului au o apariţie 
frecventă nu doar la isterici sau la alte persoane cu dispoziţie patolo¬ 
gică, ci pot fi provocate, destul de uşor, chiar şi la oamenii sănătoşi, 
care altminteri nu prezintă niciodată automatisme spontane. 32 Am 
experimentat multe încercări în această direcţie şi pot confirma 
această observaţie. în cazul celor mai multe persoane, este vorba doar 
de răbdarea necesară, care necesită eventual o oră de aşteptare liniş¬ 
tită. Acolo unde nu apar contrasugestii care împiedică lucrul, se pot 
obţine eventual în cele din urmă la majoritatea persoanelor supuse 
experimentului automatismele motorii, într-un grad mai mare sau 
mai mic. în cazul unui procent relativ mic, fenomenele apar spon¬ 
tan, adică totuşi sub influenţa sugestiei verbale sau a unei autosuges¬ 
tii anterior datate. în acest caz exemplul este sugestiv în mare grad. 
Dispoziţia respectivă doboară toate acele legi care sunt valabile şi 
pentru hipnoza normală. însă trebuie luate în considerare anumite 
relaţii tipice, condiţionate de specificitatea cazului. Nu este vorba de 
o hipnoză totală, ci de una parţială, limitată în întregime la regiunea 
motorie a braţului, comparabilă cu o anestezie cerebrală a unui loc 
dureros din corp obţinută prin câteva „passes" magnetice. Noi atin¬ 
gem, sub sugestie verbală sau folosind o autosugestie deja existentă, 

32 Relatat exhaustiv la Binet, loc. cit., pp. 197 şi urm. 

locul respectiv al corpului şi utilizăm stimulul tactil cu efect sugestiv 
conform experimentului, pentru a obţine hipnoza parţială dorită. 
Corespunzător acestui proces, persoanele refractare au putut fi adu¬ 
se destul de lesne la dizolvarea automatismului, prin aceea că cel care 
conduce experimentul loveşte uşor masa intenţionat sau, şi mai bine, 
dă mesei o serie de lovituri ritmice, dar foarte uşoare. La scurt timp, 
cel care face experimentul observă că oscilaţiile devin mai puternice, 
că ele continuă, deşi mişcările intenţionate s-au întrerupt: experi¬ 
mentul a reuşit, persoana a preluat sugestia fără a bănui nimic. Prin 
acest proces se obţine de obicei mult mai mult decât prin sugestia 
verbală. La persoanele foarte receptive şi în toate acele cazuri unde 
aparent mişcarea apare spontan, mişcările intenţionate de tremura¬ 
re, care doar nu sunt perceptibile subiectiv, preiau rolul de „agent 
provocateur" 33 . Astfel, ocazional, persoanele care nu realizează nici¬ 
odată singure mişcări automate de un calibru mai mare preiau con¬ 
ducerea inconştientă a mişcărilor mesei, cu condiţia ca mişcările de 
tremurare să fie atât de puternice, încât mediumul să le înţeleagă sen¬ 
sul. Mediumul preia în acest caz oscilaţiile slabe şi le redă într-un 
grad considerabil crescut, doar în cazuri rare aparent în acelaşi mo¬ 
ment, de cele mai multe ori câteva secunde mai târziu, şi revelează pe 
această cale conţinutul conştient sau inconştient de gânduri ale ace¬ 
lui „agent". Prin intermediul acestui mecanism simplu, pot apărea 
deseori, la prima vedere, cazuri uluitoare de citire a gândurilor. Pen¬ 
tru a ilustra cele spuse serveşte un experiment foarte simplu, care re¬ 
uşeşte în multe cazuri chiar şi cu persoane neexersate: cel care expe¬ 
rimentează se gândeşte, de pildă, la cifra cinci şi apoi aşteaptă, cu 
mâinile liniştite, pe masă, până când simte că masa face prima încli¬ 
naţie pentru a indica cifra gândită. în acest moment, el ia mâinile de 
pe masă. Cifra cinci este corect indicată. Se recomandă ca în timpul 

33 După cum se cunoaşte, la omul treaz mâinile şi braţele nu sunt niciodată complet 
liniştite, ci desfăşoară continuu mici mişcări de tremurare. Preyer, Lehmann ş. a. 
au indicat că aceste mişcări sunt influenţate in mare măsură de reprezentările pre¬ 
dominante; astfel, de exemplu, Preyer a arătat că mâna întinsă desena imagini mai 
mult sau mai puţin reuşite ale acelor figuri care tocmai erau reprezentate viu. In- 
tr-un mod foarte simplu, mişcările tremurătoare intenţionate au putut fi demon¬ 
strate cu ajutorul încercărilor cu pendulul. 

Figura 3 

acestui experiment masa să fie aşezată pe un covor moale, gros. La o 
observaţie atentă, cel care face experimentul va sesiza ocazional o 
mişcare a mesei, care se prezintă în felul următor (figura 3): 

1. Mişcări tremurătoare intenţionate, care nu pot fi observate 
subiectiv. 

2. Mai multe oscilaţii minimale, dar perceptibile ale mesei, care in¬ 
dică interesul persoanei privind mişcările tremurătoare intenţionate. 

3. Mişcările mari, care indică în mod obiectiv cifra cinci. 

Linia [a-b] desemnează momentul în care au fost ridicate mâinile. 

Acest experiment reuşeşte mai ales în cazul persoanelor care răs¬ 
pund bine, dar sunt încă neexersate. Deja după un exerciţiu scurt, fe¬ 
nomenul indicat obişnuieşte să dispară, pentru că prin exerciţiu cifra 
poate fi citită direct din mişcările intenţionate şi reprodusă. 34 

Asemănător cu loviturile intenţionate din experimentul relatat mai 
sus, aici acţionează, la mediumul receptiv, mişcările tremurătoare in¬ 
tenţionate ale acelui „agent“. Ele sunt preluate, întărite şi reproduse, 
însă foarte slab, întru câtva şovăitor. însă ele sunt şi mai perceptibile şi 
de aceea acţionează, ca stimuli tactili slabi, în mod sugestiv şi declan¬ 
şează, prin sporirea hipnozei parţiale, marile mişcări automate. Acest 

34 Cf. Pkeyer, Die Erklărung des Gedankenlesetis. 

experiment ilustrează în mod clar sporirea treptată a autosugestiei. Pe 
calea acestei autosugestii se dezvoltă toate fenomenele automate de tip 
motoriu. Felul în care conţinutul intelectual se amestecă treptat cu ele¬ 
mentul pur motor nu mai trebuie explicat, după lămuririle de mai sus. 
Nu este deloc nevoie de o sugestie specială pentru a provoca fenome¬ 
ne intelectuale. Este vorba de la început, cel puţin din partea celui care 
experimentează, de reprezentări verbale. După primele exteriorizări 
motorii fără plan ale subiecţilor neexersaţi, sunt redate curând propri¬ 
ile produse verbale sau intenţiile experimentatorului. în mod obiectiv, 
intervenţia conţinutului intelectual trebuie înţeleasă astfel: 

Prin creşterea treptată a autosugestiei, sectoarele motorii ale braţului 
sunt izolate de conştiinţă, respectiv percepţia impulsurilor slabe de miş¬ 
care este ascunsă de conştiinţă. 35 Prin cunoaşterea realizată pe calea con¬ 
ştiinţei a posibilităţii conţinutului intelectual se obţine o stimulare colate¬ 
rală din regiunea vorbirii, ca mijlocul cel mai la îndemână de comunicare 
intelectuală. Intenţia de comunicare se referă cel mai mult, în mod nece¬ 
sar, la partea motorie 36 a reprezentării verbale, prin care devine inteligi¬ 
bilă trecerea inconştientă a impulsurilor de vorbire la regiunea motorie 37 
şi, invers, trecerea treptată a hipnozei parţiale în domeniul vorbirii. 

în decursul numeroaselor probe realizate cu începători, am ob¬ 
servat, de regulă la începutul fenomenelor intelectuale, un număr 
mai mare sau mai mic de cuvinte complet lipsite de sens, deseori 
chiar şi numai înşiruiri fără sens de litere. Mai târziu erau produse 
tot felul de jocuri, de exemplu cuvinte sau propoziţii întregi cu lite¬ 
re aşezate fără rost sau cu o ordonare inversă a literelor, adică un fel 
de scris în oglindă. Apariţia literei sau cuvântului înseamnă o nouă 
sugestie; involuntar, se adaugă câte o asociaţie, care apoi se realizea¬ 
ză. în mod curios, acestea nu sunt de obicei asociaţiile conştiente, ci 
unele complet neaşteptate. Iată o circumstanţă care pledează pentru 

35 Analog anumitor experimente hipnotice din starea de veghe. Cf. experimentul lui 
Janet, care, prin sugestii şoptite, a determinat un pacient să se aşeze întins pe jos, 
fără ca el să observe. In: L’Automatisme psycltologique, p. 241. 

36 Schema lui Charcot a formării imaginilor cuvintelor: 1. Imaginea auditivă, 2. Ima¬ 
ginea vizuală, 3. Imagini de mişcare, a) Imagine de vorbire, b) Imagine de scriere. 
La Ballet, Die innerliche Sprache. 

37 Bain’ spune: gândul este un cuvânt reprimat sau o activitate reprimată. In: The Sen- 
ses and the Intellect, p. 358. 

faptul că deja o parte considerabilă a domeniului vorbirii este izolat 
hipnotic. Cunoaşterea acestui automatism formează la rândul său o 
sugestie fertilă, prin faptul că în acest moment apare fără greş sen¬ 
zaţia unui caracter ciudat, dacă aceasta nu era deja prezentă încă de 
la automatismul pur motor. întrebarea: Cine face asta? Cine vorbeş¬ 
te aşa? este sugestia pentru sinteza personalităţii inconştiente, care 
de regulă nu se lasă prea mult aşteptată. Apare câte un nume, de 
obicei unul care trezeşte sentimente puternice, iar clivarea automa¬ 
tă a personalităţii este gata. Cât de întâmplătoare şi oscilantă este 
această sinteză la început o demonstrează următoarele relatări din 
literatura de specialitate: 

Myers comunică următoarea observaţie interesantă a unui domn 
A., membru al S.P.R. (domnul A. face pe sine însuşi încercări de scrie¬ 
re automată): 


A treia zi 

Ce este omul? — Tefî hasl esble lies. 

Aceasta este o anagramă? — Da. 

Câte cuvinte conţine? — Cinci. 

Care este primul cuvânt? — See. 

Care este al doilea cuvânt? — Eeeee. 

See? Trebuie să interpretez eu? — încearcă! 

Domnul A. a găsit soluţia: Life is less able [Viaţa este mai puţin ca¬ 
pabilă). El a fost uimit de această informaţie intelectuală, care părea să 
dovedească existenţa unei inteligenţe independente de a sa. De aceea a 
întrebat mai departe: 

Cine eşti tu? — Clelia. 

Eşti o femeie? — Da. 

Ai trăit vreodată pe pământ? — Nu. 

Vei trăi? — Da. 

Când? — Peste şase ani. 

De ce conversezi cu mine? — E if Clelia el. 

Domnul A. interpretează acest răspuns ca: I Clelia feel [Eu Clelia 
mă simt). 

A patra zi 

Eu sunt cel care întreabă? — Da. 

Clelia este aici? — Nu. 

Atunci cine este aici? — Nimeni. 

Există de fapt Clelia? — Nu. 

Atunci cu cine am vorbit ieri? — Cu nimeni. 38 

Janf.t poartă cu subconştientul Luciei, care între timp este impli¬ 
cată într-o discuţie cu un alt observator, următoarea conversaţie: 

(Janet întreabă) M’entendez-vous? (Lucie răspunde prin interme¬ 
diul scrierii automate:) Non. 

Mais pour repondre il faut entendre. — Oui, absolument. 

Alors, comment faites-vous? — Je ne sais. 

II faut bien qu’il y ait quelqu’un qui m’entende? — Oui. 

Qui cela? — Autre que Lucie. 

Ah! bien, une autre personne. Voulez-vous que nous lui donnions 
un nom? — Non! 

Si, ce sera plus commode. — Eh bien, Adrienne. 

Alors, Adrienne, m’entendez-vous? — Oui. 39 

Din aceste citate se vede în ce fel se construieşte personalitatea sub- 
conştientă: ea îşi datorează apariţia doar întrebărilor sugestive, cărora 
le răspunde o anumită dispoziţie a mediumului. Noi am explicat aceas¬ 
tă dispoziţie prin dezagregarea complexelor psihice, la care contribuie, 
sprijinind acest proces, şi sentimentul caracterului ciudat al unor ast¬ 
fel de automatisme, imediat ce atenţia conştientă este orientată spre 
actul automat. Binet observă privitor la experimentul de mai sus al lui 
Janet: „II faut bien remarquer que si la personnalite d’«Adrienne» a 
pu se creer, c’est qu’elle a rencontre une possibilite psychologique; en 
d’autres termes, il y avait lâ des phenomenes d£sagr£g6s, vivant sepa¬ 
re s de la conscience normale du sujet. 40 " Individualizarea subconştien- 

38 Myers, Automatic Writing. 

39 L'Automatisme psychologique, pp. 317 şi urm. 

40 loc. cit., p. 133. 

tului înseamnă mereu un progres considerabil de mare influenţă su¬ 
gestivă asupra configuraţiei ulterioare a automatismelor. 41 în acest fel 
se poate concepe apariţia personalităţilor inconştiente în cazul nostru. 

Obiecţia „simulării" mişcării automate a mesei poate fi abandona¬ 
tă, dacă se ia în considerare fenomenul citirii gândurilor din mişcările 
tremurătoare intenţionate, pe care le-a oferit pacienta într-o măsură 
foarte mare. Citirea rapidă şi conştientă a gândurilor necesită cel pu¬ 
ţin un exerciţiu foarte neobişnuit, de care însă pacienta a dovedit că nu 
este în stare. Prin intermediul mişcărilor tremurătoare intenţionate pot 
fi realizate conversaţii întregi, ca în cazul nostru. în acelaşi fel se poa¬ 
te dovedi în mod obiectiv şi sugestibilitatea subconştientului, prin fap¬ 
tul că agentul, de exemplu, se prezintă într-un mod viu: „Mâna me- 
diumului nu va mai putea mişca masa sau paharul" — imediat, 
împotriva tuturor aşteptărilor şi spre uimirea vie a subiectului, masa 
nu se mai mişcă. Fireşte că se pot realiza, după dorinţă, şi alte sugestii, 
dar numai acelea care nu depăşesc, cu inervarea lor, domeniul hipno¬ 
zei parţiale, fapt prin care se dovedeşte în acelaşi timp şi parţialitatea 
hipnozei. De aceea, sugestiile privind picioarele sau celălalt braţ nu se 
realizează. 

Mişcarea mesei nu este un automatism care ar aparţine aproxima¬ 
tiv exclusiv semisomnambulismului pacientei; dimpotrivă, el apare, în 
cea mai perfecţionată formă, în stare de veghe şi mijloceşte mai întâi 
în cele mai multe cazuri semisomnambulismul a cărui apariţie se 
anunţă în mod obişnuit prin halucinaţii; aşa s-a întâmplat de pildă în 
prima şedinţă. 

2. Scrierea automată. Un alt fenomen automat, care corespunde 
unei hipnoze parţiale de la început mai înalte, este scrierea automată. 
Ea este, cel puţin conform experienţei mele, mult mai rară şi mai greu 
de produs decât mişcările mesei. Este vorba din nou, ca şi la mişcarea 
mesei, despre o sugestie primară, în caz de sensibilitate conservată, la 
conştiinţă, în caz de una stinsă, la inconştient. Sugestia însă nu este una 
simplă, căci conţine deja în sine elementul intelectual: „a scrie" în- 

41 „Une fois baptist, le personnage inconsrient est plus determini et plus net, il mon- 

tre mieux ses caracteres psvchologiques.“ (Janet, L'Automatisme psychologique , p. 

318) 

seamnă „a scrie ceva". Acest conţinut special, care depăşeşte elemen¬ 
tul motor, al sugestiei condiţionează frecvent o anumită surprindere a 
subiectului, prin care iau naştere uşor contrasugestii, care împiedică 
apariţia automatismelor. Astfel, am observat în unele cazuri că suges¬ 
tia, în ciuda relativei sale îndrăzneli (ea este orientată spre conştiinţa 
de veghe a unei persoane aşa-zis sănătoase!), se realizează, dar într-un 
fel specific, prin faptul că în hipnoză intră doar partea pur motorie a 
sistemului central respectiv, iar hipnoza mai profundă se atinge apoi 
doar prin autosugestie din fenomenul motor, analog procesului pre¬ 
zentat mai sus cu mişcarea mesei. Subiectul, căruia i s-a dat în mână 
un creion, este implicat intenţionat într-o discuţie, pentru ca atenţia 
să-i fie distrasă de la scriere. 42 Mâna începe apoi să facă mişcări, şi anu¬ 
me mai întâi în parte numeroase linii subţiri, în parte linii în zigzag sau 




Figura 4 


face o linie simplă; ocazional se întâmplă ca creionul nici să nu atingă 
hârtia, ci să scrie în aer. Aceste mişcări trebuie concepute ca fenome¬ 
ne pur motorii, care corespund exprimării elementului motor în re¬ 
prezentarea „a scrie". Fenomenul este relativ rar, de cele mai multe ori 
se scriu de la început litere, pentru a căror rânduire în cuvinte şi pro¬ 
poziţii este valabil ce s-a spus şi la mişcarea mesei. Uneori se poate ob¬ 
serva şi o scriere în oglindă. In cele mai multe cazuri şi poate în toate 
încercările de început, care nu se află sub o sugestie specială, scrierea 
automată produsă este cea a subiectului. Abia în mod secundar carac- 

42 Cf. experimentele corespunzătoare ale lui Binet şi FiRâ, in: Les Altârations. 

terul ei se poate transforma eventual într-o măsură foarte mare 43 , fapt 
care trebuie considerat mereu ca un simptom al apariţiei sintezei unei 
personalităţi subconştiente. Aşa cum am relatat, scrierea automată a 
pacientei nu a ajuns niciodată la o realizare înaltă. Ea a trecut în tim¬ 
pul acestor încercări, care au fost realizate cu ea în întuneric, de regu¬ 
lă în semisomnambulism sau în extaz. Scrierea automată a avut deci 
acelaşi succes ca şi mişcarea anterioară a mesei. 

3. Halucinaţiile. Modul de trecere în somnambulism din a doua şe¬ 
dinţă are o semnificaţie psihologică. Cum am relatat, fenomenele au¬ 
tomate se desfăşurau foarte bine atunci când se lăsa întunericul. Cel 
mai interesant rezultat al şedinţei anterioare a fost întreruperea brus¬ 
că a unei comunicări a bunicului, care a dat ocazia celor mai variate 
dezbateri printre participanţi. Aceste două elemente, întunericul şi re¬ 
zultatul impresionant, păreau a fi oferit baza unei adânciri rapide a 
hipnozei, iar în consecinţă s-au putut dezvolta halucinaţiile. Mecanis¬ 
mul psihologic al acestui proces pare să fie următorul: influenţa întu¬ 
nericului asupra sugestibilităţii, şi anume a organelor de simţ, este cu¬ 
noscută. 44 Binet 45 comunică o influenţă specială asupra istericilor, şi 
anume una care dă naştere unei somnolenţe nemijlocite. Aşa cum se 
poate presupune din exemplele anterioare, pacienta se afla într-o sta¬ 
re de hipnoză parţială, şi anume îşi construise o personalitate subcon- 
ştientă care se afla în cea mai apropiată legătură cu zona vorbirii. Ex¬ 
teriorizarea automată a acestei personalităţi este întreruptă în mod 
neaşteptat de o nouă persoană, de a cărei existenţă nu ştia nimeni. De 
unde a venit acest clivaj? Evident că pacienta fusese foarte preocupată 
de aşteptarea vie a acestei prime şedinţe. Lucrurile din amintirea ei le¬ 
gate de persoana şi familia mea erau probabil grupate în jurul acestui 
afect de aşteptare şi au apărut brusc la lumina zilei într-un punct cul¬ 
minant al exteriorizărilor automate. Circumstanţa că era vorba tocmai 
de persoana bunicului meu şi nu de o alta, de exemplu cea a tatălui 
meu decedat, de care, după cum pacienta ştia, eram mai legat decât de 

43 Cf. probele corespunzătoare la Flournoy, Des îndes ă la planete Marş. Etude sur un 

cas de somnambulisme avec glossolalie. 

44 Cf. Hagen, Zur Tlieorie der Hallucination, p. 10. 

45 loc. cit., p. 157 şi urm. 

bunicul pe care nu l-am cunoscut niciodată, indică probabil locul de 
origine unde trebuie căutată această nouă persoană. Este vorba proba¬ 
bil de o clivare din domeniul personalităţii deja existente, care s-a în¬ 
stăpânit pentru exteriorizare pe materialul cel mai la îndemână, şi anu¬ 
me asociaţiile care se referă la persoana mea. Rămâne incert cât din 
acesta trebuie pus în paralel cu rezultatele cercetării viselor a lui 
Freud 46 ; căci măsura în care afectul amintit ar putea fi desemnat ca 
„refulat" se sustrage judecăţii noastre. Din apariţia bruscă a noii per¬ 
sonalităţi se poate conchide asupra unei mari vitalităţi a reprezentă¬ 
rilor respective şi unei aşteptări intense corespunzătoare, care poate a 
încercat să stăpânească o anumită jenă şi sfială feciorelnică. Acest eve¬ 
niment aminteşte, în orice caz într-un mod viu, de felul în care visul 
prezintă conştiinţei brusc, într-un simbolism mai mult sau mai puţin 
transparent, ceea ce nu s-a spus niciodată clar şi deschis în context. Noi 
nu ştim când s-a produs această clivare a noii personalităţi, dacă a fost 
pregătită încet în inconştient sau dacă a luat naştere abia în acea şedin¬ 
ţă. In orice caz, acest eveniment semnifică un progres remarcabil în ex¬ 
tinderea domeniului inconştient făcut accesibil prin hipnoză. în ace¬ 
laşi timp, acest rezultat poate fi conceput, din perspectiva impresiei pe 
care a lăsat-o asupra conştiinţei de veghe a pacientei, ca o sugestie pu¬ 
ternică; întrucât perceperea acestei intervenţii neaşteptate a unei noi 
forţe a mărit considerabil senzaţia de caracter ciudat al automatismu¬ 
lui, apărând astfel ideea că aici s-a anunţat într-adevăr un spirit auto¬ 
nom. De aici a urmat asociaţia uşor de înţeles că acest spirit ar putea 
să fie văzut. 

Din coincidenţa creşterii sugestibilităţii condiţionate de întuneric 
cu această sugestie energică se poate explica situaţia care s-a produs în 
a doua şedinţă. Hipnoza şi împreună cu ea seria de reprezentări cliva- 
te trec în sfera vizuală: exteriorizarea până deunăzi pur motorie a in¬ 
conştientului se obiectivează acum, conform energiei specifice a nou¬ 
lui sistem, în forma imaginilor vizuale cu caracter de halucinaţie. Şi 
anume nu ca simplu fenomen acompaniator al automatismului ver¬ 
bal, ci tocmai ca funcţie reprezentativă: explicarea situaţiei neaştepta¬ 
te şi mai întâi inexplicabile apărute în prima şedinţă nu se mai repre- 

46 Die Traumdeutung. 

zintă în cuvinte, ci ca viziune alegorică explicativă. Propoziţia: „Ei nu 
se urăsc, ci sunt prieteni" este exprimată în imagini. La somnambuli 
întâlnim frecvent asemenea evenimente: gândirea somnambulilor se 
oglindeşte în reprezentări plastice, care apar ba într-unul, ba în alt do¬ 
meniu senzorial şi care se obiectivează ca halucinaţii. Procesul de gân¬ 
dire se scufundă în subconştient şi doar falangele acestuia ajung în 
conştiinţă ca reprezentări vii cu coloratură senzorială sau direct ca ha¬ 
lucinaţii. In cazul nostru este vorba de acelaşi lucru ca la pacienta pe 
care Binet o înţeapă de nouă ori în mâna anesteziată şi care se gândeş¬ 
te în acest timp la cifra nouă sau ca la Helene Smith a lui Flournoy 47 , 
care, fiind întrebată de un anumit model, vede în faţa sa, brusc, numă¬ 
rul zilelor (18) de când acesta este deja împrumutat, într-o mărime de 
circa 20 cm. Se pune următoarea întrebare: De ce automatismul a tre¬ 
cut în sfera vizuală şi nu în cea acustică? Pentru această alegere a vizu¬ 
alului pledează mai multe motive: 

a) Pacienta este slab dotată acustic, de exemplu nu este deloc mu¬ 
zicală. 

b) Liniştea corespunzătoare întunericului, care ar fi favorizat apa¬ 
riţia acusmelor, nu exista, căci se discuta aprins. 

c) Convingerea existenţei apropiate a spiritelor, întărită de senti¬ 
mentul de caracter ciudat al automatismului, poate trezi foarte 
bine ideea că ar putea fi văzut un spirit, fapt care ar fi dus la o 
stimulare slabă a sferei vizuale. 

d) Fenomenele intraoculare din întuneric favorizează apariţia ha¬ 
lucinaţiilor. 

Motivele prezentate la punctele c şi d, fenomenele intraoculare din 
întuneric şi stimularea probabil prezentă a sferei vizuale, sunt de o 
semnificaţie hotărâtoare pentru apariţia halucinaţiilor. Fenomenele in¬ 
traoculare joacă în acest caz acelaşi rol în provocarea autosugestivă a 
automatismului ca şi stimulii tactili slabi la hipnoza centrilor motori. 
Cum s-a relatat, prima obnubilare halucinatorie a fost precedată în 
prima şedinţă de vederea unor steluţe. Probabil că deja de atunci aten¬ 
ţia era orientată spre percepţiile vizuale, astfel încât fenomenele lumi¬ 
noase proprii, altminteri foarte slabe, de pe retină au fost văzute ca 

47 loc. cit., p. 55. 

având o intensitate mare. Rolul pe care îl joacă percepţiile luminoase 
intraoculare în apariţia halucinaţiilor merită să fie observat mai de 
aproape. Schule spune: „Forfota de lumini şi culori, care stimulează 
şi însufleţeşte câmpul vizual nocturn în întuneric, dă... materialul fi¬ 
gurilor fantasmatice aeriene dinainte de adormire. 48 " După cum se 
ştie, nu se vede niciodată un întuneric absolut, întotdeauna câteva părţi 
din câmpul vizual întunecat sunt luminate mat; petele de lumină apar 
când ici, când colo, se combină în toate formele posibile, iar o imagi¬ 
naţie doar în oarecare măsură bogată creează cu uşurinţă din acestea, 
ca din formele de nori de pe cer, anumite figuri cunoscute. Puterea de 
judecată care scade pe măsura adormirii face loc imaginaţiei, astfel în¬ 
cât se poate ajunge la cea mai însufleţită creare de imagini. în locul pe¬ 
telor de lumină, al ceţii şi al culorilor oscilante ale câmpului vizual în¬ 
tunecat apar anumite contururi de obiecte. 49 în acest fel ia naştere 
halucinaţia hipnagogică. Partea principală revine desigur imaginaţiei, 
de aceea oamenii cu o fantezie bogată sunt de preferinţă mai supuşi 
halucinaţiilor hipnagogice. 50 Fireşte că halucinaţiile hipnopompice 
(Myers) sunt comparabile cu cele hipnagogice. 

Este foarte probabil ca imaginile hipnagogice să fie identice cu 
imaginile onirice din somnul normal, respectiv să formeze baza lor 
vizuală. Astfel, prin autoobservaţie, Maury a demonstrat că aceleaşi 
imagini care îl învăluie hipnagogic erau şi obiectul viselor sale ulte¬ 
rioare. 51 Acelaşi lucru a fost dovedit şi mai convingător de Trum- 
bull Ladd. Prin exerciţiu, el a reuşit să se trezească brusc la două 
până la cinci minute după adormire. Cu această ocazie el a observat 
că figurile luminoase de pe retină reprezentau oarecum schiţele ima- 

48 Handbuch der Geisteskranklieiten, p. 134. 

49 J. Muller, Ober die phantastischen GesichtserscUeinungen. Citat în: Hagen, Zur Tlte- 
orie der Hallucination, p. 41. 

50 Spinoza a văzut hipnopompic un „nigrum et scabiosum Brasilianum“, în: Hagen, 
loc. cit., p. 49. 

în Afinităţile elective ale lui Goethe, Ottilie vede în semiîntuneric silueta lui Eduard, 
într-un cadru mat luminat. Cf. şi Cardanus: „imagines uidebam ab imo lecti qua- 
si e paruis annulis aereisque constantes, arborum, beliuarum, hominum, oppido- 
ram, instructarum acierum, bellicorum et musicorum instrumentorum, aliorum- 
que huiusce generis ascendentes, uicissimque descendentes, aliis atque aliis 
succedentibus“. (De subtilitate, p. 358) 

51 Le Sommeil et Ies râves, p. 134. 

ginilor tocmai visate. El a presupus chiar că aproape orice vis vizual 
atrage ceea ce este formal din fenomenele luminoase ale retinei. 52 în 
cazul nostru, situaţia a favorizat apariţia interpretării fantastice. O in¬ 
fluenţă deloc neglijabilă poate fi atribuită şi aşteptării tensionate, care 
a făcut ca lumina mată a retinei să capete o intensitate sporită. 53 
Configuraţia ulterioară a fenomenelor retinei urmează conform re¬ 
prezentărilor predominante. Acest fel de apariţie a halucinaţiilor a 
fost observat şi la alţi vizionari: Jeanne d’Arc a văzut mai întâi un nor 
de lumină şi abia după câtva timp din el au ieşit Sfântul Mihail, sfin¬ 
tele Katharina şi Margareta. 54 Swedenborg nu a văzut timp de o oră 
nimic altceva decât sfere luminoase şi flăcări deschise la culoare. în 
acest timp, în creier a simţit o modificare violentă, care i-a apărut ca 
o „eliberare luminoasă". După scurgerea unei ore însă el a văzut 
brusc forme adevărate, pe care le-a considerat a fi îngeri şi spirite. 55 
Viziunea solară a lui Benvenuto Cellini 56 din Engelsburg ar putea in¬ 
tra, de asemenea, în aceeaşi categorie. Un student care avea deseori 
viziuni a mărtusirit: „Atunci când vin aceste viziuni, mai întâi văd 
doar mase luminoase individuale şi în acelaşi timp percep în urechi 
un zgomot înfundat. Treptat însă aceste contururi devin forme ade¬ 
vărate." 57 Apariţia halucinaţiilor la Helene Smith a lui Flournoy are 
loc într-un mod foarte clasic. Redau literal paragrafele respective din 
protocoale: 

„18 marş... Tentative d’experience dans l’obscurite... Mile. Smith 
voit un ballon tantot lumineaux, tantot s’obscurcissant... 

25 marş... Mile. Smith commence â distinguer de vagues lueurs, 
de longs rubans blancs s’agitant du plancher au plafond, puis enfin une 
magnifique etoile qui dans l’obscurite s’est montree â elle seule pen¬ 
dant toute la seance... 

52 Ladd, Contribution Io the Psychology of Visual Dreams. 

53 Hecker spune despre asemenea stări: „Există o viziune simplă, elementară prin ten¬ 
sionarea activităţii psihice fără imagistica fanteziei, chiar şi fără reprezentări senzo¬ 
riale: este viziunea luminii fără formă, un fenomen vital al organului vizual stimu¬ 
lat intern..." (Ober Visionen,p. 16 ) 

54 Quicherat (editor). Proces de condamnation et de rehabilitation de Jeanne d’Arc, 
dite la pucelle ... V, p. 116 şi urm. 

55 Hagen, Zur Theorie der Hallucination, p. 57 . 

56 Autobiograpliie. Tradusă de Goethe, I, p. 306 şi urm. 

57 Hagen, loc. cit., p. 57 . 

l er avril... Mile. Smith se sent tres agitee; elle a des frissons, est par- 
tiellement glacee. Elle est tres inquiete et voit tout â coup, se balanşant au 
dessus de la table, une figure grimacante et tres laide avec de longs che- 
veux rouges... Elle voit alors... un magnifique bouquet de roses de nuan- 
ces diverses; tout â coup elle voit sortir de dessus le bouquet un petit ser- 
pent qui, rampant doucement, vient sentir Ies fleurs, Ies regarde“ etc. 58 

Despre apariţia viziunilor ei cu Marte, H elene Smith spune: „...La 
lueur rouge persista autour de moi, et je me suis trouvee entourăe de 
fleurs extraordinaires..." 59 

Dintotdeauna, halucinaţiile complexe ale vizionarilor au avut o po¬ 
ziţie specială faţă de judecata ştiinţifică: astfel, de pildă, deja Macario le 
separă de halucinaţiile obişnuite şi le numeşte intuitive, afirmând despre 
ele că apar la indivizi cu un spirit foarte viu, o judecată profundă şi o ex¬ 
citabilitate nervoasă înaltă. 60 Asemănător, dar şi mai extuziast se expri¬ 
mă Hecker: el susţine că singura lor condiţie ar fi „instruirea înaltă în¬ 
născută a organului sufletului, care invită viaţa proprie a imaginaţiei la 
un joc liber, prin activitatea originară" 61 . Aceste halucinaţii sunt „vesti¬ 
tori sau chiar semne ale unei forţe spirituale puternice". Viziunea este „o 
excitaţie mai înaltă, care s-ar integra armonios în cea mai completă să¬ 
nătate a spiritului, ca şi a corpului". Halucinaţiile complexe nu aparţin 
stării de veghe, ci se desfăşoară de regulă într-o stare de veghe parţială: 
vizionarul este adâncit în viziunea sa până la scufundarea totală. Şi Flo- 
urnoy a putut constata mereu, în timpul viziunilor lui H. S., „un cer- 
tain degre d’obnubilation" 62 . în cazul nostru, viziunea se complică cu o 
stare de somn, ale cărei proprietăţi le vom discuta mai jos. 


k. Schimbarea caracterului 

Cea mai remarcabilă caracteristică a celei de-a doua stări este, în 
cazul nostru, modificarea caracterului. în literatura de specialitate în- 

58 loc. cit., p. 32 şi urm. 

59 loc. cit., p. 162. 

60 Des Hallucinations. După convorbirea din Allg. Z.f. Psychiat. IV (1847), p. 139. 

61 Hecker, Ioc. cit., p. 6. 

62 loc. cit., p. 51 . 

tâlnim mai multe cazuri ce au prezentat simptomul schimbării spon¬ 
tane a caracterului. Primul caz, devenit cunoscut prin publicaţiile şti¬ 
inţifice, este cel al lui Mary Reynolds, pe care l-a publicat Weir Mit- 
chell. 63 Este vorba de o tânără care a locuit în Pennsylvania pe la 
1811. După un somn profund de aproximativ douăzeci de ore, ea a ui¬ 
tat complet tot trecutul ei şi tot ce a învăţat, chiar şi cuvintele pe care 
le spunea îşi pierduseră sensul. Nu-şi mai recunoştea rudele. încet, a 
învăţat din nou să scrie şi să citească, scriind de la dreapta la stânga 
însă. Dar cea mai impresionantă era modificarea caracterului: „Instead 
of being melancholy she was now cheerful to extremity. Instead of 
being reserved she was buoyant and social. Formerly taciturn and re- 
tiring, she was now merry and jocose. Her disposition was totally and 
absolutely changed. 64 " 

In această stare, ea şi-a abandonat complet viaţa ei retrasă de până 
atunci şi a început să facă drumeţii îndrăzneţe, prin pădure şi la mun¬ 
te, călare şi pe jos, neînarmată. într-una dintre aceste drumeţii s-a în¬ 
tâlnit cu un urs mare şi negru, pe care l-a crezut a fi porc. Ursul s-a ri¬ 
dicat pe picioarele din spate şi şi-a arătat dinţii. Cum calul ei nu voia să 
meargă mai departe, ea l-a ameninţat pe urs cu un băţ obişnuit şi l-a 
speriat. După cinci săptămâni, după un somn profund, şi-a revenit în 
starea iniţială, având amnezie pentru intervalul respectiv. Aceste stări 
au alternat aproximativ şaisprezece ani. însă ultimii douăzeci şi cinci de 
ani Mary Reynolds i-a petrecut exclusiv în cea de-a doua stare. 

Schroeder van der Kolk 65 relatează următorul caz: pacienta se 
îmbolnăveşte la vârsta de şaisprezece ani de amnezie, după o boală 
foarte gravă anterioară, care a durat trei ani. în fiecare dimineaţă, după 
trezire, ea trece printr-o stare coreatică specifică, în care face mişcări 
de lovire cu braţele, parcă bătând tactul. Apoi, toată ziua prezintă un 
comportament infantil, prostesc, şi-a pierdut toate capacităţile deprin¬ 
se. (în stare normală este foarte inteligentă, citită, vorbeşte foarte bine 
franceza.) în a doua stare începe să înveţe lacunar franceza. A doua zi, 

63 Mary Reynolds: A Case of Double Consciousness. De asemenea în: Harper’s Mag., 

1860. Relatat exhaustiv la James, The Principles of Psychology , p. 381 şi urm. 

64 Emminghaus, Allgemeine Psychopathologie, p. 129. Cazul Ogier Ward. 

65 Pathologie und Therapie der Geistcskrankheiten, p. 31. Citat în: Allg. Z. f. Psychiat. 

XXII (1865), p. 406 şi urm. 

pacienta este din nou normală. Cele două stări sunt complet separate 
prin amnezie. 66 

Hofelt relatează un caz de somnambulism spontan la o fecioară 
care în stare normală era supusă şi modestă, dar în somnambulism de¬ 
venea obraznică, grosolană şi violentă. 67 Fdlida lui Azam era, în stare 
normală, deprimată, inhibată, sfioasă; în a doua stare era veselă, încre¬ 
zătoare, întreprinzătoare până la uşuratică. A doua stare a devenit trep¬ 
tat cea dominantă şi a refulat-o pe prima în cele din urmă, astfel încât 
pacienta numea starea normală care dura acum foarte puţin „criză“. 
Atacurile amnezice au apărut la paisprezece ani şi jumătate. Cu tim¬ 
pul, a doua stare a devenit mai temperată; a apărut o anumită apro¬ 
piere de caracter între cele două stări. 68 Un exemplu foarte frumos de 
modificare caracterială este cazul lui Louis V., studiat de Camuset, Ri- 
bot, Legrand du Saulle, Richier, Voisin şi elaborat de Bourru şi 
Burot, un caz dificil de isterie masculină cu caracter alternant amne¬ 
zic. în prima stare el este nepoliticos, obraznic, belicos, pofticios, ho¬ 
ţoman, lipsit de scrupule. în a doua stare el prezintă un caracter plă¬ 
cut, simpatic şi este harnic, capabil şi ascultător. 69 în literatură, 
modificarea amnezică a caracterului a fost folosită de Paul Lindau în 
piesa sa Celălalt 70 . Un caz paralel cu cel al procurorului infractor al lui 
Lindau este relatat de Rieger 71 . Putem pune în paralel cu cazul nos¬ 
tru şi personalităţile subconştiente ale lui Lucie şi L£onie ale lui Ja- 
net 72 sau cele ale pacientei lui Morton Prince 73 ; totuşi acestea sunt 
produse artificiale terapeutice, a căror semnificaţie principală se află în 
domeniul clivării conştiinţei şi memoriei. 

în cazurile relatate, a doua stare este separată de prima de regulă 
printr-un clivaj amnezic, iar modificarea caracterului este acompania¬ 
tă mereu şi de o întrerupere a continuităţii conştiinţei. în cazul nostru 

66 Cf. Donath, Ober Suggestibilităt. Citat în: Arch. f. Psycliiat. u. Nervenkr. XXXII 
(1899), p. 353. 

67 Ein Făli von spontanem Somnambulismus. 

68 Azam, loc. cit., p. 63 şi urm. 

69 Bourru şi Burot, La Suggestion mentale et Ies variations de la personnalite. 

70 Cf. Moll, Die Bewufltseinsspaltung in Paul Lindaus ncuem Schauspiel, p. 306 şi urm. 

71 Der H)pnotismus, p. 109 şi urm. 

72 Ianet, l'Automatisme psychologique. 

73 Prjnce, An Experimental Study ofVisions. 


70 




Despre psihologia şi patologia aşa-numitelor fenomene oculte 


lipseşte tulburarea amnezică; trecerea din prima stare în a doua se face 
treptat, iar continuitatea conştiinţei se păstrează, astfel încât pacienta 
transferă tot ce află prin halucinaţii în a doua stare (din domeniul alt¬ 
minteri necunoscut ei al inconştientului propriu) în starea de veghe. 

Modificările periodice ale personalităţii fără clivaj amnezic se gă¬ 
sesc în domeniul demenţei circulare; foarte rar ele apar totuşi şi în do¬ 
meniul isteriei, aşa cum arată cazul lui Renaudin: „Un tânăr, al cărui 
comportament a fost mereu impecabil, a început brusc să prezinte cele 
mai proaste înclinaţii." Nu se puteau observa la el simptome de de¬ 
menţă, însă s-a putut vedea că suprafaţa corpului era complet aneste¬ 
ziată. Această stare prezenta întreruperi periodice şi în acelaşi mod ca¬ 
racterul pacientului era supus şi el oscilaţiilor. Imediat ce anestezia 
dispărea, el era docil şi prietenos. Când apărea din nou anestezia, îl stă¬ 
pâneau brusc cele mai rele pulsiuni, care puteau să ajungă, aşa cum s-a 
observat, până la dorinţa de omor. 74 

Dacă ne amintim că vârsta pacientei noastre în momentul apari¬ 
ţiei acelor tulburări era de 15 ani şi jumătate, prin urmare abia se atin¬ 
sese vârsta pubertăţii, atunci apare ideea de a pune într-o anumită le¬ 
gătură tulburările cu modificările caracteriale fiziologice din perioada 
pubertăţii. „în timpul acestei perioade de viaţă, în conştiinţa indivi¬ 
dului apare o nouă grupă de senzaţii alături de sentimentele şi ideile 
care derivă de aici, şi această afluenţă continuă de stări de spirit neo¬ 
bişnuite care apar întruna, deoarece cauza lor acţionează în continua¬ 
re şi care sunt coordonate unele cu altele pentru că provin dintr-una 
şi aceeaşi sursă, trebuie să producă treptat modificări profunde în al¬ 
cătuirea eului 75 ." Sunt cunoscute oscilaţiile de dispoziţie, sentimen¬ 
tele noi, neclare şi puternice, înclinaţia spre idei visătoare, spre reli¬ 
giozitate exaltată şi misticism, recăderile în copilăresc, ce conferă 
amprenta caracteristică oamenilor care sunt pe cale de maturizare; 
omul face, în această perioadă, primele încercări neîndemânatice pri¬ 
vind autonomia sa în toate domeniile, el foloseşte pentru prima dată 
cu intenţiile proprii ceea ce a învăţat de la familie şi de la şcoală în co¬ 
pilărie, el concepe idealuri, construieşte planuri măreţe pentru viitor, 
trăieşte în interiorul viselor sale, al căror conţinut este reprezentat de 

74 Citat la Ribot, Die Personlichkeit. Pathologisch-psychologische Studieri, p. 90 . 

75 Ribot, Ioc. cit., p. 60 . 

ambiţie şi vanitate. Până aici ajunge fiziologicul. Pubertatea unui psi¬ 
hopat este o criză cu semnificaţie serioasă. Nu numai că transformă¬ 
rile fiziologic-psihice decurg deseori intr-un mod furtunos, ci se fi¬ 
xează şi trăsăturile unui caracter tarat ereditar, care la copil nu apar 
deloc sau doar sporadic. în explicarea cazului nostru, trebuie să ne 
gândim la o tulburare pubertară specifică. Motivele pentru această 
presupoziţie se vor revela din studiul ulterior al celei de-a doua per¬ 
sonalităţi. (Pentru simplificare, vom numi a doua personalitate Ive- 
nes, aşa cum a botezat pacienta eul ei superior.) 

Ivenes este continuarea dreaptă a eului cotidian. Ea cuprinde între¬ 
gul conţinut al conştiinţei acestuia. în stare de semisomnambulism, ea 
se află într-o relaţie analoagă celei din starea de veghe cu lumea exte¬ 
rioară reală, care fireşte că este prejudiciată de halucinaţii intermedia¬ 
re, însă nu într-un grad mai mare decât cea a halucinantului psihotic. 
Continuitatea lui Ivenes se extinde se pare şi în atacul isteric, unde pre¬ 
zintă scene dramatice, are trăiri vizionare etc. în timpul atacului este 
de regulă izolată de lumea exterioară, nu observă ce se întâmplă în jur, 
nici nu ştie că vorbeşte tare etc. însă ea nu are o amnezie privind con¬ 
ţinutul oniric al atacului. Amnezia pentru exprimările ei motorii şi 
modificările mediului înconjurător nu este mereu prezentă. Faptul că 
ea depinde de gradul de intensitate al toropelii somnambulice şi de o 
stare de paralizie deseori parţială a unor organe de simţ este dovedit de 
exemplu de acel eveniment în timpul căruia, deşi pacienta avea ochii 
deschişi şi probabil că le vedea pe celelalte persoane prezente, nu m-a 
văzut pe mine, ci mi-a perceput prezenţa abia când eu am vorbit cu ea. 
în acest caz este vorba de o aşa-numită anestezie sistematică („hallu- 
cination negative"), aşa cum se observă deseori la isterici. 

Astfel, de pildă, Flournoy relatează despre Helene Smith că, în 
timpul şedinţelor, brusc ea nu-i mai vedea pe participanţi, deşi le mai 
auzea încă vocile şi le simţea atingerea sau brusc nu mai auzea nimic, 
deşi vedea cum se mişcau buzele vorbitorului etc. 76 

Aşa cum Ivenes continuă eul treaz, la fel ea îşi transferă întregul 
conţinut al conştiinţei în starea de veghe. Acest comportament curios 
se află în opoziţie cu analogia cu cazurile de double cotiscience. Carac- 

76 loc. cit., p. 59. 

teristicile lui Ivenes relatate contrastează într-un mod avantajos cu cele 
ale pacientei; personalitatea mai liniştită şi mai compusă, modestia plă¬ 
cută şi cumpătarea, inteligenţa ei măsurată, vorbirea mai sigură pot fi 
considerate ca o îmbunătăţire a întregii fiinţe; în această privinţă exis¬ 
tă o asemănare cu Leonie a lui Janet. însă rămânem la simpla asemă¬ 
nare. Ele sunt separate de o diferenţă psihologică profundă, trecând cu 
vederea amnezia. Leonie II este cea mai sănătoasă, mai normală, şi-a 
recăpătat capacităţile naturale, ea este îmbunătăţirea trecătoare a unei 
stări isterice cronice. Ivenes însă face impresia unui produs mai degra¬ 
bă artificial, ea are ceva gândit, în ciuda tuturor avantajelor face im¬ 
presia unui rol jucat în mod excepţional; melancolia ei, dorul ei pen¬ 
tru lumea de dincolo nu mai sunt doar simplă evlavie, ci atributul 
sfinţeniei; Ivenes nu mai este doar un om, ci o fiinţă mistică, ce apar¬ 
ţine doar în parte realităţii adevărate; trăsătura melancolică, devota¬ 
mentul plin de pasiune, destinul ei misterios ne conduc la prototipul 
istoric al lui Ivenes: „Clarvăzătoarea din Prevorst" a lui Justinus Kf.r- 
ner. Putem presupune ca fiind cunoscut conţinutul cărţii lui Kerner 
şi de aceea omitem trimiterile la trăsăturile înrudite. Ivenes însă nu este 
o copie a clarvăzătoarei: resemnarea şi evlavia pietistă a ultimei îi lip¬ 
sesc. Clarvăzătoarea este doar o schiţă pentru original. Pacienta îşi 
transpune propriul suflet în rolul clarvăzătoarei, prin faptul că încear¬ 
că să realizeze din aceasta un ideal de virtute şi desăvârşire, ea îşi anti¬ 
cipează viitorul, iar în Ivenes se încorporează ceea ce pacienta îşi do¬ 
reşte să fie peste 20 de ani, şi anume femeia sigură, cu influenţă, 
inteligentă, graţioasă şi evlavioasă. în construirea celei de-a doua per¬ 
soane se află diferenţa profundă dintre Leonie II şi Ivenes. Ambele sunt 
psihogene. Leonie I capătă în Leonie II ceea ce de fapt îi aparţinea, însă 
pacienta noastră îşi construieşte o persoană dincolo de ea însăşi. Nu se 
poate spune că „se minte", ci „se visează" în interiorul stării ideale su¬ 
perioare. 77 

77 „... reves somnambuliques... sortes de romans de l’imagination subliminale, ana- 
loques â ces «histoires continues» que tant de gens se racontent â eux-rnemes, et 
dont ils sont generalement Ies heros, dans leurs moments de far-niente ou d’occu- 
pations routinieres qui n’offrent qu’un faible obstade aux reveries intdieures. Con- 
structions fantaisistes, miile fois reprises et poursuivies, rarement achevees, ou la 
foile du logis se donne libre camere et prend sa revanche du terne et plat terre-â- 
terre des r£alit£s quotidiennes." (Flournoy, loc. cit., p. 8 ) 

Realizarea acestui vis aminteşte de psihologia şarlatanului pato¬ 
logic. Delbruck 78 şi Forel 79 au indicat semnificaţia autosugestiei 
în formarea înşelătoriilor şi reveriilor patologice. Pick 80 indică au- 
tosugestibilitatea intensă ca fiind primul simptom al visătorului is¬ 
teric, care face posibilă realizarea „viselor diurne". O pacientă a lui 
Pick se visează într-o situaţie periculoasă şi în cele din urmă reali¬ 
zează o tentativă de siluire asupra ei înseşi, prin faptul că se aşază 
descoperită pe podea şi se leagă bine de masă şi de scaune. Sau se 
creează o persoană dramatică, cu care pacienta are o relaţie scurtă, 
ca de pildă în cazul lui Bohn 81 , în care o pacientă se visează a fi lo¬ 
godită cu un avocat total imaginar din Nisa, de la care primeşte scri¬ 
sori, pe care le-a scris ea însăşi cu un scris modificat. Această reve¬ 
rie patologică cu falsificări de amintire autosugerate până la 
formarea propriu-zisă a ideilor delirante şi a halucinaţiilor se găseş¬ 
te şi în viaţa multor sfinţi . 82 De la reprezentările onirice, cu puter¬ 
nică coloratură senzorială, până la halucinaţia complexă pro¬ 
priu-zisă nu este decât un pas . 83 Astfel, de exemplu, în primul caz al 
lui Pick vedem cum pacienta, care doreşte să fie împărăteasa Elisa- 
beth, se pierde treptat atât de tare în visele ei, încât starea ei trebuie 
să fie desemnată exterior ca o obnubilare propriu-zisă care mai târ¬ 
ziu trece într-adevăr într-un delir isteric, în care fantasmele ei oni¬ 
rice devin halucinaţie tipică. — Mincinosul patologic, care se lasă 
purtat de fantasmele sale, nu se comportă altfel decât un copil care 
se pierde în jocul lui 84 sau ca actorul care se transpune complet în 
rol. — Diferenţa faţă de divarea somnambulică a personalităţii nu 
este una principială, ci doar o diferenţă de grad şi se bazează numai 
pe intensitatea autosugestibilităţii primare sau a dezagregării ele¬ 
mentelor psihice. Cu cât conştiinţa se disociază mai mult, cu atât 
mai mare devine plasticitatea situaţiilor visate şi cu atât mai mică 

78 Die pathologische I.iigc und die psychiscli abnormen Schwindler. 

79 Der Hypnotismus. 

80 Ober palhobgische Trăumerei und ihre Beziehung zur Hysterie, p. 280 şi urm. 

81 Bohn, Ein Fall von doppeltem Bewufitsein. 

82 GOrres, Die christliche Mystik. 

83 Cf. Behr, Einnerungsfâlschungen und pathologische Traumzustănde; vezi şi Ballet, 
Le Langage inUrieur , p. 44 . 

84 Cf. Redlich, Ein Beirrag zur Kenntniss der Pseudologia phantastica, p. 66. 


74 




Despre psihologia şi patologia aşa-numitelor fenomene oculte 


devine partea minciunii conştiente şi a conştiinţei în general. Aceas¬ 
tă stare de dăruire prin obiectul care interesează este ceea ce Freud 
numeşte „identificare isterică 1 '. De exemplu, pacientei cu isterie gra¬ 
vă a lui Erler 85 îi apar hipnagogic multe bucăţi mici de hârtie, care 
îi captează imaginaţia astfel încât are senzaţia că ea este una dintre 
ele. Apariţii asemănătoare întâlnim în mod normal în vis, unde gân¬ 
dim de fapt „isteric ". 86 Dăruirea absolută faţă de reprezentarea în 
cauză ne explică şi naturaleţea, inaccesibilă actoriei conştiente, a re¬ 
prezentărilor pseudologice sau somnambulice. Cu cât conştiinţa 
trează intervine mai puţin gândit şi calculat, cu atât mai sigură şi 
mai convingătoare devine obiectivarea visului . 87 

Cazul nostru mai are şi o analogie cu Pseudologia phantastica: con¬ 
tinuarea prin atacuri. în literatura de specialitate sunt cunoscute mai 
multe cazuri în care minciunile patologice au luat naştere în atacuri, 
sub influenţa variatelor indispoziţii isteriforme . 88 Pacienta noastră îşi 
lărgeşte sistemele exclusiv în criză. Ea este complet incapabilă să dea 
vreo idee sau explicaţie nouă în starea normală, pentru aceasta trebuie 
să se transpună de fiecare dată în somnambulism sau să aştepte apari¬ 
ţia spontană a acestuia. Astfel s-au epuizat asemănările cu Pseudologia 
phantastica şi cu reveria patologică. 

Pacienta noastră se diferenţiază în mod esenţial de visele patologi¬ 
ce prin faptul că nu s-a putut dovedi niciodată că urzelile ei onirice ar 
fi făcut în prealabil obiectul interesului ei zilnic; visele ei apar explo¬ 
ziv, irump brusc, cu o bogăţie uluitoare, din întunericul inconştientu¬ 
lui. La fel se întâmplă şi în cazul Helenei Smith a lui Flournoy. în mai 
multe locuri (vezi mai jos) poate fi însă dovedită legătura cu percepţi¬ 
ile din starea normală, astfel încât devine probabilă bănuiala că rădă¬ 
cinile acelor vise erau la origine reprezentări afective, care însă au pre- 

85 Hysterisclies uitd hystero-epileptisches Irresein, p. 21. 

86 Binet (loc. cit., p. 79): „Les hysteriques ne sont pour nous que des sujets d’election, 
agrandissant des phenomenes qu’on doit necessairement retrouver â quelque degre 
chez une foule d’autres personnes qui ne sont ni atteintes ni mtmt effleurees par la 
nevrose hyst 6 rique.“ 

87 Să ne gândim de exemplu la noctambulii care urcă pe acoperişuri. 

88 Delbruck, loc. cit.; şi Redlich, loc. cit. Amintesc aici şi de continuarea ideilor de¬ 
lirante în starea crepusculară epileptică, aşa cum le relatează MOrchen, loc. cit., pp. 
51 şi 59. 

ocupat conştiinţa trează doar un timp foarte scurt. 89 Trebuie să presu¬ 
punem că în apariţia unor asemenea vise uitarea isterică 90 joacă un rol 
deloc neglijabil: multe reprezentări care ar fi meritat să fie înmagazi¬ 
nate ca atare în conştiinţă se scufundă; căile ideatice legate de acestea 
dispar şi se încâlcesc mai departe în inconştient, datorită disociaţiei 
psihice; iată un proces pe care-1 întâlnim din nou în geneza viselor 
noastre. 91 In acest mod se poate explica apariţia aparent bruscă şi ne¬ 
mijlocită a reveriilor. Dizolvarea completă a personalităţii conştiente 
în rolul oniric mijloceşte indirect şi dezvoltarea automatismelor care 
există simultan: „Une seconde condition peut amener la division de 
conscience; ce n’est pas une alteration de la sensibilite, c’est une atti- 
tude particuliere de l’esprit, la concentration de l’attention sur un 
point unique; il resulte de cet etat de concentration que l’esprit devient 
distrait pour le reste, et en quelque sorte insensible, ce qui ouvre la car- 
ri&re aux actions automatiques; et ces actions... peuvent prendre un 
caractere psychique et constituer des intelligences parasites, vivant câte 
â cote avec la personnalite normale qui ne Ies connaît pas. 92 “ 

Romanele pacientei oferă suficiente lămuriri despre rădăcinile su¬ 
biective ale viselor ei. Ele sunt pline de pasiuni deschise şi secrete, de 

89 Cf. aici bănuiala foarte interesantă a lui Flournoy despre apariţia acelui cycle hin- 
dou la H. S.: „Ie ne serais pas £tonnă que la remarque de Marles sur la beaută des 
fenimes du Kanara ait ete le dou, l’atome crochu, qui a pique l’attention sublimi¬ 
nale et l’a tres naturellement rivee sur cet unique passage, avec Ies deux ou trois lig- 
nes consăcutives, ă l’exdusion de tout le contexte environnant, beaucoup moins in- 
teressant" (loc. cit., p. 285). 

90 Janet spune: Din uitare „provin, dacă nu întotdeauna, cel puţin foarte frecvent 
minciunile aşa-zise ale istericilor. Aşa se explică în acelaşi mod toanele lor, oscilaţi¬ 
ile dispoziţiei, nerecunoştinţa lor, într-un cuvânt inconstanţa lor, căci legătura din¬ 
tre trecut şi prezent, care conferă seriozitate şi uniformitate întregii fiinţe, depinde 
în mare parte de memorie." (Der Geisteszustand dcr Hysterischen, p. 67.) 

91 „...din reflecţia noastră conştientă ştim că la aplicarea atenţiei urmăm o anumită 
cale. Dacă pe această cale ajungem la o reprezentare care nu face faţă criticii, atund 
ne oprim; abandonăm investirea atenţiei. Se pare că traseul de gândire început şi 
părăsit se poate continua apoi fără a i se mai acorda din nou atenţie, atunci când el 
nu atinge intr-un loc o intensitate deosebit de mare, care să forţeze atenţia. O ne¬ 
gare primară, realizată cu conştiinţa, prin judecarea unui anumit lucru ca incorect 
sau inutil pentru scopul actual al actului de gândire poate deci să fie cauza faptului 
că un proces de gândire se poate perpetua până la instalarea somnului, fără ca el să 
fie remarcat de conştiinţă." (Freud, Opere, voi. 9 , Interpretarea viselor, trad. Roxa- 
na Melnicu, Editura Trei, 2003, p. 539.) 

92 Binbt, loc. cit., p. 84 . 


76 




Despre psihologia şi patologia aşa-numitelor fenomene oculte 


naşteri ilegitime şi alte suspectări sexuale. Punctul central al tuturor 
acestor istorii cu dublu înţeles este o doamnă care îi este antipatică şi 
care devine treptat polul opus ei, astfel încât Ivenes este piscul virtuţii, 
iar acea doamnă cea mai adâncă mocirlă. învăţătura ei despre reîncar¬ 
nare însă, în care apare ca mamă originară a mii de oameni, corespun¬ 
de, în goliciunea ei naivă, unei imaginaţii exuberante, aşa cum este ca¬ 
racteristică tocmai perioadei pubertăţii. Senzaţia sexuală plină de 
presimţiri a femeii, visul de fertilitate, este cea care i-a creat pacientei 
acele idei neobişnuite. Nu vom greşi dacă vom căuta motivul suficient 
pentru ciudatul tablou patologic în sexualitatea înmugurită. Privită din 
acest punct, întreaga fiinţă a lui Ivenes, cu tot cu familia ei neobişnui¬ 
tă, nu este altceva decât un vis de dorinţă sexuală împlinită, care se de¬ 
osebeşte de visul unei nopţi prin faptul că durează mai multe luni şi 
chiar ani. 


1. Relaţia cu atacul isteric 

Până acum, din istoria domnişoarei S. W. a rămas un punct neex¬ 
plicat, iar acesta este atacul. în a doua şedinţă, pacienta este cuprinsă 
brusc de o stare de leşin, din care se trezeşte cu amintirea unor halu¬ 
cinaţii diverse. După spusele ei, nu şi-a pierdut nici un moment cu¬ 
noştinţa. După simptomele exterioare şi desfăşurarea acestui atac, 
ne-am fi putut gândi la narcolepsie, respectiv la letargie, aşa cum a fost 
descrisă de exemplu de Loewenfeld, cu atât mai mult cu cât ştim că 
deja un membru al familiei (bunica) a avut un atac de letargie. Este po¬ 
sibil ca „dispoziţia letargică 11 (Loewenfeld) să fi fost moştenită de pa¬ 
cienta noastră. în şedinţele spiritiste se observă frecvent atacuri isteri¬ 
ce de spasme. Pacienta noastră nu a prezentat niciodată spasme, dar a 
avut stările caracteristice de somn. Din punct de vedere etiologic, în 
cazul nostru luăm în considerare două elemente (la prima apariţie): 

1. Intervenţia hipnozei. 

2. Excitaţia psihică. 

1. Intervenţia hipnozei parţiale. Janet a observat că automatismele 
subconştiente au o influenţă hipnotizantă şi pot cauza somnambulis- 


77 






Psihologia fenomenelor oculte 


mul total. 93 El a făcut următorul experiment: un al doilea observator 
a implicat-o pe pacienta complet trează într-o discuţie, în timp ce 
Janet s-a aşezat în spatele ei şi, prin sugestii şoptite, a facut-o să-şi 
mişte inconştient mâna, să scrie şi să dea răspuns la întrebări prin sem¬ 
ne; brusc, pacienta s-a oprit în mijlocul discuţiei, s-a întors şi, cu su- 
praconştiinţa sa, a continuat discuţia până acum subconştientă cu Ja¬ 
net: ea se afla în somnambulism hipnotic. 94 în acest exemplu vedem 
un proces asemănător celui din cazul nostru. Din anumite motive (ex¬ 
plicate mai jos) se poate presupune că starea de somn nu este conce¬ 
pută ca hipnoză. De aceea se pune în discuţie: 

2. Excitaţia psihică. Bettina Brentano relatează că atunci când s-a în¬ 
tâlnit pentru prima dată cu Goethe a adormit brusc pe genunchii lui. 95 
Somnul extatic în mijlocul celor mai mari chinuri, aşa-numitul „somn al 
vrăjitoarelor", este cunoscut din istoria proceselor cu vrăjitoare. 96 

La persoanele cu predispoziţie, sunt de ajuns chiar şi cele mai mici 
ocazii pentru a declanşa stări somnambulice. Astfel, de pildă, unei 
doamne sensibile i s-a tăiat din deget o aşchie. Fără vreo modificare 
corporală, aceasta s-a văzut deodată transpusă pe malul unui râu, pe o 
câmpie frumoasă, unde culegea flori. Această stare a durat la fel de 
mult ca şi operaţia nesemnificativă şi a dispărut apoi de la sine, fără in¬ 
tervenţii deosebite. 97 

Provocarea neintenţionată a acelui lethargus isteric prin hipnoză a 
fost observată de Loewenfeld 98 . Cazul nostru are anumite asemănări 
cu lethargus-u\ isteric 99 , aşa cum l-a descris Loewenfeld: superficia- 

93 „Une autre considiration rapproche encore ces deux 6 tats, c’est que Ies actes sub- 
conscients ont un effct en quelque sorte hypnotisant et contribuant par eux-memes 
â amener le somnambulisme.“ ( L’Auromatisme psychologique, p. 329) 

94 loc. cit., p. 329. 

95 In literatură, această adormire in momentul celei mai mari excitaţii a fost folosită 
de Gustave Flaubert în romanul său Salammbâ, unde eroul, după ce, după mul¬ 
te lupte, a cucerit-o în sfârşit pe Salammbo, adoarme brusc în momentul in care 
atinge sânii feciorelnici. 

96 Poate aici intră cazurile de paralizie emoţională. Cf. B aetz, Ober Emotionslăhmung. 

97 Hagen, Zur Theorie cler Hallucination, p. 17 . 

98 Uber liysterische Schlafzustctnde, p. 59. 

99 Cf. Flournoy, Ioc. cit., p. 65 şi urm. 

litatea respiraţiei, scăderea pulsului şi paloarea cadaverică a chipului, 
mai departe senzaţiile specifice de moarte şi gândurile de moarte. 100 
Conservarea anumitor simţuri nu este o dovadă împotriva lethargus- u- 
lui: astfel, de pildă, în anumite cazuri de moarte aparentă, se păstrea¬ 
ză auzul. 101 în cazul Bonamaison 102 nu se păstra doar simţul tactil, ci 
se ascuţeau şi auzul şi simţul mirosului. Apar, de asemenea, şi conţi¬ 
nutul halucinatoric şi vorbirea tare cu persoane halucinate în starea de 
lethargus' 03 . De regulă, intervalul letargic are parte de o amnezie tota¬ 
lă. Cazul D. al lui Loewenfeld 104 avea însă după aceea amintiri suma¬ 
re, iar în cazul Bonamaison nu exista amnezie. Letargicii s-au dove¬ 
dit a fi intangibili la stimulii obişnuiţi de trezire; însă Loewenfeld a 
reuşit la pacientul său St. să transforme lethargus-u\, prin intermediul 
paselor mesmeriene, în hipnoză şi pe această cale să intre în legătură 
cu restul de conştiinţă din cadrul atacului. 105 Pacienta noastră s-a do¬ 
vedit la început în lethargus absolut inaccesibilă, mai târziu a început 
să vorbească spontan, era de neabătut când vorbea eul ei somnambu¬ 
lic şi uşor de distras când vorbea una dintre personalităţile ei automa¬ 
te. Pentru acest din urmă caz este probabil că prin intermediul influ¬ 
enţei din partea automatismelor s-a reuşit o transformare parţială a 
stării de lethargus în hipnoză. Dacă luăm în considerare că după păre¬ 
rea lui Loewenfeld dispoziţia letargică nu are voie să fie „identificată 
direct cu comportamentul aparatului nervos caracteristic isteriei", 
atunci presupunerea unei moşteniri familiale a dispoziţiei în cauză ca¬ 
pătă o anumită probabilitate în cazul nostru. Tabloul patologic devi¬ 
ne foarte complicat din cauza atacurilor. 

Până acum am văzut că în toate stările pacientei conştiinţa eului este 
identică. Am discutat până acum două dintre complexele secundare ale 
conştiinţei şi le-am urmărit până la atacul somnambulic, unde au apă¬ 
rut ca viziune a pacientei, în timp ce ele şi-au abandonat exteriorizări¬ 
le motorii în timpul atacului. Pentru cunoaşterea exterioară, ele au ră- 

100 Loewenfeld, loc. cit., p. 737 . 

101 loc. cit., p. 734 . 

102 Utt Cos remarquable d’hypnose spontanee, p. 234 . 

103 Loewenfeld, loc. cit., p. 737 . 

104 loc. cit., p. 737 . 

105 Loewenfeld, loc. cit., p. 59 şi urm. 

mas dispărute în timpul următoarelor atacuri, însă au desfăşurat o ac¬ 
tivitate cu atât mai intensă în cadrul obnubilării, ca viziuni. Se pare că 
numeroase serii de reprezentări secundare s-au despărţit de personali¬ 
tatea primară inconştientă, căci deja după primele câteva şedinţe au 
apărut duzini de „spirits". Numele erau inepuizabile în varietatea lor, 
însă diferenţele dintre personalităţile respective s-au epuizat curând şi 
s-a dovedit că toate puteau fi subsumate celor două tipuri, tipul se- 
rios-religios şi cel vesel-destins. Până acum a fost vorba de fapt doar de 
două personalităţi subconştiente diferite, care apăreau sub diferite 
nume, care însă nu aveau o semnificaţie esenţială. Tipul mai bătrân, bu¬ 
nicul, care de fapt era cel ce a introdus automatismele, a început şi el să 
se folosească de obnubilare. Nu pot să-mi amintesc nici o sugestie care 
ar putea să fi dat ocazia apariţiei vorbirii automate. După relatările an¬ 
terioare, atacul poate fi conceput, în aceste condiţii, ca o autohipnoză 
parţială. Conştiinţa eului conţinută, care după izolarea de lumea exte¬ 
rioară este preocupată în întregime cu halucinaţiile sale, este restul con¬ 
ştiinţei treze. Automatismul are de aceea un câmp vast pentru activita¬ 
tea sa. Autonomia sferelor individuale centrale, pe care le-am constatat 
la pacientă încă de la început, face ca actul de vorbire automată să de¬ 
vină de înţeles. Cel care visează mai vorbeşte uneori în somn, chiar şi 
cel treaz îşi însoţeşte gândurile intense de un şoptit inconştient. 106 Miş¬ 
cările caracteristice ale musculaturii vorbirii sunt remarcabile. Ele au 
fost observate şi la alţi somnambuli. 107 încercările neîndemânatice tre¬ 
buie puse direct în paralel cu mişcările neinteligente şi neîndemânatice 
ale mesei sau ale paharului şi corespund foarte probabil manifestării 
preliminare a părţilor de reprezentare motorie, respectiv unei stimulări 
limitate la centrii motori, care încă nu s-au subordonat unui sistem su¬ 
perior. Nu ştiu dacă aşa ceva apare şi la acele persoane care vorbesc în 
somn. însă acest lucru s-a observat la hipnotizaţi. 108 

106 Cf. cercetările lui Lehmann despre şoptitul neintenţionat. In: Aberglaube und Zau- 
berei, p. 386 şi urm. 

107 Iată cum scrie de exemplu Flournoy: „Dans un premier essai, Leopold (spiritul 
care o controlează pe H. S.) ne r^ussit qu’â donner ses intonations et sa prononcia- 
tion â Helene: apres une seance ou elle avait vivement souffert dans la bouche et le 
cou comme si on lui travaillait ou lui enlevait Ies organes vocaux, elle se mit â cau- 
ser tres naturallement" (toc. cit., p. 100). 

108 Lof.wf.nfeld, Ober hysterische Schlafzustânde, p. 60. 

Ca o consecinţă a mediului confortabil de comunicare care este 
limba, şi studiul personalităţilor subconştiente a fost uşurat conside¬ 
rabil. Perimetrul lor intelectual este, corespunzător, mai mic. Ele dis¬ 
pun de cunoştinţe care formează activul pacientei treze, la care se ada¬ 
ugă şi alte informaţii ocazionale, cum sunt datele de naştere ale unor 
persoane străine moarte şi altele asemănătoare, a căror origine este mai 
mult sau mai puţin întunecată, în măsura în care pacienta nu ştie de 
unde ar fi putut proveni cunoaşterea acestor date într-un mod natu¬ 
ral. Este vorba de aşa-numitele criptomnezii, care însă sunt prea ne¬ 
semnificative pentru a merita o relatare detaliată. Inteligenţa celor 
două persoane subconştiente este foarte mică; ele produc aproape ex¬ 
clusiv banalităţi. Foarte interesantă este relaţia lor cu conştiinţa eului 
în starea somnambulică a pacientei. Ele sunt puse la curent cu tot ce 
apare în cadrul extazului şi dau numai un raport exact din minut în 
minut. 109 Persoanele subconştiente cunosc însă doar superficial pro¬ 
cesele fantastice de gândire ale pacientei, ele nu o înţeleg şi nu pot răs¬ 
punde corect la nici o întrebare care se referă la acest obiect; ele o in¬ 
dică, stereotip, pe Ivenes: „întreab-o pe Ivenes.“ Această observaţie 
dezvăluie un dualism greu de explicat în fiinţa persoanei subconştien¬ 
te, căci bunicul, care se anunţă prin vorbirea automată, îi apare şi lui 
Ivenes şi o învaţă, conform relatărilor ei, despre aceste obiecte. Aşa că 
de ce bunicul, când vorbeşte prin gura pacientei, nu ştie nimic despre 
aceste lucruri şi totuşi o învaţă pe Ivenes în timpul extazelor tocmai 
despre ele? 

Apelăm din nou la comentariile primei apariţii a halucinaţiilor. 
Atunci am descris viziunea ca intervenţie abuzivă a hipnozei asupra 
sferei vizuale. Acea intervenţie nu a dus la o hipnoză „normală", ci la 
o „isterohipnoză", adică hipnoza simplă a fost complicată printr-un 
atac isteric. 

în domeniul hipnozei nu este un fenomen rar ca, prin apariţia ne¬ 
aşteptată a unui somnambulism isteric, hipnoza normală să fie per¬ 
turbată, respectiv înlocuită, fapt care face ca în multe cazuri hipnoti- 

J09 Acest comportament aminteşte de observaţiile lui Flournoy: în timp ce H. S. vor¬ 
beşte somnambulic ca Mărie Antoinette, braţele lui H. S. nu aparţin personalităţii 
somnambulice, ci automatismului „Leopold", care se întreţine cu observatorul prin 
intermediul gesturilor ( loc. cit., p. 125). 

zatorul să piardă legătura cu pacientul. în cazul nostru automatismul 
care apare în regiunea motorie joacă rolul hipnotizatorului; sugestii¬ 
le care pleacă de la el (numite obiectiv autosugestii) hipnotizează re¬ 
giunile învecinate, în care s-a constatat o anumite receptivitate. în 
momentul intervenţiei hipnozei asupra sferei vizuale, se intercalează 
atacul isteric care, după cum s-a observat, are ca efect o modificare 
foarte profundă într-o mare parte a domeniului psihic. Aşa că trebuie 
să ne gândim că automatismul se află faţă în faţă cu atacul, ca hipno¬ 
tizatorul faţă de hipnoza patologică: el pierde influenţa asupra confi¬ 
guraţiei ulterioare a situaţiei. Ca ultimă acţiune asupra personalităţii 
somnambulului poate fi considerată apariţia halucinatorie a persona¬ 
lităţii hipnotizatoare, respectiv a gândului sugerat. De acum încolo 
insă hipnotizatorul devine numai o figură de care personalitatea som¬ 
nambulului se preocupă autonom; el poate doar să constate ce se în¬ 
tâmplă, dar nu mai este conditio sine qua non a conţinutului atacului 
somnambul. Complexul autonom al eului din atac, în cazul nostru 
Ivenes, are acum supremaţia şi îşi grupează propriile produse ale spi¬ 
ritului în jurul personalităţii hipnotizatorului, bunicul ei, decăzut 
acum la poziţia de simplă imagine. în acest mod ajungem la înţelege¬ 
rea dualismului din fiinţa bunicului. Bunicul I, care vorbeşte direct am¬ 
bianţei, este o cu totul altă persoană şi doar un simplu ascultător al du¬ 
blurii sale, bunicul II, care apare ca profesor al lui Ivenes. Bunicul I nu 
încetează să asigure energic că ambii sunt una şi aceeaşi persoană şi că 
numărul I ar poseda toate acele cunoştinţe pe care le are şi numărul 
II şi că este împiedicat să le anunţe doar de situaţia dificilă a vorbirii 
în limbi. (Pacienta însăşi nu era conştientă de acest clivaj, ci conside¬ 
ra că ambii sunt aceeaşi persoană.) Bunicul I însă, privit în lumină, 
nu este chiar departe de adevăr şi el se poate baza pe o observaţie care 
se pare că pledează pentru identitatea lui I şi II: când I vorbeşte auto¬ 
mat, II nu este prezent, adică Ivenes îi observă absenţa şi nu poate să 
spună apoi unde se găsea I în timpul acestui extaz sau, la întoarcerea 
din călătoriile ei, ea află că bunicul i-a protejat în acest timp corpul. 
Invers, bunicul nu vorbeşte niciodată atunci când pleacă cu Ivenes în 
călătorii sau când îi dă explicaţii speciale. Acest comportament este 
demn de luat în seamă. Dacă I este hipnotizatorul complet separat de 
persoana lui Ivenes, atunci nu există nici un motiv ca în acelaşi timp 


82 




Despre psihologia şi patologia aşa-numitelor fenomene oculte 


el să vorbească obiectiv şi imaginea sa (II) să poată apărea în extazuri. 
Deşi această posibilitate este foarte la îndemână, ea nu a fost observa¬ 
tă de fapt niciodată. Cum să se rezolve această dilemă? Fireşte că exis¬ 
tă o identitate a lui I şi II, însă ea nu rezidă în domeniul personalită¬ 
ţii îndoielnice, ci în temeiul comun ce se află la baza ambilor, şi 
anume în personalitatea pacientei care în esenţa-i cea mai profundă 
este totuşi unică şi inseparabilă. 

Ne lovim aici de caracteristica tuturor clivajelor isterice ale perso¬ 
nalităţii. Există tulburări care ţin doar de suprafaţă şi nici una dintre 
acestea nu ajunge atât de adânc încât să atace fundamentul bine anco¬ 
rat al complexului eului. In câte vreun loc, deseori foarte ascuns, noi 
găsim puntea care traversează prăpastia ce pare de netrecut. Din patru 
cărţi de joc, una devine invizibilă pentru hipnotizat prin sugestie, aşa 
că, în consecinţă, el le numeşte doar pe cele trei rămase. Acum i se 
pune un creion în mână, cu indicaţia să scrie toate cărţile pe care le 
vede; el o adaugă şi pe cea de-a patra. 1,0 — Un pacient al lui Janet 111 , 
în aura atacurilor sale istero-epileptice, avea viziunea unei pasiuni în¬ 
flăcărate şi de fiecare dată când vedea foc avea un atac; era de ajuns 
chiar să i se arate un chibrit aprins pentru a declanşa un atac. Câmpul 
vizual al pacientului este îngustat în stânga la 30 de grade, iar ochiul 
drept este închis. Ochiul stâng trebuie apoi să fixeze centrul unui pe¬ 
rimetru, în timp ce la 80 de grade se ţine un chibrit aprins; apare ime¬ 
diat un atac istero-epileptic. In ciuda amneziei extinse, în multe cazuri 
de conştiinţă dedublată pacienţii respectivi nu se comportă totuşi co¬ 
respunzător gradului necunoaşterii lor, ci ca şi cum un instinct întu¬ 
necat le-ar mai orienta activităţile corespunzător cunoştinţelor lor an¬ 
terioare. Nu doar acest clivaj amnezic relativ uşor, ci nici amnezia 
gravă a obnubilării epileptice, care mai demult trecea drept un irrepa- 
rabile damnum, nu este de ajuns pentru a dezlega firele cele mai pro¬ 
funde care leagă complexul eului din obnubilare de starea normală. în- 
tr-un caz s-a reuşit anexarea conţinutului obnubilării la complexul 
eului din starea de veghe. 112 

no Dessoir, Das Doppel-Ich , p. 29 . 

Ul L’Anestliesie hysterique, p. 69. 

112 Graeter, Ein Fall von epileplischer Anmesie durch hypnotische Hypemmesie besei- 

tigt, p. 129. 

Dacă aplicăm aceste experienţe la cazul nostru, atunci ajungem la 
presupunerea lămuritoare că straturile inconştientului care nu au fost 
atinse de clivaj, sub influenţa sugestiilor corespunzătoare, încearcă ce-i 
drept să restabilească unitatea personalităţii automate, însă acest efort 
eşuează din cauza tulburării profunde şi elementare prin atacul iste¬ 
ric 113 , care împiedică o sinteză completă prin anexarea asociaţiilor care 
sunt într-o anumită măsură proprietatea originară a personalităţii su- 
praconştiente: visul care apare la suprafaţă al lui Ivenes este pus în gura 
figurilor ce se află întâmplător în câmpul vizual şi rămâne de acum în¬ 
colo asociat cu aceste persoane. 


m. Relaţia cu personalităţile inconştiente 

Aşa cum am văzut, numeroasele personalităţi se grupează în jurul 
a două tipuri, bunicul şi Ulrich von Gerbenstein. Primul produce ex¬ 
clusiv lucruri pietist-religioase, dă prescripţii morale înălţătoare în 
masă etc. Cel din urmă este, într-un cuvânt, o „fetişcană**, la care, în 
afară de nume, nimic nu este masculin. în acest loc, trebuie să com¬ 
pletăm anamnestic că pacienta a primit confirmarea, la 15 ani, de la un 
preot strict pietist şi că şi acasă auzea ocazional predici morale pietis¬ 
te. Bunicul reprezintă această latură a trecutului ei, Gerbenstein cea¬ 
laltă jumătate, de aici contrastul straniu. Avem deci aici personajele 
principale personificate ale trecutului; de pe o parte omul cu educaţie 
rigidă şi pietist, pe de altă parte totala exuberanţă a unei fete de 15 ani, 
deseori foarte expansivă. 114 La pacientă însăşi găsim ambele trăsături 
într-un amestec special, ba este temătoare, timidă, de o reţinere exa¬ 
gerată, ba este exuberantă până la graniţa a ceea ce poate fi îngăduit. 
Ea resimte deseori aceste contradicţii într-un mod stânjenitor. Aceas¬ 
tă circumstanţă ne oferă cheia originii celor două persoane subcon- 

113 în: Ober Pupillenstarre im hysterisclien Anfall, p. 52, Karplus spune: atacul isteric 
nu este un proces pur psihic. Prin procesele psihice se declanşează doar un meca¬ 
nism preformat, care în sine nu are nimic de-a face cu procesele psihice. 

114 Această obiectivare a anumitor complexe asociative individuale a fost folosită In li¬ 
teratură de Carl Hauptmann în opera sa dramatică: Die Bergschmiede. Acolo fiin¬ 
ţa sa cea mai bună este cea care apare noaptea căutătorului de comori. 

ştiente. Pacienta caută probabil o cale de mijloc între cele două extre¬ 
me, ea face eforturi să Ie refuleze şi să tindă spre o stare ideală. Acest 
efort o duce către visul de pubertate al acelei Ivenes ideale, pe lângă a 
cărei figură părţile neclarificate ale caracterului ei trec în fundal. însă 
ele nu se pierd, ci, ca gânduri refulate, încep o existenţă autonomă, 
analoagă ideii-Ivenes, ca personalităţi automate. 

Acest comportament aminteşte mult de cercetările visului între¬ 
prinse de Freud, care descoperă vegetaţiile autonome ale gândurilor 
refulate. 115 Acum înţelegem şi de ce persoanele halucinate sunt sepa¬ 
rate de cele care scriu şi vorbesc automat. Primele o instruiesc pe Ive¬ 
nes asupra secretelor lumii de dincolo, ele îi povestesc toate aceste is¬ 
torii fantastice despre cât de extraordinară este persoana ei, ele îi 
creează situaţii în care Ivenes poate apărea în mod dramatic, cu atri¬ 
butele puterii ei, ale înţelepciunii şi ale virtuţii ei. Nu este vorba de alt¬ 
ceva decât de clivaje dramatice ale eului ei oniric. Cele din urmă însă 
sunt cele care trebuie depăşite, ele nu trebuie să aibă nici o contribu¬ 
ţie la Ivenes. Ele au în comun cu companionii imaginari ai lui Ivenes 
doar numele. A priori, nu trebuie aşteptat ca într-un caz ca al nostru, 
unde nicăieri nu există separări clare, două proprietăţi caracteriologi- 
ce atât de pregnante să dispară fără urmă dintr-un complex al eului 
somnambulic aflat în legătură cu conştiinţa trează. într-adevăr, le în¬ 
tâlnim pe cele două în parte în acele scene extatice de ispăşire şi în par¬ 
te în acele romane care abundă de o trăncăneală mai mult sau mai pu¬ 
ţin banală. în ansamblu predomină însă o formă semnificativ mai 
îmblânzită. 


n. Desfăşurarea 

Mai rămân de spus doar câteva cuvinte despre desfăşurarea acestei 
afecţiuni caracteristice. în decurs de una până la două luni, procesul a 
atins punctul culminant. Descrierea realizată de Ivenes şi de către per¬ 
sonalităţile subconştiente se potriveşte în general la acea perioadă. De 
acum încolo s-a remarcat o decădere generală, căci extazurile au deve- 

115 Freud, loc. cit. Cf. şi Breuer şi Freud, Studien uber Hysterie , p. 177 şi urm. 


85 



Psihologia fenomenelor oculte 


nit mai lipsite de conţinut, iar influenţa lui Gerbenstein mai puterni¬ 
că. Plasticitatea fenomenelor s-a aplatizat din ce în ce mai mult; a luat 
naştere treptat o mulţime încâlcită a caracterelor la început bine sepa¬ 
rate. Câştigul psihologic a devenit din ce în ce mai mic şi în cele din 
urmă întreaga poveste a căpătat o spoială înşelătoare. Această decăde¬ 
re a afectat-o greu şi pe Ivenes, ea a devenit jenant de nesigură, vorbea 
tatonând precaut şi lăsa să apară din ce în ce mai descoperit caracterul 
pacientei. Şi atacurile somnambulice şi-au pierdut din frecvenţă şi in¬ 
tensitate. Se puteau observa de-a dreptul toate treptele de la somnam- 
bulism până la minciuna conştientă. 

Cu aceasta a căzut cortina. Pacienta a plecat de atunci în străinăta¬ 
te. Caracterul ei a devenit mult mai plăcut şi mai stabil, fapt care are o 
semnificaţie ce nu trebuie subapreciată, dacă ne amintim de cazurile 
în care etat II înlocuia treptat etat I. Poate că aici este vorba de un fe¬ 
nomen asemănător. 

După cum se cunoaşte, fenomenele somnambulice sunt frecvente 
tocmai în perioada pubertăţii. 116 Astfel, cazul de somnambulism al lui 
Dyce 117 a început nemijlocit înainte de apariţia pubertăţii şi a durat 
exact până la încheierea acesteia. La fel, somnambulismul Helenei 
Smith este în legătură strânsă cu pubertatatea. 118 Pacienta lui Schro- 
eder van der Kolk are 16 ani în momentul îmbolnăvirii; F6lida X 
are 14 ani şi jumătate etc. Noi ştim şi că în această perioadă se formea¬ 
ză şi se fixează caracterul viitor. In cazul Felidei X şi al lui Mary Rey¬ 
nolds, am văzut cum caracterul din etat II îl reprimă şi îl înlocuieşte 
treptat pe cel din itat I. De aceea nu este de neconceput ca asemenea 
fenomene de dublă conştiinţă să nu fie altceva decât reformări ale ca¬ 
racterului sau încercări de răzbatere a personalităţii viitoare, care, ca 
o consecinţă a dificultăţilor speciale (condiţii exterioare nefavorabile, 
dispoziţia psihopată a sistemului nervos etc.), sunt legate de tulburări 
caracteristice ale conştiinţei. In anumite condiţii, somnambulismele 
capătă, tocmai din perspectiva dificultăţilor care se pun în calea ca¬ 
racterului viitor, o semnificaţie eminent teleologică, prin faptul că ele 
conferă individului altminteri neîndoielnic subordonat mijloacele de 

116 Pelman, Ioc. cit., p. 74 . 

117 Jessen, Doppeltes Bewujitsein, p. 407. 
n8 Flournoy, loc. cit., p. 28. 

a învinge. Mă gândesc aici în special la Jeanne d’Arc, al cărei curaj ex¬ 
traordinar aminteşte puternic de faptele lui Mary Reynolds II. în acest 
loc trebuie indicată şi semnificaţia asemănătoare a acelei „hallucina- 
tion teleologique“, din care au ajuns câteva cazuri la cunoştinţa pu¬ 
blică, fără ca ea să fi fost până acum prelucrată într-un mod ştiinţific. 


o. Producţia sporită inconştientă 

Am discutat acum despre toate fenomenele esenţiale pe care le ofe¬ 
ră cazul nostru şi care aveau o importanţă pentru structura sa internă. 
Acum mai este vorba doar de a supune unei discuţii scurte anumite fe¬ 
nomene secundare: este vorba de producţiile sporite inconştiente. în 
acest domeniu ne întâlnim cu un scepticism deloc neîndreptăţit din 
partea reprezentanţilor ştiinţei. Deja concepţia lui Dessoir despre al 
doilea eu s-a lovit de multiple opoziţii şi a fost respinsă din diferite 
părţi ca fiind prea entuziastă. După cum se ştie, în acest domeniu s-a 
înstăpânit ocultismul, trăgând concluzii pripite din observaţii îndoiel¬ 
nice. încă suntem foarte departe de a putea spune ceva concludent, 
căci nicăieri nu există un material suficient în acest sens. De aceea, dacă 
păşim în domeniul producţiei sporite inconştiente, acest lucru se în¬ 
tâmplă doar pentru a lua în considerare toate laturile cazului nostru. 

Prin producţie sporită inconştientă înţelegem acel proces automat 
al cărui rezultat nu este accesibil activităţii psihice conştiente a indivi¬ 
dului în cauză. Aici intră mai ales citirea gândurilor prin mişcările me¬ 
sei. Nu ştiu dacă există persoane care pot ghici succesiuni mai lungi de 
idei prin intermediul concluziilor inductive din mişcările tremurate in¬ 
tenţionate. în orice caz este sigur că, presupunând această modalitate 
ca posibilă, asemenea persoane trebuie să dispună de o rutină la care au 
ajuns printr-un exerciţiu neobosit. însă rutina poate fi exclusă din ca¬ 
zul nostru şi nu ne mai rămâne nimic altceva decât să presupunem mo¬ 
mentan tocmai o receptivitate primară a inconştientului, superioară ce¬ 
lei conştiente. Această presupunere se sprijină pe numeroase observaţii 
făcute pe somnambuli. Amintesc aici doar experimentele lui Binet 119 , 

119 loc. cit., p. 125. Cf. şi relatările lui Loewenfeld, Hypnotismus. 

care aşeza pe pielea anesteziată a dosului mâinii sau a gâtului mici lite¬ 
re sau alte obiecte sau chiar mici reliefuri complicate, iar pacientul reda 
prin desene percepţiile inconştiente. Pe baza acestor experimente, el a 
ajuns la următoarea concluzie: „D’apres Ies calculs que j’ai pu faire, la 
sensibilite inconsciente d’une hysterique est â certains moments cin- 
quantefois plus fine que celle d’une personne normale." O a doua pro¬ 
ducţie sporită care se ia în considerare în cazul nostru şi pentru mulţi 
alţi somnambulici este acel proces pe care francezii îl desemnează cu 
numele de „criptomnezie" 120 . Prin aceasta se înţelege conştientizarea 
unei imagini din memorie, care însă în mod primar nu este recunoscu¬ 
tă ca atare, ci eventual abia secundar pe calea recunoaşterii ulterioare 
sau a raţionamentului abstract. Caracteristic pentru criptomnezie este 
că imaginea care apare nu poartă în sine proprietăţile imaginii din me¬ 
morie, adică nu este legată de complexul supraconştient al eului. 

în general se diferenţiază trei căi pe care imaginea criptomnezică 
este condusă spre conştiinţă: 

1. Imaginea intră în conştiinţă fără mijlocirea sferelor senzoriale 
(intrapsihic). Este o idee al cărei lanţ cauzal este ascuns individului 
în cauză. în această măsură, criptomnezia este un eveniment coti¬ 
dian şi se află aproape de procesele psihice normale. Cât de des îl se¬ 
duce pe cercetător, pe scriitor sau pe compozitor să creadă în origi¬ 
nalitatea ideilor sale, iar după aceea criticul indică sursa! De cele mai 
multe ori, concepţia realizată individual îl va proteja pe autor de re¬ 
proşul plagiatului şi va dovedi buna sa credinţă, însă pot apărea ca¬ 
zuri în care lucrurile sunt reproduse literal, în mod inconştient. 
Dacă pasajul respectiv conţine o idee remarcabilă, atunci bănuiala 
unui plagiat mai mult sau mai puţin conştient este îndreptăţită, căci 
o idee importantă este legată de complexul eului prin numeroase 
asociaţii; ea a fost deja gândită în diferite perioade şi în diferite si¬ 
tuaţii şi de aceea dispune de numeroase puncte de legătură în toate 
părţile, astfel încât nu dispare niciodată astfel din conştiinţă, încât 
continuitatea ei să poată să se piardă în perimetrul memoriei con¬ 
ştiente. Insă avem un criteriu cu ajutorul căruia putem recunoaşte 

no Criptomnezia nu trebuie confundată cu hipermnezia. Ultima denumire desemnea¬ 
ză ascuţirea anormală a capacităţii de reamintire, care reproduce imaginile mnezi- 
ce ca atare. 


88 



Despre psihologia şi patologia aşa-numitelor fenomene oculte 


şi obiectiv oricând criptomnezia intrapsihică: reprezentarea criptom- 
nezică este legată de respectivul complex al eului printr-un minimum 
de asociaţii. Motivul rezidă în relaţia individului cu obiectul respec¬ 
tiv, în disproporţionalitatea dintre interes şi obiect. Ne putem gândi 
la două posibilităţi: a) Obiectul merită interesul, dar interesul este, 
ca o consecinţă a lipsei de atenţie sau de înţelegere, mic. b) Obiec¬ 
tul nu merită interesul, motiv pentru care interesul este mic. — în 
ambele cazuri ia naştere o legătură foarte labilă cu conştiinţa, care 
are drept consecinţă o uitare rapidă. Puntea fragilă se distruge cu¬ 
rând, iar reprezentarea rămasă se scufundă în inconştient, unde nu 
mai este accesibilă conştiinţei. Dacă, pe drumul criptomneziei, ea 
apare din nou în faţa conştiinţei, îi e inerentă fie caracteristica de 
stranietate, fie cea de creaţie originală, pentru că drumul pe care a 
intrat în inconştient a devenit de negăsit. Stranietatea şi creaţia ori¬ 
ginală sunt de altfel apropiate una de alta, dacă ne amintim de nu¬ 
meroasele dovezi de naturi geniale prezente în literatură. (Obsesia 
geniului 121 .) Făcând abstracţie de cazurile individuale remarcabile 
de acest fel, în care este îndoielnic dacă este vorba de creaţie crip- 
tomnezică sau originală, există unele în care, în mod criptomnezic, 
se reproduce un pasaj cu conţinut neesenţial, şi anume aproape li¬ 
teral, ca în următorul exemplu: 

Aşa grăit-a Zarathustra... Un extras care trezeşte spaima 

(...drumul îngust, la vale, care din jurnalul vasului Sphinx din 
duce către această poartă a infernu- anul 1686, in Marea Mediterană. 
lui, străbate muntele de foc.) 


Pe vremea când Zarathustra lo¬ 
cuia în Insulele Fericite, s-a întâm- 


Cei patru căpitani şi un negus¬ 
tor, domnul Bell, au debarcat pe 


121 „Oare cineva de la sfârşitul secolului al XlX-Iea are o idee clară despre ceea ce poe¬ 
ţii din alte veacuri numeau inspiraţie? în caz contrar voi descrie eu acest lucru. Cu 
cel mai mic rest de superstiţie în sine, aproape că nu am putea şti să respingem în- 
tr-adevăr reprezentarea de a fi ba încarnare, ba muştiuc, ba medium de o forţă co¬ 
pleşitoare. Conceptul de revelaţie în sensul că ceva, cu o siguranţă şi fineţe neîndo¬ 
ielnică, devine brusc vizibil, audibil, ceva care ne zguduie şi copleşeşte în 
profunzime, descrie simplu această stare de fapt. Se aude — nu se caută; se ia — nu 
se întreabă cine dă; deodată străfulgera un gând, cu necesitate, într-o formă fără ezi¬ 
tare — nu am avut niciodată de ales." (Nietzsche, Ecce homo) 

plat că o corabie a ancorat la ţăr¬ 
mul insulei unde se află muntele ce 
fumegă; iar echipajul ei a debarcat 
pe insulă, ca să vâneze iepuri. Dar 
pe la orele amiezii, când căpitanul 
se afla iar împreună cu mateloţii 
săi, văzură toţi deodată venind spre 
ei din văzduh un om, şi-o voce pro¬ 
nunţă distinct aceste vorbe: „E tim¬ 
pul! Este timpul potrivit!“ Când ară¬ 
tarea s-a apropiat de ei — dar ea se 
îndepărtă asemeni unei umbre, re¬ 
pede, pe drumul care conduce spre 
munte —, ei au recunoscut în ea, 
cu mare consternare, pe Zarathus- 
tra; Căci ei cu toţii, exceptând pe 
căpitanul lor, îl mai văzură... 

„Uitaţi-vă“ strigă bătrânul lor 
cârmaci, „e Zarathustra care se în¬ 
dreaptă spre infern /“ I22 


malul insulei Mount Stromboli, ca 
să vâneze iepuri. La ora trei şi-au 
chemat oamenii, pentru a se sui la 
bordul vasului, când, spre uimirea 
lor inexprimabilă, au văzut apă¬ 
rând doi oameni, care au plutit ra¬ 
pid prin văzduh spre ei; unul era 
îmbrăcat în negru, celălalt avea 
haine gri; cei doi au trecut aproape 
de ei, în mare grabă, şi au coborât, 
spre marea lor consternare, în mij¬ 
locul flăcărilor aprinse în abisul în¬ 
spăimântătorului vulcan, Mount 
Stromboli. 

(Persoanele respective au fost 
recunoscute ca fiind nişte cunoş¬ 
tinţe din Londra 123 ). 


Aşa cum mi-a răspuns sora poetului, Elisabeth Forster-Nietzsche, 
la întrebarea mea referitoare la acest subiect, Nietzsche s-a ocupat cu 
mare interes, între 12 şi 15 ani, la bunicul său, pastorul Oehler din Po- 
bler, de Kerner, iar mai târziu, desigur, nu. Probabil că nu a fost de¬ 
loc în intenţia poetului să comită un plagiat al jurnalului de bord, iar 
dacă într-adevăr aşa s-a întâmplat, atunci el ar fi renunţat cu siguran¬ 
ţă la pasajul, foarte prozaic şi extrem de neesenţial pentru situaţia res¬ 
pectivă, „ca să vâneze iepuri". Probabil că, în timpul descrierii poetice 
a călătoriei în infern a lui Zarathustra, s-a furişat semi- sau inconştient 
acea impresie uitată din tinereţe. 

în acest exemplu vedem toate caracteristicile criptomneziei: un de¬ 
taliu complet neesenţial, care nu merită altceva decât o uitare rapidă, va 

122 loc. cit., p. 191. [Friedrich Nietzsche, Aşa grăit-a Zarathustra, editura Humanitas, 
1994, trad. Ştefan Aug. Doinaş, pp. 190-191.) Cf. pp. 107-108. 

123 Blătter aus Prevorst, editat de Justinus Kerner, p. 57 . 


90 





Despre psihologia şi patologia aşa-numitelor fenomene oculte 


fi brusc reprodus, cu o fidelitate aproape literală, în timp ce punctele 
principale din povestire vor fi, nu se poate spune că modificate, ci crea¬ 
te din nou, într-un mod individual. în jurul nucleului individual al ideii 
călătoriei în infern se adaugă, ca detalii pitoreşti, acele impresii vechi şi 
uitate dintr-o situaţie asemănătoare. Articolul respectiv este altminteri 
atât de stupid, încât tânărul care citea foarte mult probabil că a trecut 
în grabă peste el şi oricum nu a acordat obiectului un interes prea mare. 
Avem aici minimul necesar pentru legătura asociativă, căci nu se poa¬ 
te concepe uşor un salt mai mare decât cel de la acea poveste veche, stu¬ 
pidă până la conştiinţa lui Ntetzsche din anul 1883. Dacă evocăm dis¬ 
poziţia lui Nietzsche din perioada conceperii lui Zarathustra 124 şi dacă 
ne gândim la extazul poetului, care se apropie de patologic în mai mul¬ 
te puncte, atunci această reminiscenţă anormală devine de înţeles. 

Cealaltă dintre posibilităţile amintite mai sus, şi anume presupu¬ 
nerea unui obiect care nu este interesant în sine în stare de lipsă de 
atenţie sau de interes scăzut ca o consecinţă a lipsei de înţelegere pre¬ 
cum şi reproducerea sa criptomnezică se găsesc în principal la som¬ 
nambuli şi ca o curiozitate la muribunzi, în literatură. 125 Din bogata 
paletă de fenomene, noi luăm în considerare în principal vorbirea în 
limbi străine, simptomul aşa-numitei glosolalii. Găsim menţionat acest 
fenomen peste tot unde intervin în discuţie stări extatice corespunză¬ 
toare; în Noul Testament, în Acta Sanctorum 126 , în procesele vrăjitoa¬ 
relor, în vremurile mai noi la clarvăzătoarea din Prevorst, la fiica jude¬ 
cătorului Edmond, Laura, apoi la Helene Smith a lui Flournoy, care 
a fost cercetată într-un mod unic în această privinţă, mai departe în 
cazul Bresler 127 , care probabil ar putea fi identic cu Gottliebin Dit- 
tus al pastorului Blumhardt 128 . Aşa cum a arătat Flournoy, gloso- 

124 „O încântare, a cărei tensiune îngrozitoare se dizolvă uneori într-o furtună de la¬ 
crimi, la care pasul ba se precipită, ba devine lent; o stare completă de a fi în afara 
sa cu cea mai distinctă conştiinţă a numeroşi fiori fini până în vârful degetelor; o 
profunzime a fericirii, în care durerosul şi mohorâtul nu acţionează ca un opus, ci 
ca ceva condiţionat, provocat, ca o culoare necesară în cadrul unei asemenea abun¬ 
dente de lumină..." ( Eccehomo , p. 90 ) 

125 Eckermann, Gesprăche mit Goethe, p. 230 şi urm. 

126 Cf. GOrres, Ioc. cit. 

127 Bresler, Culturhistorischer Beitrag zur Hysterie, p. 333 şi urm. 

128 ZOndel, Pfarrer J. C. Blumhardt. 

lalia, în măsura în care este vorba de o limbă într-adevăr autonomă, 
este un fenomen criptomnezic x<rt' e^oxfy. Indic expunerile extrem 
de interesante ale autorului amintit. 129 

în ceea ce priveşte cazul nostru, glosolalia a fost observată doar o 
dată, când singurele cuvinte inteligibile erau variantele presărate ale 
cuvântului „vena“. Sursa acestui cuvânt este evidentă: cu câteva zile 
înainte, pacienta s-a adâncit, cu ajutorul unui atlas anatomic, în stu¬ 
diul venelor feţei desemnate cu nume latin şi a folosit în visele ei cu¬ 
vântul „vena“, aşa cum se întâmplă ocazional şi omului sănătos. Cele¬ 
lalte cuvinte şi propoziţii în limbă străină îşi dezvăluie la prima vedere 
originea din franceza cât de cât cunoscută pacientei. Din păcate îmi 
lipsesc traducerile exacte ale diferitelor propoziţii, pentru că pacienta 
nu a vrut să le dea; dar putem presupune că este vorba de un fenomen 
asemănător ca la Helene Smith şi limba ei de pe Marte. Flournoy in¬ 
dică faptul că limba de pe Marte nu este altceva decât o traducere in¬ 
fantilă din franceză, modificându-se doar cuvintele, dar sintaxa fiind 
aceeaşi. Şi mai probabilă decât această explicaţie este presupunerea că 
pacienta a ordonat într-o serie, pur şi simplu tură sens, sunete care su¬ 
nau straniu sau chiar cuvinte 130 , prin faptul că a extras anumite tonuri 
de vorbire caracteristice din franceză şi italiană şi le-a combinat ase¬ 
mănător limbii, aşa cum Hălene Smith umplea golurile dintre cuvin¬ 
tele sanscrite reale prin producţii proprii. Numele ciudate ale sistemu¬ 
lui mistic se pot deriva în mare parte din rădăcini cunoscute. Deja 
cercurile amintesc cu putere de schema orbitelor planetelor care se în¬ 
vaţă la şcoală; şi asemănarea internă cu relaţia dintre planete şi soare 
este destul de evidentă, aşa că nu vom greşi dacă vedem şi în nume re¬ 
miniscenţe din astronomia populară. în acest mod se explică numele: 
Persus, Fenus, Nenus, Sirum, Surus, Fixus şi Pix, ca numele deforma¬ 
te copilăresc Perseus, Venus, Sirius şi stelele fixe (analog variaţiilor de 
la vena). Magnesor aminteşte clar de magnetism, a cărui semnificaţie 
mistică îi era cunoscută pacientei din Clarvăzătoarea din Prevorst. Con- 


129 loc. cit. 

130 „Le baragouin rapide et confus dont on ne peut jamais obtenir la signification, pro- 
bablement parce qu’il n’en a en effet aucune, et n’est qu’un pseudo-l.angage.“ p. 
193. „— analogue au baragouinage par lequel Ies enfants se donnent parfois dans 
leurs jeux Tillusion qu’ils parlent chinois, indien ou «sauvage»" (/oc. cit., p. 152). 

nesor, ca opus al lui Magnesor, lasă să bănuiască, din prima silabă 
„Con“, cuvântul francez „contre 11 . Hypos şi Hyfonismus amintesc de 
hipnoză şi hipnotism, despre a căror semnificaţie circulă încă, după 
cum se ştie, cele mai aventuroase reprezentări în cercurile profanilor. 
Sufixele folosite de mai multe ori „us“ şi „os“ sunt acele caracteristici 
cu ajutorul cărora profanul observă de regulă diferenţa dintre latină şi 
greacă. Restul numelor provin din coincidenţe asemănătoare, a căror 
semnificaţie se sustrage cunoaşterii noastre. Glosolalia modestă din ca¬ 
zul nostru nu are desigur pretenţia paradigmei clasice a criptomneziei, 
căci aceasta constă doar în folosirea inconştientă a diferitelor impresii 
în parte optice, în parte acustice, care sunt toate foarte la îndemână. 

2. Imaginea criptomnezică intră în conştiinţă prin mijlocirea simţu¬ 
rilor (ca halucinaţie). Pentru acest caz, H ele ne Smith oferă din nou 
exemple clasice. Amintesc de cazul relatat mai sus cu numărul 18. 

3. Imaginea intră în conştiinţă prin mijlocirea automatismului mo¬ 
tor. Heldnc Smith a pierdut o broşă care îi era dragă şi pe care a cău- 
tat-o cu teamă peste tot, degeaba. La zece zile după aceea, conducăto¬ 
rul ei Leopold i-a comunicat prin masă unde o să găsească broşa. 
Conform relatărilor primite, ea a fost găsită în câmp deschis, noaptea, 
acoperită de nisip. 131 în sens strict, la criptomnezie nu este vorba de o 
producţie sporită în sensul propriu al cuvântului, în măsura în care 
memoria conştientă nu cunoaşte o sporire a funcţiei sale, ci doar o îm¬ 
bogăţire a conţinutului său. Prin automatism sunt făcute accesibile 
conştiinţei, într-un mod indirect, doar anumite domenii, care înainte 
erau interzise acesteia. Inconştientul însă nu realizează din acest mo¬ 
tiv nici un act care ar depăşi calitativ sau cantitativ capacităţile conşti¬ 
inţei. Criptomnezia este de aceea o simplă producţie sporită aparentă 
în contrast cu hipermnezia, care într-adevăr reprezintă o augmentare 
a funcţiei. 132 

Mai sus am vorbit de o receptivitate a inconştientului superioară 
conştientului, în principal în privinţa încercărilor simple de transfera¬ 
re a gândurilor, realizate cu numere. Cum am amintit deja, nu doar 
somnambula noastră, ci şi un număr destul de mare de persoane să¬ 
nătoase sunt în stare să ghicească înşiruiri mai lungi de gânduri, în mă- 

131 loc. cit., p. 378 . 

13a Un caz referitor la aceasta la v. Krafft-Ebing, loc. cit., p. 57 şi urm. 


93 




Psihologia fenomenelor oculte 


sura în care nu au un caracter complicat, din mişcările tremurătoare. 
Aceste experimente reprezintă într-o anumită măsură fenomenul ori¬ 
ginar al acelor cazuri rare şi uimitoare de cunoaştere intuitivă, pe care 
o prezintă uneori somnambulii 133 . Faptul că asemenea fenomene nu 
sunt legate doar de domeniul somnambulismului, ci apar şi la persoa¬ 
ne care nu sunt somnambule este dovedit de exemplu de Zschokke 
în autobiografia sa. 134 

Formarea unor asemenea cunoştinţe pare să se realizeze pe diferi¬ 
te căi: dintre toate lucrurile, luăm în considerare fineţea deja amintită 
a percepţiilor inconştiente. După aceea trebuie subliniată importanţa 
sugestibilităţii enorme, dovedite de experienţă, a somnambulilor. Som¬ 
nambulul întruchipează într-o anumită măsură nu doar orice gând su¬ 
gestiv, ci se trăieşte şi în sugestie par excellence în persoana medicului 
sau observatorului său cu o dăruire de sine caracteristică istericului su- 
gestibil. Relaţia doamnei Hauffe cu Kerner este un exemplu frumos 
pentru acest lucru. Nu ne poate mira faptul că în asemenea cazuri se 
ajunge la o concordanţă asociativă înaltă, o circumstanţă pe care de 
exemplu Richet ar fi trebuit să o ia mai mult în considerare în expe¬ 
rimentele sale asupra transferului mental de gânduri. în sfârşit, există 
cazuri de producţie sporită somnambulică ce nu se pot explica doar 
prin hiperestezie sau activitate senzorială inconştientă şi concordanţă 
asociativă, ci presupun premisa unei activităţi intelectuale foarte dez¬ 
voltate a inconştientului. Descifrarea mişcărilor tremurătoare intenţio¬ 
nate necesită nu doar o fineţe extraordinar de sensibilă, ci şi una sen¬ 
zorială, care face posibilă combinarea percepţiilor individuale în 
unitatea închisă a gândului; în cazul în care chiar putem face o analo¬ 
gie între procesul de cunoaştere din domeniul inconştientului şi pro¬ 
cesul de cunoaştere al conştientului. Trebuie mereu luată în conside¬ 
rare posibilitatea că în inconştient sentimentele şi conceptele nu sunt 
atât de bine separate, eventual constituie chiar o unitate. Avântul in¬ 
telectual pe care îl prezintă mulţi somnambuli în extaz este un fapt, 

133 „Limitarea proceselor asociative şi concentrarea continuă a atenţiei asupra unui 
anumit domeniu de reprezentare pot duce la apariţia unor gânduri noi, care nu tre¬ 
buie neapărat să provoace nici un efort de voinţă in stare de veghe." (Loewenfeld, 
Der Hypnotismus , p. 289) 

134 Eine Selbslschau , p. 227 şi urm. 

ce-i drept rar, însă clar observat 135 şi vreau să desemnez schema con¬ 
cepută de pacienta noastră ca pe o producţie sporită care îi depăşeşte 
inteligenţa normală. Am văzut deja de unde poate proveni o parte din 
acea schemă. O a doua sursă sunt probabil cercurile de viaţă ale doam¬ 
nei Hauffe, care sunt ilustrate în cartea respectivă a lui Kerner. Aceste 
puncte de sprijin par să determine forma exterioară. Aşa cum s-a ob¬ 
servat deja în prezentarea cazului, ideea dualismului provine din dis¬ 
cuţiile percepute pe bucăţi, la care pacienta asistă în stare onirică de 
fiecare dată după stările ei de extaz. 

Astfel, cunoştinţele mele privind sursele din care pacienta a creat 
au luat sfârşit. Pacienta nu ştie să spună de unde a venit ideea de bază. 
Fireşte că am cercetat literatura ocultă, în măsura în care ea a intrat în 
discuţie, în această direcţie, şi am descoperit o bogăţie de paralele din 
diferite secole cu sistemul nostru gnostic, dar dispersate în toate ope¬ 
rele posibile, care în cea mai mare parte erau complet inaccesibile pa¬ 
cientei. Mai mult, vârsta ei tânără şi mediul fac ca posibilitatea unui 
asemenea studiu să fie total exclusă. O scurtă considerare a sistemului 
pe marginea explicaţiilor date de pacientă arată cât spirit a fost folosit 
pentru construcţie. Cât de mult trebuie apreciată realizarea intelectu¬ 
ală rămâne o problemă de gust. în orice caz, aceasta trebuie taxată ca 
fiind extraordinară, luând în considerare vârsta tânără şi alcătuirea spi¬ 
rituală a pacientei. 


2. ÎNCHEIERE 

Sunt foarte departe de a crede că s-a atins, cu această lucrare, vreun 
rezultat definitiv şi satisfăcător din punct de vedere ştiinţific. Străda¬ 
nia mea s-a îndreptat mai ales, contrar părerii publice care nu are de¬ 
cât un zâmbet dispreţuitor pentru aşa-numitele fenomene oculte, spre 
prezentarea numeroaselor legături ale acestora cu domeniul de expe- 

135 Gilles de la Tourette spune: „Am văzut fete somnambule, sărace, needucate, în 
trezie foarte neînzestrate, a căror întreagă apariţie se modifică imediat ce erau ador¬ 
mite. înainte erau plicticoase, iar acum sunt pline de viaţă şi activate, uneori chiar 
spirituale/ 1 (Citat în: Loewenfeld, Der Hypnotismus, p. 132.) 

rienţă al medicului şi al psihologiei şi indicarea numeroaselor proble¬ 
me importante pe care le ascunde încă acest domeniu necercetat. Im¬ 
pulsul pentru lucrare mi l-au dat convingerea că în acest domeniu se 
coace o recoltă bogată pentru psihologia experienţei şi conştiinţa că şti¬ 
inţa noastră germană se apleacă încă mult prea puţin asupra acestor 
probleme. Cel din urmă motiv mi-a oferit ocazia de a scoate analiza 
unui caz de somnambulism din domeniul pur patologic, pentru a da 
în general o orientare privind poziţia somnambulismului faţă de pato¬ 
logie. în acest sens eu sper că lucrarea mea va contribui la deschiderea 
unui drum pentru ştiinţă în scopul unei explicări şi asimilări progre¬ 
sive a psihologiei încă atât de controversate a inconştientului. 



II. 

DESPRE 

CITIREA GREŞITĂ ISTERICĂ 1 


O replică pentru domnul Hahn (medic practicant din Zurich) 

în dezbaterea lucrării mele Despre psihologia şi patologia aşa-numi- 
telor fenomene oculte 2 , domnul Hahn a redat într-un mod eronat con¬ 
ceptul de „citire greşită isterică". Cum eu consider că acest fenomen 
are o importanţă principială, să-mi fie îngăduit să mai prezint încă o 
dată aici concepţia mea. 

în şcoală, pacienta mea obişnuia să citească greşit cu o frecvenţă 
foarte mare, şi anume mereu într-un anumit mod: ea înlocuia de fie¬ 
care dată cuvântul respectiv cu expresia elveţiană dialectală, prin ur¬ 
mare punea, de exemplu, în loc de treaptă (Treppe) „traversă" (Stege), 
în loc de capră (Ziege) „căprioară" (Geifi) etc. Expresiile sunt sinoni¬ 
me. Prin urmare, când se reproduce „Stege", atunci se indică faptul că 
a fost sesizat sensul cuvântului „Treppe". Pentru explicarea acestui fe¬ 
nomen eu văd doar două posibilităţi: 

1. Cuvântul „Treppe" este înţeles corect şi conştient. în acest caz, 
pentru oamenii sănătoşi nu există nici un motiv să reproducă cuvân¬ 
tul incorect, adică în formă dialectală. însă la pacienta mea se substi¬ 
tuie undeva cuvântul dialectal. 

2. Cuvântul „Treppe" nu este înţeles corect. în acest caz, orice om 
normal va reproduce vreun cuvânt care sună asemănător sau are o for- 

1 Apărut în: Arch. f. d. ges. Psychol. III/4 (Leipzig 1904), pp. 347-350. 

2 Vezi lucrarea precedentă din acest volum. — Recenzia lui Hahn a apărut în: Arch. 

f. d. ges. Psychol. III (1904), „Literaturbericht", p. 26. 

mă grafică asemănătoare, dar niciodată expresia sinonimă, diferită ca 
mod de scriere. La bolnavii noştri incapabili de concentrare, distraţi 
(paralizie, manie, alcoolism, Dementia senilis etc.) am organizat deja 
nenumărate probe de citire şi pe baza acestei experienţe vaste pot să vă 
asigur că o asemenea citire greşită nu apare la indivizii care nu sunt is¬ 
terici. Orice citire greşită în stare de neatenţie este o citire greşită făcu¬ 
tă după asemănarea de sunet sau de scriere; la normali este condiţio¬ 
nată de regulă de constelaţii momentane. Am constatat că această 
regulă se confirmă din plin şi în cazul probelor asociative în stare de 
distragere a atenţiei. 

Aşa că atunci când pacienta mea reproduce cuvintele dialectale in 
locul celor literare şi nu observă această greşeală care apare frecvent, 
există în primul rând un control acustic slab al vorbirii; apoi, expresia 
sinonimă arată că sensul impresiei optice a fost înţeles corect. însă el 
este reprodus incorect. Care este cauza greşelii? în lucrarea mea, am lă¬ 
sat deschisă întrebarea, însă am făcut observaţia generală că este vor¬ 
ba de un fenomen „automat", pe care pe atunci nu am putut să-l lo¬ 
calizez corect. 

Cea mai probabilă explicaţie ar fi următoarea: din experienţa coti¬ 
diană, noi ştim că citirea greşită obişnuită tulbură în primul rând le¬ 
gătura de semnificaţie, prin faptul că în locul ei apare înrudirea de su¬ 
net sau de formă. Pronunţarea greşită a unui cuvânt citit corect urmează 
aceeaşi lege, iar dacă, aşa cum se întâmplă frecvent, unui elveţian îi sca¬ 
pă un cuvânt dialectal, atunci în primul rând acest lucru se întâmplă 
neobişnuit de rar la citirea cu voce tare şi în al doilea rând este vorba 
de cele mai multe ori doar de cuvinte foarte înrudite ca sunet, care 
sunt confundate unele cu altele. Acest lucru nu poate fi afirmat despre 
exemplul ales, „capră-căprioară“. Pentru explicarea acestei confuzii 
trebuie presupus ceva în „plus". Acest „plus" este dispoziţia psihică is¬ 
terică proprie. 

Pacienta visătoare, uşor obnubilată citeşte mecanic; înţelegerea sen¬ 
sului este de aceea aproape nulă. în timp ce conştiinţa se ocupă cu alt¬ 
ceva, procesele psihice stimulate de lectură rămân palide şi nesemnifi¬ 
cative. La normalii neisterici dar neatenţi, aceste procese psihice slab 
accentuate dau ocazia recunoaşterilor greşite prin asemănare de sunet 
sau de formă, prin care reproducerea este falsificată în detrimentul le- 

găturii de semnificaţie. La pacienta mea, invers, legătura formală este di¬ 
zolvată în întregime, însă se păstrează legătura de semnificaţie. Acest 
comportament este explicabil doar prin ipoteza unui clivaj al conştiinţei, 
adică pe lângă complexul eului, care se lasă pradă propriilor reprezentări, 
există un alt complex al conştiinţei, care citeşte, înţelege corect şi în acest 
timp îşi permite câteva modificări ale exprimării, aşa cum apare frecvent 
la complexele care funcţionează automat. Citirea greşită isterică se di¬ 
ferenţiază deci de alte citiri greşite mai ales prin faptul că în ciuda gre¬ 
şelii sensul se păstrează în reproducere. 

Dacă domnul Hahn nu înţelege această automatizare a funcţiilor 
psihice cunoscută în psihopatologia isteriei, atunci vreau să-i recomand 
studiul literaturii de specialitate şi chiar puţină observaţie practică per¬ 
sonală. Literatura şi realitatea sunt bogate în fenomene analoage. 

Că eu pun un preţ deosebit pe „citirea greşită isterică" îşi are te¬ 
meiul în faptul că demonstrează într-o anumită măsură in nuce cliva- 
rea atât de caracteristică pentru isterie a funcţiilor psihice de comple¬ 
xul eului, prin urmare tendinţa puternică a elementelor psihice spre 
independenţă. 

în lucrarea mea am citat ca analogon observaţiile lui Binet, care îşi 
înţepa subiectul în mâna anesteziată (clivată de complexul eului) as¬ 
cunsă sub un paravan. Subiectul se gândea brusc la o serie de puncte 
(al căror număr corespundea, nota bene, numărului de înţepături) sau 
Binet mişca degetele, iar atunci persoana se gândea la „beţe" sau „co¬ 
loane"; sau mâna anesteziată era determinată să scrie cuvântul „Salpe- 
triăre", iar persoana vedea brusc în faţa sa, alb pe fond negru, cuvân¬ 
tul „Salpetriere". 

Domnul Hahn este de părere că în cazul acestor observaţii ar fi 
vorba despre „ceva esenţial diferit" decât la citirea greşită. Despre ce 
altceva? Domnul Hahn nu spune. 

Din experimentele lui Binet reiese că complexul conştiinţei, de 
care depinde anestezia mâinii, clivat de complexul eului, este de fapt 
perceput corect, dar reprodus modificat. 

Complexul eului al pacientei mele este separat de actul citirii prin 
alte reprezentări; actul însă se desfăşoară automat mai departe, formea¬ 
ză un mic complex propriu de conştiinţă, care înţelege corect, dar re¬ 
produce modificat. 

Tipul procesului este prin urmare acelaşi, de aceea citarea experi¬ 
mentelor lui Binet este complet îndreptăţită. Acest tip se repetă de alt¬ 
fel în toate domeniile posibile ale isteriei, astfel, de exemplu, sistema¬ 
ticul „răspuns pe alături", cunoscut abia de curând, al istericului intră 
în aceeaşi categorie. 

De altfel, aş vrea să observ că accentul principal al lucrării mele se 
bazează pe o înregistrare şi o analiză cât mai exhaustive ale fenomene¬ 
lor psihologice variate, care stau toate într-o strânsă legătură cu dez¬ 
voltarea caracterului care s-a produs în acest timp. Analiza tabloului 
patologic nu se sprijină, aşa cum este de părere domnul Hahn, pe au¬ 
tori francezi, ci pe cercetările isteriei realizate de Freud. Domnul 
Hahn ar vrea ca analiza să fie „şi mai ascuţită şi dusă în profunzime". 
I-aş datora multe mulţumiri domnului Hahn dacă, împreună cu cri¬ 
tica sa, mi-ar indica şi drumuri noi pentru cercetarea acestui domeniu 
atât de dificil. 



III. 

CRIPTOMNEZIA 1 


Psihologia diferenţiază între o reamintire nemijlocită şi una mijlo¬ 
cită. Ne amintim nemijlocit când, de exemplu, vedem o anumită casă, 
şi astfel „ne vine în minte" că aici a locuit acum câţiva ani un cunos¬ 
cut. Vedem casa bine cunoscută şi, după legea asociaţiei unei coexis¬ 
tenţe, ne vine în conştiinţă imaginea din memorie a cunoscutului. Cu 
totul altfel este reamintirea mijlocită: trec, cufundat în gânduri, pe lân¬ 
gă o casă unde a locuit cunoscutul meu X. Nu sunt atent nici la casă, 
nici la stradă, ci mă gândesc la alt lucru care mă preocupă. Brusc, în¬ 
tre gândurile mele, străbate deranjant o imagine neaşteptată: văd o sce¬ 
nă în care X îmi vorbea cu mulţi ani în urmă despre treburi asemănă¬ 
toare. Mă mir că tocmai această amintire apare, căci conversaţia nu 
avea nici o importanţă. Brusc văd că sunt pe strada unde cunoscutul 
meu a locuit mai demult. în acest caz, asociaţia imaginii din memorie 
este mijlocită: nu am perceput conştient casa, căci eram prea cufundat 
în interior. în fundalul întunecat al conştiinţei 2 s-a strecurat totuşi per¬ 
cepţia casei şi acolo a trezit asociaţia cunoscutului meu. însă cum acest 
proces de asociaţie era atât de slab accentuat, încât nu a putut trece 
pragul conştiinţei, a trebuit să intervină ca sprijin o asociaţie comună. 


1 Apărut în: Die Zukunft XIII (Berlin 1905), pp. 325-334. 

2 Pentru toţi care au o formaţie psihologică şi de aceea pot înţelege folosirea de către 
mine a conceptului de „conştiinţă" îmi permit observaţia: cum aici nu am vrut să 
scriu nici o lucrare ştiinţifică, folosesc termenul „conştiinţă" cu semnificaţia sa obiş¬ 
nuită. „Inconştient" spun, în sens larg, la tot ceea ce momentan sau pe termen lung 
nu este reprezentant în conştiinţă. 

Această asociaţie mijlocită este imaginea din memorie a conversaţiei 
care se referea la treburi asemănătoare ca cele de acum din conştiinţă. 
Pe această cale, imaginea din memorie intră în cercul conştiinţei. 

Imaginile din memorie care apar nemijlocit şi mijlocit au o carac¬ 
teristică în comun: calitatea de a fi cunoscute; recunosc asociaţia ca 
imagine de care îmi amintesc şi astfel ştiu că nu este o formaţiune 
nouă. Imaginilor pe care le recombinăm le lipseşte calitatea de a fi cu¬ 
noscute. Eu spun „combinare"; căci numai în combinarea elemente¬ 
lor psihice se află originalitatea, nu în materialul pentru care fiecare lu¬ 
cru din natură este o dovadă elocventă. Dacă o combinaţie nouă are 
calitatea de a fi cunoscută, atunci avem de-a face cu un caz anormal: o 
eroare de amintire. Milioanele de acte ale reamintirii care au loc în cre¬ 
ierul nostru vor consta în cea mai mare parte din reamintiri nemijlo¬ 
cite. Un număr considerabil însă va consta din reamintiri mijlocite. 
Acest din urmă caz prezintă un interes deosebit. Aşa cum arată exem¬ 
plul nostru cu amintirea mijlocită, o percepţie inconştientă, deci o im¬ 
presie care a fost receptată pasiv de creier, poate determina indepen¬ 
dent o asociaţie înrudită şi în acest fel poate să ajungă în conştiinţă. 
Percepţia inconştientă face deci ceea ce altminteri face conştiinţa; noi 
privim casa şi ne întrebăm, pentru a căpăta o amintire clară: Cine a lo¬ 
cuit aici? Astfel rechemăm în memorie imaginea lui X. Exact aşa se 
comportă percepţia inconştientă; caută imaginea din memorie înrudi¬ 
tă cu ea, iar în cazul nostru se unifică (după o anumită lege psihologi¬ 
că, pe care nu vreau să o detaliez aici) cu ceea ce este perceput din cea¬ 
laltă parte în excitaţie uşoară, şi anume cu imaginea lui X, care 
vorbeşte despre treburi asemănătoare. Să observăm din acest mic 
exemplu că poate avea loc o asociaţie, iar conştiinţa nu are nimic de-a 
face cu aceasta. 

Modul în care imaginea lui X a intrat în conştiinţa mea în timpul 
amintirii mijlocite se desemnează ca „Einfall" [o idee care ne trece 
prin minte]. Cuvântul exprimă ceea ce este aparent întâmplător şi lip¬ 
sit de temei în acest fenomen. Acest mod de reamintire mijlocită este 
foarte obişnuit la mulţi oameni care gândesc mai puţin consecvent lo¬ 
gic decât intuitiv; este atât de obişnuit, încât uităm deseori cât de strict 
determinate sunt toate actele psihice. Să luăm un exemplu simplu. Un 
elev trebuie să facă o compunere despre un oraş. El scrie: „Mergem 

până la biserică cu tramvaiul ca mijloc de transport; nemijlocit în spa¬ 
tele ei se află râul peste care trece un pod, ce mijloceşte circulaţia din¬ 
tre cele două părţi ale oraşului." Dacă-1 întrebăm pe băiat cum de i-a 
venit în minte această exprimare: „mijloceşte circulaţia", atunci el ne 
va rămâne dator cu răspunsul; el o va explica ca pe un „Einfall" oare¬ 
care. Poate va spune că ar fi putut să scrie la fel de bine „face legătu¬ 
ra". Dacă privim propoziţia pe care a scris-o elevul, atunci vedem că 
a folosit în două locuri cuvântul „mijloc", ceea ce este în întregime su¬ 
ficient pentru explicarea acestei exprimări. „Mijloacele" precedente 
erau constelaţiile sub a căror influenţă a trebuit să ia naştere această 
exprimare (deşi cele două „mijloace" nu au oferit conştient motivul 
acestei alegeri). Un alt exemplu: sunt ocupat cu cine ştie ce activitate 
indiferentă şi fluier o melodie. Deocamdată nu îmi amintesc cuvinte¬ 
le cântecului. Cineva mă întreabă ce melodie este. îmi amintesc; este 
cântecul studenţesc „Nu am nici un sfanţ în buzunar". Nu am habar 
cum am ajuns tocmai acum la acest cântec, care nu are absolut nimic 
de a face cu asociaţiile care îmi preocupă acum conştiinţa. Reiau re¬ 
trospectiv cursul gândurilor care mi-au trecut prin cap de-a lungul ac¬ 
tivităţii. Imediat îmi dau seama că acum câteva minute m-am gândit 
la o mare factură de Anul Nou, care are o anumită încărcătură emo¬ 
ţională. De aici cântecul! Aproape că nu mai trebuie să subliniez că în 
acest mod se pot stabili o mulţime de diagnostice simpatice la seme¬ 
nii noştri. Unui prieten care a avut neatenţia ca timp de zece minute 
să fluiere trei mici melodii i-am putut dezvălui încheierea nefericită a 
relaţiei sale amoroase. Melodiile erau: „în Aargău sunt doi iubiţi" 
(cântec popular elveţian), „Părăsit, sunt părăsit" şi „Stau într-o noap¬ 
te întunecată". Mi s-a întâmplat chiar să cânt o melodie al cărei text 
îmi era necunoscut. M-am interesat şi am aflat că este vorba de un 
text care exprima neîndoielnic un proces de gândire puternic accen¬ 
tuat emoţional, pe care îl avusesem înainte cu aproximativ cinci mi¬ 
nute. 

Aceste exemple, care pot fi observate zilnic la sine şi la alţii, arată 
clar că o succesiune de idei (accentuată emoţional) poate părăsi con¬ 
ştiinţa, dar nu încetează să existe, ci are încă destulă energie pentru a 
trimite în mijlocul lumii de asociaţii între timp modificate a conştiin¬ 
ţei un „Einfall", care nu are nici o legătură cu situaţia momentană. 

Isteria, care nu este nimic altceva decât o caricaturizare a mecanis¬ 
melor psihologice normale, oferă în această privinţă exemple şi mai 
drastice. De curând am tratat o pacientă isterică, a cărei traumă prin¬ 
cipală era că tatăl ei o lovise cu brutalitate. în timpul unei plimbări, 
mantoul i-a căzut o dată în praf. Eu l-am ridicat şi am încercat să-l cu¬ 
răţ lovindu-1 cu bastonul meu. Abia a început această procedură, că 
doamna s-a aruncat asupra mea cu cele mai intense mişcări de apăra¬ 
re şi mi-a smuls mantoul. Nu putea privi aşa ceva. îi era insuportabil. 
Am bănuit legătura şi am întrebat-o care sunt motivele. Era uimită şi 
nu a putut relata decât că îi era extrem de neplăcut să-şi vadă manto¬ 
ul tratat astfel. Asemenea „activităţi simptomatice", cum le numeşte 
Freud, sunt frecvente la isterici. Explicaţia este simplă: un complex de 
memorie accentuat afectiv, care momentan nu este deloc prezent în 
conştiinţă, motivează, din locul său invizibil, anumite activităţi, exact 
ca şi cum ar fi prezent în conştiinţă. 

Se poate spune că în conştiinţa noastră mişună o mulţime de ase¬ 
menea intruşi cvasistrăini, care nu-şi au îndreptăţirea şi originea nică¬ 
ieri. în fiecare zi în conul de lumină al conştiinţei apar sute de asocia¬ 
ţii, despre care ne-am întreba în zadar „de unde" vin. Trebuie să avem 
tot timpul în minte faptul că conştiinţa este doar o parte din suflet. Poa¬ 
te că cea mai mare parte a elementelor psihice ne este inconştientă. 

Conştiinţa se află, prin urmare, într-o situaţie destul de nesigură 
faţă de pornirile automate, independente de voinţa noastră, ale incon¬ 
ştientului. Inconştientul poate percepe şi asocia autonom, dar calita¬ 
tea de a deveni cunoscute o au doar acele asociaţii care au trecut odi¬ 
nioară prin conştiinţă, iar dintre acestea multe pot să fi căzut în uitare 
total, astfel încât şi-au pierdut acea calitate de a fi cunoscute. Incon¬ 
ştientul nostru adăposteşte, aşadar, un mare număr de complexe psi¬ 
hice, care ne-ar uimi prin stranietatea lor. Inhibiţiile care pornesc de 
la conştiinţa trează protejează de intervenţii de acest fel. însă în vis, 
unde inhibiţiile din partea conştiinţei dispar, inconştientul îşi poate 
desfăşura jocurile cele mai nebuneşti. Cei care au citit analizele freudie- 
ne ale viselor sau, şi mai bine, au făcut chiar ei asemenea analize, pot 
povesti cum la cei mai inofensivi şi cumsecade oameni inconştientul 
se joacă cu simboluri a căror mârşăvie trezeşte disperarea. De acest in¬ 
conştient depinde oricine care are o activitate psihică productivă. In- 

conştientul premeditează toate gândurile şi combinaţiile noi. Iar dacă 
conştiinţa se apropie de inconştient cu o dorinţă, atunci inconştientul 
a fost cel care i-a transferat această dorinţă. 

Pe acest sol înşelător merge oricine care caută căi spirituale noi. Vai 
de el, dacă nu practică tot timpul autocritica! 

Cum în lumea uşoară a imaginaţiei găsim deseori ceea ce căutăm 
şi căpătăm ce ne dorim, tot aşa omul care caută idei noi este fericit mai 
degrabă cu darurile înşelătoare ale psihicului. Nu doar istoria religii¬ 
lor sau psihologia maselor, ci şi lumea ideatică a cuiva care a sperat şi 
s-a străduit este plină de exemple potrivite. Ce poet sau compozitor nu 
s-a lăsat măcar o dată sedus să creadă în noutatea anumitor idei? Ceea 
ce dorim să credem ajungem să şi credem. Nici măcar cel mai mare şi 
mai original geniu nu este scutit de amăgiri şi de consecinţele lor. 

Trecând cu vederea aceste premise generale, se pune întrebarea: ce 
oameni caută combinaţii noi? Este vorba de oamenii de idei, creierele 
fin diferenţiate cu senzitivitatea unei femei şi emotivitatea unui copil. 
Ei sunt crengile cele mai exterioare şi mai subţiri din copacul mare; ele 
fac florile şi fructele. Multe se usucă prea devreme, multe se rup. Dife¬ 
renţierea progresează la cei oportuni şi cei inoportuni; de aceea oame¬ 
nii bogaţi spiritual se amestecă cu cei bolnavi psihic: există smintiţi cu 
geniu şi genii cu sminteli, cum spune Lombroso. Unul dintre cele mai 
generale şi mai obişnuite semne de degenerare este isteria, lipsa de au¬ 
tocontrol şi de autocritică. Fără a cădea în stilul studiului cvasipsihia- 
tric al lui Nordau, se poate afirma cu siguranţă că un geniu aproape 
că nu este posibil fără o alcătuire psihică anumită, asemănătoare iste¬ 
riei. Aşa cum spune pe bună dreptate Schopenhauer, geniului îi este 
proprie o mare sensibilitate, ceva din specificul mimozei şi din emo- 
ţionalitatea istericului. 

Poate că cea mai mare parte a istericilor în sensul propriu este bol¬ 
navă tocmai pentru că o masă de memorie înalt dotată afectiv şi care 
de aceea ajunge în profunzimile inconştientului nu se mai poate do¬ 
mina şi tiranizează conştiinţa şi voinţa bolnavului. Ba este, la femei, o 
speranţă înşelată în iubire, ba o căsătorie nefericită; la bărbaţi este o 
poziţie socială greşită sau merite nerecunoscute. Bolnavii încearcă să 
refuleze afectul din viaţa cotidiană; de aceea, el îi chinuie noaptea în 
vise rele, îi împovărează ziua cu atacuri bruşte de spaimă de moarte, 


105 




Psihologia fenomenelor oculte 


paralizează forţa de lucru, face ca oamenii să intre în secte, cauzează 
dureri de cap, care rezistă tuturor doctorilor şi tuturor leacurilor-mi- 
nune electrice, băilor de soare şi curelor de îngrăşare. Povara forţei co¬ 
pleşitoare a unui complex psihic este purtată şi de geniu; dacă poate, 
el o face cu plăcere, dacă nu poate, atunci o face cu durere: el trebuie 
să desfăşoare „activităţile simptomatice 11 pe care le aduce cu sine talen¬ 
tul; el scrie, pictează, compune ceea ce suferă. 

Aceste premise sunt valabile mai mult sau mai puţin pentru orice 
persoană cu talent creator. Complexul psihic care acţionează instinc¬ 
tiv, care formează baza sufletului trimite sclavei „conştiinţă", din co¬ 
lecţiile sale necunoscute şi inepuizabile, nenumărate intuiţii, printre 
ele nou şi vechi, iar conştiinţa trebuie să se descurce cu ele. Ea ar tre¬ 
bui de fapt să întrebe orice intuiţie: ai calitatea de a fi cunoscută sau 
eşti nouă? Dar dacă demonul presează, conştiinţa nu se va descurca cu 
munca de sortare, fluxul se scurge în pană — iar în ziua următoare to¬ 
tul poate că va fi tipărit. 

Mai devreme am spus că doar combinaţiile sunt noi, însă mate¬ 
rialul, dimpotrivă, nu se modifică deloc sau doar cu o încetineală 
aproape inobservabilă. Culorile lui Bocklin nu au fost văzute deja la 
maeştrii vechi? Iar degetele, braţele, picioarele, nasurile, gâturile sta¬ 
tuilor lui Michelangelo nu sunt reprezentate încă din Antichitate în- 
tr-un fel? Cu siguranţă că cele mai mici părţi ale unei opere de artă 
sunt mereu vechi, chiar şi unităţile mai mari (combinate) sunt de 
cele mai multe ori preluate şi în cele din urmă un maestru nu res¬ 
pinge încorporarea într-o operă nouă a unor întregi fragmente din 
trecut. Psihicul nu este atât de nesfârşit de bogat, încât să constru¬ 
iască mereu ceva nou. Nici natura nu face asta. în închisori, spitale 
şi instituţii de boli nervoase se vede cât de îngrozitor de mult o cos¬ 
tă pe natură un mic pas înainte; ea construieşte cu efort pe ceea ce 
există deja. 

Acest proces în mare se repetă şi în domeniul mai mic al limbii; pu¬ 
ţine combinaţii noi, aproape toate sunt fragmente vechi, preluate. Noi 
vorbim cuvintele şi propoziţiile părinţilor noştri, iar cei care vorbesc 
ales, pe baza unui talent oratoric, aceia vorbesc „ca din carte", şi anu¬ 
me ca din cartea pe care au citit-o; ei repetă fragmente ceva mai mari 
decât alţii. Dacă avem de-a face cu un om cumsecade mediu, el fie că 

nu va vorbi aşa, fie va recunoaşte de unde i se trage. Dacă însă cineva 
reproduce literal timp de opt rânduri tipărite propoziţiile altcuiva, 
atunci, ce-i drept, nu li se poate închide pur şi simplu gura celor care 
strigă „plagiat" — căci într-adevăr au loc plagiate —şi nici autorul că¬ 
ruia i s-a întâmplat acest ghinion nu trebuie pur şi simplu înfierat ca 
plagiator. Căci în alcătuirea capacităţii de reamintire, natura nu s-a li¬ 
mitat exclusiv la posibilitatea reamintirii nemijlocite şi mijlocite; ea le-a 
dat celor plini de idei şi criptomnezia. 

Cuvântul criptomnezie provine din literatura franceză de specia¬ 
litate. Mai ales Flournoy, psihologul din Geneva, a oferit contribu¬ 
ţii cazuistice preţioase pentru cunoaşterea acestui fenomen 3 . Crip¬ 
tomnezie înseamnă: amintire ascunsă 4 . Când am citit acum câţiva ani 
călătoria în infern a lui Zarathustra, mi-a atras atenţia mai ales pasa¬ 
jul în care Nietzsche descrie cum a ajuns Zarathustra în infern. Mi 
s-a părut că aş mai fi citit o dată această descriere. Mai întâi m-am 
gândit că la mine este vorba de un caz de falsificare a amintirii (cali¬ 
tatea anormală de a cunoaşte); în cele din urmă, elementul frapant 
cunoscut s-a condensat mai ales în pasajul unde se spune că echipa¬ 
jul a coborât la pământ, „pentru a împuşca iepuri". Acest pasaj m-a 
preocupat mai multe zile, până când în cele din urmă mi-am dat sea¬ 
ma că citisem o poveste asemănătoare acum câţiva ani la Justinus 
Kerner. Am răsfoit Paginile din Prevorst, acel magazin demodat de 
încrezătoare povestiri cu fantome, şi am găsit în volumul patru, la 
pagina 57, următoarea povestire (aşez alături pasajul respectiv din 
Zarathustra ): 

Aşa grăit-a Zarathustra... Un extras care trezeşte spaima 

(...drumul îngust, la vale, care din jurnalul vasului Sphinx din 
duce către această poartă a inferau- anul 1686, în Marea Mediterană. 
lui, străbate muntele de foc.) 


Pe vremea când Zarathustra 
locuia în Insulele Fericite, s-a în- 


Cei patru căpitani şi un negus¬ 
tor, domnul Bell, au debarcat pe 


3 loc. cit. 

4 Am folosit deja acest exemplu şi l-am discutat în studiul meu psihiatric: Despre psi¬ 
hologia şi patologia aşa-numitelor fenomene oculte. 

tâmplat că o corabie a ancorat la 
ţărmul insulei unde se află munte¬ 
le ce fumegă; iar echipajul ei a de¬ 
barcat pe insulă, ca să vâneze ie¬ 
puri. Dar pe la orele amiezii, când 
căpitanul se afla iar împreună cu 
mateloţii săi, văzură toţi deodată 
venind spre ei din văzduh un om, 
şi-o voce pronunţă distinct aceste 
vorbe: „E timpul! Este timpul po¬ 
trivit!" Când arătarea s-a apropiat 
de ei — dar ea se îndepărtă ase¬ 
meni unei umbre, repede, pe dru¬ 
mul care conduce spre munte —, 
ei au recunoscut în ea, cu mare 
consternare, pe Zarathustra; Căci 
ei cu toţii, exceptând pe căpitanul 
lor, îl mai văzură... 

„Uitaţi-vă“ strigă bătrânul lor 
cârmaci, „e Zarathustra care se în¬ 
dreaptă spre infern!" 5 


malul insulei Mount Stromboli, ca 
să vâneze iepuri. La ora trei şi-au 
chemat oamenii, pentru a se sui la 
bordul vasului, când, spre uimirea 
lor inexprimabilă, au văzut apă¬ 
rând doi oameni, care au plutit ra¬ 
pid prin văzduh spre ei; unul era 
îmbrăcat în negru, celălalt avea 
haine gri; cei doi au trecut aproape 
de ei, în mare grabă, şi au coborât, 
spre marea lor consternare, în mij¬ 
locul flăcărilor aprinse în abisul în¬ 
spăimântătorului vulcan, Mount 
Stromboli. 

(Persoanele respective au fost 
recunoscute ca fiind nişte cunoş¬ 
tinţe din Londra 6 ). 


Se vede cu ochiul liber că asemănarea dintre cele două povestiri nu 
poate fi o simplă întâmplare. împotriva coincidenţei pledează concor¬ 
danţele lingvistice şi reproducerea detaliilor neesenţiale, ca „ca să vâ¬ 
neze iepuri". Presupunerea unui plagiat va fi găsită absurdă de orici¬ 
ne. De ce? Pentru că pasajul reprodus este mult prea neesenţial în 
relaţie cu intenţia artistică a lui Nietzsche. Nu doar neesenţial, ci şi 
în mare parte chiar superfluu şi deloc necesar. Iepurii, de exemplu, nu 
caracterizează nimic, dacă prin „Insulele Fericite" ne reprezentăm In¬ 
sulele Liparice sau Canare. Descrierea nu devine mai plină de gust gra¬ 
ţie iepurilor; dimpotrivă. Din punct de vedere psihologic, chestiunea 
nu este uşor de explicat. Prima întrebare este: când a citit Nietzsche 
Paginile din Prevorst ? După cum aflu dintr-o scrisoare a doamnei For- 
ster-Nietzsche adresată mie, între 12 şi 15 ani Nietzsche s-a ocu- 


5 loc. cit., p. 191. 

6 loc. cit., p. 57. 

pat, când a stat la bunicul său, pastorul Ohler din Pobler, de Justinus 
Kerner; mai târziu, probabil că nu. Ar fi fost greu de înţeles ce l-ar 
mai fi putut atrage pe Nietzsche, care trebuia să fie foarte atent cu 
lecturile din cauza vederii slabe, la aceste povestiri fantastice înălţătoa¬ 
re. Cred că se poate presupune că Nietzsche a citit această povestire 
în tinereţea timpurie şi niciodată mai târziu. Dar cum a ajuns poetul 
să reproducă acest pasaj? 

Nu pot să dovedesc acest lucru, dar cred că Nietzsche nu a ajuns 
la ideea călătoriei în infern a lui Zarathustra graţie vechii relatări. în 
timpul scrierii, probabil că povestirea lui Kerner i s-a furişat, pen¬ 
tru că era asociată ideii generale de „călătorie în infern“ după legea 
asemănării. Curios este doar cu câtă fidelitate literală a urmat repro¬ 
ducerea. Concordanţa frapantă a celor două texte este dovada faptu¬ 
lui că Nietzsche nu a reprodus din perimetrul memoriei conştien¬ 
te. Prin funcţionarea normală a memoriei, cazul nu se poate explica; 
este aproape de negândit că autorul ar fi evocat cu intenţie acea înşi¬ 
ruire veche de cuvinte. Din punct de vedere al fiziologiei creierului, 
reapariţia impresiilor de mult uitate este de înţeles, căci probabil nici 
o impresie, oricât de mică, nu se pierde; fiecare lasă în spate o urmă 
mnezică (oricât de fină). Conştiinţa, dimpotrivă, lucrează cu pierderi 
nesfârşite de impresii timpurii, aşa cum banca din Anglia, după o 
anumită perioadă de timp, îşi arde mereu hârtiile proprii expirate. în 
circumstanţe speciale, o reapariţie a vechilor urme de memorie cu o 
fidelitate fotografică nu este deloc imposibilă. Literatura oferă destu¬ 
le exemple despre cazuri în care persoane pe moarte sau anormale 
din punct de vedere psihic au reprodus serii întregi de impresii tim¬ 
purii, care probabil nu au intrat niciodată în câmpul memoriei con¬ 
ştiente. La Eckurmann 7 se relatează despre un om bătrân de „con¬ 
diţie joasă", care, fiind pe moarte, a început brusc să recite din 
greacă. S-a constatat că pe vremea când era băiat a fost îndopat cu 
câteva versuri în greacă, pentru a servi drept exemplu strălucit unui 
elev nobil leneş. îmi este cunoscut un alt caz, în care o fecioară bă¬ 
trână, pe patul de moarte, a început să recite pasaje din Biblie în 
greacă şi ebraică. Cercetările ulterioare au stabilit că atunci când era 
tânără a fost în slujba unei persoane bisericeşti, care avea obiceiul să 

7 loc. cit., pp. 230 şi urm. 

străbată camera în lung şi-n lat după masă şi să citească Scrierile Sfin¬ 
te cu voce tare, în limba originară. Psihiatrul vienez von Krafft- 
Ebing decedat relatează în manualul său un caz în care o fată isteri¬ 
că de 16 ani a putut să reproducă fără efort, în timpul unei stări 
extatice, un poem mai lung de două pagini, pe care-1 citise o dată cu 
puţin timp în urmă. 

Aşa cum arată aceste exemple, din punct de vedere al fiziologiei 
creierului asemenea reproduceri sunt posibile. Dar faptul că au luat 
naştere aparţine unei stări psihice anormale, care se poate bănui pe 
bună dreptate la Nietzsche, în perioada creării lui Zarathustra. Să ne 
gândim doar cu ce viteză incredibilă a creat această operă. „O încân¬ 
tare, a cărei tensiune insuportabilă se dizolvă într-o furtună de lacrimi, 
la care pasul ba se măreşte involuntar, ba se încetineşte; o totală ieşire 
din sine cu conştiinţa distinctă a unor fiori şi nenumărate furnicături 
fine până în vârful picioarelor; o profunzime a fericirii în care durero¬ 
sul şi obscurul nu acţionează ca opus, ci ca ceva condiţionat, ca pro¬ 
vocator, ca o culoare necesară în cadrul unei asemenea revărsări de lu- 
mină 8 “. Aşa descrie Nietzsche însuşi dispoziţia sa. Aceste oscilaţii 
zguduitoare, profunde ale sentimentelor, care se întind mult dincolo 
de câmpul conştiinţei, sunt forţele care au trezit la lumină cele mai ex¬ 
treme şi mai ascunse asociaţii. Aşa cum am spus mai devreme, conşti¬ 
inţa a jucat aici doar rolul de sclavă faţă de demonul inconştientului, 
care tiranizează conştiinţa şi o invadează cu intuiţii străine. Nimeni nu 
a descris mai bine decât Nietzsche însuşi starea conştiinţei sub influ¬ 
enţa unui complex automat inconştient: „Cu cel mai mic rest de su¬ 
perstiţie în sine, aproape că nu am putea şti să respingem într-adevăr 
reprezentarea de a fi ba încarnare, ba muştiuc, ba medium de o forţă 
copleşitoare. Conceptul de revelaţie în sensul că ceva, cu o siguranţă şi 
fineţe neîndoielnică, devine brusc vizibil, audibil, ceva care ne zguduie 
şi copleşeşte în profunzime, descrie simplu această stare de fapt. Se 
aude — nu se caută; se ia — nu se întreabă cine dă; deodată străfulge- 
ră un gând, cu necesitate, într-o formă fără ezitare — nu am avut nici¬ 
odată de ales." 9 Nu s-ar putea descrie mai bine neputinţa conştiinţei 
faţă de violenţa automatismului care apare din inconştient. Această 

8 Ecce horno. 

9 loc, cit. 

forţă elementară poate smulge, la omul normal, cele mai vechi şi mai 
fine urme de memorie din uitare. La moartea creierului, când conşti¬ 
inţa se descompune şi scoarţa creierului mare mai lucrează încă puţin, 
automat şi necoordonat, în obnubilare, sub masa prostiei bolnave mai 
poate fi încă reprodus câte un fragment sau altul de urmă de memo¬ 
rie; la fel se întâmplă în boala psihică. De curând am observat un caz 
de vorbire compulsivă la o pacientă tânără idiotizată. Ea îi descria ore 
întregi, cu mare viteză, pe toţi portarii pe care îi intâlnise de-a lungul 
vieţii, cu tot cu familiile şi copiii lor şi aranjamentele camerelor, până 
la cele mai mic detalii; o realizare extraordinară, care ar fi total impo¬ 
sibilă pentru evocarea voită. Munca genială se deosebeşte de acest lu¬ 
cru prin faptul că reia cele mai disparate fragmente, pentru a le inte¬ 
gra cu sens într-o nouă construcţie. 

Aceste procese psihice, în care o forţă creatoare automată face să 
reapară urme mnestice pierdute, în fragmente mai mari, cu o fidelita¬ 
te fotografică, sunt desemnate de ştiinţă drept criptomnezie. 

Cazul Jacobsohn, care îmi este cunoscut doar din prezentarea 
domnilor Harden şi Schnitzi.er, pare să fie foarte înrudit cu o crip¬ 
tomnezie; în orice caz nu aş şti să spun de ce nu ar fi aşa ceva. Din 
această ocurenţă se poate trage eventual o concluzie privind forţa ta¬ 
lentului artistic şi a pasiunii lui Jacobsohn, dar nu şi, aşa cum a cute¬ 
zat Arthur Schnitzler, despre starea psihicului sau despre o îmbol¬ 
năvire localizată a centrilor vorbirii. Simptomele de focar ale 
circumvoluţiunilor Broca şi celor învecinate arată cu totul altfel decât 
o criptomnezie. Dimpotrivă, sunt înclinat să-i dau domnului Jacob¬ 
sohn deocamdată, în ceea ce priveşte producţia artistică, o prognoză 
bună. Dacă i s-ar întâmpla ceva omenesc, atunci ar fi o pură coinci¬ 
denţă să i se îmbolnăvească scoarţa în regiunea circumvoluţiunilor 
vorbirii. 



IV. 

DESPRE 

INDISPOZIŢIA MANIACALĂ 1 


Sub numele de „indispoziţie maniacală" aş vrea să public câteva ca¬ 
zuri a căror specificitate constă într-un comportament cronic subma- 
niacal. Se cunoaşte deja de mult timp o „indispoziţie constituţională" 
cu un caracter melancolic şi excitabil şi abia în epoca noastră s-a atras 
atenţia asupra cazurilor care, aparţinând încă în totalitate domeniului 
inferiorităţii psihopatice, frapează printr-un „temperament sangvin" 
excesiv. Dacă trec în revistă literatura de specialitate, Siefert 2 a publi¬ 
cat primul un caz tipic, care prezenta semne clare ale unei stări mania¬ 
cale şi despre care s-a constatat, prin investigaţii anamnestice, că era 
un caz cronic şi se putea urmări până în tinereţe. La internare, pacien¬ 
tul avea 36 de ani. La vârsta de nouă ani suferise un traumatism cra¬ 
nian grav. Prezenta o inteligenţă bună şi era un muncitor îndemâna¬ 
tic. însă mai târziu a dus o viaţă de vagabond, era dezertor, hoţ, evadat 
şi alcoolic. Prezenta un comportament arogant, cu o mulţime de pre¬ 
ocupări, cu planuri de îmbunătăţire a lumii, idealuri nobile, fugă de 
idei şi un necesar foarte mic de somn. 

La autorii anteriori găsim doar nişte indicaţii, care se referă proba¬ 
bil la cazuri asemănătoare, ca de exemplu la Pinel 3 , a cărui „manie 
sans delire" cu activitate raţională nevătămată şi acţiuni maniacale este 
totuşi un cadru prea larg pentru tabloul nostru patologic foarte limi- 

1 Apărut in: Allg Z. f. Psychiat. LXI/1 (Berlin 1903) pp. 15-39. 

2 Ober chronische Manie. 

3 Trăite medico-philosopbique sur Valienation mentale ou la manie, pp. 137 şi urm. 

tat. „Mania chronica“ a lui Mendel 4 este o „stare psihopată secunda¬ 
ră" cu idioţie; un tablou care nu intră în această categorie. Nici la 
Koch, SchOle, von Krafft-Ebing şi alţii nu găsim vreo referire la 
această stare. Van Deventer 5 a publicat în 1896 un al doilea caz sub 
numele de „inferioritate sangvină", care se află undeva la mijloc între 
„omul normal temperat sangvin pe de o parte şi maniacul pe de altă 
parte". Pacientul era împovărat genetic, încă din tinereţe agitat, incon¬ 
stant, cu o bună inteligenţă, priceput la diferite meşteşuguri, mereu de 
o veselie lipsită de griji, cu o puternică supraapreciere de sine, cu un 
caracter haotic, nestăvilit, din punct de vedere moral deficient în ori¬ 
ce privinţă, cu fugă de idei, o lipsă de scrupule periculoasă şi o activi¬ 
tate intensă; ocazional, acest pacient prezenta şi depresii profunde. 

In Compendiu de psihiatrie 6 , Wernicke schiţează, sub numele de 
„manie cronică", o evocare potrivită a acestor cazuri. Despre apariţia 
lor nu ştie „să spună nimic sigur", crede numai că poate afirma că o 
manie pură nu se desfăşoară niciodată într-o asemenea stare cronică, 
în cazul pe care îl citează se pornea de la o psihoză de câţiva ani, de¬ 
spre care nu existau nici un fel de relatări. Wernicke descrie starea în 
felul următor: „Mania cronică are toate caracteristicile esenţiale ale 
maniei acute, dar ele sunt modificate conform condiţiilor unei stări 
cronice, stabile. Fuga de idei se menţine deci în limite rezonabile şi se 
află încă sub influenţa unei anumite cumpătări şi autocontrolări. în 
conformitate, dispoziţia veselă este puţin răspândită, dar ocazional iese 
la suprafaţă. Dimpotrivă, prin coliziunile inevitabile cu societatea se 
menţine dispoziţia arţăgoasă. Orgoliul sporit, care nu se ridică până la 
delirul propriu-zis de grandoare, este totuşi foarte evident şi îi confe¬ 
ră individului în cauză o siguranţă a apariţiei, care, unită cu producti¬ 
vitatea psihică indiscutabil existentă, îi uşurează avansarea. în acest 
timp ei îşi creează singuri o mulţime de dificultăţi şi coliziuni prin ne- 
respectarea tuturor acelor norme şi considerente care le-au fost impu¬ 
se prin tradiţie şi lege. Individul în cauză nu are nici un scrupul şi are 
pretenţia celei mai mari consideraţii. O tulburare formală a gândirii nu 
trebuie să fie prezentă neapărat în cazul acestei stări." 

4 Die Manie. Eine Monographie. 

5 Ein Fall von sanguinischer Minderwertigkeit. 

6 p. 369 şi urm. 

Această descriere se potriveşte, în general, destul de bine cu imagi¬ 
nea unei stări submaniacale cronice, totuşi mi se pare că este concepu¬ 
tă prea larg, căci ei i s-ar putea subsuma fără constrângere un mare nu¬ 
măr de instabili în sensul lui Magnan, mulţi cusurgii şi oameni slabi 
din punct de vedere moral (moral insanity). Aşa cum arată experien¬ 
ţa, în multe domenii ale psihopatiei există indivizi care gândesc neclar 
şi încet şi prezintă fugă de idei, care sunt egocentrici, lipsiţi de scrupu¬ 
le, arţăgoşi şi productivi din punct de vedere psihic, dar care nu pot fi 
desemnaţi ca fiind maniaci cronici. Pentru a obţine un diagnostic mai 
exact, trebuie să provocăm într-un mod mai specific simptomele ma¬ 
niei. Simpla dispoziţie veselă ocazională, supraaprecierea de sine, pro¬ 
ductivitatea psihică, coliziunile cu ordinea legală nu sunt de ajuns pen¬ 
tru a pune diagnosticul de „manie cronică 1 '. Pentru aceasta avem 
nevoie mai ales de simptomele cardinale ale maniei: labilitatea afecti¬ 
vă cu dispoziţie predominant veselă, fugă de idei, abaterea atenţiei, o 
mulţime de preocupări (sau impulsul de mişcare) şi în dependenţă de 
simptomele principale: supraapreciere de sine, idei de grandoare, al¬ 
coolism şi alte defecte morale. 

în ceea ce priveşte numele de „indispoziţie maniacală", îl prefer pe 
acesta faţă de cel de „inferioritate sangvinică" al lui van Deventer, 
căci după părerea mea el desemnează mai exact ceea ce se înţelege prin 
termenul respectiv. Cunoaştem deja conceptul de indispoziţie melan¬ 
colică constituţională, care desemnează un tablou patologic a cărui po¬ 
ziţie între „sănătos" şi „bolnav" corespunde exact celei a indispoziţiei 
maniacale constituţionale. în ceea ce priveşte numele de „manie cro¬ 
nică" în sensul dat de Siefert şi Wernicke, această expresie mi se 
pare prea puternică, mai ales pentru că nu este vorba nicidecum de o 
manie propriu-zisă, ci doar de o stare submaniacală, care nu poate tre¬ 
ce drept psihoză. Simptomele maniacale relativ uşoare nu sunt feno¬ 
mene parţiale ale unei manii periodice şi de aceea se întâlnesc rareori 
singure; ele se amestecă mai degrabă frecvent cu alte trăsături psiho- 
patice, lucru la care ne putem aştepta de altfel a priori, căci graniţa din¬ 
tre tablourile patologice din domeniul inferiorităţii psihopatice sunt 
extraordinar de nesigure şi oscilante. Accentuarea exagerată a eului, o 
anumită periodicitate a diferitelor simptome, ca iritabilitatea, depre¬ 
sia, exacerbarea anomaliilor stabile, trăsăturile isterice etc. se găsesc 

aproape peste tot la degeneraţi, fără ca din această cauză să existe o le¬ 
gătură mai profundă cu simptomele principale. Acesta nu este decât 
un motiv în plus pentru ca să trasăm cât mai clar graniţele tabloului 
nostru patologic şi să cerem mereu dovada existenţei simptomelor 
principale maniacale. 


1 

Cazul de mai jos reprezintă o formă foarte uşoară de indispoziţie 
maniacală şi frizează o instabilitate psihopată simplă. 

A, născut în 1875. Negustor. Ereditate: la 12 ani după naşterea pa¬ 
cientului, tatăl s-a îmbolnăvit de paralizie progresivă. Ceilalţi membri 
ai familiei sunt sănătoşi. Pacientul era un copil vioi, inteligent. Din 
punct de vedere fizic, cam slăbuţ. La opt ani, scarlatină. La şcoală, con¬ 
form relatărilor sale, distrat şi neatent, făcea mereu ştrengării. La doi¬ 
sprezece ani, difterie gravă urmată de o dificultate de acomodare şi o 
paralizie palatină. Mai târziu, la şcoală, leneş şi superficial, dar când îşi 
dădea silinţa cu seriozitate era capabil de realizări mari. Putea plânge 
foarte uşor, iar după difterie pare să fi devenit mult mai „neînţeles". La 
treisprezece ani a intrat la gimnaziu, unde munca i s-a părut foarte 
uşoară, era mereu printre cei mai buni elevi, era înzestrat în general, 
dar nu avea rezistenţă. înclinaţie timpurie şi evidentă spre abuzul de 
alcool; fără intoleranţă la alcool. Pacientul avea mereu o dispoziţie ve¬ 
selă, lipsită de griji. Bacalaureatul l-a luat cu bine. După aceea a intrat 
în afacerea unei rude. Nu era prea prezent; lucra puţin, se lăsa distras 
de la muncă prin toate plăcerile posibile. După un an de serviciu mi¬ 
litar, ca voluntar de un an la cavalerie. Mai întâi doar într-o societate 
veselă, dar apoi mereu înainte de serviciu, pentru liniştirea tremuru- 
lui, abuz mare de alcool, avea mereu cu sine o sticlă de rachiu plină din 
care bea „enorm". Era mereu „liderul grupului şi unchiul plăcerii". în 
ultimele luni ale serviciului militar mai dormea doar patru ore, fără a 
fi obosit peste zi. După aceea a stat iar un an acasă. Nu a lucrat aproa¬ 
pe nimic. Treptat, în ultimele luni, a căpătat indispoziţii care durau de 
fiecare dată o zi şi se repetau la intervale neregulate, în medie o dată la 

opt săptămâni. In timpul acestora avea o dispoziţie proastă fără mo¬ 
tiv, în parte iritat, în parte deprimat, avea gânduri negre, o concepţie 
pesimistă despre lume; deseori era atât de iritat, încât, dacă mama sau 
sora îl întrebau ceva, trebuia să se abţină cu greu pentru a nu „lovi cu 
ambii pumni în masă“. Nu se putea concentra la nici o muncă, îl chi¬ 
nuia constant „o nelinişte interioară îngrozitoare"; un „impuls neliniş¬ 
tit şi etern de a scăpa", de a-şi schimba situaţia îl împiedica de la orice 
activitate rodnică. Umbla din plăcere în plăcere, consumând cantităţi 
enorme de alcool. Rudele s-au hotărât să cedeze în cele din urmă im¬ 
pulsului său de schimbare şi l-au lăsat să plece în străinătate, unde a 
căpătat un post într-o filială. însă acolo nu a mers deloc. Pacientul nu 
a ţinut seamă de autoritatea unchiului şi şefului său, l-a supărat pe 
acesta în toate modurile posibile, îi făcea grosolănii şi ducea o viaţă 
aventuroasă complet lipsită de scrupule cu excese în orice privinţă. Nu 
muncea deloc, iar după câteva luni a trebuit să fie trimis acasă, în 1899, 
ca alcoolic grav. A fost internat într-o secţie de dezalcoolizare, unde 
însă i-a păsat foarte puţin de abstinenţă, folosindu-se de ieşiri în exce¬ 
se in Baccho et Venere. A stat acolo aproximativ şase luni şi s-a întors 
puţin mai bine. Acasă nu a dus un mod de viaţă abstinent, însă se 
comporta totuşi relativ ca lumea, până când s-a rupt o logodnă plani¬ 
ficată, ceea ce l-a marcat puternic. De disperare, a excedat din nou în 
băutură, atât de mult încât a trebuit să fie internat a doua oară în ace¬ 
laşi loc. Acolo a încercat, ca şi mai devreme, să disimuleze consumul 
de alcool, dar nu i-a mai reuşit. De două ori a fugit efectiv, o dată a fă¬ 
cut o călătorie la Milano şi a cheltuit în câteva zile mai multe sute de 
mărci. Când i s-au terminat banii, a telegrafiat pentru a cere alţii şi s-a 
întors cu o proastă dispoziţie morală. Când, în această stare, i s-a pro¬ 
pus internarea într-o instituţie închisă, el a fost de acord şi a fost in¬ 
ternat pe 22 iulie 1901 la Burgholzli. 

La internare, pacientul este uşor alcoolizat, euforic, foarte vorbă¬ 
reţ, are fugă de idei, la vestea că mama lui îl va vizita în ziua următoa¬ 
re intră în agitaţie, plânge, explicând că nu ar fi în stare să o primeas¬ 
că. Referitor la dependenţa de alcool, el pricepe care este situaţia, însă 
referitor la vindecare are un optimism foarte superficial. în ceea ce pri¬ 
veşte starea fizică, se remarcă doar o diferenţă evidentă de pupile. Luna 
iulie a decurs bine. Pacientul era mereu vivace, foarte vorbăreţ, vesel şi 

amabil, prezenta mult talent social, cu o judecată blazată, care nu era 
niciodată temeinică şi în cel mai bun caz spirituală. Cu ocazia plimbă¬ 
rilor putea vorbi ore întregi fără să se oprească şi povestea despre mii 
de lucruri, cu fugă de idei. Ştia să vorbească despre orice şi făcea acest 
lucru cu cea mai mare superficialitate. Citise uimitor de mult din lite¬ 
ratura romanescă germană şi engleză de tip uşor şi avea o mulţime de 
preocupări care nu durau mult. Intr-un timp scurt şi-a cumpărat peste 
o sută de cărţi, pe care nu le-a citit nici măcar până la jumătate. Came¬ 
ra sa era plină de ziare, gazete, cărţi poştale ilustrate şi fotografii. Lua 
ore de desen şi se lăuda cu talentul său artistic. După două sau trei ore 
a abandonat desenul; la fel s-a întâmplat şi cu orele de călărie. El îşi dă 
seama şi îşi recunoaşte superficialitatea anormală, ba chiar se laudă cu 
această specialitate: „Vedeţi dumneavoastră, eu sunt cel mai cultivat şi 
cel mai citit om superficial", mi-a spus o dată. La mijlocul lui septem¬ 
brie răbdarea sa a luat sfârşit. A devenit foarte prost dispus, iritat, voia 
insistent să iasă brusc afară, a telegrafiat acasă, spunând că îi este im¬ 
posibil să mai rămână aici. Le-a scris o scrisoare lungă medicilor pe un 
ton iritat, agresiv şi mai multe scrisori asemănătoare rudelor sale. După 
câteva zile a devenit mai liniştit şi mai rezonabil. De acum încolo i s-au 
permis mai multe libertăţi, de exemplu plimbările libere afară. A înce¬ 
put să iasă în oraş în fiecare seară, mergea de regulă la concerte uşoa¬ 
re şi spectacole de varieteu şi petrecea aproape toată dimineaţa în pat. 
Dispoziţia sa era mereu veselă, nu lucra nimic, dar fără să se simtă de¬ 
loc nefericit. A continuat această viaţă lipsită de conţinut până la ex¬ 
ternare. Era convins de necesitatea abstinenţei, dar îşi supraaprecia 
semnificativ energia şi puterea de rezistenţă. Pentru viaţa sa anterioa¬ 
ră îi lipsea un anumit sentiment de ruşine; putea povesti cu mare plă¬ 
cere cum aproape că-1 îmbolnăvise de supărare pe unchiul său şi nu 
resimţea nici un pic de recunoştinţă pentru faptul că unchiul îşi dădu¬ 
se atâta silinţă pentru a-1 aduce din nou pe calea cea bună. îi plăcea să 
povestească şi despre excesele sale alcoolice şi de alt fel, deşi acestea, 
clar, nu conţineau nimic lăudabil. 

Simptomele maniacale ale acestui caz pot fi urmărite până în pe¬ 
rioada gimnazială, iar cele psihopatice până la difteria de la 12 ani. Via¬ 
ţa ulterioară de după examenul de bacalaureat este complet anormală 
şi ne lasă să alegem dintre două diagnostice: instabilitate psihopatică şi 

dispoziţie maniacală. Moral insanity, la care ne putem de asemenea 
gândi, pare exclusă datorită reacţiilor afective bogate. Cu siguranţă că 
nu este prezent un alcoolism simplu, căci anomalia psihică continuă 
neschimbată şi în perioada de abstinenţă. Dacă excludem acele trăsă¬ 
turi care ar putea aparţine unei inferiorităţi psihopatice obişnuite, ca 
egocentrismul şi periodicitatea irascibilităţii şi depresiei, atunci mai ră¬ 
mân doar simptomele desemnate ca submaniacale: uşoară fugă de idei, 
o dispoziţie predominant veselă şi complet neadecvată şi o mulţime de 
preocupări fără consecvenţă şi durată. Defectul moral se explică prin 
superficialitatea stării afective şi prin durabilitatea mică a afectelor. 


2 

Următorul caz se referă la o femeie cu o viaţă asemănătoare, la care 
însă avem, graţie unei anamneze mai exacte, o perspectivă mai profun¬ 
dă asupra felului oscilaţiei dispoziţiei. 

Doamna B, născută în 1858. Ereditate: tatăl, un tip ciudat neuras¬ 
tenic, mort de ciroză. Mama cardiacă, pare să fi murit bolnavă psihic, 
pretins de paralizie. Nu se ştie nimic despre boli grave din tinereţe. Pa¬ 
cienta era un copil isteţ, vivace şi o bună elevă. A suferit de timpuriu 
din cauza relaţiilor familiale neplăcute; tatăl ei era avocat, familia avea 
un nivel social bun. între părinţi existau mereu certuri, căci tatăl în¬ 
treţinea o relaţie ilegitimă în afara căsniciei. La optsprezece ani, pacien¬ 
ta a suferit, din cauza unui secretar angajat la firma tatăl ei, două ten¬ 
tative de viol, neîndrăznind să le mărturisească părinţilor acest lucru, 
căci secretarul a ameninţat-o că va face dezvăluiri compromiţătoare 
privind anumite afaceri ale tatălui ei. A suferit ani de zile din cauza 
presiunii acestor tentative şi a hărţuirilor sexuale constante din partea 
atentatorului. Treptat, au apărut la ea atacuri isterice spastice, dispo¬ 
ziţii anormale, de regulă depresii cu disperare profundă, în timpul că¬ 
rora a început să bea vin pentru a se ameţi. Conform relatărilor rude¬ 
lor şi cunoscuţilor, ea avea o fire bună şi inimă blândă, dar cu o voinţă 
extrem de slabă. La 22 de ani s-a măritat. înainte de nuntă a plecat, cu 
acordul părinţilor, în întâmpinarea mirelui ei, care locuia în Italia, dar 

nu s-a întors imediat cu el înapoi, ci a mai petrecut două zile cu el, îna¬ 
inte de se întoarce acasă. S-a căsătorit în condiţii strălucite. însă căsni¬ 
cia ei nu a fost fericită. Pacienta nu se simţea înţeleasă de soţul ei, nu-şi 
găsea deloc locul în cadrul etichetei. Cu ocazia unei petreceri date în 
casa ei, a dispărut pe ascuns şi a dansat în curte cu servitorii şi servi¬ 
toarele. în perioada de lăuzie pacienta a fost foarte agitată, în parte din 
slăbiciune, în parte din cauza înstrăinării făţişe şi crescânde a soţului. 
Deja de la începutul căsătoriei se obişnuise cu savurarea vinurilor şi li¬ 
chiorurilor fine. Acum bea din ce în ce mai mult. Din cauza irascibili- 
tăţii şi agitaţiei crescânde, soţul a trimis-o într-o călătorie, pentru a se 
relaxa. Când s-a întors acasă, a aflat că soţul ei a întreţinut între timp 
o relaţie intimă cu menajera. Această circumstanţă a fost de ajuns pen¬ 
tru a-i înrăutăţi starea şi aşa destul de rea, astfel încât a trebuit să fie 
internată într-o instituţie. După jumătate de an s-a întors şi a văzut că 
menajera, ca metresă a soţului ei, o suprimase complet. în consecinţă, 
au urmat alte excese alcoolice. După aceea a fost internată într-o insti¬ 
tuţie de boli nervoase din Elveţia. 

Din istoricul de atunci al bolii extragem următoarele puncte remar¬ 
cabile: la internarea din 13 mai 1888, autoacuzaţii puternice, se plân¬ 
ge şi de o inexplicabilă nelinişte interioară (care pare să fi apărut după 
atentatul sexual). Dar curând ea capătă o dispoziţie mai bună, începe 
să compare instituţia cu clinica privată de boli nervoase unde fusese 
internată mai demult, se laudă cu cea din urmă, se plânge că a fost in¬ 
ternată la clasa a doua, critică ordinea internă. Este extrem de labilă, îi 
apar imediat lacrimi în ochi, în următorul moment râde iarăşi din plin, 
face o mulţime de glume. Are un chef de vorbă frapant şi povesteşte în 
faţa celorlalte paciente cum s-a îmbătat, fără să aibă cea mai mică ru¬ 
şine. După dispariţia simptomelor datorate alcoolului, pacienta rămâ¬ 
ne cu o dispoziţie extrem de labilă, vorbăreaţă, cu chef de bârfa, se bu¬ 
cură de povestirile cu dublu sens, denaturează înţelesul cuvintelor, 
critică pripit măsurile medicale şi „râde ca o fată în casă, foarte tare, la 
glumele ordinare", este familiară cu personalul, se întreţine în societa¬ 
te. Această labilitate afectivă s-a menţinut neschimbată cât timp pa¬ 
cienta s-a aflat în clinică. Diagnosticul indică un alcoolism cu defect 
etic. în noiembrie 1890 s-a pronunţat divorţul, fapt care a fost resim¬ 
ţit foarte puternic de pacientă. în decembrie 1890 s-a externat, cu cele 

mai bune proiecte pentru viitor. Avea o rentă de 2000 de franci pen¬ 
tru cinci ani. Acum trăia împreună cu o prietenă care avea o mare in¬ 
fluenţă asupra ei. în această perioadă a fost se pare complet abstinen¬ 
tă. Când renta i s-a terminat, în 1895, a ocupat, împreună cu prietena 
ei, un post într-o clinică de boli nervoase din Elveţia. însă nu se sim¬ 
ţea mulţumită, se înţelegea prost cu superiorii, s-a agitat puternic când 
în secţia ei au avut loc câteva evadări, iar după câteva luni a părăsit 
postul. Locuia singură şi a început din nou să bea. însă înainte de de¬ 
căderea totală s-a hotărât să se ducă de bunăvoie într-o instituţie, iar 
pe 19 octombrie s-a internat la Burgholzli. 

La internare, ca şi la internarea relatată mai sus, era doar puţin al¬ 
coolizată. Depresia incipientă a dispărut rapid şi-şi mai face apariţia 
doar în câteva scrisori lungi către o prietenă. Ea este „om de viaţă“, 
„nu-şi poate ascunde niciodată sentimentele'*, se lasă dominată în to¬ 
talitate de toane. Este foarte activă şi se adaptează foarte repede, „de 
cele mai multe ori veselă, temperamentală, având la dispoziţie cele mai 
proaste glume", trecător este prost dispusă, deseori se preface că este 
sentimentală. La concertele din instituţie are un comportament osten¬ 
tativ, în loc să cânte începe să râdă în hohote etc. în 1896 se logodeşte 
brusc în timpul unei plimbări cu un pacient, tot alcoolic. în iulie 1896 
se externează şi i se ridică tutela. în raport se subliniază că alcoolismul 
se datorează dispoziţiilor care o domină complet. Dispoziţia ei afecti¬ 
vă a devenit, faţă de cea din trecut, mai uniformă, dar există încă „o la¬ 
bilitate a stării afective care se bazează pe o predispoziţie înnăscută şi 
o mare irascibilitate". Apoi a trăit cu logodnicul ei în concubinaj. El 
însă a recidivat curând şi a facut-o şi pe ea să bea din nou. El a fost in¬ 
ternat, iar ea, lăsată singură, a încercat să-şi câştige existenţa prin co¬ 
merţul cu bunuri alimentare, fapt care nu prea i-a reuşit. A devenit din 
nou puternic dependentă de băutură. Se îmbăta zilnic, umbla prin lo¬ 
caluri rău famate, o dată şi-a sfâşiat hainele de pe ea, astfel încât a mai 
rămas doar în cămaşă. Deseori venea la cârciumă îmbrăcată doar în 
cămaşă şi pelerină de ploaie. în noiembrie 1897 a fost din nou inter¬ 
nată. La internare a avut un atac isteric şi fenomene specifice de deli- 
rium tremens. în zilele următoare, depresie profundă, care s-a menţi¬ 
nut într-o formă mai uşoară până în ianuarie 1898, ceea ce n-a 
împiedicat-o să fie de o mare vivacitate cu ocazia unei petreceri; mai 

târziu, deseori sensibilă, îi face pe alţii să simtă poziţia ei socială mai 
înaltă, în anumite perioade erotică, încearcă o legătură cu un pacient, 
îi cântă acestuia cântece sentimentale. Referitor la viitorul ei este plină 
de planuri optimiste. Se ocupă cu învăţarea scrisului la maşină şi aju¬ 
tă în laboratorul de anatomie. în martie 1898, cu ocazia unei plimbări 
afară, se îmbată uşor şi de aceea capătă un avertisment, care o face să 
fie foarte furioasă. în ziua următoare este găsită într-o stare avansată 
de beţie şi se stabileşte că s-a îmbătat în laborator cu alcool de 96°. Este 
extrem de agitată, la început complet inaccesibilă, face ameninţări, mai 
târziu este maniacală, are fugă de idei, impuls la mişcare, este erotică, 
cu umor negru. După câteva zile este la fel ca înainte; nu se integrează 
bine în ordinea instituţiei, cochetează cu un pacient maniacal cu oca¬ 
zia unui concert. Din când în când este veselă. Pe 11 octombrie 1900 
se externează şi se angajează ca menajeră. Acolo munceşte cu multă 
vrednicie şi este foarte apreciată datorită dispoziţiei vesele şi sociabili¬ 
tăţii. Dintr-o scrisoare din acel timp extragem următoarele pasaje, care 
sunt caracteristice pentru propria ei supraapreciere, pentru limbajul ei, 
căruia îi sunt caracterisitice expresiile tari, exagerate şi pentru dispozi¬ 
ţia bună: 

„Veşnica lipsă de încredere, veşnica necredinţă a acestor pesimişti 
într-o vindecare morală definitivă îl face pe individ să-şi piardă pute¬ 
rea şi-i distruge curajul. Omul se vede abandonat de alţii şi în cele din 
urmă renunţă şi el însuşi la el. După aceea caută anestezierea chinuri¬ 
lor sale sufleteşti şi recurge la orice mijloc care anesteziază — chiar 
dacă se cheamă alcool. Slavă Domnului că astăzi nu am nevoie de acest 
narcotic. Sunteţi mulţumit acum de mine? Veţi crede în curând în for¬ 
ţa mea de leu? —!!“ 

„Talentul meu pentru creşterea copiilor este un fapt, împotriva că¬ 
ruia nu pot face nimic nici scepticismul unui domn doctor X, nici di¬ 
băcia unui profesor Y.“ 

„Seara sunt atât de obosită, că îmi vâjâie capul, ca şi cum ar fi ser¬ 
vit drept tobă la o sărbătoare din Basel. în asemenea condiţii, trebuie 
să fiu scuzată dacă scrisorile scrise de mâna mea devin păsări ale para¬ 
disului şi parcă dansează cuvintele." 

în iulie 1901, s-a îmbolnăvit de gripă, iar patronul ei i-a dat, nea¬ 
tent, vin pentru întărire (!); drept urmare, ea a luat apoi zilnic o sticlă 


122 



Despre indispoziţia maniacală 


de vin. Pe 7 iulie 1901, reinternare la Burgholzli cu delirium tremens; 
în ultima vreme a băut alcool de menthe şi eau de Cologne. Din când în 
când depresii aparent profunde cu coloratură sentimentală, care însă 
nu sunt niciodată atât de grave încât pacienta să nu poată fi făcută să 
râdă vesel. Cu ocazia unui concert (august 1901), comportament com¬ 
plet maniacal, se împodobeşte cu trei trandafiri mari, cochetează fără 
jenă, prezintă nelinişte motorie, se comportă extrem de lipsită de tact 
faţă de ceilalţi. După aceea, este total neînţelegătoare faţă de acest com¬ 
portament. Este „extrem de iritabilă până la cea mai înaltă dispoziţie 
maniacală” (iulie 1901). In timpul unei probe muzicale în camera unui 
medic asistent este „extrem de vioaie şi vorbăreaţă, senzuală şi provo¬ 
catoare”. în timpul menstruaţiei este foarte excitată sexual, dar de fie¬ 
care dată deprimată. îşi desfăşoară munca de copiere fără atenţie şi su¬ 
perficial, descrie hârtii goale cu sentinţe sentimentale şi mâzgălituri ce 
dovedesc o mare fugă de idei. Este stimulabilă pentru orice activitate, 
fără să prezinte o energie de durată. Foarte sensibilă şi reacţionând cu 
depresie profundă la dojană, toate reacţiile afective sunt extrem de la¬ 
bile şi exagerate. Pacienta nu-şi observă labilitatea, se supraapreciază 
pe sine şi puterea ei de rezistenţă, are un sentiment înalt despre valoa¬ 
rea ei personală şi se poate exprima ocazional foarte dispreţuitor faţă 
de alţi oameni. Are sentimentul că are încă „o sarcină în faţă”, că „ar 
fi menită pentru ceva mai înalt şi mai bun”, că nu inferioritatea ei, ci 
circumstanţele exterioare nefericite sunt vinovate de degenerarea ei. 
Din august 1902 până în aprilie 1903, pacienta a făcut o cură de slăbi¬ 
re, iar spre primăvară a apărut o depresie mai stabilă cu coloratură sen¬ 
timentală, în timpul căreia şi-a realizat munca de copiere cu mai mul¬ 
tă grijă decât înainte. 

Primele fenomene psihopatice ale acestei paciente împovărate s-au 
arătat de la optsprezece ani sub forma unei isterii puternice, ca o con¬ 
secinţă a traumelor sexuale. Indicaţii privind o anomalie afectivă care 
se întinde dincolo de domeniul isteriei au existat începând de la două¬ 
zeci şi doi de ani. De la treizeci de ani avem un istoric exact al bolii, 
care constată deja superficialitatea şi labilitatea afectivă. în afară de al¬ 
coolism, este diagnosticat şi un defect etic (1888). în 1896, alcoolismul 
este recunoscut ca fiind dependent de labilitatea ei afectivă. în decursul 
anilor, isteria manifestă s-a pierdut complet în afara câtorva indicii 

(coloratura sentimentală a depresiilor). Anomalia afectivă a rămas însă 
stabilă. Depresiile care apar din când în când au mereu o durată scur¬ 
tă şi nu sunt niciodată atât de profunde, încât să nu poată fi dizolvate 
cu o glumă. Singura depresie cu durată lungă, care a avut o influenţă 
hotărât mai bună asupra comportamentului pacientei, a apărut ca efect 
al curei de slăbire şi de aceea poate fi concepută ca o consecinţă speci¬ 
fică a acestei cure. Şi la normali apar depresii în timpul curelor de slă¬ 
bire. Frecvent, depresiile pacientei au şi un caracter pur reactiv, şi anu¬ 
me după o mustrare, iar atunci sunt doar reacţii exagerate la un stimul 
deprimant. Exacerbări ale simptomelor stabile nu au fost observate cu 
siguranţă niciodată; de cele mai multe ori este vorba de reacţii exage¬ 
rate la afecte plăcute sau alcool. Sub influenţa alcoolului, pacienta este 
pronunţat maniacală. în starea ei normală constatăm o uşoară fugă de 
idei, care se exprimă foarte clar în scrierile ei, o dispoziţie predominant 
veselă cu idei optimiste, care denotă deseori o puternică supraaprecie¬ 
re de sine, o mare labilitate a afectelor plăcute şi neplăcute şi o puter¬ 
nică distragere a atenţiei. Mulţimea de preocupări maniacale se mani¬ 
festă în mod obişnuit doar printr-o vivacitate şi logoree extraordinară; 
însă este nevoie doar de o ocazie festivă, pentru a provoca imediat o 
creştere considerabilă a motricităţii. Şi mai evident decât în primul caz 
este aici dependenţa alcoolismului şi în general a inferiorităţii morale 
de anomalia afectivă. 


3 

Al treilea caz se referă la o pacientă care impresionează în exterior 
printr-o inconstanţă socială. 

Domnişoara C., născută în 1876, asistentă medicală. Ereditate: ta¬ 
tăl a murit de carcinom la ficat. Sora vitregă (acelaşi tată), epileptică. 
Pacienta nu a trecut în tinereţe prin nici o boală somatică gravă. La 
şcoală era iscusită, cu câteva excepţii avea note bune, chiar şi la purta¬ 
re. Când a primit o dată o notă proastă la matematică, a rupt foaia sub 
privirile învăţătorului. O dată a scris o scrisoare anonimă personalului 
şcolar, în care a denunţat câţiva profesori din cauză că dădeau prea 

multe teme. O dată chiar a fugit două zile. Era un copil foarte vioi, ci¬ 
tea cu pasiune romane (deseori pierzând nopţile). La şaisprezece ani a 
părăsit şcoala şi a intrat ca ucenică la sora ei, pentru a învăţa să devină 
lenjereasă. însă lucra puţin, citea de cele mai multe ori, nu o asculta 
niciodată pe sora ei, după o jumătate de an cele două surori s-au cer¬ 
tat, iar pacienta a intrat în altă ucenicie, unde însă a rămas doar trei 
sferturi de an în loc de doi. Ea învăţa repede cu un efort mic, de cele 
mai multe ori era veselă, uneori şi iritată. Este adevărat că era foarte 
„comodă", însă nimic „nu-i mergea la inimă". „în ea ardea febra călă¬ 
toriei" şi şi-a impus voinţa de a merge la Geneva. Acolo s-a angajat ca 
lenjereasă într-o ucenicie de un an, a rămas toată perioada, dar din 
când în când îşi lua liber, plătind superiorilor ziua de lucru. După 
aceea s-a întors acasă. în această perioadă s-a hrănit aproape exclusiv 
cu dulciuri şi cheltuia pe ele uneori cinci franci pe zi. Deşi în cele din 
urmă s-a săturat de dulciuri, a mai cumpărat mult timp ciocolată, când 
trecea pe lângă un magazin. După aceea o împărţea copiilor de pe stra¬ 
dă. Făcea rost de bani pentru pasiunile ei împrumutând în stânga şi-n 
dreapta şi îi cheltuia într-un mod uşuratic, îi lua adesea pur şi simplu 
de la sora ei sau i-i storcea. După aproximativ o jumătate de an a ob¬ 
ţinut cu forţa să meargă cu o rudă în America. A rămas la aceasta la 
Chicago patru săptămâni, fără a lucra ceva. Apoi a lucrat într-o cea- 
prazărie, dar a plecat după patru zile de la angajare, fără a anunţa. 
După aceea a schimbat unul după altul zece locuri de muncă, în care 
rămânea de la câteva ore până la cel mult câteva zile. în cele din urmă 
a găsit un loc potrivit ca doamnă de companie. După jumătate de an 
s-a îmbolnăvit de ulcer la stomac. Apoi s-a întors în Elveţia. A părăsit 
un post de menajeră la un hotel după cinci zile, din cauza unei neîn¬ 
ţelegeri cu patronul, şi s-a întors din nou acasă. După câteva săptămâni 
s-a angajat ca fată în casă. însă după opt luni acest serviciu nu i-a mai 
plăcut. „Ea putea să stea într-un serviciu până când cunoştea locul şi 
oamenii, apoi trebuia să facă altceva." A fost ucenică într-un spital din 
Berna. După cinci luni a plecat; a intrat în alt spital, s-a îmbolnăvit 
acolo după patru luni de ulcer, apoi a stat mai multe luni acasă, bol¬ 
navă. în această perioadă, a întreţinut o legătură ilegitimă cu fiul des¬ 
frânat al unui vecin. După vindecare, vânzătoare în Zurich. Avea ne¬ 
voie de sume considerabile pentru ea şi prietenul ei, pe care îl susţinea 

financiar. împrumuta bani de peste tot, iar datoriile le plăteau tatăl şi 
sora ei. De aceea a fost internată Intr-o instituţie religioasă pentru bol¬ 
navi, la un tratament, unde a rezistat şase luni lucrând moderat, apoi 
a stat patru luni angajată ca fată în casă, a avut iar o legătură foarte in¬ 
timă. însă şi-a părăsit curând iubitul. După aceea a fost şapte luni in¬ 
firmieră într-o instituţie pentru epileptici, apoi cinci luni îngrijitoare 
de copii într-o instituţie privată, a plecat din cauză că s-a certat cu o 
altă îngrijitoare, s-a mutat la ultimul ei iubit în W., căruia i-a făcut o 
scenă vehementă, pentru ca în cele din urmă să se împace cu el. După 
aceea a preluat iar pentru două săptămâni un post de fată în casă în 
Schaffhausen, după aceea două zile la Berna, câteva săptămâni la Zu- 
rich, din nou patru săptămâni la Berna, apoi din nou la Ziirich pentru 
scurt timp, după aceea două luni ca infirmieră într-o instituţie de boli 
nervoase, apoi iar câteva zile în W., unde a lucrat într-un hotel şi a în¬ 
ceput o ceartă cu iubitul ei. La scurt timp o altă împăcare. Pacienta s-a 
întors la Ziirich, s-a despărţit între timp încă de două ori de iubitul ei, 
într-un interval scurt, apoi s-a angajat din nou pentru două luni, după 
aceea a plecat la Chur „doar din plăcere", de acolo s-a întors la W., 
pentru a-i face încă o scenă iubitului, s-a întors din nou la Ziirich pen¬ 
tru câteva zile, pentru ca imediat după aceea să se întoarcă la W. şi să-i 
facă iubitului o a doua şi ultimă scenă. După aceea s-a angajat ca edu¬ 
catoare în Wallis, a rămas două luni şi jumătate. S-a îmbolnăvit din 
nou de ulcer şi s-a întors la Ziirich via W. Când a ajuns în W., a dat 
imediat de iubitul ei, fapt care a supărat-o atât de tare încât a urcat iar 
în trenul spre Ziirich. Insă când a ajuns în Ziirich a regretat decizia sa 
bruscă şi s-a urcat imediat din nou în trenul spre W. Ajunsă în gara 
din W., a regretat şi această hotărâre şi a plecat imediat înapoi spre Zii¬ 
rich. (Distanţa dintre Ziirich şi W. este de o oră şi jumătate cu trenul.) 
Când s-a întors o dată după o asemenea ceartă din W., a avut o legă¬ 
tură scurtă cu un necunoscut pe care l-a întâlnit în gara din Ziirich, au 
mers la un hotel şi au înnoptat împreună. Cu un altul a întreţinut con¬ 
vorbiri erotice şi se pare că l-a urmărit pe acesta până la toaletă, astfel 
încât a trezit repulsie. 

Unde se angaja era simpatizată, era mereu activă şi foarte plăcută 
în relaţii. Nu era niciodată potolită, era mereu preocupată şi agitată. în 
ultima vreme agitaţia a crescut, vorbea de altfel mult mai mult ca îna- 

inte. Nu a făcut niciodată economii; ce câştiga cheltuia şi făcea datorii 
peste tot. 

La recomandarea domnului profesor M., pacienta a fost internată 
pe 2 aprilie 1903 în instituţia Burgholzli. Din documente reiese: „Pa¬ 
cienta suferă de agitaţie uşor maniacală. Ca împrejurare exterioară 
poate fi privită relaţia cu un bărbat tânăr, relaţie care s-a rupt Pacien¬ 
ta este de mai multe săptămâni expansivă, inconstantă, iritabilă, ne¬ 
temperată. Noaptea doarme puţin, nu suportă nici o contrazicere. Dis¬ 
poziţia este bună. Pacienta este vorbăreaţă, uneori prezintă o uşoară 
fugă de idei. Pacienta nu poate sta acasă din cauza firii ei expansive, în 
fiecare moment întreprinde altceva, vrea să plece în W. şi să se răzbu¬ 
ne pe fostul ei logodnic. 

Pacienta are o expresie a feţei inteligentă şi vioaie, vorbeşte mult. 
în timp ce vorbeşte, nelinişte motorie constantă; în conversaţiile obiş¬ 
nuite nu e evidentă fuga de idei, ea apare clar doar la povestirile mai 
lungi. Pacienta este foarte bine dispusă, foarte erotică, cochetează, râde 
mult, este foarte labilă, plânge uşor la amintirea evenimentelor triste, 
îi place să se bosumfle ostentativ, face o dată o scenă vehementă, când 
medicul ezită să o viziteze singur în camera ei, unde pacienta se retra¬ 
ge pentru vizită, ameninţă cu sinuciderea, astfel încât trebuie dusă pen¬ 
tru un timp scurt în sala de supraveghere. După aceea este curând la 
fel de euforică ca mai devreme. Este foarte deschisă şi sinceră şi poves¬ 
teşte cu plăcere evenimentele din viaţă, însă nu este în stare să le ordo¬ 
neze pe acestea în scris. O autobiografie rămâne doar la stadiul de schi¬ 
ţă, după câteva încercări. Pacienta se exteriorizează puternic, exprimă 
încă gânduri de răzbunare faţă de fostul ei logodnic, ameninţă să-l 
omoare, are o mulţime de planuri de viitor aventuroase, cere să fie ex¬ 
ternată de urgenţă, pentru a răspunde unui anunţ din ziar privind an¬ 
gajarea unei îmblânzitoare de animale; ne asigură cu mândrie că nu-i 
lipseşte curajul. Pe lângă acestea, are şi planuri intense de căsătorie. 
Viaţa ei dezordonată de până acum o priveşte cu uşurinţă şi este con¬ 
vinsă că „în viitor totul va fi foarte bine“. Pentru agitaţia din ultimele 
săptămâni dinaintea internării are o uşoară intuiţie de boală. Nu au 
fost observate niciodată depresii sau stări de irascibilitate mai lungi şi 
nici o exacerbare a stării normale, cu excepţia celei de acum. în timpul 
menstruaţiei, pacienta este ceva mai excitată. 

în prezentarea acestui caz, am făcut o descriere completă intenţio¬ 
nată a schimbărilor exterioare din poziţia socială, pentru a sublinia ast¬ 
fel inconstanţa şi neliniştea extraordinară a pacientei. într-o perioadă de 
unsprezece ani, pacienta a schimbat locul de muncă de treizeci şi două 
de ori, şi anume în cele mai multe cazuri pentru că postul i-a devenit 
„nesuferit". în măsura în care putem avea încredere în datele anamnes- 
tice, starea afectivă anormală poate fi urmărită până în copilărie. în afa¬ 
ra menstruaţiei, nu se poate dovedi nici o altă periodicitate. Depresiile 
par să nu fi survenit niciodată spontan, ci doar cauzate de evenimente 
corespunzătoare. Alcoolismul nu este prezent, ci doar un abuz enorm 
de dulciuri. Constatarea: uşoară fugă de idei, chef de vorbă, dispoziţie 
predominant veselă, labilitate, distragere a atenţiei, impuls spre mişca¬ 
re, erotism confirmă diagnosticul de indispoziţie maniacală şi explică 
modul de viaţă inconstant, lacunar din punct de vedere moral. 


4 

Al patrulea caz a fost cercetat penal din cauză de furt şi a fost avi¬ 
zat de mine ca iresponsabil juridic, căci intensitatea simptomelor ma¬ 
niacale era atât de mare, încât mi s-a părut exclusă chiar şi aşa-numi- 
ta responsabilitate diminuată. 

D, născut în 1847, pictor. Ereditate: tatăl, un om ciudat, inteligent, 
foarte vioi, uşuratic, mereu vesel, făcea politică şi era procesoman, îşi 
neglija afacerea şi familia, bea şi juca jocuri de noroc, a pierdut bunu¬ 
rile până când a ajuns în seama asistenţei publice. Primul frate, inteli¬ 
gent şi dotat, avea capul plin de idei, se ocupa de probleme sociale şi 
politice şi a murit în cele din urmă sărac, lăsând în urmă datorii. A 
doua soră, foarte risipitoare, a murit în cea mai neagră sărăcie. Al trei¬ 
lea frate, băutor cu măsură, se poate întreţine totuşi pe el şi pe soţia sa. 
Al patrulea frate ducea o viaţă excesivă în orice privinţă, cunoscut 
drept mincinos, foarte decăzut, este în îngrijire socială. Un fiu al unui 
frate normal este un vagabond şi un beţiv notoriu. Pacientul nu a avut 
nici o boală considerabilă în tinereţe. în copilărie vioi, treaz, inteligent; 
note excelente la şcoală. După terminarea şcolii, pacientul a intrat în 

ucenicie. în primul an a fost foarte harnic, îndemânatic, facea progre¬ 
se. în decursul celui de-al doilea an s-a schimbat, a început să bea, să 
neglijeze munca, era risipitor. Pacientul a rămas în total patru ani în 
acelaşi loc, apoi a început să colinde. în aceşti ani desfrânarea sa a cres¬ 
cut, realizările sale profesionale au devenit din ce în ce mai neregulate 
şi mai neîngrijite; în opoziţie cu aceasta, el a căpătat o „părere grozavă 
despre sine“, se lăuda cu îndemânarea şi talentul său şi se prezenta me¬ 
reu ca fiind ceva cu totul deosebit. De la nouăsprezece ani a început să 
hionărească. Nicăieri nu a rămas mai mult de câteva luni, bea mult, era 
nemulţumit, nici un maistru nu-i plăcea, avea mereu „ideile sale spe- 
ciale“, „voia să fie stimat“, era de părere „că totul trebuie să fie după 
el“, era mereu „în agitaţie 11 , părăsea postul deseori fără să anunţe, de¬ 
seori lăsând şi salariul. în 1871 a venit din nou acasă într-o stare total 
decăzută şi de vagabondaj. Totuşi nu a putut să nu se laude cu succe¬ 
sele sale, povestea continuu istorii cusute cu aţă albă etc. Pacientul a 
rămas câtva timp acasă şi a lucrat cu hărnicie, „mereu pe grabă“. Brusc 
starea sa veselă s-a modificat, a devenit iritat, violent, bombănea lu¬ 
crul, oamenii cu care lucra, maiştrii de mai demult etc., ajungea une¬ 
ori în stări de furie şi „se purta ca un demon“. Ca mai devreme, pa¬ 
cientul se deda şi acum băuturii, cu cât bea mai mult, cu atât mai mare 
îi devenea agitaţia, şi atunci ajungea de fiecare dată la o logoree de ne¬ 
stăpânit. După scurgerea a două săptămâni şi-a făcut brusc bagajele, a 
plecat din nou în hoinăreală şi a ajuns în cele din urmă în 1873 la Pa¬ 
ris, dar acolo, din cauza decăderii generale a afacerilor, nu a găsit de 
lucru, iar după cinci săptămâni a fost trimis acasă. în 1875 a ajuns la 
Niirnberg. Conform mărturiei maiştrilor de acolo, era un muncitor în¬ 
demânatic şi capabil, dar a trebuit să fie dat afară din cauza abuzului 
mare de băutură. Din pricina unei agitaţii maniacale acute, a trebuit să 
fie internat acolo câteva săptămâni; nu a urmat nici o remisie cores¬ 
punzătoare, aşa că a fost trimis în Elveţia. Pe 21 martie 1876, pacien¬ 
tul a fost internat la Burgholzli. 

Avea o dispoziţie veselă, râdea des, avea fugă de idei, făcea glume 
proaste, auzea voci care îi spuneau „lucruri nostime", denota un sen¬ 
timent de vanitate sporit. în consecinţă, în afară de o anumită linişti¬ 
re şi de încetarea vocilor, nu a apărut nici o modificare esenţială. Boa¬ 
la a fost considerată manie, iar pacientul a fost externat vindecat 

(august 1876), deşi la externare încă nu făcea impresia unui om nor¬ 
mal. După externare a început din nou viaţa de hoinăreală inconstan¬ 
tă de odinioară. Vagabonda prin Elveţia; în noiembrie 1879, sub influ¬ 
enţa unor lipsuri mari şi a unui frig cumplit, a avut o stare delirantă, 
în care i se părea „că e Papa şi a comandat un meniu bogat“. Cum în 
această stare a vrut să ridice de la oficiul poştal 5 000 de franci, a fost 
arestat; când a început să mănânce din nou, a devenit brusc limpede 
la minte. în 1882, pacientul s-a căsătorit. Căsnicia a rămas fără copii. 
Soţia a avut vreo patru—cinci avorturi. Pe atunci a rămas timp de 
aproape un an lângă soţie, stabil. După aceea a început iar hoinăreala, 
iar mai târziu a mai stat cu soţia doar din când în când. în 1885, pa¬ 
cientul era într-o stare foarte strâmtorată, l-a cuprins disperarea şi a 
conceput planul să se otrăvească împreună cu soţia sa. însă înainte de 
executare s-a speriat şi s-a apucat să fure. Până la începutul anului 
1886 a comis o serie de furturi, a fost arestat şi apoi, din cauza stării 
psihice îndoielnice, pus sub supravegherea medicilor din St. Pirmins- 
berg. 

Pacientul prezenta constant o bună dispoziţie cu o conştiinţă de 
sine crescută, care ajungea uneori până la delirul propriu-zis de gran¬ 
doare. El se complăcea în exprimări misterioase privind importanţa sa; 
„Avem lucruri mari de înfăptuit, aici în casa de nebuni se află fonda¬ 
torul regatului lui Dumnezeu pe pământ.“ A scris o operă de optzeci 
de pagini, pentru a fi tipărită, cu un conţinut în parte incoerent, dar 
prin care răzbătea, ca un fir roşu, o autoglorificare copleşitoare. Se 
adresa retoric Papei, se considera mai infailibil decât acesta, lui Chris- 
tos, vorbind despre sine ca despre un nou Mesia, se compara cu Her- 
cule şi Winkelried etc. Din când în când pacientul intra în stări de ex¬ 
taz în care scrie, de exemplu: „Cel mai mare artist al tuturor timpurilor 
trecute şi viitoare lustruieşte pantofii nefericiţilor, podeaua din St. Pir- 
minsberg. Precum fiul, la fel şi tatăl şi invers. — Ura Helvetia!!! O, pia¬ 
tră a înţelepţilor, cum străluceşti tu! O, nume D, ce strălucire! Dum¬ 
nezeul vostru, o, tovarăşii mei, are o inimă ca de copil, vocea unui leu, 
inocenţa unui porumbel şi înfăţişarea unuia dintre voi!“ în timpul şe¬ 
derii în instituţie, principala sa preocupare a fost conceperea unor scri¬ 
sori lungi. Zilnic scria mai multe pagini, iar când i se termina hârtia, 
el cânta mai degrabă ţipând, ore întregi, cântece patriotice şi altele ase- 

mănătoare. Era mereu foarte vorbăreţ, vorbea în dialect, dar imediat 
ce era prins în discuţie, vorbea germana literară. Cursul gândirii era 
ordonat, dar prezenta frecvente ocolişuri şi înclinaţia spre descrieri ex¬ 
tinse de detaliu. Limba se caracteriza prin expresii foarte alese, prezen¬ 
ta o preferinţă pentru cuvintele străine, care însă erau de cele mai mul¬ 
te ori corect folosite. Corespunzător supraaprecierii de sine, pacientul 
se detaşa cu eleganţă de mediul său, se comporta grosolan cu paznicii, 
în timp ce faţă de medici era foarte prietenos. Situaţia sa nu-i pricinu¬ 
ia niciodată griji, îşi trăia vesel traiul şi era plin de speranţe mari pen¬ 
tru viitor. Niciodată nu a prezentat intuiţia bolii. La un moment dat a 
fost timp de câteva zile într-o indispoziţie stranie, foarte iritat, neîn¬ 
crezător, rezervat, exploda ocazional cu ocări vehemente împotriva in¬ 
stituţiei. Diagnosticul a fost de „manie periodică", „ce ar putea trece în 
nebunie". Referitor la furturi, s-a decretat iresponsabilitatea. 

Pe 2 octombrie 1886, pacientul a fost transferat la Burgholzli. Sta¬ 
rea sa a fost, până în decembrie, aceeaşi ca la St. Pirminsberg. La înce¬ 
putul lui decembrie a apărut o anumită liniştire, în care simptomele 
timpurii existau în continuare, dar cu o intensitate diminuată. în cli¬ 
nică se ocupa cu activităţi de pictor. Printre altele, a pictat biserica in¬ 
stituţiei, astfel încât, după cum s-a descoperit mai târziu, a realizat 
peste tot în nervurile marmurei mici figuri de diavoli şi chiar şi o ca¬ 
ricatură destul de reuşită a preotului instituţiei. Externarea pe 25 fe¬ 
bruarie 1887. Şi în această stare de liniştire pacientul a produs încă 
mult, fiind mereu vorba de aceleaşi idei expuse cu patos, despre meni¬ 
rea sa de reformator şi om care face lumea mai bună. După externare 
a hoinărit din nou prin Elveţia, a lucrat ceva, dar nu a rămas într-un 
loc mai mult de câteva luni. In 1891 a furat o cantitate considerabilă 
de produse alimentare şi a fost condamnat la şase luni de muncă for¬ 
ţată. în 1893 a primit din nou, din acelaşi motiv, un an de muncă for¬ 
ţată. în 1894 a fost acuzat de furtul a 700 de franci. în arest a auzit, din 
a patra zi, voci şoptite în faţa uşii, iar pacientul a crezut că recunoaşte 
vocea uneia dintre nepoatele sale: „Vei fi după aceea despăgubit din 
nou" etc. După şase zile el a fost eliberat. Acasă, halucinaţiile au mai 
ţinut o zi şi apoi au dispărut brusc. în 1895 a fost condamnat la doi ani 
de muncă forţată din cauza furturilor. Pe 24 ianuarie 1895, pacientul 
a fost adus în casa de corecţie. Aşa cum au relatat angajaţii de acolo, 

pacientul era de la început „pe afară sus", a trezit curând bănuiala pri¬ 
vind o tulburare mintală. El a acuzat fără motiv funcţionarii de trăda¬ 
re. A murdărit în detenţie toţi pereţii cu picturi fără sens, afirmând că 
ar fi un mare artist. Noaptea era neliniştit, vorbea tare singur „despre 
ocupaţia sa zilnică' 1 . Ocazional era foarte irascibil. Pe 19 august 1895 a 
fost realizat un alt raport medical privind persoana sa. Din acesta se 
evidenţiază: „Starea pacientului este în mare aceeaşi cum a fost descri¬ 
să deja din 1886 în expertiza de la St. Pirminsberg. Pacientul prezenta 
excitaţie maniacală, fugă de idei, o vanitate ridicată, se lăuda cu capa¬ 
cităţile sale, cu forţa sa corporală; el ar cunoaşte de douăzeci şi cinci de 
ani secretul cum «prin intermediul unei substanţe... ca printr-o adie¬ 
re... totul ar putea fi acoperit cu cele mai frumoase şi mai strălucitoa¬ 
re culori»; un «câine ar putea fi transformat de către el rapid în cel mai 
frumos cărăbuş auriu etc.»“ Pacientul a mai prezentat o serie întreagă 
de gogoşi asemănătoare. Pe 9 noiembrie 1895, a fost transferat la Bur- 
ghdlzli. Starea sa a fost aceeaşi ca în casa de corecţie. El îşi motiva exa¬ 
gerările într-un mod mai mult sau mai puţin logic, realiza poleirile cu 
aur printr-o vopsire cu culoarea corespunzătoare; a renunţat la planul 
de a deveni reformator mondial, după ce a văzut că lumea nu poate fi 
făcută mai bună. Comportamentul său era oscilant, ca până acum; de 
cele mai multe ori, pacientul prezenta o dispoziţie veselă, din când în 
când irascibilitate şi dispoziţii furioase. Acest comportament a rămas 
la fel până la externarea din 16 ianuarie 1897, cu excepţia unei oareca¬ 
re calmări. 

în ultimele săptămâni dinaintea ultimei arestării, pacientul a um¬ 
blat vagabondând prin regiunea satului său natal şi a înnoptat într-un 
hambar, pe pereţii căruia a scrijelit versuri şi proverbe. îmbrăcămin¬ 
tea sa consta din boarfe mizerabile, pantofii din fragmente pe care le 
lega cu şnururi în jurul picioarelor. în perioada dintre 13 septembrie 
şi 3 octombrie 1901 pacientul a comis trei furturi prin efracţie, noap¬ 
tea, luând din case alimente, băuturi, tutun şi haine. El recunoaşte că 
la unul dintre furturi era agitat şi a auzit, în timp ce era în pivniţă, o 
voce care spunea: „Grăbeşte-te acolo jos şi lasă-mi şi mie ceva." Pe 8 
octombrie 1901, pacientul a fost arestat. La primul interogatoriu a re¬ 
cunoscut repede furturile. Pe 1 noiembrie 1901, a fost adus la noi pen¬ 
tru observaţie. Pe durata şederii aici, comportamentul pacientului nu 

s-a modificat în nici un fel. La internare era foarte vesel, deconectat, 
sigur, îşi saluta vechii cunoscuţi într-un mod cordial, se arăta foarte 
vorbăreţ, foarte accesibil, dădea răspunsuri detaliate la orice întrebare 
şi mai lega de obicei şi o serie întreagă specifică fugii de idei de obser¬ 
vaţii şi povestiri, de obiectul întrebării. Şi-a povestit istoria vieţii în¬ 
tr-un mod coerent, destul de fidel din punct de vedere al realităţii. 
Noaptea dormea puţin, zăcea de cele mai multe ori ore întregi treaz în 
pat şi rumega probleme „ştiinţifice". Astfel a creat teorii privind apa¬ 
riţia meteoriţilor, despre transportul cadavrelor pe lună, despre nave 
spaţiale, despre esenţa creierului şi a proceselor psihice etc. Lucra har¬ 
nic şi rapid, vorbind deseori singur. însoţea munca de imitarea voci¬ 
lor de animale, ca mieunatul, lătratul sau măcăitul. Mersul prin secţie 
îl făcea în mod inutil, în pas alergător, iar o dată a mers chiar în patru 
labe. Pe câmp, la muncă, pacientul este vorbăreţ, îi tachinează pe cei¬ 
lalţi, îşi împodobeşte pălăria cu rădăcini de legume şi frunze. Ideile 
concepute în timpul nopţii le pune pe hârtie într-un mod detaliat şi 
amplu. Scrisul este înghesuit, dar hârtiile arată curat, sunt corecte din 
punct de vedere ortografic până şi pentru cuvintele străine pe care le 
foloseşte masiv. Ele denotă o anumită cultură, o memorie foarte bună 
şi indică clar fuga de idei cu înclinaţie puternică spre cuvinte şi expre¬ 
sii tari. Unele lângă altele stau scrise pasaje în proză în germana litera¬ 
ră sau în dialect, citate din Schiller etc., versuri (străine şi de produc¬ 
ţie proprie) şi propoziţii în franceză, toate unite totuşi printr-un 
anumit sens, niciodată foarte profund. O idee unitară, care să cuprin¬ 
dă totul nu se poate găsi nicăieri în scrierile sale, cu excepţia unui sen¬ 
timent al propriei valori foarte ridicat, subiectiv şi unei supraaprecieri 
de sine fără măsură. Limbajul este deseori patetic, deseori intenţionat 
paradoxal. Pacientul discută în linişte ideile sale, nu se agaţă cu forţa 
de ele, ci le lasă repede baltă, pentru a se dedica altor probleme. Reu¬ 
şim chiar să-l facem să renunţe la teoria sa privind meteoriţii şi să-i 
smulgem mărturisirea că „şi cei mai mari învăţaţi s-au înşelat uneori". 
Pacientul poate vorbi despre toate problemele morale şi religioase po¬ 
sibile, denotă chiar o anumită sensibilitate lirică şi religioasă; fapt care 
însă nu-1 împiedică să profereze blasfemii şi să ia în râs obiceiurile sfin¬ 
te. Astfel, de exemplu, el a creat o dată un travesti neruşinat după Cina 
cea de taină. Nu este născut pentru a munci ca să se întreţină, are lu¬ 

cruri mai bune de făcut, trebuie să aştepte timpul în care va crea insti¬ 
tuţii de educaţie pentru tineret, noi stabilimente ale circulaţiei mon¬ 
diale etc. Aşteptarea sa privind viitorul este plină de tensiune, pe lân¬ 
gă ea dispar toate consideraţiile privind prezentul real. în ciuda acestei 
aşteptări înfrigurate, pacientul nu-şi face nici o imagine clară privind 
viitorul. El exprimă doar planuri fabuloase şi vagi, pe care în parte le 
construieşte chiar în momentul întrebării. Este însă foarte convins că 
„totul va veni", lasă să se înţeleagă chiar că va trăi mai mult decât alţi 
oameni pentru a-şi putea încheia opera. Exprimările sale anterioare, 
conform cărora ar fi Mesia, „fondatorul unui nou regat al lui Dumne¬ 
zeu", sunt corectate acum în sens simbolic; el se compară mai degra¬ 
bă cu Mesia, şi nu afirmă neapărat o legătură mai profundă cu acesta 
sau cu Dumnezeu. în acelaşi mod, el susţine că afirmaţiile sale ante¬ 
rioare concepute ca idei delirante sunt de fapt exagerări şi comparaţii 
foarte intense. 

De câteva ori au apărut indispoziţii furioase, provocate de obicei 
de ocazii nesemnificative, care altă dată nu avuseseră drept consecinţă 
nici o reacţie de furie. De exemplu, o dată, la trei dimineaţa, a început 
un scandal mare, ocăra, blestema, astfel încât a trezit aproape toată sec¬ 
ţia. Ca de obicei, după miezul nopţii nu mai dormise bine şi se supă¬ 
rase din cauza unui pacient care sforăia. El a motivat scandalul prin 
faptul că dacă altuia îi este permis să-l deranjeze cu sforăitul şi el este 
îndreptăţit să facă zgomot noaptea. 

Acest pacient provine dintr-o familie anormală, şi anume cel puţin 
două dintre rudele sale apropiate (tatăl şi fratele) par să fi avut o con¬ 
stituţie psihică asemănătoare. Tabloul patologic al indispoziţiei mania¬ 
cale se dezvoltă după pubertate şi prezintă exacerbări ocazionale de-a 
lungul întregii vieţi de până atunci. Şi aici găsim, pe lângă simptome- 
le maniacale specifice, o serie de alte fenomene de degenerare psihică. 
Pacientul este alcoolic ocazional, probabil din lipsă de bani şi probabil 
şi din motivul că este mereu preocupat de fluxul său enorm de idei şi 
de aceea îi lipseşte răgazul de a bea. Ideile sale prezintă o anumită în¬ 
rudire cu paranoia inventatorului, dar îi lipsesc pe de o parte stabilita¬ 
tea şi tenacitatea paranoicului, iar pe de altă parte ideile nu sunt fixa¬ 
te şi incorigibile, ci mai degrabă ocazionale, privind dispoziţia şi 
supraaprecierea de sine. Episoadele halucinatorii amintite de mai mul- 

te ori în istoricul bolii nu pot fi subsumate uşor vreunui tablou pato¬ 
logic cunoscut; unul pare să fi luat naştere sub influenţa epuizării, al¬ 
tul sub influenţa arestului, un al treilea sub influenţa unei agitaţii pu¬ 
ternice. După Magnan, ele pot fi concepute ca „syndromes 
episodiques des degener£s“. Noi ştim că la degeneraţi de diferite feluri 
pot apărea aşa-numite „complexe de arest" 7 , fără ca din această cauză 
să se poată deduce că la bază ar sta o psihoză deosebită. Şi la pacientul 
nostru vedem cum stările delirante trec repede şi fără reziduuri, de 
aceea se impune concepţia de „sindrom" de degenerare. 

Dispoziţiile proaste periodice în forma irascibilităţii patologice se 
regăsesc şi aici. O dată (1885) pare să fi survenit şi o depresie mai pro¬ 
fundă, în care pacientul avea idei de sinucidere. în ciuda cercetării 
atente, nu am putut dovedi decât această depresie şi nici nu este sigur 
dacă ea a ţinut un timp mai lung sau dacă nu a fost doar o inversare 
bruscă a dispoziţiei, aşa cum se obişnuieşte la maniaci. Exceptând 
aceste trăsături, nu neapărat aparţinând tabloului maniei, cazul oferă 
toate trăsăturile necesare pentru diagnosticul indispoziţiei maniacale. 
Pacientul prezintă o evidentă fugă de idei, un flux abundent de intui¬ 
ţii şi cuvinte; starea sa afectivă predominantă nu este doar veselă şi fără 
griji, ci înălţată până la gradul de maniacă şi se exteriorizează constant 
prin glume maniacale şi un enorm impuls spre activitate, care uneori 
se amplifică până la impulsul de mişcare pur motor. Inteligenţa pa¬ 
cientului este bună şi el este în stare să-şi judece perfect corect situa¬ 
ţia; însă în următorul moment ideile sale de grandoare se întorc, iar el 
se complace în această stare, sprijinindu-se de supraproducţia senti¬ 
mentelor de plăcere. Pacientul duce într-adevăr, ca vagabond, cea mai 
mizerabilă viaţă, el umblă prin ţară, vara şi iarna, prost nutrit, înnop¬ 
tează în hambaruri şi grajduri şi se ocupă, într-o contradicţie strigă¬ 
toare la cer faţă de realitate, cu idei reformatoare de anvergură. în mod 
semnificativ, nerecunoaşterea din partea oamenilor nu joacă nici un 
rol la el, spre deosebire de cum se întâmplă la paranoici. Constantele 
sale senzaţii de plăcere îl ajută să depăşească şi această vicisitudine. 
Exemplul său arată cel mai clar cât de tare este influenţat intelectul de 
către dispoziţie. El nu este cu adevărat convins de ideile sale, căci le co- 

7 ROdin, Ober die klinischen Forrnen der Gefilngnifspsychosen, p. 458. 

rectează teoretic pe parcurs; însă el doreşte ca ele să se îndeplinească, 
spre deosebire de paranoic, care speră pentru că este convins. Pacien¬ 
tul îşi aminteşte cu putere de vieţile mizerabile ale acelor poeţi şi ar¬ 
tişti care suportau, cu un talent mic dar cu un optimism inepuizabil, 
o existenţă de foamete, deşi aveau de fapt destulă inteligenţă pentru 
a-şi recunoaşte incapacitatea socială în această formă şi destulă ener¬ 
gie şi înzestrare într-o direcţie diferită pentru a realiza o muncă bună 
sau chiar strălucită într-o profesie obişnuită. Şi acei indivizi pe care 
Lombroso îi desemnează ca „grafomani" pot fi comparaţi cum grano 
salis cu cazul nostru. Este vorba de acei psihopaţi care, fără a fi para¬ 
noici sau proşti, se supraapreciază pe ei şi ideile lor în mod ridicol, se 
ocupă în principal de probleme filosofice şi medicale, produc enorm 
şi se ruinează editându-şi singuri opera. Paralizia lor critică se bazează 
foarte frecvent nu pe prostie, căci de regulă ei ştiu bine să recunoască 
greşelile adversarilor lor, ci pe un optimism de neînţeles şi exagerat, 
care pur şi simplu nu îi lasă să vadă dificultăţile obiective şi îi umple 
de altfel cu o speranţă de nezdruncinat într-un viitor mai bun, care le 
va face dreptate şi îi va răsplăti. Pacientul nostru aminteşte însă şi de 
mulţi aşa-numiţi „imbecili superiori" şi inventatori idioţi, a căror pros¬ 
tie se limitează la o incapacitate de critică faţă de spleen-ul lor şi care 
se află de altfel în privinţa inteligenţei şi capacităţii de acţiune cel pu¬ 
ţin la nivelul mediu. 

Trebuie subliniat că în cele patru cazuri relatate inteligenţa este 
bine reprezentată, în primul şi al doilea caz chiar foarte bine, doar că 
aici iese în evidenţă modul de viaţă exterior, total necorespunzător. 
Acesta este un contrast pe care îl întâlnim şi la „moral insanity". Fără 
îndoială, majoritatea cazurilor de „moral insanity" cunoscute din lite¬ 
ratura de specialitate sunt acompaniate mai mult sau mai puţin de 
prostie, însă nu există nici o îndoială că în majoritatea cazurilor pros¬ 
tia existentă nu este deloc de ajuns pentru a explica incapacitatea so¬ 
cială. Ia naştere mai degrabă impresia că defectul intelectual este mai 
mult sau mai puţin irelevant şi că greutatea principală se află în dome¬ 
niul anomaliei afective, iar aici rolul principal pare să fie jucat mai pu¬ 
ţin de lipsa de sentimente etice şi mai degrabă de un exces de pulsiuni 
şi înclinaţii pozitive. O simplă lipsă de sentimente etice duce foarte 
probabil mai degrabă la formarea unui „mauvais sujet" calculat, rece 

şi lipsit de scrupule sau a unui criminal, decât la formarea acelor indi¬ 
vizi aflaţi în căutarea plăcerii, care acţionează împotriva oricărei limi¬ 
tări legale, care îşi blochează lor înşişi drumul cu fiecare pas, fără cap 
şi lipsiţi de griji, într-un mod a cărui prostie ar putea fi observată chiar 
şi de un imbecil evident. Tiling 8 a indicat recent din nou că elemen¬ 
tul principal din tabloul acestei moral insanity este un „temperament 
sangvin excesiv*' 9 , care oferă o bază mult prea mişcătoare pentru pro¬ 
cesul intelectual şi nu-i facilitează eficacitatea necesară a accentuărilor 
afective, fără de care nu există motive şi nici judecăţi care ar putea avea 
o oarecare influenţă asupra determinării voinţei. Despre relaţia dintre 
intelect şi voinţă s-a spus şi s-a scris deja foarte mult. Dacă există vreo 
disciplină care ne învaţă despre dependenţa acţiunii de afectivitate, 
atunci este cea psihiatrică. Inferioritatea intelectului faţă de mişcările 
instinctive legate de determinarea voinţei este atât de evidentă, încât 
chiar şi experienţa cotidiană a unui nepsihiatru cu gândire psihologi¬ 
că, cum ar fi Baumann 10 , a ajuns la observaţia că înainte de activita¬ 
tea specifică a gândirii există mereu ceva caracterologic primar, care 
determină o anumită dispoziţie către o acţiune sau alta — exprimare 
prin care Baumann a conferit un înţeles puţin diferit acelui „Operări 
sequitur esse“ al lui Schopenhauer. Acest „caracteriologic primar" 
exprimă în sens mai larg accentuări afective deficitare, întărite sau per¬ 
verse, în sens restrâns înclinaţii şi pulsiuni, acele fenomene psihologi¬ 
ce de bază din care construim caracterul empiric, care pentru activita¬ 
tea celor mai mulţi oameni este faptul în mod evident determinant. 
Rolul pe care îl joacă aici intelectul este de cele mai multe ori unul se¬ 
cundar, prin faptul că el conferă în cel mai bun caz motivului caracte¬ 
riologic existent a priori o serie conceptuală aparent constrângătoare 
din punct de vedere logic şi în cel mai rău caz (foarte frecvent cel mai 
obişnuit) construieşte abia ulterior motive intelectuale. în mod uni¬ 
versal şi absolut această concepţie a lui Schopenhauer spune urmă¬ 
toarele: omul face tot timpul doar ce vrea şi totuşi face acest lucru cu 

8 Moral insanity se bazează pe un temperament sangvin excesiv. 

9 Schule ( Handbuch der Geisteskrankheiten) spune că o capacitate intelectuală defi¬ 
citară sau chiar bună stă totuşi numai în umbra pornirilor sau înclinaţiilor perver¬ 
se şi, în ciuda forţei ei de acţiune, este inaptă să creeze contramotive eficiente. 

10 Uber Willens- und Charakterbildung auf physiologisch-psyclwlogischer Grundlage. 

necesitate; acest lucru se datorează însă faptului că el este deja ceea ce 
vrea, căci din ceea ce este el urmează cu necesitate tot ce face de fieca¬ 
re dată. 11 

Dacă recunoaştem şi faptul că apar numeroase determinări ale 
voinţei mijlocite intelectual sau gândite, atunci nu trebuie să uităm că 
fiecare membru al unui lanţ de reprezentări are o anumită valoare 
afectivă, care din perspectiva determinării voinţei este singura esenţia¬ 
lă şi fără de care reprezentarea nu ar fi decât o umbră goală. Această 
valoare afectivă este însă supusă, ca fenomen parţial, schimbărilor în¬ 
tregului, din care rezultă de exemplu la manie acea „nivelare a repre¬ 
zentărilor" întocmită de Wernicke. Chiar şi cel mai pur proces inte¬ 
lectual poate ajunge astfel doar prin intermediul valorii afective la 
determinarea voinţei, fapt pentru care pentru fiecare mod de acţiune 
anormal, la un intelect conservat relativ, primum movens trebuie cău¬ 
tat în domeniul afectiv. 

Wernicke 12 face, de asemenea, o paralelă îndepărtată între acea 
moral insanity şi mania, prin faptul că presupune ca simptom elemen¬ 
tar o anumită nivelare a reprezentărilor, găseşte în majoritatea cazuri¬ 
lor nelinişte interioară şi dispoziţie iritată şi observă lipsa doar a celor¬ 
lalte simptome maniacale la fel de importante, ca fuga de idei, pornirea 
de a vorbi, euforia bolnăvicioasă etc. 

La trecerea în revistă a literaturii de specialitate privind idioţia mo¬ 
rală, sare în ochi cât de frecvent se relatează despre irascibilitatea afec¬ 
tivă şi labilitatea acestor bolnavi. 13 Ar merita efortul ca la cercetarea 
idioţiei morale să se acorde o importanţă de prim rang punctului re¬ 
feritor la anomalia afectivă, respectiv la labilitatea afectivă şi să se ia în 

11 Preisscltrift iiber die Freiheit des Willens, pp. 231 şi urm. 

12 loc. cit., p. 320. 

13 v. Krafft-Ebing vorbeşte de o „mare irascibiiitate afectivă' 1 {loc. cit., p. 715). Erd- 
mann MOller (Vber Moral insanity, p. 342) spune: „Se subliniază de comun acord 
că reacţia afectivă este diminuată sau dizolvată, că există o insensibilitate afectivă sau 
chiar lipsă de afectivitate" (p. 344). „Limitele înguste pe care tendinţele egoiste le gă¬ 
sesc în domeniul dreptului celuilalt duc la indispoziţii şi afecte; ia naştere o mare 
irascibiiitate afectivă." Vina pentru această contradicţie nu o are autorul, ci materia¬ 
lul prelucrat de el, a cărui simptomatologie este atât de contradictorie pentru că sub 
numele de moral insanity au fost incluse cazuri de cea mai diferită provenienţă, care 
întâmplător au în comun simptomul defectului etic. 

calcul efectul nu îndeajuns apreciat al acestora asupra proceselor inte¬ 
lectuale. Poate se reuşeşte în acest mod să se pună într-o altă lumină 
un caz sau altul, care până acum a fost judecat doar din perspectiva de¬ 
fectului etic şi apoi să fie conceput ca o inferioritate afectivă în sensul 
unei indispoziţii maniacale mai uşoare sau mai dificile. Cea mai mare 
atenţie în direcţia indicată o necesită acele cazuri de moral insanity la 
care se poate constata o desfăşurare periodică sau ciclică cu „intervale 
libere" şi exaltări paroxistice. 

Să rezumăm: 

1. Indispoziţia maniacală este un tablou patologic care aparţine 
domeniului inferiorităţii psihopatice, care este caracterizat prin- 
tr-un complex de simptome stabil, submaniacal ce poate fi ur¬ 
mărit de obicei înapoi până în tinereţe. 

2. Apar exacerbări cu o periodicitate nesigură. 

3. Alcoolismul, criminalitatea, moral insanity, inconstanţa sau in¬ 
capacitatea socială sunt în acest caz simptome dependente de 
starea submaniacală. 

în încheiere aş vrea să prezint mulţumirile mele onoratului meu 
şef, domnul profesor Bleuler, pentru permisiunea plină de bunăvoin¬ 
ţă de a folosi acest material. 


V. 

UN CAZ DE STUPOR ISTERIC 
LA O DEŢINUTĂ PREVENTIV 1 


Următorul caz de stupor isteric la o deţinută preventiv a fost trimis 
pentru expertiză la clinica de aici (Burgholzli). Făcând abstracţie de 
publicaţiile lui Ganser şi Raecke, literatura cazuistică privind aseme¬ 
nea cazuri este foarte precară, ba chiar poziţia lor clinică pare să fie ne¬ 
sigură, conform polemicii lui Nissl. De aceea mi s-a părut interesant 
să fac să ajungă la cunoştinţa publicului un asemenea caz, cu atât mai 
mult cu cât tabloul patologic special prezentat are o anumită impor¬ 
tanţă pentru psihopatologia isteriei în general. 

Pacienta Godwina F. s-a născut pe 15 mai 1854. Părinţii pacientei 
se pare că au fost sănătoşi. Din cele patru surori ale pacientei, două au 
murit de tuberculoză, iar una în azilul de nebuni; una este sănătoasă. 
Un frate este, de asemenea, sănătos şi foarte solid. Al doilea frate este 
infractorul de drept comun Cari F. Ambele fiice ilegitime ale pacientei 
sunt sănătoase. Nu se ştie nimic despre boli anterioare considerabile. 
Pacienta provine dintr-un mediu sărac; de la paisprezece ani a muncit 
într-o fabrică. La şaptesprezece ani a început o relaţie, la optsprezece 
ani a născut primul copil, iar la douăzeci şi opt pe al doilea. Pacienta 
trăia în întregime pe seama iubitului, care o sprijinea constant cu bani. 
Acum trei ani se pare că a primit de la iubitul ei aproximativ 20 000 de 
mărci, pe care însă le-a cheltuit rapid. în consecinţă, a intrat în dificul¬ 
tăţi financiare; datoriile sale de la hotel au crescut până la o sumă mare, 

i Apărut în: /. f. Psychol. u. Neur. 1/3 (Leipzig, 1902), pp. 110-122. 

apoi a părăsit hotelul, consolându-1 pe proprietar mereu cu promisiu¬ 
nea că va plăti curând (respectiv imediat ce va primi de la iubitul ei 
10 000 de mărci). în urma unei suspiciuni de furt, pacienta a fost ares¬ 
tată la 31 mai 1902, la ora cinci după-amiaza. La interogatoriul din 
aceeaşi zi şi din ziua următoare s-a comportat perfect corect, de aseme¬ 
nea comportamentul ei din timpul arestului a fost liniştit şi rezonabil. 

Fiica ei a recunoscut că pacienta avea în ultima vreme o dispoziţie 
iritată şi deprimată, fapt care însă este în întregime explicabil din per¬ 
spectiva situaţiei dificile. Altminteri nu s-a putut dovedi nimic anor¬ 
mal. 

Când, în dimineaţa zilei de 4 iunie, la ora şase şi jumătate, s-a des¬ 
chis uşa celulei, pacienta stătea „rigidă" la uşă şi a venit „foarte rigidă" 
spre fata de serviciu, cerând cu vehemenţă „să-i dea înapoi banii pe 
care ii furase de la ea“. A refuzat mâncarea care i s-a dat, cu observa¬ 
ţia că ar „conţine otravă". Apoi a început să se înfurie şi să ocărască, 
sărea de colo-colo în celulă, îşi cerea încontinuu banii, voia să vorbeas¬ 
că imediat cu judecătorul etc. La chemarea fetei de serviciu au venit 
apoi gardianul, soţia lui şi ordonanţa şi au încercat să o liniştească pe 
arestată. Se pare că s-a ajuns la o scenă foarte agitată. O ţineau de 
mâini şi o „scuturau" pe pacientă (relatarea fetei de serviciu). Pacien¬ 
ta a fost apoi iar închisă. Când, la ora 11, celula a fost deschisă din nou, 
pacienta îşi sfâşiase hainele. încă era foarte agitată; a declarat că gar¬ 
dianul o lovise în cap; i se furaseră banii pe care îi primise de la soţul 
ei; ea ar fi primit 10 000 de franci, iar suma, numai în aur, o număra¬ 
se pe masă etc. Prezenta o spaimă mare faţă de gardian. 

în decursul după-amiezii, pacienta a fost mai liniştită. Seara, la ora 
şase, adjunctul medicului de serviciu a constatat că pacienta era com¬ 
plet dezorientată. în plus, prezenta următoarele simptome demne de 
a fi amintite: lipsă aproape completă de memorie, dispoziţie oscilantă 
uşor de iritat, delir de grandoare, vorbire bâlbâită, insensibilitate com¬ 
pletă la înţepături de ac, tremurături puternice ale mâinilor şi capului, 
scriere tremurată, cu omisiuni. Pacienta se crede a fi într-un hotel 
splendid, mănâncă la o masă bogată, personalul de serviciu din jur o 
recunoaşte ca oaspete al hotelului. Este foarte bogată, posedă milioa¬ 
ne. Noaptea a atacat-o un bărbat pe care-1 simţea rece. Un timp este 
agitată, spune şi scrie lucruri ininteligibile. Nu mai ştie care este nu- 

mele ei, de asemenea nu mai ştie nimic despre viaţa şi familia ei. Nu 
mai cunoaşte banii. 

Pe drumul spre clinica noastră, pacienta s-a arătat a fi înspăimân¬ 
tată şi fricoasă; se speria de orice nimic într-un mod exagerat; se agă¬ 
ţa de însoţitori. Pacienta a fost internată în clinică pe 4 iunie 1902 la 
ora opt seara. 

Pacienta are o talie medie şi o stare de nutriţie obişnuită. Ea arată 
nedormită şi foarte veştejită. Expresia feţei este speriată şi plângăcioa- 
să şi indică o totală neajutorare şi dezorientare. 

Capul, limba scoasă şi mâinile tremură. Regiunea din jurul fonta- 
nelei mari este adâncită. Circumferinţa capului este de 55 cm; biparie- 
tal 15 cm, occipitalofrontal 18,5 cm. Pupilele reacţionează normal la 
lumină şi acomodare. Mersul este puţin nesigur. Fără ataxie, nici Rom- 
berg. Reflexele antebraţului, rotulian şi al tendonului lui Ahile sunt 
foarte puternice. Este prezent reflexul faringelui. 

5 iunie. Noaptea, pacienta este foarte liniştită. Astăzi stă în pat 
complet liniştită şi neparticipativă. Mănâncă normal, se menţine cu¬ 
rată. Nu arată mişcări psihice spontane. Expresia feţei denotă o dis¬ 
poziţie de spaimă şi disconfort, fără afecte deosebite. Pacienta se uită 
la referent cu o privire dezorientată, se sperie la toate întrebările şi 
mişcările bruşte. Dispoziţia este foarte labilă şi într-o mare măsură 
dependentă de expresia feţei medicului. O faţă serioasă o face să 
plângă, una zâmbitoare să râdă, la o expresie severă reacţionează 
imediat cu spaimă vehementă, se întoarce, îşi ascunde faţa în pernă 
şi spune: „Nu da!“ 

Nu există fenomene ale unei îngustări a câmpului vizual. (O ve¬ 
rificare mai exactă nu este posibilă din cauza stării psihice.) Sensi¬ 
bilitatea cutanată, respectiv sensibilitatea la durere prezintă un com¬ 
portament specific: pe coapse şi picioare se observă, la prima 
cercetare, analgezie totală la înţepături de ac adânci, realizate pe as¬ 
cuns, în timp ce la cap şi braţe există o sensibilitate la durere apa¬ 
rent normală. După câteva minute apare un cu totul alt tablou: anal¬ 
gezie totală la braţul stâng şi sensibilitate normală la extremităţile 
inferioare, şi anume, nota bene, exact în acele locuri unde cu scurt 
timp în urmă era prezentă starea exact opusă. Zonele analgezice se 
schimbă fără regulă, aparent independent de elementele sugestive. 

(Totuşi acestea din urmă nu se pot exclude cu siguranţă!) Iese în 
evidenţă comportamentul pacientei în timpul investigaţiei: ea se 
apără de aceasta, dar într-un mod impersonal, neacordând atenţie 
faptului că medicul o înţeapă şi unde, deşi acest lucru se întâmplă 
deseori sub ochii ei. încearcă mai degrabă, ca o negare conştientă a 
lucrului real, să găsească un motiv necunoscut al durerii în cămaşa 
ei sau în cuvertura de pe pat. 

Ia naştere acum următoarea conversaţie cu pacienta: Unde sun¬ 
teţi? în Miinchen. Casa? într-un hotel. Timpul? Nu ştiu. Numele? Nu 
ştiu. Prenumele? Ida (Ida este prenumele celei de-a doua fiice.) Năs¬ 
cută? Nu ştiu. De când sunteţi aici? Nu ştiu. Vă cheamă Meier sau 
Miiller? Ida Miiller. Aveţi o fiică? Nu. — Ba da! Da. Este măritată? Da. 
Cu cine? Cw un bărbat. Ce este el? Nu ştiu. Nu este director de fabrici? 
Da, este director de fabrică. (Incorect.) Cunoaşteţi o anume Godwina 
F.? Da, este în Miinchen. Dvs. sunteţi G. F.? Da. Dar vă cheamă Ida 
Miiller? Mă cheamă Ida. Aţi fost şi în Ztirich? în Ziirich nu am fost 
niciodată, dar am fost la ginerele meu. îl cunoaşteţi pe Benz? (Numele 
ginerelui.) Nu-l cunosc pe Benz, n-am vorbit niciodată cu el. Nu-i aşa 
că aţi locuit la Benz? Da. îl cunoaşteţi pe Cari F.? (Fratele ei.) Nu-l cu¬ 
nosc pe Cari F. Cine sunt eu? Chelnerul. Ce este aceasta? (Carnetul de 
notiţe.) Meniul. (Ceas care arată ora 11). Un ceas. Trei ori patru egal? 
Doi. Câte degete? (Cinci) Trei. Nu! Fiţi atentă! Şapte. Număraţi! Unu, 
doi, trei, cinci, şapte. Număraţi până la zece. Unu, doi, trei, patru, cinci, 
şase, şapte, zece, doisprezece. 

Pacienta nu ştie alfabetul şi nici tabla înmulţirii. La încercarea de a 
scrie apare un tremur neobişnuit de puternic: pacienta nu poate scrie 
cu mâna dreaptă nici un cuvânt lizibil. Cu stânga scrie ceva mai bine. 
Pacienta nu poate citi decât cu mare efort, confundă uşor literele între 
ele. Cu numerele este şi mai rău; pacienta nu poate deosebi între pa¬ 
tru şi cinci. Numeşte corect obiectele care îi sunt prezentate. Nici un 
fenomen apractic. Pacienta este sugestibilă. Ea stă de exemplu în că¬ 
maşă lângă pat. I se spune că are o frumoasă rochie de mătase. Pacien¬ 
ta spune: „Da, foarte frumoasă", mângâie cămaşa cu mâna şi se uită în 
jos la ea. Apoi vrea să se aşeze din nou în pat. „Vreţi să vă băgaţi în pat 
îmbrăcată?" Pacienta îşi descheie tăcută cămaşa, dar deodată se opreş¬ 
te: „Nu am nici o cămaşă pe mine!" 

6 iunie. Starea este în general aceeaşi. însă pacienta ştie acum că o 
cheamă F., dar încă declară că prenumele ei este „Ida“; îşi cunoaşte 
vârsta acum. Altminteri, este însă complet dezorientată. 

7 iunie. De cât timp aici? De mult timp. De douăzeci de ani? Da, de 
mult. Aţi ajuns aici doar de opt zile. Aşa; abia de opt zilei Unde sunteţi? 
în Munchen, o tot spun. Casa? La spital. Există mulţi bolnavi aici, dar eu 
nu sunt bolnavă. De ce suferă aceşti bolnavi? Durere de cap. Cine sunt eu? 
Domnul doctor. M-aţi mai văzut vreodată? Nu. Deci azi este prima oară? 
Nu, ieri. Ziua din săptămână? Duminică. (Incorect.) Luna? Mai. Ziua? 
Doi. Anul? Nu ştiu. 1899? Da. Nu 1892! Aşa. Sau 1902? Da, da, 1902 (cu 
voce vehementă)... nu, suntem in 1900, da, 1900, m-am înşelat. Nu aţi 
fost în ultima vreme la închisoare? Nu, n-am fost niciodată la închisoare. 
Un bărbat cu barbă m-a lovit. Acest lucru s-a întâmplat la noi? Da. Aveţi 
datorii? Nu. — Ba da! Aşa, am mulţi bani. De unde? (Nici un răspuns.) 
Câţi? Foarte mulţi. Câţi? Nu ştiu, nu i-atn numărat niciodată. Aparţin 
fiicei mele. Cu cine aţi făcut copiii? El a murit de mult timp. Ce vârstă 
aveţi? Cincizeci. în ce an v-aţi născut? în mai. în ce an v-aţi născut? Nu 
ştiu. Fiica dumneavoastră este însărcinată? (Aceasta are o sarcină avan¬ 
sată.) Ce înseamnă asta ? Fiica dumneavoastră va avea un copil? Nu, aces¬ 
ta a murit. Aveţi doar o fiică? Da, doar una. Dar aveţi două fiice! Da. 
Cum îl cheamă pe soţul fiicei dumneavoastră căsătorite? Nu ştiu. 

Conversaţia decurge destul de bine azi. Pacienta se împiedică doar 
la cuvintele grele. Cititul merge foarte încet, dar destul de fără greşeli, 
înţelegerea textului citit este foarte prejudiciată în principal din cauza 
tulburării mari a atenţiei. Doar propoziţiile foarte scurte cu conţinut 
banal sunt înţelese şi reproduse. Propoziţiile mai lungi nu sunt nici în¬ 
ţelese, nici nu pot fi reproduse; totuşi pacienta îşi realizează destul de 
bine toate sarcinile. Azi poate spune fără greşeală alfabetul. Seria de 
numere prezintă goluri: 10, 11, 12, 13-15, 16, 17, 18-20. 

Patru şi cinci încă sunt confundate la scriere. Pacienta poate scrie 
acum; scrierea este însă puternic afectată de tremur. 

în ziua următoare pacienta prezintă în esenţă aceeaşi imagine. 

9 iunie. Azi se simte mai bine, reacţionează mai repede, îl salută 
prietenos pe medic. Este orientată spaţial, se numeşte Godwina F. Nu 
are nici o idee despre de când, cum şi de ce este aici. Ştie doar de o 
fiică, Ida. Nu ştie nimic de existenţa fratelui ei Cari F. şi nici despre 

arestarea ei, despre ginerele ei etc. Nu mai pot fi detectate mari tulbu¬ 
rări ale sensibilităţii. 

10 iunie. Este vizitată dimineaţa de fiica ei Ida. Seara îşi mai amin¬ 
teşte încă de vizită. Orientarea s-a păstrat. S-a informat la gardiană de¬ 
spre dată. 

Când i se spune că este cercetată în stare de arest, pacienta intră în- 
tr-o stare afectivă vehementă, plânge puternic, nu vrea să creadă acest 
lucru. 

11 iunie. Din nou ceva mai bine ca ieri. Pacienta este orientată spa¬ 
ţial şi temporal, se plânge de puternice dureri de cap. Stă liniştită, apa¬ 
rent foarte epuizată, în pat. Este foarte absentă şi trebuie aproape să fie 
trezită la fiecare răspuns. Amintirea evenimentelor din 9 iunie 1902 în 
urmă până la mai multe luni dinainte de arestare este puternic afecta¬ 
tă. Are reprezentări foarte ceţoase despre ultima ei şedere în Zurich. 
Ştie că ultima dată a locuit într-un hotel la un anume domn Konig; 
nu-şi mai poate aminti numele hotelului, deşi i se indică foarte îndea¬ 
proape. Pentru perioada imediat premergătoare arestării, precum şi 
pentru perioada arestării are o amnezie absolută. Nu-şi poate aminti 
decât că „un bărbat a lovit-o, nu aici, în alt loc, probabil în alt spital". 

Memoria revine cam pe la data de 10 iunie. Pacienta îşi aminteşte 
încă de vizita de ieri a fiicei ei, însă nu-şi mai aminteşte de agitaţia du¬ 
reroasă trezită de ştirea că este deţinută. Ştie din data de 9 iunie sau 
poate chiar mai devreme că la început i s-a părut că ar fi în Miinchen 
(acolo unde a fost acum o jumătate de an). în ciuda explorărilor inci¬ 
sive nu se poate afla nimic altceva. 

Pacienta este foarte sperioasă şi se teme de orice nimic. Este foarte 
obosită şi în timpul conversaţiei închide de mai multe ori ochii, epui¬ 
zată. 

12 iunie. Complet orientată. Azi îşi face diferite gânduri despre si¬ 
tuaţia ei. Este de părere că a venit aici pentru că e bolnavă; are puter¬ 
nice dureri de cap şi licăriri în faţa ochilor. Zice că i s-a comunicat că 
poliţia a adus-o aici. (A aflat prin intermediul gardianei.) însă că nu-şi 
aminteşte nimic de acest lucru. Că ar fi fost în închisoare; nu ştie cât 
timp, poate opt zile. Că în închisoare a fost lovită, pentru că a spus că 
a fost furată. I s-a părut că ar fi pus bani pe masă, care apoi au dispă¬ 
rut brusc. 

Pacienta îşi aminteşte acum şi de mărimea datoriilor ei şi de acu¬ 
zaţia de furt. Este sperioasă, oboseşte uşor, e destul de confuză şi tre¬ 
buie să se gândească mult la toate răspunsurile. 

în zilele următoare nici o modificare esenţială. 

18 iunie. Mai puţin sperioasă şi obosită. Face astăzi o anamneză co¬ 
erentă, dar care prezintă încă multe erori de neatenţie, şi anume în pri¬ 
vinţa indicaţiilor de timp. Amintirile ajung destul de clar până la ziua 
arestării (31 mai), de atunci încolo devine nesigură. Pacienta trebuie 
să se gândească mult timp până când îşi reaminteşte locul în care a fost 
arestată (la prânz în loc de seara la ora cinci). Ştie că a fost audiată, dar 
doar o dată; a fost închisă în celulă aproximativ opt zile. Interogato¬ 
riul a avut loc în prima sau a doua zi (2 iunie) după arestare. (în rea¬ 
litate, imediat după arestare, seara la ora şase, şi în dimineaţa urmă¬ 
toare; a fost de faţă la mai multe audieri de martori.) Pacienta îşi 
aminteşte încă neclar de faptul că şi-a revăzut fiica la audiere. (Fiica a 
fost arestată sub aceeaşi acuzaţie.) A trebuit şi să semneze ceva; ce anu¬ 
me, nu mai ştie. în a doua sau a treia noapte e de părere că a pus pe 
masă cele 10 000 de mărci amintite. Se bucura mult de bani. Apoi i s-a 
părut brusc că se deschide uşa şi un bărbat întunecat a intrat, într-o 
poziţie aplecată, a apucat-o cu mâini reci de umeri şi a apăsat-o în per¬ 
nă. Apoi i-a venit brusc gândul: „Iisuse, vrea să-mi ia banii!“ De spe¬ 
rietură „şi-a revenit" atunci, mai simţea încă mâinile reci pe umeri; s-a 
convins că uşa era deschisă şi atunci s-a uitat pe masă după banii ei. 
Aceştia dispăruseră. Pacienta a intrat într-o stare de disperare; nu se 
mai putea orienta în jurul ei şi nici nu ştia unde era. Dimineaţa au ve¬ 
nit doi bărbaţi şi două femei pe care nu-i cunoştea. Un bărbat a 
prins-o de păr şi a lovit-o. A ţipat şi apoi se pare că şi-a pierdut cunoş¬ 
tinţa. „Era ca şi cum aş fi fost moartă." Când şi-a revenit, zăcea aici (în 
clinică) în pat. I s-a părut că ar fi fost în Mtinchen. Gardiana însă i-a 
spus că este în Ziirich. 

Acum este bine, în afară de durerea de cap şi somnul tulburat. 
Doar noaptea are vise de spaimă, de exemplu stă pe pisici tinere sau 
numeroase pisici se agaţă de ea. 

Pacienta tot mai prezintă un torpor puternic şi o capacitate de a re¬ 
ţine considerabil redusă la o putere bună de înţelegere. în ceea ce pri¬ 
veşte acţiunea de memorare, îşi aminteşte foarte prost ce a citit, iar în 

cazul istoriilor mai lungi greşeşte total. Socotelile scurte şi uşoare merg 
bine, dar problemele mai lungi, de exemplu 3 x 17, 7 x 17, 35 : 6, 112 
+ 73, nu pot fi rezolvate, căci pacienta uită constant o parte a opera¬ 
ţiei. Ca urmare a oboselii puternice, atenţia scade rapid. 

O verificare exactă a sensibilităţii denotă o diferenţiere nesigură a 
calităţilor tactile şi de temperatură, foarte puternică la extremităţile in¬ 
ferioare. Măsurarea perimetrului arată un câmp vizual normal. Fără 
analgezie. 

Seara, pacienta este transpusă într-un timp foarte scurt în stare de 
somnambulism hipnotic, prin intermediul câtorva „passes“ şi al închi¬ 
derii simple a ochilor. La sugestia corespunzătoare, pacienta bea din- 
tr-un pahar gol vin şi oţet. Tot la sugestie, o sugativă pentru cerneală 
este muşcată ca fiind măr şi resimţită ca acrişoară şi bună. 

La întrebările corespunzător de precaute se arată că în hipnoză este 
anulată amnezia concepută ca retrogradă pentru perioada dintre 31 mai 
şi până în noaptea de 3/4 iunie. Pacienta povesteşte că seara la ora cinci 
a fost arestată din piaţa Bellevue, unde se plimba cu fiica ei. Fiica a fost 
reţinută prima, apoi a ajuns şi pacienta, care rămăsese puţin în urmă. 
Seara la ora şase a fost audiată, precum şi în dimineaţa următoare etc. 
(Detaliile au fost confirmate de fiică.) Amnezia totală pentru perioada 
dintre 3/4 iunie şi 10 iunie rezistă hipnozei ; în ciuda eforturilor multi¬ 
ple, nu poate fi trezită nici o amintire din această perioadă. 

Pacientei i se sugerează că durerea de cap a trecut. Pentru noapte i 
se sugerează somn profund, precum şi amnezie pentru tot conţinutul 
hipnozei. După trezire, durerile de cap au scăzut considerabil, iar 
noaptea pacienta a dormit opt ore neîntrerupt. 

în zilele următoare, pacienta este hipnotizată destul de regulat, cu 
succes. Ea prezintă, în şedinţele individuale, de fiecare dată o continui¬ 
tate cu şedinţele precedente. 

24 iunie. Pacienta stă acum mai mult în afara patului, se ocupă cu 
diferite meşteşuguri; în afara unei stări puţin visătoare şi distrate, ea nu 
mai prezintă nici un simptom frapant. Amnezia retrogradă parţială şi 
cea totală continuă într-o măsură neschimbată. Pacienta se dovedeşte a 
fi foarte sugestibilă, chiar şi sugestiile posthipnotice se realizează. 

27 iunie. Aztăzi reuşim printr-un artificiu artistic să străpungem 
amnezia totală. 

Pacienta este adormită ca de obicei. Ea devine imediat cataleptică 
şi profund analgezică. 

întrebare: Sunteţi hipnotizată acum? Da. Dormiţi? Da. Dar nu dor¬ 
miţi, doar vorbiţi cu mine! Da, corect, nu dorm. Fiţi atentă, acum vă 
voi hipnotiza! (Procedura se repetă exact ca înainte. Pacienta stă fără 
vlagă. Micile tresăriri ale braţelor, care apar mereu în hipnoză, încetea¬ 
ză.) Acum dormiţi? Nici un răspuns. Dormiţi? Nici un răspuns. Veţi 
putea vorbi imediat! (Pase în jurul gurii.) Dormiţi? (încet şi ezitant) 
Da. Cum aţi ajuns aici? Nu ştiu. Acum sunteţi în celulă, arestată, nu-i 
aşa? Da. Şi acum se deschide uşa. Da, şi intră un gardian, care mă duce 
la casa de nebuni. Cum ajungeţi aici? într-o maşină. Acum sunteţi în 
maşină! Da, sunt foarte speriată în maşină, tună şi fulgeră şi plouă în¬ 
grozitor. Mă tem mereu de bărbatul mare şi gras care m-a lovit. Acum 
maşina opreşte, sunteţi în clinică, cât este ceasul? Este ora opt. Stau în¬ 
tr-o cameră mică, intră un domn cu barbă şi spune că nu trebuie să mă 
tem, n-o să mai fiu lovită — apoi intră două femei şi încă una — şi sunt 
aşezată în pat. 

Acum amintirea se întrerupe din nou. Relatările pacientei cores¬ 
pund exact realităţii. Ea a fost adusă la clinică de către un poliţist, în¬ 
tr-o maşină, seara pe la ora opt. Pe drum ea s-a agăţat încontinuu de 
poliţist, exprimându-şi spaima „că va fi din nou lovită". La internare 
erau prezenţi un medic şi două surori medicale şi la scurt timp după 
aceea a venit şi o infirmieră. 

în decursul următoarelor paisprezece zile, starea generală s-a îm¬ 
bunătăţit considerabil, prin utilizarea hipnozei. întinderea amneziilor 
a rămas neschimbată. 

2 (12?) iulie. Noaptea, pacienta sare brusc din pat, este total aiuri¬ 
tă, prezintă o mare spaimă, este complet dezorientată şi se lasă linişti¬ 
tă abia după o convorbire îndelungată, băgându-se din nou în pat. Di¬ 
mineaţa stă în pat, tremură, se sperie foarte tare când i se vorbeşte, 
exprimă o spaimă nedeterminată, se plânge de ameţeli şi durere de cap. 

După o cercetare imediată se constată că pacienta, cu ocazia unui 
concert dat în clinică ieri, a revăzut un pacient care, înainte de inter¬ 
narea sa, a pus-o într-o situaţie foarte neplăcută, povestind în hotelul 
în care a locuit ea înainte de arestare toată istoria fratelui ei, infracto¬ 
rul de drept comun. Din timpul concertului şi după aceea s-a plâns de 

impresia neplăcută pe care i-o cauzase pacientul. După o liniştire la pat 
de două ore care a avut o influenţă foarte favorabilă, pacienta este cer¬ 
cetată într-un mod cât mai atent; ea relatează: 

Seara trecută, când s-a dus la culcare, avea ameţeli şi „zgomote" în 
cap. însă a dormit foarte bine şi acum simte că are capul limpede. Nu 
şi-a putut aminti nimic neplăcut care s-ar fi întâmplat în decursul zi¬ 
lei trecute. La întrebarea dacă-şi aminteşte de concertul de ieri, i se în¬ 
roşesc brusc obrajii, iar ochii se umezesc însă, cu o voce indiferentă, 
spune că-şi aminteşte bine de concert, fapt dovedit prin povestirea va¬ 
riatelor detalii. La concert nu a atins-o nimic neplăcut. Toate întrebă¬ 
rile indirecte au rămas fără succes şi abia întrebarea directă, dacă l-a 
văzut pe pacientul M., o face să-şi amintească de incident. Ea poves¬ 
teşte acum, fără a exterioriza nici o emoţie, toată situaţia, pe un ton 
destul de indiferent. 

22 iulie. Noapte foarte liniştită. Fără vreo înrăutăţire. 

în hipnoza de azi este anulată amnezia privind obnubilarea de ieri. 
Pacienta este transpusă din nou în starea acelei nopţi, prin sugestia că 
îi e frică şi nu ştie unde este. Ea relatează cum sare din pat. Gardiana 
spune: „Domnişoară F., staţi liniştită şi mergeţi în pat.“ însă ea nu se 
duce, caută să se ascundă, are o spaimă îngrozitoare, apoi apare o altă 
pacientă, K., care o consolează şi o linişteşte. (Detaliile individuale ale 
relatării ei pot fi confirmate obiectiv.) 

24 iulie. Se plânge încă de dureri de cap şi somn prost. 

Se dovedeşte acum brusc că pacienta are o reamintire hipnotică pri¬ 
vind obnubilarea din perioada 4—10 iunie chiar şi fără hipnotizarea du¬ 
blă. Amintirea se extinde acum şi pentru dimineaţa zilei de 5 iunie, din 
care reproduce scenele vizitei şi ale consultului, cu numeroase detalii. 
Chiar şi din zilele de după 5 iunie îşi aminteşte unele lucruri, care însă, 
din cauza lipsei de noţite exacte, nu pot fi verificate. Ca sugestie post- 
hipnotică i se dă sarcina amintirii episodului din obnubilare. în locul 
somnului scurt de după hipnoză apare un somnambulism isteric, în 
care pacienta crede că referentul este iubitul ei şi îi vorbeşte tandru, 
numindu-1 „Ferdinand". Prin câteva pase şi sugestii energice de somn, 
obnubilarea se întrerupe şi trece în stare de somn simplu. După trezi¬ 
re, amnezie totală. Sugestia posthipnotică a amintirii episodului ares¬ 
tării nu se realizează. 

Pacienta a fost externată pe 25 iulie şi eliberată de poliţie. 

Pe 4 august 1902 pacienta scrie, într-o scrisoare adresată unui cu¬ 
noscut din clinică: „Cât timp sunt aici [în străinătate], nu mă simt 
niciodată bine; noaptea, când mă trezesc, nu ştiu absolut deloc unde 
sunt şi am aşa un sentiment ca şi cum n-o să mai pot gândi niciodată; 
trebuie să sar din pat şi să mă plimb prin cameră, până când ştiu din 
nou unde sunt.“ 

Pacienta se află, aşa cum scrie, într-o situaţie dificilă din cauza fi¬ 
nanţelor. 

Acest caz prezintă diferite caracteristici interesante. Fără îndoială 
este vorba de o îmbolnăvire pur isterică. 

Pacienta se îmbolnăveşte, în arest, de o obnubilare delirantă, care 
trece după un scurt timp într-un stadiu asemănător stuporului, carac¬ 
terizat prin simptomul răspunsului fără sens, tulburări puternice ale 
capacităţii de a reţine la o destul de bună putere de înţelegere, sugesti- 
bilitate crescută, fatigabilitate, dezorientare, spaimă, sperieturi, prezen¬ 
ţa simptomelor catatonice şi tulburări de sensibilitate. 

într-o prelegere despre „o obnubilare isterică specifică", Ganser 2 
a descris în 1897, ce-i drept doar schiţat, stări care au fost observate 
de regulă la deţinuţi preventiv. Bolnavii prezintă de cele mai multe 
ori imaginea unei dezorientări halucinatorii, mulţi sunt foarte înspăi¬ 
mântaţi, există şi tulburări oscilante de sensibilitate. De cele mai mul¬ 
te ori după câteva zile se înregistrează o schimbare evidentă, respec¬ 
tiv o îmbunătăţire, care este legată de o amnezie privind atacul 
patologic. Aceste stări capătă amprenta caracteristică prin „simpto¬ 
mul răspunsului fără sens“, care constă în faptul că bolnavii „nu pot 
să răspundă corect la cele mai simple întrebări care le sunt puse, deşi 
prin felul răspunsului au indicat că au înţeles destul de bine sensul 
întrebărilor, iar răspunsurile lor denotă o ignoranţă uluitoare şi o lip¬ 
să suprinzătoare de cunoştinţe pe care cu siguranţă le-au avut sau le 
mai au încă“. 

Starea oscilantă a conştiinţei cu defecte de amintire în legătură 
cu alte simptome isterice motivează diagnosticul de obnubilare iste¬ 
rică. Raecke a studiat cazurile care intră în această categorie, şi anu- 

2 Uber einen eigenartigen hysterischen Diimmerzustand. 

me simptomul răspunsului fără sens 3 . Cazurile nu în totalitate uni¬ 
tare şi poate nici chiar ireproşabile pe care le-a publicat Raecke în 
prima sa lucrare i-au dat lui Nissl ocazia unei critici aspre, repro- 
şându-i lui Raecke un diagnostic incomplet şi afirmând că „simp¬ 
tomul lui Ganser al vorbirii deviate de la subiect reprezintă în pri¬ 
mul rând o exteriorizare caracteristică negativismului catatonic** 4 . 
Devierea de la subiect a hebefrenicilor şi catatonicilor este un feno¬ 
men foarte cunoscut şi nu cred că un observator într-o oarecare mă¬ 
sură experimentat poate confunda „devierea de la subiect 1 * cu „răs¬ 
punsul fură sens al istericului**. Cel mult poate fi trecută cu vederea 
o catatonie care se ascunde în spatele unor fenomene isteriforme. 
Insă dacă răspunsurile inadecvate sunt o consecinţă directă a cata- 
toniei, atunci ele sunt caracterizate evident drept catatonice, prin 
lipsa elementului emoţional şi prin legătura asociativă cu lucrurile 
secundare din întrebare, ele diferenţiindu-se esenţial de răspunsul 
căutat fără sens al istericului. Devierea de la subiect a hebefrenicu- 
lui se bazează frecvent doar pe lipsa de interes, pe „indiferenţa** ca¬ 
racteristică a unor asemenea pacienţi, poate chiar şi pe compulsiu- 
nea negativistă; „răspunsul fără sens** însă este, într-un caz, produsul 
unei negări cvasiintenţionate, care apare ca antagonic efortului de a 
răspunde adecvat şi, în alt caz, produsul unei profunde îngustări a 
conştiinţei, care împiedică asociaţia conştientă a elementelor nece¬ 
sare răspunsului adecvat. Ca fenomen secundar specific acestui din 
urmă caz trebuie subliniat comportamentul stuporos al majorităţii 
pacienţilor afectaţi. în a doua sa lucrare 5 în acest domeniu, Raecke 
prezintă câteva astfel de cazuri stuporoase, după ce, în prima lucra¬ 
re, constatase la trei din cele cinci cazuri un comportament asemă¬ 
nător celui de stupor. 

Simptomul unei pierderi intelectuale majore trecătoare nu este un 
fenomen foarte rar în domeniul isteriei. Amintesc doar de cazurile de 
conştiinţă alternantă, aşa cum au fost descrise de Azam 6 , Mitchell 7 , 

3 Beitrag zur Kennttiiss des hysterischen Ditmmerzustandes. 

4 Hysterische Symptome bei einfachen Seelenstorungen. 

5 Hysterischer Stupor bei Strafgefangenen. 

6 Hypnotisme, double cottscience et alt&ations de ia personnalite, cazul Albert X. 

7 Mary Reynolds. A Case of Double Consciousness. 

Schroeder van der Kolk 8 , Mac Nish 9 etc. Unii dintre aceşti bol¬ 
navi au pierdut, după un stadiu de somn prodromal, cunoştinţele chiar 
şi despre cele mai simple lucruri. Cazul lui Mitchell nu mai ştia nici 
măcar să folosească logic cuvintele. Defecte intelectuale asemănătoare 
au fost observate şi la stările Moria la isterici tineri. 

Cadrul clinic în care se mişcă fenomenul discutat în cazul nostru 
este însă esenţial altul şi capătă un aspect deosebit şi prin combinaţia 
cu diferite alte simptome. Dacă prin complexul de simptome al lui 
Ganser se înţelege o stare trecătoare de modificare a conştiinţei sepa¬ 
rată amnezic cu o exagerare negativistă a absurdităţii răspunsurilor, 
atunci nu se poate ignora o înrudire interioară cu acel „stupor la deţi¬ 
nuţi" descris de Raecke. Acesta din urmă apare de asemenea frecvent 
la criminali, de cele mai multe ori curând după arestare, şi poate fi pri¬ 
vit ca o consecinţă a agitaţiei şi surescitării prin care au trecut. Un sta¬ 
diu prodromal halucinatoriu, care precedă stuporul, apare şi în com¬ 
plexul de simptome al lui Ganser la fenomene clinice identice şi poate 
domina situaţia un timp mai lung sau mai scurt. De asemenea, şi tul¬ 
burările de sensibilitate sunt comune ambelor cazuri. Problema extin¬ 
derii amneziei se află aproape în întregime în întuneric; ca majoritatea 
amneziilor isterice, ea este dificilă şi deseori nu poate fi delimitată cu 
exactitate. La fel de nedeterminate sunt desfăşurarea şi prognoza. Se 
poate spune că în această relaţie este valabil acelaşi lucru ca şi la nevro¬ 
za traumatică, şi anume că boala se află într-o relaţie de reciprocitate 
cu nocivitatea etiologică. 

Cazul nostru mi se pare potrivit mai ales pentru a aduce puţină lu¬ 
mină asupra laturilor doar puţin cercetate, din cauză că sunt greu de 
observat, ale tabloului patologic al lui Ganser-Raecke, şi anume asu¬ 
pra problemei încă deschise a amneziei şi a mecanismului psihologic 
al simptomelor caracteristice. 

La pacienta noastră, care nu prezintă nimic special în anamneză, se 
dezvoltă, sub influenţa evidentă a arestului, tabloul patologic schiţat 
de Raecke într-o puritate rară. Pacienta s-a preocupat, în singurăta¬ 
tea detenţiei, intens de nefericirea care a lovit-o brusc, apoi a chinuit-o 

8 Pathologie und Therapie der Geisteskrankheiten, p. 31 . 

9 loc. cit., citat în Binet, Les Altcrations de la personnalite, pp. 4 şi urm. 

grija pentru fiica ei cu o sarcină înaintată, s-au adăugat spaima şi agi¬ 
taţia din cauza acuzaţiei de furt (care ulterior s-a dovedit a fi falsă): pe 
acest fond s-a ajuns, în a patra noapte, la izbucnirea unei stări deliran¬ 
te cu agitaţie motorie intensă. Drept conţinut al delirului găsim în 
principal acel complex de simptome pe care „îl poate prezenta trecă¬ 
tor orice psihoză care apare în închisoare 10 ". Este vorba de acel ames¬ 
tec cunoscut de halucinaţii şi idei delirante care prejudiciază şi care în¬ 
deplinesc dorinţele. Drept un asemenea simptom de arest trebuie 
înţeles acel episod relatat de pacientă care, ca un vis intens, începe cu 
o iluzie ce îndeplineşte o dorinţă şi se sfârşeşte cu o stare de debusola- 
re şi dezorientare înspăimântată, în care, în ciuda trezirii relative, nu 
se mai poate corecta nimic; pacienta visează că a căpătat banii aştep¬ 
taţi, cele 10 000 de mărci, şi i-a pus pe masă; o siluetă neagră, care in¬ 
tră brusc, o sperie puternic; ea sare în sus; halucinaţiile dispar; însă ră¬ 
mân ideile delirante de prejudiciere şi de a fi furată, de a fi otrăvită etc. 
în decursul următoarelor zile predomină din ce în ce mai mult delirul 
care îndeplineşte o dorinţă: pacienta se află într-un hotel splendid; este 
foarte bogată; posedă milioane. Alături se observă clar îngustarea in¬ 
telectuală profundă, care îl face pe medicul închisorii să bănuiască o 
dementia paralytica. 

Această creştere a ideii delirante care îndeplineşte o dorinţă până 
la delir de grandoare propriu-zis poate fi pusă poate pe socoteala în¬ 
gustării mari a câmpului vizual spiritual, căci, aşa cum arată Wer- 
nicke”, în condiţia lipsei de reprezentări orientative şi al predomină¬ 
rii seriilor de reprezentări egoiste, iau naştere uşor deliruri de grandoa¬ 
re. Şi Raecke a observat lucruri asemănătoare la cazurile sale. 

La internarea în clinică, pacienta prezintă imaginea unei îngustări 
profunde a conştiinţei cu emoţia vie plină de spaimă a dezorientării. 
Ceva mai târziu această stare se transformă într-un stadiu mai liniştit, 
care se caracterizează printr-o lipsă totală de conţinut psihic: conştiin¬ 
ţa pacientei este ca o tabula rasa. Continuitatea tuturor amintirilor 
pare să se fi dizolvat; mai mult la întâmplare şi numai cu o noţiune în¬ 
depărtată despre viaţa ei anterioară decât dintr-o adevărată necunoaş- 

10 Rudin, Ober die klinischen Formen der Gefiingnispsychosen, p. 458. 
u Grundrift der Psychiatrie, p. 316. 

tere delirantă a mediului, pacienta se crede într-un hotel. Ea a pierdut 
toate cunoştinţele simple, chiar şi cunoştinţa despre numele ei şi afir¬ 
mă, ca din întâmplare, că numele ei este cel al fiicei ei. într-un contrast 
evident cu această îngustare intelectuală profundă se află buna capaci¬ 
tate de înţelegere. Pacienta înţelege bine cerinţele şi întrebările; tulbu¬ 
rarea apare la lumină abia în răspuns, respectiv în acţiunea psihică cen¬ 
trifugală. Corespunzător acestui comportament, capacitatea de a reţine 
este aproape complet anulată, astfel încât întregul proces psihic se dis¬ 
persează în elemente care par să nu aibă nici o legătură unele cu alte¬ 
le. Pentru completare, la acest tablou se adaugă sugestibilitatea: ceea ce 
i se spune sau ceea ce i se cere pacientei conferă singurul conţinut go¬ 
lului ei psihic, un comportament care corespunde în întregime celui 
din hipnoză. 

Această stare asemănătoare stuporului se îndepărtează de stuporul 
din catatonie prin faptul că cel din urmă nu conţine nici o semnifica¬ 
ţie de diagnostic diferenţial pentru cazul nostru. 

în ciuda acestui gol psihic aparent absolut avem totuşi o serie de 
puncte de sprijin, care susţin presupunerea unui proces psihic, care 
însă, în mod anormal, nu este luminat de conştiinţă. 

La întrebarea privind prenumele ei pacienta răspunde: „Ida.“ Ida 
este prenumele fiicei arestate împreună cu ea. O cunoaşte pe Godwi- 
na F.? „Da, este în Munchen." Pacienta a fost mai demult în Munchen. 
Ideea că acum ar fi în Munchen, această uşoară continuitate a aminti¬ 
rii cu personalitatea ei anterioară, îi mijloceşte vădit pacientei repre¬ 
zentarea umbrită a adevăratei ei şederi anterioare în Munchen şi astfel 
o recunoaştere a numelui ei real. 

Oare a fost ea şi în Ziirich? „în Ziirich nu am fost niciodată, dar am 
fost la ginerele meu.“ Ginerele locuieşte într-adevăr în Ziirich. Nume¬ 
le „Ziirich" trezeşte în orice caz amintirile privind evenimentele neplă¬ 
cute pe care le-a trăit aici, de care este legat şi ginerele ei. Această du¬ 
blă legătură pune în prim-plan amintirea privind ginerele, în timp ce 
răspunsul cel mai la îndemână, că a fost şi în Ziirich, este respins. Vom 
mai întâlni de multe ori acest mecanism specific, caracteristic afecţiu¬ 
nii isterice. 

La întrebarea de ce suferă bolnavii din această casă, pacienta răs¬ 
punde: „Dureri de cap.“ Acest răspuns arată că pacienta este lămurită 

inconştient bine privind mediul ei, că supraconştiinţa însă nu poate 
produce decât o asociaţie mai îndepărtată cu reprezentarea corectă. 

Asemănătoare este psihologia următorului răspuns. La întrebarea 
dacă pacienta a fost în închisoare, ea răspunde: „Nu, n-am fost nicio¬ 
dată în închisoare. Un bărbat cu barbă m-a lovit." Nici aici nu poate fi 
dat răspunsul corect, respectiv el este negat direct şi este exprimată în 
schimb o reprezentare asociată îndeaproape cu răspunsul corect. Şi si¬ 
tuaţia inversă apare, şi anume că este admisă o întrebare afirmativă, ca 
urmare a sugestibilităţii, însă aceasta trebuie negată imediat, ca o con¬ 
secinţă a negativismului specific. La întrebarea dacă acum suntem în 
1902, pacienta răspunde: „Da, da... 1902... nu, suntem în 1900, da, 
1900... m-am înşelat." 

Neîndoielnică este însă orientarea în episodul relatat mai sus cu su¬ 
gestia rochiei de mătase: sugestia că ar purta acum o rochie de mătase 
se realizează imediat şi persistă până când pacienta vrea să se dezbra¬ 
ce pentru a intra în pat. în acest moment intervine orientarea incon¬ 
ştientă; pacienta se dezmeticeşte brusc şi spune: „N-am nici o cămaşă 
pe mine." Pacienta ştie, subconştient, că este îmbrăcată cu cămaşa şi 
că ar fi complet dezbrăcată dacă şi-o scoate. Afectul ruşinii este mai 
puternic decât sugestia şi împiedică pacienta să se dezbrace, dar nu cu 
motivaţia corectă, ci cu o asociaţie la reprezentarea corectă adaptată 
sugestiei străine. 

La ameliorarea care apare pe 9 iunie se observă, la o orientare spa¬ 
ţială şi temporală destul de bună, un evident defect de amintire a tu¬ 
turor evenimentelor neplăcute din trecut, incluzând toate acele per¬ 
soane de care pacienta leagă vreo amintire neplăcută. Astfel, pacienta 
îşi aminteşte doar de fiica Ida, în timp ce nu ştie nimic despre cealaltă 
fiică şi despre ginerele ei, cu care nu trăieşte în pace, şi nici despre fra¬ 
tele ei, infractorul. Deşi pacienta prezintă, pe 10 iunie, continuitate de 
memorie cu zilele precedente, ea nu-şi mai aminteşte de vestea primi¬ 
tă cu o emoţie intensă a arestării ei preventive; prin urmare, apare din 
nou o refulare a neplăcutului din domeniul conştiinţei. 

Aşa cum se poate vedea din istoricul bolii, treptat s-a restituit în¬ 
tregul volum al conştiinţei, cu excepţia defectului de amintire irepa¬ 
rabil până la încheierea observaţiei privind perioada stării crepuscu¬ 
lare. Cum s-a relatat, s-a reuşit, fără vreo dificultate, elucidarea 

amintirii sumare pentru perioada cuprinsă între momentul arestă¬ 
rii şi izbucnirea psihozei în noaptea de 3/4 iunie. Obstacole semni¬ 
ficativ mai mari s-au pus în calea explicării hipnotice a obnubilării. 
Insă acest lucru mi-a reuşit prin folosirea a două artificii cunoscute 
în literatura de specialitate. Unul provine de la Pierre Janet 12 . Pen¬ 
tru a induce cunoscutului său medium, Lucie, un somn profund în 
anumite scopuri, el a hipnotizat-o pe Lucie II (prin urmare pe Lu¬ 
cie I care era deja hipnotizată până la un somnambulism hipnotic) 
prin intermediul paselor, ca şi cum ea n-ar fi fost încă hipnotizată. 
Janet a descoperit prin intermediul acestei proceduri starea lui Lu¬ 
cie III, a cărei memorie cuprindea ca un cerc mai mare cercurile mai 
mici de memorie ale lui Lucie I şi Lucie II, adică dispunea de amin¬ 
tiri care erau inaccesibile atât lui I, cât şi lui II. Ca stare intermedia¬ 
ră între Lucie II şi Lucie III, Janet a observat un somn profund, în 
care Lucie era complet neinfluenţabilă 13 . La pacienta noastră s-au 
observat stări asemănătoare. Scurta stare de somn care a urmat ce¬ 
lei de-a doua hipnotizări şi din care pacienta a fost făcută să vor¬ 
bească destul de greu ar putea corespunde stării intermediare pre¬ 
zentate de Janet. 

Al doilea artificiu folosit a fost metoda utilizată de Forel în cele¬ 
brul caz Naef' 4 , care consta în faptul că pacientul se transpunea de fie¬ 
care dată prin sugestie în situaţia respectivă. în felul acesta i se dădeau 
pacientului puncte de reper, unde se cristalizau apoi celelalte asociaţii. 

Prin intermediul acestor două metode s-a reuşit dovedirea exactă 
a faptului că presupunerea noastră privind o orientare inconştientă, 
dar nu mai puţin sigură — chiar şi în perioada celei mai profunde ob¬ 
nubilării — era corectă. Aflăm astfel faptul remarcabil că tulburarea 
aparent gravă a procesului psihic din obnubilarea Ganser—Raecke 
este doar o afecţiune superficială, care se referă exclusiv la perimetrul 
conştiinţei, că, prin urmare, activitatea psihică inconştientă nu este 
afectată decât puţin sau chiar deloc. 

12 L’Automatisme psychologique, p. 87. 

13 loc. cit., p. 87: „C’est Ui cet etat de syncope hypnotiquc que j’ai deja signale, je Vai revii 

souvent depuis et, chez certains sujets, il m’a păru former une transition inevitable cri - 

tre Ies divers etars psyclwlogiques 

14 Naef, Ein Fall von temporărer, totaler, theilweise retrograder Amnesie. 

Mecanismul psihologic al apariţiei unei asemenea tulburări este 
ilustrat foarte frumos prin povestea micii recidive care a fost observa¬ 
tă în clinică: pacienta trăieşte o revedere neplăcută care o preocupă in¬ 
tens. Seara are ameţeli şi zgomote în urechi, noaptea se trezeşte brusc 
total dezorientată şi speriată. în ziua următoare are amnezie privind 
incidentul nocturn şi, la explorarea elementului etiologic, prezintă un 
negativism sistematic, care o împiedică să povestească evenimentul co¬ 
rect, deşi acesta îi este pe cât posibil sugerat. în mod curios, pacienta 
nu exteriorizează, în timpul povestirii, nici o emoţie adecvată, deşi în- 
roşirea ei bruscă şi ochii umezi indică faptul că a fost atins punctul du¬ 
reros. 

Avem acum în faţă acel fenomen originar al genezei fenomenelor 
isterice pe care Breuer şi Freud l-au desemnat drept „conversie iste¬ 
rică" 15 . Conform concepţiei lui Breuer şi Freud, fiecare om are o 
anumită măsură, în cadrul căreia poate suporta afecte care nu au su¬ 
ferit o „abreacţie" şi care i se acumulează. Ceea ce depăşeşte această 
măsură duce, cum grano salis, la isterie. în limbajul lui Breuer şi 
Freud, măsura pacientei a devenit plină şi s-a umplut până la refuz 
prin arestare, iar afectul care nu a suferit o abreacţie, „agitaţia deter¬ 
minată de reprezentarea afectivă", intră pe un traseu anormal, este 
„convertit". Acel „cum" al traseului este de obicei „determinat" în¬ 
tâmplător, respectiv individual, adică acel locus minoris resistentiae 
este la unii bolnavi mecanismul de încordare, la alţii sensibilitatea, la 
alţii tulburările de conştiinţă etc. în cazul nostru se poate conchide, 
cel puţin în urma tuturor elementelor hotărâtoare din istoricul bolii, 
că reprezentarea uitării este mărimea determinantă. Acel a-nu-mai-şti 
se dovedeşte a fi în parte inconştient, în parte un nu-vreau-să-ştiu se- 
miconştient. Raecke este de părere că neştiinţa frapantă a bolnavilor 
săi s-ar baza poate pe teama de a nu mai şti cele mai simple lucruri, 
fapt care prin autosugestie ar duce la neştiinţă efectivă. Se poate ca de 
multe ori să se întâmple astfel. însă la pacienta noastră refularea cva- 
siintenţionată a tot ce este neplăcut din conştiinţă a fost un fenomen 
atât de evident şi de predominant, încât simptomul lui Ganser apa¬ 
re în comparaţie ca ceva complet accesoriu. Poate fi conceput direct 

15 Breuer şi Freud, Studien tiber Hysterie, p. 117 şi urm. 

ca o consecinţă patologică exagerată a impulsului inconştient de a 
uita, prin faptul că, într-o anumită măsură, conştiinţa nu se retrage 
doar din reprezentările accentuate emoţional, ci şi din alte zone ale 
memoriei. 

în ceea ce priveşte poziţia clinică a cazului nostru, ea trebuie de¬ 
semnată, în sensul lui Raecke, drept „stupor isteric la deţinuţi". în afa¬ 
ră de „complexul de arest" al halucinaţiilor şi ideilor delirante, aceas¬ 
tă formă specială a îmbolnăvirii isterice poate fi desemnată, pe baza 
materialului cazuistic cunoscut până acum, drept „psihoză de arest", 
căci cazurile cunoscute până acum au fost observate, cu puţine excep¬ 
ţii, doar la deţinuţi. 

în final vreau să exprim onoratului meu şef, domnul profesor 
Bleuler, cele mai profunde mulţumiri pentru amabila cedare a aces¬ 
tui caz. 


VI. 

DESPRE SIMULAREA 
TULBURĂRII PSIHICE 1 


De curând, în Allgemeinen Zeitschrift fur Psychiatrie, Bolte 2 a 
publicat câteva cazuri de simulare, în a căror epicriză a făcut obser¬ 
vaţia că problema simulării pune mai puţine greutăţi din punct de 
vedere practic decât teoretic. Nu ţin să subscriu neapărat la această 
afirmaţie. Dar din când în când apar cazuri care sunt foarte neclare 
şi care ridică foarte multe dificultăţi medicilor psihiatri care le cer¬ 
cetează. Tocmai partea practică a problemei este cea care pune la 
grea încercare arta diagnosticului. Mai demult se bănuia mult mai 
frecvent şi neaprofundat simularea decât astăzi, şi totuşi şi literatu¬ 
ra de specialitate mai veche cunoaşte mai multe cazuri despre care 
nu s-a ajuns la o părere unitară, în ciuda multiplelor observaţii. Prin 
faptul că astăzi am făcut un pas înainte prin cunoştinţele privind 
anumite tablouri patologice de dementia praecox şi isterie, am reu¬ 
şit să avem o perspectivă mai amplă asupra problemei simulării, dar 
prin asta nu afirmăm că am putea face faţă cu o mai mare siguran¬ 
ţă unei simulări îndoielnice. încă nu dispunem de nici o metodă in¬ 
failibilă pentru a descoperi simulanţii şi, ca şi până acum, ne orien¬ 
tăm în esenţă după impresia subiectivă pe care asemenea cazuri o 
fac asupra observatorului. Publicarea unor astfel de cazuri este, aşa 
cum a subliniat pe bună dreptate Bolte, mereu o problemă delica¬ 
tă, căci este nevoie de un mare talent de reprezentare pentru a de¬ 
scrie în mod plauzibil impresiile subiective. Aşa cum spune FOr- 

1 Apărut in: /./ Pscliol. u. Neur. II/5 (Leipzig, 1903), pp. 181-201. 

2 Ober einige Falie von Simulation. 

stner 3 , din păcate observatorul nu reuşeşte să îi transmită cititoru¬ 
lui trăsăturile detaliate ale tablourilor patologice, mimica, poziţia, 
reacţia verbală etc. De aceea nici un autor nu trebuie să se mire dacă 
un cititor pune la îndoială cazurile sale de simulare sau cel puţin le 
priveşte foarte critic. în judecarea unui simulant trebuie luate în 
considerare şi cercetate atâtea lucruri, încât la lectura unui raport 
chiar şi numai sumar cititorul este uşor tentat să piardă din vedere 
anumite lucruri importante din prezentare. 

Pretenţiile moderne privind diagnosticul sunt de departe mult mai 
mari ca înainte, iar în această privinţă este vorba de multe ori, în mod 
curios, doar de faptul dacă acel caz s-ar potrivi în schema pur teoreti¬ 
că a psihozelor sau nu. Foarte instructivă în acest sens este polemica 
extinsă desfăşurată în jurul celebrului caz al lui Reiner Stockhausen. 
De atunci, cunoştinţele despre isterie ne-au învăţat multe lucruri im¬ 
portante, încât suntem nevoiţi să luăm astăzi în calcul mai mulţi fac¬ 
tori decât acum douăzeci de ani. Este un fapt cunoscut că majoritatea 
simulanţilor nu sunt deloc normali din punct de vedere psihic, ci con¬ 
stau în principal din degeneraţi de diferite feluri. Este greu de apreciat 
cât de frecvent apare isteria la asemenea indivizi însă, în comparaţie cu 
alte domenii ale degenerării psihice, procentul este destul de ridicat, fi¬ 
reşte dacă presupunem că prin fenomene isterice se înţeleg toate feno¬ 
menele pur şi simplu „psihogene". Problema existenţei dispoziţiei is¬ 
terice are importanţă pentru diagnosticul simulării. „Minciuna" 
istericului este proverbială, iar în domeniul psihiatriei isteria prezintă 
probabil cei mai mulţi simulanţi. Avem motive să presupunem că is¬ 
teria are o anumită semnificaţie şi pentru simularea tulburării psihice, 
dacă luăm în considerare că un număr deloc neglijabil de psihoze is¬ 
terice apar tocmai la deţinuţi preventiv şi puşcăriaşi, care au un mare 
interes să simuleze. Vreau să indic aici în principal obnubilările descri¬ 
se de Ganser, studiate foarte mult în ultimul timp. 

în aprecierea unui simulant îndoielnic este bine de ştiut de la înce¬ 
put că simularea încununată de succes nu este ceva uşor, ci pune la 
grea încercare arta prefăcătoriei, autocontrolul şi forţa energiei. Cu 
simple minciuni nu se obţine aşa ceva; imaginea falsă trebuie menţi- 

3 Die Zurecfmungsfiihigkeit der Hysterischen , p. 628. 

nută săptămâni şi chiar luni la rând, cu consecvenţă şi o putere ne¬ 
zdruncinată a voinţei. La acestea se adaugă o energie neobişnuită, îm¬ 
preună cu o artă a prefăcătoriei, care ar onora şi pe cel mai bun actor. 
Asemenea cazuri sunt rare, dar ele apar uneori. Nu trebuie să ne în¬ 
doim că printre indivizi degeneraţi şi infractori există unii care dispun 
de o măsură neobişnuită de energie şi autocontrol, care poate ajunge 
chiar şi până la controlarea voită a proceselor vasomotorii 4 . Aceste ex¬ 
cepţii nu sunt frecvente, căci în general infractorul dispune mai degra¬ 
bă de o energie impulsivă, care se consumă rapid, decât de rezistenţă. 
Arta prefăcătoriei pare să fie un talent general răspândit printre infrac¬ 
tori. Se întâlneşte în principal la hoţi şi la asasinii prin otrăvire. Capa¬ 
citatea de a minţi a hoţilor este cunoscută; Krauss 5 spune despre aceş¬ 
tia: „Şi toţi ceilalţi infractori mint, dar toţi mint grosolan şi evident. 
Doar hoţii mint cu iscusinţă şi natural. Fără a avea nevoie de un mo¬ 
ment ca să se gândească sau de un imbold, ei mint de cum deschid 
gura. Nici ei înşişi nu mai ştiu că mint. Acest lucru a devenit un fel de 
a doua natură pentru ei, astfel încât se mint şi pe ei înşişi." în concor¬ 
danţă cu aceasta, găsim printre simulanţi predominant hoţi. Fritsch 
a găsit printre zece simulanţi şapte care se aflau in cercetare din cauza 
unor delicte de proprietate, iar din ceilalţi trei, doi aveau deja cazier 
din cauza furturilor. Dintre cei 8 430 de pacienţi din clinica de aici am 
găsit 11 simulanţi 6 . Dintre aceştia, şase erau cercetaţi din cauza unor 
delicte de proprietate (furt, fraudă, escrocherii), doi aveau cazier din 
cauza furturilor, iar unul era cercetat din cauza unei tentative de omor 
prin otrăvire. 

Simulanţii din această categorie de infractori au deci o anumită în¬ 
clinaţie naturală care vine în sprijinul înşelătoriei. Dacă nu luăm în 
considerare gradul de inteligenţă şi experienţele întâmplătoare care ar 
putea să vină în ajutorul simulării, atunci cel mai bine îşi va juca rolul 
cel care minte cel mai iscusit. Cei mai siguri mincinoşi sunt însă şarla¬ 
tanii patologici, iar cel mai convingător la minciuna lor este faptul că 
ei înşişi o cred, deoarece nu mai ştiu să deosebească exact adevărul de 
fabulaţie. Ei se deosebesc de actor prin faptul că acesta ştie mereu când 

4 Cf. Gross, Kriminal-Psychologie. 

5 Die Psychologie des Verbrechens, p. 258 şi urm. 

6 în măsura în care aceştia sunt menţionaţi ca atare în registre. 

se termină rolul, în timp ce mincinoşii se lasă hipnotizaţi de jocul lor 
şi îl continuă într-un amestec curios a două sfere de reprezentare care 
se exclud reciproc. Delbruck 7 vorbeşte chiar de o conştiinţă dublă. 
Cu cât actorul se transpune mai mult în rolul său, cu atât îl penetrea¬ 
ză mai bine pe acesta, cu atât mai multe mişcări afective corporale 
acompaniază inconştient jocul său 8 , şi de aceea pare nemijlocit con¬ 
vingător. Construcţia dramatică a unui rol nu este cu siguranţă un pur 
act arbitrar, ci se bazează în principal pe o anumită dispoziţie, a cărei 
parte componentă esenţială pare să fie o anumită sugestibilitate. Cu cât 
este mai mare măsura subiectivă de sugestibilitate, cu atât există mai 
multe posibilităţi ca rolul la început doar jucat să falsifice treptat rea¬ 
litatea, să capteze subiectul şi să înlocuiască personalitatea originară. 
Un exemplu frumos al unei asemenea transformări realizate treptat, de 
la simpla reverie până la obnubilarea propriu-zisă, este relatat de 
Pick 9 . El povesteşte istoria unei fete tinere, care cocheta cu ideea de a 
fi împărăteasă; ea îşi picta rolul în culori din ce în ce mai vii, se scu¬ 
funda tot mai mult în el şi în cele din urmă s-a ajuns la obnubilări is¬ 
terice, în care clivajul conştiinţei era complet. Al doilea caz de care vor¬ 
beşte Pick se referă la o fată care visa transpunându-se în situaţii 
sexuale şi în cele din urmă a comis pe ea însăşi un atentat de viol, prin 
faptul că s-a aşezat dezbrăcată pe jos şi s-a legat de masă şi de scaune. 
Un caz interesant de acest fel este relatat într-o disertaţie elaborată de 
Wernicke 10 : o fată fantazează o relaţie de logodnă şi primeşte scrisori 
şi flori de la logodnicul ei, pe care de fapt şi le trimite singură, iar în 
scrisori şi-a deformat scrisul. Am observat un caz care intră în această 
categorie la o tânără doamnă, care, în obnubilări somnambulice, juca 
un rol închipuit visat. Asemenea fenomene nu sunt foarte rare şi pot 
fi observate în toate gradele, de la exagerarea fantezistă până la obnu¬ 
bilare. La început se află peste tot o idee accentuată afectiv, care, prin 
intermediul unei baze sugestibile, se transformă într-un automatism. 
Aceste experienţe trebuie luate în considerare în studiul problemei si- 

7 Die pathologische Liige and die psychisch abnormen Schwindler. 

8 Cf. cercetările lui Lehmann despre exteriorizările afective la un actor, în: Die kOr- 
perliclien Âufierungen psychischer Zustănde, I, p. 182. 

9 Uber pathologische Trilumerei. 

10 Bohn, Eiti Fall von doppeltem Bewusstsein. 

mulării. Nu trebuie să uităm că o mare parte din simulanţi sunt iste¬ 
rici 1 1 şi astfel poartă în ei baza cea mai favorabilă pentru autosugestii 
şi tulburări ale conştiinţei. 

Un proverb japonez spune: „Minciuna este începutul hoţiei." Ca¬ 
pacitatea înnăscută de a minţi şi dispoziţia isterică reprezintă începu¬ 
tul simulării. Arta conştientă a prefăcătoriei este un talent rar, atât de 
rar încât acesta nu poate fi presupus pur şi simplu ca existând la simu¬ 
lanţi; prefăcătoria de durată necesită o energie care depăşeşte măsura 
obişnuită, atât calitativ, cât şi cantitativ. Existenţa ei nu poate fi presu¬ 
pusă ca atare, cât timp nu este exclus cu toată certitudinea diagnosti¬ 
cul mai obişnuit, şi anume isteria. în isterie găsim deseori toate acele 
mecanisme care fac posibile lucrurile cele mai incredibile în privinţa 
rafinamentului şi tenacităţii. Dacă o isterică ce se eschivează de la mun¬ 
că îşi poate arde picioarele într-un mod îngrozitor cu acid sulfuric, nu¬ 
mai pentru a căpăta o şedere plăcută într-un spital, iar alta îşi ucide 
toţi porumbeii, pentru ca apoi, cu sângele lor, să poată simula o he¬ 
moptizie, atunci ne putem aştepta la lucruri asemănătoare sau şi mai 
rafinate de la indivizii pe care îi mână un motiv accentuat afectiv. în 
asemenea cazuri nu ne mai putem aştepta la posibilităţile unei psiho¬ 
logii normale, altfel ar trebui să luăm ca ajutor energia unui Mucius 
Scaevola 12 , ci la mecanisme subconştiente, care, cu anestezii şi alte au- 
tomatisme, pun în mişcare realizarea unei autosugestii care se întinde 
cu mult peste imboldul conştient iniţial, fără alt sprijin sau chiar pe so¬ 
coteala conştiinţei. Natura complet automată a multor fenomene iste¬ 
rice explică tenacitatea lor şi, la realizările actoriceşti, finalizarea lor, 
căci nu acţionează împotrivă nici un proces conştient de reflecţie şi 
cântărire şi astfel complexele subconştiente pot ajunge să se dezvolte 
libere. De aceea, în cazul simulanţilor îndoielnici, trebuie căutate pe 
cât posibil semnele isterice în lipsa metodelor potrivite de cercetare 
pentru tulburările de conştiinţă, care se sustrag din păcate mult prea 
uşor observaţiei şi care de fapt aparţin unuia dintre cele mai întuneca¬ 
te capitole ale psihiatriei. 

n Cf. Hoche, Handbuch der gerichtlichen Psychialrie. 

n Gaius Mucius, gen. Scaevola, care, conform legendei, după ce a fost capturat de 
etrusci în anul 508 a. Chr., şi-a ars mâna dreaptă în focul de pe altar, ca semn al ne- 
înfficării sale (n. r.). 

Dacă ne reprezentăm mecanismul psihologic al unei obnubilări 
pe baza discutată mai sus, atunci nu e de mirare dacă multe trăsături 
din tabloul patologic trezesc impresia de fals şi artificial sau dacă 
simptomele individuale sunt recunoscute ca fiind produse arbitrar; 
dar prin asta nu trebuie să ne lăsăm atraşi spre concluzia că astfel ar 
fi dovedită disimularea celorlalte indicii. în utilizarea anumitor arti¬ 
ficii, ca cele ale lui Jacobi—Jessen, se recomandă de asemenea multă 
atenţie, căci atunci când cel examinat preia chiar şi un simptom su¬ 
gerat, atunci, conform celor spuse mai sus, nu sunt hotărâtoare nici 
argumentele pro, nici cele contra. Dacă după terminarea tulburării 
se admite simularea, acest lucru trebuie acceptat cu o anumită rezer¬ 
vă (mai ales dacă, precum într-un anumit caz, a rezultat în urma 
ameninţării cu opt zile de arest la carceră). Poate suna paradoxal, dar 
anumite experienţe la hipnotizaţi care, după o hipnoză evidentă, ex¬ 
plică că nu au fost deloc hipnotizaţi, ne-au forţat să atragem atenţia 
asupra acestui lucru. în nici un caz nu trebuie să ne mulţumim, în- 
tr-o situaţie îndoielnică, cu simpla mărturisire a simulării; o catam- 
neză exhaustivă este necesară pentru explicare, căci sunt foarte puţi¬ 
ne cazurile în care este posibilă o intuiţie obiectivă a stării interioare 
a pacientului în timpul duratei tulburării psihice. La dispoziţia iste¬ 
rică pot exista, în ciuda mărturisirii, defecte anamnestice şi de alt fel, 
necunoscute chiar şi pacientului, sunt descoperite abia printr-o ca- 
tamneză exactă. 

Mai sus am vorbit despre reprezentarea accentuată afectiv, care 
poate juca un rol declanşator la dispoziţia isterică. Tulburările din ne¬ 
vroza de accident şi de spaimă ne arată cât de mari pot fi uneori con¬ 
secinţele unei emoţii intense. Dacă facem abstracţie de consecinţele de 
durată ale emoţiei, atunci găsim şi în momentul emoţiei tulburări spe¬ 
cifice, care pot face ca emoţia să dureze mai mult sau mai puţin. Mă 
refer la confuzia emoţională care se mai numeşte şi „paralizie de exa¬ 
men" sau „paralizie emoţională". Ultima denumire provine de la 
Baetz 13 , care, cu ocazia unui cutremur din Japonia, a observat la el în¬ 
suşi o paralizie motrice şi emoţională generală, cu o totală conservare 
a apercepţiei. Cazul său intră în categoria acelor numeroase alte feno- 

13 Ober Emotionslăhmung. 

mene care au fost observate în timpul şi la sfârşitul unor emoţii mari 14 . 
Este cunoscută confuzia tragicomică a oamenilor şi animalelor în ca¬ 
zul incendiilor, când pe trepte se cară perne şi saltele, iar pe fereastră 
sunt aruncate lămpi şi porţelanuri. 

în analogie cu aceste observaţii la oamenii normali, ne putem aş¬ 
tepta de la degeneraţi la lucruri corespunzătoare, dar care prezintă 
anomalii cantitative şi calitative. Din păcate, cunoştinţele noastre sunt 
foarte lacunare în această privinţă, iar cazuistica referitoare la acest su¬ 
biect este sărăcăcioasă. Am adunat de la imbecili unele observaţii pri¬ 
vind acest capitol, care trebuie privite însă ca nişte simple comunicări 
cazuistice. 


1 

Prima observaţie se referă la un imbecil care, acuzat de viol, ne-a 
fost trimis spre expertiză. Acesta a dat răspunsuri în întregime raţio¬ 
nale la toate interogatoriile; însă pentru că judecătorul se îndoia că 
acuzatul ar dispune de capacitatea de judecată necesară pedepsirii ac¬ 
ţiunii sale, s-a dispus efectuarea unei expertize medicale. La internare, 
subiectul prezenta un comportament evident stupid, care a trezit bă¬ 
nuiala de simulare. Subiectul nu vorbea cu nimeni, mergea, cu paşi 
mari şi cu mâinile în buzunare, de colo-colo prin cameră sau stătea în 
prostraţie într-un colţ, privind în gol. Când voiam să-l întrebăm ceva, 
întrebarea trebuia repetată cu voce tare de mai multe ori înainte să ur¬ 
meze răspunsul. Răspundea cu opriri, deseori nu răspundea deloc, ci 
doar se holba la cel care întreba. Subiectul era orientat spaţial şi tem¬ 
poral, dar nu era în stare să spună de ce şi în ce scop se afla în clinică, 
în plus, s-au evidenţiat câteva aspecte speciale: la mersul de colo-colo, 
el se „întorcea" deseori cu o mişcare bruscă sau, când stătea în picioa¬ 
re, se răsucea brusc în jurul său (în aceeaşi cameră se afla un catatonic, 
care facea mişcări asemănătoare). Din a cincea zi, comportamentul a 
început să se modifice încet, subiectul a devenit mai liber, a renunţat 

14 Cf. aici şi lucrarea lui Phleps, Psychosen nach Erdbeben. 

la poziţia sa rigidă, întreba spontan în ce scop se află aici, căci nu este 
bolnav psihic. în timpul cercetării devenite acum posibile s-a remar¬ 
cat o lentoare neobişnuit de mare, toate reacţiile se succedau foarte în¬ 
cet, pentru fiecare răspuns exact subiectul trebuia să se gândească mult 
timp, povestirea istoriei vieţii sale era o amestecătură de fragmente to¬ 
tal dezordonate cronologic şi de contradicţii greu de înţeles; anii şi nu¬ 
mele care în prealabil îi erau foarte la îndemână acum nu şi le mai 
amintea, ci le dădea pe ocolite, într-un mod pe cât de detaliat, pe atât 
de neiscusit; de exemplu, o dată a fost dat afară dintr-o fabrică de lito¬ 
grafie, pentru că nu putea suporta mirosul de acid. Subiectul a poves¬ 
tit acest lucru în felul următor: „Acolo era un lucru deschis, înăuntru 
era ceva, era aşa ca o tigăiţă, şi dintr-o dată mi s-a făcut rău“ etc. în zi¬ 
lele următoare el şi-a revenit treptat şi în cele din urmă a putut să facă 
o prezentare complet clară şi ordonată logic a problemei sale. Avea 
idee despre stupiditatea sa iniţială şi a explicat-o prin puternica sperie¬ 
tură cauzată de internarea într-o clinică de nebuni; întotdeauna i se în¬ 
tâmplă aşa când ajunge într-un loc nou. 

A simulat pacientul? După părerea mea nu; mai târziu nu a încer¬ 
cat niciodată să câştige capital prin această tulburare specială, deşi a în¬ 
cercat cu şmecheria prostească a imbecilului toate motivele posibile de 
scoatere de sub acuzare. Mai degrabă, el a părut să considere că acest 
efect emoţional anormal este foarte obişnuit şi normal. în plus, mi se 
pare imposibil să simuleze confuzia şi lentoarea şi mai ales „paralizia 
de examen" într-un mod atât de natural. Imitarea catatonicului era in¬ 
tenţionată, neintenţionată sau ceva pur întâmplător? Vreau să mă ab¬ 
ţin de la un verdict final privind acest caz. 


2 

A doua observaţie se referă din nou la un debil mintal. Este vorba 
de un băiat de 17 ani, care, acuzat de viol, ne-a fost adus spre experti¬ 
ză. La început a prezentat o atitudine rigidă, o expresie a feţei neobiş¬ 
nuit de idioată şi dădea răspunsuri întrerupte, pentru care depunea 
mult efort. în timpul duratei de mai multe săptămâni a şederii sale. 

starea i s-a îmbunătăţit treptat, pacientul a devenit mai vioi, dădea răs¬ 
punsuri mult mai rapide şi mai clare decât înainte, dar a ieşit în evi¬ 
denţă faptul că se purtase natural şi nestingherit cu gardienii şi ceilalţi 
pacienţi mult mai devreme decât cu medicii. Pentru o descriere mai 
exactă a tulburării sale psihice, am făcut cu el două serii din totalul de 
324 de teste asociative, la interval de trei săptămâni. Prima serie a fost 
realizată în prima zi după internare. Testele 15 au dat rezultatul prezen¬ 
tat în tabelul I, din pagina următoare. 

Din acest rezumat reiese cu claritate modificarea stării psihice. Pre¬ 
dominarea reacţiilor lipsite de sens, a cuvintelor-stimuli care nu au fost 
bine înţelese (completări de cuvinte şi asociaţii după sunet) şi a repe¬ 
tiţiilor din prima serie indică o stare de inhibiţie asociativă, care se ca¬ 
racterizează cel mai bine prin denumirea de „confuzie" 16 . Despre apa¬ 
riţia perseverării şi mai ales predominarea enormă a acesteia în prima 
serie nu îndrăznesc să mă pronunţ, din cauza materialului limitat. Aş 
vrea să fac o analogie între acest complex de simptome şi cel descris 
mai sus. 


3 

Mai departe aş vrea să relatez două cazuri din cercetările pe care le 
conduc în prezent împreună cu domnul dr med. Riklin: 

Confuzia este o stare în care atenţia nu se poate concentra, pentru 
că este captată în altă parte de o reprezentare puternic accentuată. Am 
încercat într-o anumită măsură să imit această stare, prin distragerea 
atenţiei de fiecare dată în momentul asocierii. Acest lucru s-a întâm¬ 
plat în felul următor: persoana testată (exersată natural) trebuia să-şi 
îndrepte atenţia spre reprezentările vizuale care apăreau în momentul 
strigării cuvântului-stimul, dar trebuia şi să reacţioneze, ca la testul 

15 Împărţirea urmează schema lui Aschaffenburg: cf. Kraepelin (editor), Psycholo- 
gisclie Arbeiten, I, p. 231. Cuvintele-stimul folosite sunt alese la întâmplare şi nu sunt 
subordonate nici după numărul de silabe, nici gramatical sau după calitatea conţi¬ 
nutului. 

16 Factorul exerciţiu poate fi scos din discuţie în cazul acestei tulburări grosolane. 

Tabelul I 

Asociaţii _ 6.5.1903 27.5.1903 Asociaţii 6.5 1903 27.5.1903 



în % 

în % 


în % 

în % 

Coordonare 

6,4 

2,01 




Predicativă 

8,9 

67,3 

► internă 

15,3 

69,3 

Cauzală 

0,0 

0,0 J 




Coexistenţă 

14,1 

15,3 1 




Identitate 

0,0 

0,0 

| externă 

16,6 

17,5 

Reminiscenţă verbală 

2,5 

12,2 j 




Completări în cuvinte 

0,0 

0,0" 




Sunet 

2,5 

0,0 

•înţeleasă 

3,7 

0,0 

Rimă 

1,2 

0,0 

după sunet 



Mijlocite 

0,0 

0,0 




Fără sens 17 

64,1 

3,0 




Perseverare 18 

15,3 

0,0 





Repetiţii ,9 : 

19,1 

13,0 

Apar de două ori 

12,8 

6,0 

Apar de trei ori 

5,1 

1,0 

Apar de patru ori 

0,0 

4,0 

Apar de cinci ori 

0,0 

0,0 

Apar de şase ori 

1,2 

1,0 

Apar de şapte ori 

0,0 

1,0 


17 Reacţiile fără sens au constat în acest caz din desemnări de obiecte, pe care pacien¬ 
tul le avea întâmplător în câmpul vizual. In a doua serie există şi câteva cazuri în care 
pacientul nu a reacţionat deloc. 

18 Cu denumirea de „perseverare" desemnez ceea ce Aschaffenburg numeşte „aso¬ 
ciaţie la cuvinte apărute anterior". In acest caz, asociaţiile sunt numărate la cuvin- 
tele-stimul şi cuvintele-reacţie anterioare. 

19 Repetiţiile, adică numărul cuvintelor-reacţie care apar de mai multe ori, exprimate 
în procente. 

obişnuit, cât mai repede. Starea subiectului corespunde astfel într-o 
oarecare măsură confuziei, în măsura în care atenţia este captată şi ast¬ 
fel pentru reacţia care apare în acelaşi timp nu mai este accesibilă de¬ 
cât o parte a atenţiei investite. Cele două teste efectuate pe două per¬ 
soane constau din câte 300 de probe individuale. 

Tabelul II 


Asociaţii 

N 

D 

N 

D 

Asociaţii 

N D N D 



în % 



în % 

Coordonare 

15,5 

4,0 13,5 

19,0 1 



Predicativă 

25,5 

19,0 31,5 

12,0 

|internă 

38,5 23,0 46,5 33,0 

Cauzală 

1.5 

0,0 

1,5 

2,0 J 



Coexistenţă 

7,5 

6,0 

7,5 

4,0] 

| 


Identitate 

6,0 

5,0 

5,0 

6,0 

f externă 

58,5 65,0 51,0 36,0 

Reminiscenţă verbală 

45,0 54,0 37,0 

26,0 J 

1 


Completări în cuvinte 

Sunet 

Rimă 

0,5 

0,0 

1,0 

8,0 

2,0 

1,0 

2,0 

0,5 

0,0 

5,0" 

15,0 

9,0 

înţeleasă 
după sunet 

1,5 11,0 2,5 29,0 

Mijlocite 

1,5 

1.0 

1,5 

2,0 



Fără sens 

0,0 

0,0 

0,0 

0,0 



Perseverare 

1.0 

2,0 

1,5 

1,0 




N = normal A = deviat 


Rezultate asemănătoare prezintă testele privind devierea exterioa¬ 
ră, care constau în faptul că subiectul efectuează, simultan cu bătăi de 
metronom, linii de o anumită lungime cu creionul. Exemplul urmă- 

tor, bazat din nou pe un material de 300 de asociaţii, prezintă o modi¬ 
ficare analoagă: 

Tabelul III 


Asociaţii 


N D Asociaţii 

Bătăi de 
metronom pe 
minut 


N D 
Bătăi de 
metronom 
pe minut 


60 100 


60 100 


în% 


în % 


Coordonare 

29,0 

20,0 

20,0 

1 



Predicativă 

16,0 

12,0 

6,0 

r internă 

46,5 32,0 

26,0 

Cauzală 

1,5 

0,0 

0,0 J 

1 



Coexistenţă 

7,5 

2,0 

2,0 1 

I 



Identitate 

6,0 

0,0 

2,0 

j externă 

33,5 36,0 

36,0 

Reminiscenţă 

verbală 

20,0 

34,0 

32,0 J 

1 



Completări 
în cuvinte 

0,5 

0,0 

2,0 1 




Sunet 

5,0 

20,0 

14,0 

înţeleasă după 
sunet 

5,5 20,0 

16,0 

Rimă 

0,0 

0,0 

0,0 




Mijlocite 

4,5 

12,0 

12,0 




Fără sens 

1,0 

0,0 

10,0 




Perseverare 

0,5 

2,0 

2,0 





neînţeleasă 1,0 0,0 10,0 


N = normal D = deviat 


în această ordonare a testului, fireşte că factorul exerciţiu joacă un 
rol dominant, însă modificarea asociaţiilor este totuşi evidentă. Ne re¬ 
zervăm dreptul ca mai târziu să relatăm exhaustiv despre teste şi sem- 

nificaţia lor pentru psihopatologie 20 . Cred că exemplele prezentate 
sunt de ajuns pentru a arunca lumină asupra tulburării de asociaţie la 
imbecili. 

Din aceste teste putem vedea că în cazul unei investiri scăzute de 
atenţie calitatea asociaţiilor se înrăutăţeşte în general, adică este pre¬ 
zentă o înclinaţie evidentă pentru a produce asociaţii în parte exterioa¬ 
re, în parte pur mecanice. Un individ care gândeşte conform unor ase¬ 
menea asociaţii înţelege prost, prelucrează prost şi de aceea se apropie 
de starea unei anumite demenţe. Pe acest lucru se poate să se bazeze 
prostia sporită de emoţie din observaţia 2. Constatarea făcută în acest 
caz aruncă o anumită lumină asupra cazului relatat la început, care din 
păcate nu a fost cercetat psihologic îndeaproape. în al doilea caz, si¬ 
mularea este exclusă cu toată siguranţa, şi totuşi comportamentul, ca 
fel şi desfăşurare, este asemănător primului caz. Nu ne putem imagi¬ 
na astfel că la asemenea indivizi debili mintal şi degeneraţi internarea 
neobişnuită într-un azil de nebuni este legată de afecte care se echili¬ 
brează doar foarte încet, corespunzător capacităţii scăzute de adapta¬ 
re a imbecililor? în măsura în care în acest punct este posibil un ver¬ 
dict, mi se pare că aici trebuie luată în considerare nu atât 
imbecilitatea, cât mai degrabă o dispoziţie psihică prezentă şi la alţi in¬ 
divizi degeneraţi, care ridică obstacole anormale prelucrării interioare 
a afectelor şi impresiilor noi şi astfel provoacă o stare de confuzie şi 
perplexitate constantă. 

în ce măsură această dispoziţie de a echilibra afecte într-un mod 
deficitar sau anormal se suprapune peste isterie nu se poate spune cu 
certitudine; conform teoriei lui Freud asupra isteriei, ea va fi identică 
cu aceasta. După experienţele lui Pierre Janet, tocmai la isterici efec¬ 
tele emoţiilor sunt cele mai evidente şi produc acea stare de disociaţie 
în care voinţa, atenţia şi capacitatea de concentrare sunt paralizate, iar 
toate fenomenele psihice superioare sunt diminuate în favoarea celor 
inferioare, adică are loc o deplasare spre latura automatului, în timpul 
căreia se eliberează tot ceea ce înainte se afla sub controlul voinţei. Ja¬ 
net spune, referitor la efectul emoţiei asupra istericului: „L’emotion a 
une action dissolvante sur l’esprit, diminue sa synthese et le rend pour 

20 Cf. Diagnostische Assoziationsstudien; apoi: Uber die Psycliologie der Dementia praecox. 

un moment miserable. Les emotions, surtout Ies emotions depriman- 
tes comme la peur, desorganisent les syntheses mentales; si on peut 
ainsi dire, leur action est analytique par opposition â celle de la votan¬ 
tă, de l’attention, de la perception qui sont synthetiques. 21 “ 

în lucrarea sa cea mai recentă, Janet îşi extinde concepţia de efect 
emoţional şi la toate celelalte feluri posibile de inferioritate psihopati- 
că; el spune, ca mai devreme: „Un des phenomenes de l’emotion, ... 
c’est de s’accompagner d’un abaissement marquti du niveau mental... 
Elle ne produit pas seulement la perte de la synth^se et la reduction â 
l’automatisme qui est si visible chez l’hysterique, elle supprime gradu- 
ellement suivant sa force les phenomenes superieurs et abaisse la ten- 
sion au seul niveau des phenomenes dits inferieurs... Dans l’emotion 
nous voyons disparaître la synthese mentale, l’attention, la volonte, 
l’acquisition des souvenirs nouveaux; en meme temps nous voyons di- 
minuer ou disparaître toutes les fonctions du r£el, le sentiment et le 
plaisir du reel, la confiance, la certitude. A la place nous voyons sub- 
sister les mouvements automatiques 22 " etc. Un efect foarte degradant 
are emoţia asupra memoriei; Janet spune despre acest lucru: „Mais ja- 
mais ce pouvoir de dissociation qui appartient â l’emotion ne se ma¬ 
nifeste plus nettement que dans son action sur la memoire... Cette dis¬ 
sociation peut s’excercer sur les souvenirs au fur et â mesure de leur 
production et constituer l’amnesie continue. Elle peut aussi s’excercer 
tout d’un coup sur un groupe de souvenirs dejâ constitui 23 etc. Acest 
efect emoţional are o importanţă specială pentru noi, întrucât ne ex¬ 
plică tulburarea de memorie în cazurile de confuzie emoţională şi 
aruncă o anumită lumină şi asupra amneziilor din stările crepuscula¬ 
re ale lui Ganser. în complexul de simptome al lui Ganser, pe care 
l-am analizat, fenomenul esenţial era o amnezie anterogradă, depen¬ 
dentă de momentele afective. S-a dovedit că o amnezie retrogradă ex¬ 
tinsă prezentă în acest caz se baza în principal pe toate evenimentele 
neplăcute, puternic accentuate emoţional, din trecutul imediat. O re¬ 
cidivă survenită în timpul observaţiei a fost cauzată de o emoţie puter¬ 
nică de neplăcere. în mod asemănător relatează şi Phleps în lucrarea 

21 L’Automatisme psycliologique , p. 457. 

22 Les Obsessions et la psychasthenie I, p. 523. 

23 Nevroses et iăees fixes I, p. 144 şi urm. 

sa amintită despre amnezie, care exista în cazurile sale pentru afectul 
cauzal (cutremurul din Laibach). 

Tabloul stării pe care o prezentau cele două paciente amintite 
mai sus era acela al unei imbecilităţi puternice, care probabil s-a in¬ 
stalat acut şi nu era condiţionată de nici o boală. Observaţiile ulte¬ 
rioare au arătat că gradul imbecilităţii reale prezente era de fapt mult 
mai mic. La mulţi aşa-numiţi simulanţi, care prezintă tabloul unei 
mari stupidităţi, găsim acelaşi comportament exterior, de la vorbi¬ 
rea aiurea conştientă, prin toate gradele de intensitate, până la cazu- 
rile-limită greu de estimat, despre care tocmai a fost vorba. însă ve¬ 
dem şi obnubilările lui Ganser şi descrise de curând de o serie de 
alţi autori 24 simptome care indică, de asemenea, o imbecilitate apa¬ 
rent puternică, aproape imposibilă, care pare să se bazeze pe o în¬ 
gustare pur funcţională explicabilă prin motive psihologice, aşa cum 
am demonstrat în cazul citat mai sus. Răspunsurile lui Ganser au 
aceeaşi calitate ca acelea ale unui simulant, numai că sunt date în 
urma unei obnubilări, care din punct de vedere clinic nu pare să se 
diferenţieze prea tare de cazurile amintite mai sus de stupiditate 
emotivă 25 . Dacă aplicăm cele spuse până acum la problema simulă¬ 
rii, atunci ne putem imagina cazuri, care, din cauza momentelor agi¬ 
tate ale arestării, ale interogatoriului, ale detenţiei etc. 26 , ajung la o 
confuzie emoţională, iar ca urmare a ei unora le este nemijlocit la 
îndemână ideea simulării tulburării psihice, în vreme ce alţii cad din 
cauza dispoziţiei indicate mai sus într-o stare de stupiditate, în care 

24 Raecke, Hysteriscber Stupor. A. Westphal, Ober hysterisclie Diimmerzustiinde und 
das Symptom des „Vorbeiredens LOcke, Ober das Ganser’sche Symptom. 

25 Din 58 de cazuri de simulare pe care le-am adunat, în 29 au dat răspunsuri pros¬ 
teşti, care corespund complexului lui Ganser. Răspândirea semnificativă a acestui 
simptom atât de caracteristic pentru complexul lui Ganser prezintă interes pentru 
judecarea stării aflate în discuţie. 

26 SchOrmayer spune: mustrările de conştiinţă acţionează destul de des atât de puter¬ 
nic asupra vieţii psihice a omului, încât pot face impresia unei suferinţe psihice. 
Proasta dispoziţie şi supărarea se regăsesc la aproape toţi acei deţinuţi care nu sunt 
infractori de profesie. Cufundarea într-o apatie rigidă este obişnuită printre ei, nopţi 
în şir nu-şi găsesc liniştea, decad corporal, refuză hrana, le e frică, au halucinaţii etc. 
Nu doar cei care neagă, ci şi cei care mărturisesc păţesc astfel. La interogatoriu dau 
răspunsuri contradictorii şi prin interogare sunt aduşi la disperare. ( Lehrbuch derge- 
richtlichen Mediem , p. 378) 

se pot regăsi, în funcţie de caracteristicile psihice ale individului, 
exagerarea conştientă, actoria semiconştientă şi automatismele iste¬ 
rice într-un amalgam insondabil, asemănător tabloului unei „nevro¬ 
ze traumatice", unde „simulatul" şi „istericul" se află într-o legătu¬ 
ră inseparabilă. Mi se pare chiar că ar fi doar un pas de la simulare 
la complexul de simptome al lui Ganser, ca şi cum tabloul stării al 
lui Ganser ar fi doar o simulare care a ajuns din conştient în sub¬ 
conştient. Faptul că o asemenea transpunere e posibilă este demon¬ 
strat de cazurile mincinoşilor şi visătorilor patologici. Un factor 
sprijinitor este efectul emoţional anormal descris mai sus. Literatu¬ 
ra de specialitate privind simularea lasă mult de dorit în această pri¬ 
vinţă, căci de multe ori experţii sunt bucuroşi, în cazurile dificile, 
dacă reuşesc să califice vreun simptom ca fiind „simulat", după care 
tot restul este conceput, în mod fals, ca fiind simulare. 


4 

Aş vrea să relatez aici un caz plin de învăţăminte în multe privinţe: 

J., născut în 1867, ţesător. 

Ereditate: tatăl irascibil. Sora mamei melancolică, s-a sinucis. 

Din tinereţea pacientului nu se cunoaşte nimic deosebit, decât 
că tatăl i-a prezis încă de timpuriu casa de corecţie. La 16 ani şi ju¬ 
mătate, pacientul a părăsit casa şi a început să hoinărească, a lucrat 
în diferite fabrici, în total aproximativ şapte ani. La 22 de ani s-a 
căsătorit. Căsătoria a fost nefericită din vina sa. După doi ani a 
luat-o din loc, cu tot cu economiile soţiei, a plecat în America, aco¬ 
lo a dus o viaţă aventuroasă de vagabond, după câţiva ani s-a întors 
în Germania, pe care a cutreierat-o în lung şi în lat în hoinărelile 
sale. Ajuns în Elveţia, el s-a împăcat cu soţia sa, care în scurt timp 
după aceea a cerut divorţul. El a fugit din nou, a luat cu el o sumă 
de bani încredinţată lui de un colaborator, a cheltuit banii, a fost 
arestat din această cauză şi condamnat la şase luni de închisoare 
(1892). După ispăşirea pedepsei, pacientul a vagabondat din nou în 
Elveţia. 

în 1894 a ispăşit o lună de închisoare din cauza unui furt. Atunci 
(nu în legătură cu pedeapsa) a avut o tentativă de suicid. După is¬ 
păşirea pedepsei a vagabondat din nou până în 1896. De atunci în¬ 
colo pacientul a lucrat patru ani fără întrerupere în aceeaşi fabrică, 
în 1900 s-a căsătorit a doua oară. Şi această căsătorie a fost neferi¬ 
cită. în 1901 şi-a părăsit soţia, luând cu el economiile ei, în valoare 
de 1 200 de franci. A hoinărit jubilând două săptămâni, apoi s-a în¬ 
tors şi i-a înapoiat soţiei 700 de franci. Mai târziu (1902) a luat din 
nou banii şi a plecat definitiv, a comis două furturi după ce i s-au 
terminat banii. A fost arestat curând după aceea, iar pentru primul 
furt a executat şase luni de muncă forţată. Abia în primăvara lui 
1903 a fost recunoscut şi arestat ca făptaşul celui de-al doilea furt. 
La prima audiere a indicat corect datele personale, însă a contestat 
acuzaţia, s-a pierdut în contradicţii şi în cele din urmă a dat doar 
răspunsuri fără noimă şi confuze. în detenţia celulară, noaptea era 
neliniştit, îşi arunca pantofii sub pat, acoperea fereastra cu o cuver¬ 
tură, pentru că mereu „cineva voia să intre“; în noaptea următoare 
a refuzat mâncarea, afirmând că era otrăvită. Nu mai dădea nici un 
răspuns, vedea păianjeni pe pereţi. în a doua noapte, în arestul co¬ 
mun, a fost neliniştit, afirmând că era cineva sub pat. în a treia şi a 
patra zi a devenit apatic, nu răspundea, mânca doar când vedea că 
şi ceilalţi mâncau, afirma că şi-a ucis soţia, iar sub pat s-ar afla un 
ucigaş cu un cuţit. Conform mărturiei doctorului închisorii, pacien¬ 
tul făcea impresia unui catatonic. 

Pe 3 iunie 1903, internare în vederea expertizei. 

Pacientul pare foarte obtuz, apatic, chipul are o expresie rigidă, 
imbecilă. Poate fi făcut să răspundă doar cu mult efort. îşi spune cu 
corectitudine numele şi locul natal. Aparent, dezorientat temporal şi 
spaţial. Din cinci degete ridicate el vede patru, iar din zece opt. Nu 
cunoaşte ceasul. Nu recunoaşte corect monedele. Face faţă corect ce¬ 
rinţelor, dar le execută într-un mod absurd. Dacă trebuie să încuie 
uşa cu cheia, pacientul încearcă să introducă cheia în broască cu zim¬ 
ţii în sus. Deschide o cutie de chibrituri prin ruperea acesteia într-o 
parte. Bănuială puternică de simulare. Este pus sub observaţie. Noap¬ 
tea a fost liniştit, s-a ridicat doar o dată pentru a-şi împinge patul, 
afirmând că un ornament adăugat pe pătură ar cădea. în ziua urmă- 

toare, aceeaşi situaţie. La examinare a dat răspunsuri prosteşti, tre¬ 
buind ca pacientul să fie constrâns de fiecare dată puternic în acest 
sens. Este evident că înţelege bine întrebările şi cerinţele, dar îşi dă 
osteneala să reacţioneze cât mai absurd la ele. Nu poate să scrie şi să 
citească. Ţine corect creionul în mână, însă cartea invers, deschide 
cutia de chibrituri rupând-o iar dintr-o parte, însă aprinde corect o 
lumânare şi de asemenea o stinge în mod corect etc. Desemnează şi 
apreciază aiurea monedele. 

Examinarea corporală relevă reflexe sporite ale antebraţului şi ge¬ 
nunchiului. Sensibilitatea la durere pare în general scăzută, în anumi¬ 
te locuri aproape în întregime anulată, astfel încât la înţepături destul 
de profunde reacţionează abia vizibil. Reacţia pupilară la durere se păs¬ 
trează. Pupila dreaptă este ceva mai mare decât cea stângă. Reacţie nor¬ 
mală. Faţa este, evident, asimetrică. 

Această examinare a fost executată într-o cameră separată, care 
se află la acelaşi etaj ca şi cea în care pacientul s-a aflat înainte. După 
terminarea examinării l-am lăsat pe pacient să-şi caute singur came¬ 
ra. A mers mai întâi în direcţia opusă şi a tras de o uşă de coridor, 
pe lângă care nu trecuse înainte; apoi a mers în cealaltă direcţie. A 
încercat să deschidă alte două uşi, care duceau în camera de lângă a 
lui. în cele din urmă a ajuns la uşa corectă, care i s-a deschis. A in¬ 
trat, dar a rămas în picioare lângă uşă. 1 s-a cerut să se aşeze pe pat; 
însă pacientul a rămas în picioare, fără să reacţioneze la cerere. Pa¬ 
tul său se afla în colţul opus uşii, dar era vizibil din locul în care stă¬ 
tea pacientul. L-am lăsat să stea în picioare. A rămas o oră şi jumă¬ 
tate în picioare, rigid, în acelaşi loc, apoi a devenit brusc palid, 
transpira puternic, a cerut apă de la gardian, dar a căzut leşinat pe 
podea înainte să primească apa. După ce a stat zece minute pe po¬ 
dea şi şi-a revenit puţin, a fost ridicat, dar a început rapid să-şi piar¬ 
dă din nou cunoştinţa. Apoi a fost aşezat pe pat. La întrebări nu re¬ 
acţiona deloc, refuza mâncarea. în decursul după-amiezii s-a ridicat 
brusc şi s-a aruncat, cu capul înainte, cu mare violenţă spre uşă; 
când, din cauza pericolului suicidului, s-a încercat oprirea lui, s-a 
ajuns la o încăierare şi a fost nevoie de mai mulţi gardieni pentru a-1 
potoli. Pacientul a fost prins într-un fel de faşă, în care s-a liniştit 
rapid. în noaptea de 5 iunie, liniştit, a întors doar o singură dată pa- 

tul. La vizita de dimineaţă l-a prins brusc pe medic şi a vrut să-l 
arunce pe acesta la el în pat, l-a atacat şi pe gardian. Hyoscin. în zi¬ 
lele următoare pacientul a prezentat acelaşi comportament obtuz şi 
imbecil cu încercări ocazionale de acte violente împotriva medicilor 
şi gardienilor, care însă nu au ajuns niciodată la bătăi periculoase. 
Exteriorizările verbale apăreau rareori, erau mereu prosteşti şi dez¬ 
acordate şi exprimate pe un ton în totalitate lipsit de afect. în pri¬ 
mele trei zile, pacientul a refuzat complet mâncarea, iar din a patra 
zi a mâncat din nou, şi anume din ce în ce mai mult. 7 iunie. Pacien¬ 
tul a cerut brusc o venesecţie, pentru că ar avea prea mult sânge. 
Când i s-a refuzat acest lucru, a intrat din nou într-o atitudine ob¬ 
tuză. Spre deosebire de comportamentul său apatic, se pare că el lua 
parte la cele din jurul său; când a văzut cum un pacient aflat lângă 
el s-a apărat vehement contra hrănirii prin sondă, el a spus brusc că 
bărbatul ar trebui legat de picioare, că aşa ar merge mai bine treaba. 
8 iunie. Pacientului i s-a făcut azi faradoterapie. Reacţie minimă. I 
s-a spus că acest lucru i se va întâmpla de acum încolo zilnic. 9 iu¬ 
nie. De dimineaţă pacientul s-a limpezit brusc, a cerut o convorbi¬ 
re între patru ochi. A dat doar următoarea declaraţie: 

„Ştiţi doar că eu nu sunt chiar aşa periculos. Am fost arestat — am 
o mamă cumsecade şi fraţi cumsecade, iar eu am intrat într-o stare de 
frică şi agitaţie, încât nu mai ştiam ce să spun şi aşa am ajuns la ideea 
să fac lucrurile şi mai rele decât sunt. Aici am observat imediat că nu 
eram crezut — mi s-a părut prea prostesc să fac pe nebunul şi nici 
nu-mi plăcea să stau mereu în pat. Totul îmi este nesuferit şi mă gân¬ 
desc mereu la sinucidere. — Nu sunt bolnav psihic şi totuşi uneori am 
impresia că nu sunt chiar sănătos la cap. — Nu am făcut acest lucru 
pentru a scăpa de pedeapsa cu închisoarea, ci din cauza familiei. îmi 
propusesem să fiu cinstit şi sunt nouă ani, până în toamna trecută, de 
când nu mai fusesem condamnat. 1 ' 

La întrebarea cum a ajuns să simuleze tulburări psihice, el a răs¬ 
puns: „îmi părea rău de bătrâna mea mamă şi îmi regretam fapta. 
Am fost atât de speriat şi de agitat, încât m-am gândit să fac mai 
mult decât este deja. Când, după interogatoriu, am ajuns din nou în 
celulă, aproape că nu am mai ştiut ce să fac. M-aş fi omorât, dacă aş 
fi avut un cuţit." Despre scopul simulării pare să nu fi fost foarte iă- 

murit, „a vrut să vadă ce o să se întâmple atunci cu el“. Despre ac¬ 
tivităţile sale în timpul tulburării psihice simulate a relatat cu moti¬ 
vaţii suficiente. A frapat afirmaţia că, în ciuda postului de aproxi¬ 
mativ patru zile, nu simţea nici o poftă de mâncare. S-au întreprins 
o anamneză şi o catamneză, din care a reieşit că pacientul a fost îm¬ 
pins dintr-un loc în altul mereu de o „nelinişte interioară". După ce 
petrecea câtva timp, stabil, într-un loc, îl cuprindea din nou avân¬ 
tul libertăţii şi îl gonea din loc. în toată istoria sa prezintă o anumi¬ 
tă nesiguranţă în privinţa tuturor datelor mai exacte (ani etc.). Foar¬ 
te frapantă era însă nesiguranţa în privinţa aprecierii temporale a 
evenimentelor recente. Deşi era bine orientat temporal, el afirma că 
se află cu siguranţă deja de paisprezece zile în clinică (în loc de şase), 
în seara aceleiaşi zile a devenit nesigur privind această relatare şi os¬ 
cila acum între zece şi douăsprezece zile. Detaliile şederii de până 
acum în clinică le povestea inexact şi nu îşi amintea de multe lucruri 
minore, nesemnificative în sine din timpul simulării, de asemenea 
pe multe le amesteca din punct de vedere temporal. îşi amintea doar 
neclar scena internării şi examinarea de atunci. El mai ştia că trebui¬ 
se să bage o cheie în gaură, dar că a introdus-o în mod corect înăun¬ 
tru. îşi amintea şi de examinarea din ziua următoare, afirma că pe 
atunci camera era plină de medici, aproximativ şapte sau opt (în loc 
de cinci). îşi amintea de detaliile examinării doar dacă era ajutat. 

Despre scena ulterioară examinării a dat următoarea relatare: el 
ştie bine cum a ieşit din examinare, a fost lăsat să plece şi apoi s-a ră¬ 
tăcit pe coridorul lung. I s-a părut atunci că, pentru a ajunge în ca¬ 
mera de examinare, a trebuit să urce mai întâi nişte trepte. Când nu 
a trebuit să coboare iar nişte trepte, s-a gândit că cineva voia să-l pă¬ 
călească şi să-l conducă spre o altă cameră. De aceea, când a fost lă¬ 
sat să intre în sfârşit în salon, s-a gândit că nu este camera corectă şi 
nici nu a recunoscut camera, mai ales că a văzut şi că toate paturile 
erau ocupate. (însă patul său era gol şi foarte vizibil.) De aceea a ră¬ 
mas în picioare la intrare, apoi i s-a făcut rău şi a leşinat. Abia când 
a fost adus în pat a văzut că mai era un pat gol, că era de fapt al lui 
şi că se afla în camera corectă. 

Pacientul a tratat acest intermezzo ca pe o simplă neînţelegere, 
fără a avea nici cea mai mică idee că este vorba aici despre un inci- 

dent patologic. Periculoasa lipsă de consideraţie cu care s-a arun¬ 
cat cu capul spre uşă a fost explicată de el prin intenţia directă de 
suicid. 

în ziua următoare (10 iunie) pacientul a trebuit să execute adunări 
de numere simple (după caietele de matematică ale lui Kraepelin). 
Ca medie aritmetică, dintr-un total de 1 297 de adunări, pacientul a 
executat 28,1 adunări în 46 de minute. Sporul prin exerciţiu s-a dove¬ 
dit a fi nesemnificativ; diferenţa dintre realizarea medie din prima ju¬ 
mătate a intervalului şi cea din a doua a fost, exprimată aritmetic, de 
doar 1,5 în favoarea celei de-a doua jumătăţi din timp. Prin urmare nu 
este doar o performanţă destul de mică, ci se constată şi o lipsă de spor 
prin exerciţiu. în comparaţie cu această sarcină relativ foarte uşoară, 
numărul de greşeli este anormal de mare. 11,2 procente din adunări 
sunt incorecte. în realizarea din prima jumătate a intervalului apar 1,5 
greşeli, în a doua 4,7. Această constatare ilustrează foarte bine epuiza¬ 
rea rapidă a energiei şi atenţiei, fără să preexiste o capacitate de epui¬ 
zare psihică anormală. Capacitatea de înţelegere vizuală era considera¬ 
bil scăzută. Pacientul are nevoie de foarte mult timp pentru a înţelege 
imaginile simple ale cărţii ilustrate ale lui Meggendorfer. înţelegerea 
lucrurilor auzite şi citite era scăzută în acelaşi sens. La reproducerea 
unei fabule simple a lui Esop, pacientul sare bucăţi esenţiale, iar în alte 
locuri fabulează. Capacitatea de a reţine, mai ales pentru numere, era 
proastă. Memoria pentru evenimentele din trecutul timpuriu era, cum 
s-a mai spus, slabă; de asemenea, cunoştinţele şcolare erau păstrate în- 
tr-un volum normal. Nici un semn de imbecilitate. Nici o îngustare a 
câmpului vizual. Nici în rest, alte semne de isterie. Daltonism. Reflexe 
ca şi la prima examinare. Nici o tulburare de sensibilitate, cu excepţia 
unei hipoalgezii generale. O săptămână mai târziu (19 iunie) pacien¬ 
tul a fost supus încă o dată unei examinări exacte, după ce între timp 
păstrase o atitudine corectă. Nici o modificare în starea corporală. Ca¬ 
pacitatea de înţelegere nu a atins încă pragul persoanei normale me¬ 
dii; totuşi se poate constata o îmbunătăţire hotărâtoare. Capacitatea de 
a reţine nu s-a îmbunătăţit. Curba activităţii prezintă o anumită 
schimbare. 

în scopul unei priviri de ansamblu, prezint aici alături rezultatele 
primei şi celei de-a doua examinări: 

Tabelul IV 



10 iunie 

19 iunie 

Media realizărilor pe minut 

28,1 

32,4 

Media primei jumătăţi pe minut 

27,4 

31,9 

Media celei de-a doua jumătăţi pe minut 

28,9 

32,9 

Greşeli In % 

11,2 

4,0 

Greşeli pe minut în prima jumătate 

1,5 

U 

Greşeli pe minut în a doua jumătate 

4,7 

1,5 

Rezultatul celei de-a doua examinări prezintă 0 creştere 

a realizării 


pe minut cu 4,3 faţă de prima serie şi o diminuare foarte clară a greşe¬ 
lilor. Dacă punem alături de acest rezultat observaţiile clinice, atunci 
vedem că cele din urmă sunt confirmate, în măsura în care într-adevăr 
în decursul unei săptămâni a apărut o îmbunătăţire dară a energiei şi 
atenţiei. Din păcate nu s-a întreprins o verificare a asociaţiilor. Pe 23 
iunie pacientul a făcut o tentativă ostentativă de sinucidere, prin faptul 
că şi-a tăiat încet pielea de pe încheietura mâinii stângi cu o piatră as¬ 
cuţită. După aceea, s-a apărat într-un mod copilăresc de bandajare. 

Expertiza a afirmat responsabilitatea pentru furt şi pedeapsă; însă 
responsabilitate diminuată pentru acuzaţia de simulare. 

Nu este nici o îndoială că pacientul a simulat într-adevăr. Se poa¬ 
te admite că simularea a fost excepţională, atât de bună încât, deşi nu 
am uitat niciodată posibilitatea simulării, m-am gândit totuşi serios, 
din când în când, la posibilitatea unei dementia praecox sau la o ob¬ 
nubilare mai profundă, în sensul lui Ganser. Masca consecvent insen¬ 
sibilă a feţei, tentativele sale periculoase de suicid (în momentul tulbu¬ 
rării), leşinul autentic, hipoalgezia aparent profundă au fost fapte care 
nu se puteau explica uşor prin simpla simulare. De aceea, curând am 
abandonat gândul unei simulări pure, presupunând că, dacă ar fi vor¬ 
ba într-adevăr de o simulare, ar trebui să existe şi vreun alt plus pato¬ 
logic, care ar acţiona cumva stimulator. Mărturisirea bruscă a fost, de 
aceea, oarecum surprinzătoare. 

Conform materialului relatat mai sus, pacientul este un degenerat. 
Uitările sale, lipsa capacităţii de concentrare indică o anumită formă 
de inferioritate isterică, leziuni craniene mai mari părând a fi excluse 
pe cale anamnestică. Deşi nu avem alte puncte de sprijin directe pen¬ 
tru ipoteza isteriei, această presupoziţie pare totuşi cea mai probabilă. 
(Hipoalgezia este o caracteristică a degenerării, care apare şi altfel, mai 
ales la infractori.) Aşa cum am văzut, la interogatoriu pacientul este 
confuz, fapt pe care l-a motivat prin disperarea sa de atunci, prin ur¬ 
mare printr-un afect puternic. Problema motivaţiei logice este în acest 
caz destul de obscură şi se pare că pacientul nu a luat niciodată o ho¬ 
tărâre clară privind simularea. In catamneză el accentuează clar şi re¬ 
petă afectul puternic pe care l-a trăit şi nu avem nici un motiv să nu-1 
credem în această privinţă. Mai degrabă se pare că afectului îi revine 
un important rol etiologic. Deşi fiecare trăsătură a tabloului patologic 
rezultat este simulată (cu excepţia leşinului), aproape fiecare simptom 
este totuşi acompaniat de fenomene care nu mai pot fi simulate. Pen¬ 
tru a nu mă pierde în detalii, mă limitez în totalitate la faptul eviden¬ 
ţiat în catamneză, şi anume că pacientul, cel puţin în intervalul de timp 
al simulării, înţelegea deficitar şi eronat, fapt care concordă cu tulbu¬ 
rarea atenţiei care a fost constatată pe 9 iunie. In mod corespunzător, 
şi amintirea privind perioada critică este tulburată evident. în general 
vorbind, găsim, alături de simulare, tulburări reale şi considerabile în 
domeniul atenţiei. Tulburările depăşesc în timp simularea şi se îmbu¬ 
nătăţesc clar în decursul unei săptămâni. 

Autorii mai vechi afirmă că simularea are o influenţă nocivă asu¬ 
pra stării psihice 27 . Făcând abstracţie de greşelile de diagnostic, aceas¬ 
tă vătămare se va limita probabil la o tulburare de atenţie asemănătoa¬ 
re hipnozei, fapt care ar putea fi o explicaţie plauzibilă şi pentru cazul 
nostru 28 . Totuşi nu trebuie uitat că o asemenea modificare nu apare 
ca atare în urma unei simple hotărâri. Pentru aceasta este nevoie de o 
anumită predispoziţie (disociere în sensul lui Forel). Iar aici, după pă¬ 
rerea mea, afectul are o semnificaţie hotărâtoare. Aşa cum a fost pre- 

27 Cf. A. Laurent, Etude sur la simulatiou. 

28 Deja din 1856 Richarz, unul dintre experţii din cazul Stockhausen, a susţinut opi¬ 
nia că un comportament adoptat exterior are o mare influenţă asupra activităţii de 
prefăcătorie. (Ober psychisclie Untersuchungsmethoden) 

zentat pe larg mai sus, afectele au o influenţă de disociere asupra con¬ 
ştiinţei, probabil prin faptul că o reprezentare este subliniată unilate¬ 
ral şi exagerat, în timp ce restului activităţii psihice conştiente îi revi¬ 
ne o atenţie mult prea mică. Astfel se eliberează toate procesele care se 
desfăşoară mai mult mecanic, automat şi capătă treptat, pe socoteala 
conştiinţei, o anumită independenţă. Amintesc aici de frumoasele ex¬ 
perimente ale lui Binet 29 şi Janet 30 despre automatizare în stare de 
neatenţie. 

Pe acest fundament se bazează concepţia lui Janet a efectului emo¬ 
ţional, conform căreia fiecare automatism este favorizat de neatenţie (adi¬ 
că de slăbirea atenţiei) şi sporeşte în principal, aşa cum se exprimă Binet, 
„datorită părţii umbrite a psihicului 11 . De aceea este de presupus că anu¬ 
mite reprezentări existente în conştiinţă simultan cu afectul şi care nici 
nu trebuie să fie înrudite cu acesta din punctul de vedere al conţinutului 
se automatizează. Această presupunere şi este confirmată din plin de ex¬ 
perienţa clinică, mai ales prin anamneza ticurilor isterice. Cazul nostru, 
care reprezintă starea unei semi-simulări, are ca simptom esenţial o pu¬ 
ternică şi stabilă tulburare a atenţiei, aşa cum se întâlneşte la hipnotizaţi, 
la care, de asemenea, atenţia este captată într-o anumită direcţie. Un 
obiect interesant ne poate atrage atenţia într-o asemenea măsură, încât 
suntem „captivaţi" de el. La isterici se întâmplă mereu ceva mai mult; ei 
au tendinţa să se identifice mereu cu obiectul ce-i interesează, luând ast¬ 
fel naştere nu un număr limitat de asociaţii, aşa ca la normali, ci un nu¬ 
măr nelimitat, cu toate legăturile subconştiente; legături care se pot des¬ 
face doar foarte greu la isterici din cauza naturii lor particulare. Din acest 
punct de vedere cred că pacientul nostru este un simulant, căruia simu¬ 
larea i-a reuşit prea bine, adică a glisat în subconştient. 

Ar fi de dorit dacă am lua în considerare mai multe cazuri-limită 
de acest fel. Probabil că ele ar clarifica multe lucruri care ridică încă di¬ 
ficultăţi foarte mari pentru elucidare. Mă gândesc aici la un caz care a 
fost studiat de mai multe ori de clinicile germane. Este vorba de un es¬ 
croc şi un hoţ rafinat, care de fiecare dată în momentul arestării cădea 

29 Les Alteratiom de la personnaliti. 

30 L 'Automatisme psychologique. 

într-un stupor asemănător catatoniei, în care putea rămâne luni în¬ 
tregi. Acest caz a fost cercetat şi în clinica noastră. în momentul exter¬ 
nării, pacientul se trezea brusc din cea mai profundă idioţie stuporoa- 
să şi îşi lua rămas-bun în mod politicos şi foarte corect. 

Următorul caz din clinica din Heidelberg îl datorez comunicărilor 
amabile ale domnului doctor ROdin: este vorba de un individ cu mai 
multe condamnări din cauza furtului şi delictelor de moravuri. De pai¬ 
sprezece ani este epileptic. După arestarea survenită în urma celui de-al 
doilea delict de moravuri, în 1898, pacientul nu putea fi făcut să răs¬ 
pundă, apoi au urmat şapte luni de comportament stuporos, menţi- 
nându-se orientarea. Prins în flagrant delict în 1901, în timpul unui 
furt prin efracţie, imediat stare de agitaţie, apoi comportament stupo¬ 
ros timp de şase săptămâni. în 1902, arestat din nou din cauză de furt, 
iar pacientul s-a speriat puternic, stătea nemişcat şi dădea doar răspun¬ 
suri precare. în consecinţă nu răspunde cererilor, însă în rest este foar¬ 
te ordonat. Pacientul a fost supus expertizei în toate cele trei cazuri şi 
a fost declarat iresponsabil din cauza stuporului epileptic. 

Leppmann 31 relatează următorul caz de „simulare": ucigaş imbe¬ 
cil, în timpul arestului, după mărturisirea liberă, cade într-o stare stu- 
poroasă („melancolie stupidă"). După dispariţia „depresiei" simularea 
imbecilităţii cu pierderea memoriei pentru trecutul recent. Este con¬ 
damnat la cincisprezece ani de închisoare. După pronunţarea verdic¬ 
tului, pacientul cade din nou într-un stupor temător. 

Landgraf 32 relatează despre un simulant ciudat: hoţ obişnuit. în 
al doilea an al unei pedepse de zece ani de carceră el devine idiot, mut, 
închide ochii. în această stare petrece opt ani (!) la infirmerie, deseori 
nu mănâncă nimic săptămâni întregi, apoi este insomniac şi se joacă 
noaptea cu sâmburi de fructe, nasturi etc. Se apără vehement de nar¬ 
coza cu cloroform. După aceea, paisprezece zile este ca şi paralizat. 
După scurgerea perioadei de pedeapsă pleacă acasă, este idiot, orb şi 

31 Simulation von GeistesstOrung umgrenzt von StSrungsanfall und Riickfall. 

3î Ein Simulant vor Gericht. 

mut. Brusc pacientul fuge de acasă şi comite mai multe furturi rafina¬ 
te. Prins după paisprezece zile, din nou comportament anormal ase¬ 
mănător celui dinainte. Expertiza îl declară simulant, apoi urmează 
condamnarea la zece ani de închisoare. în arest zece săptămâni, este 
idiot, orb, mut, surd, nu iese niciodată din rol. Apoi deschide ochii, în¬ 
cepe să lucreze, dar rămâne surd şi mut până la moartea sa. 

Marandon de Montyel 33 relatează următorul caz: 
în timpul menstruaţiei, o femeie psihopată încearcă să-şi înece co¬ 
pilul de patru ani, este arestată, face o mărturisire totală şi îşi motivea¬ 
ză fapta prin nevoia financiară. După şase zile retractează starea de ne¬ 
voie, declară că nu-şi aminteşte de faptă şi de motivele ei, prezintă un 
comportament idiot, nu recunoaşte nici mediul, nici trecutul (amne¬ 
zie anterogradă). Din cauza unei depresii existente în acelaşi timp este 
declarată, în urma expertizei, ca fiind iresponsabilă şi internată într-o 
clinică de boli nervoase, unde starea i se îmbunătăţeşte. După mai 
multe luni ea se întâlneşte o dată cu procurorul, se sperie îngrozitor, 
iar în următoarea zi are o recidivă a „simulării". 

Cazul lui Rainer Stockhausen, care a fost chiar elaborat monografic 
de Jacobi, Bocker, Hertz şi Richarz (1855) 34 , merită să fie amintit: 
St. era un individ degenerat, condamnat de mai multe ori din cauza 
furtului şi vagabondajului. în timpul unui interogatoriu el a intrat în¬ 
tr-o stare de confuzie, dădea răspunsuri frapant imbecile (Ganser), în 
principal cu caracter de negaţie. („Totul este pierdut, trebuie să mă îm¬ 
puşc, trebuie să am mereu bani, însă aici nu este nimic, totul este vân¬ 
dut, nimic nu mai este" etc. 35 ) Mai târziu dă mai puţine informaţii, este 
deseori iritat. El murmură ininteligibil răspunsurile, repetă frecvent 
moduri de vorbire stereotipe: „Nu mai am nimic, totul este vândut, ars, 
băut" etc. Este extrem de murdar, doarme puţin şi este neliniştit. 

33 Folie simulee par urte alienee inculpee de tentative d ’assassinat. 

34 Cf. şi critica lui Jessen privind lucrarea lui Bocker, Hertz şi Richarz, Reiner Stoc- 
kltausen, ein actenmăfiiger Beitragzur psychisch-gerichtlichen Medicin, şi replica lui 
Richarz, Ober psychisclie Untersuchungsmethoden. Mai departe Snell, Ober Simula- 
tion von Geistesstdrung. 

35 Este frapant că asemenea negaţii reapar frecvent la afecţiunile în discuţie. Poate că 
acest lucru se bazează pe fluxul asociativ lacunar al confuziei emoţionale? 

Trei expertize: două au presupus simularea, una boala psihică. 
După aceea un an petrecut în clinica de boli nervoase, pentru obser¬ 
vare. La început foarte agitat şi inaccesibil, apoi a renunţat din ce în ce 
mai mult la comportamentul rigid şi închis. Se comporta „ca un om 
paşnic, sociabil... rezonabil". însă imediat ce conversaţia ajungea la lu¬ 
cruri care puteau fi puse în legătură cu infracţiunile de care era acuzat 
sau imediat ce se vorbea despre starea sa de sănătate sau despre dispo¬ 
ziţia sa el părea extrem de agitat şi începea în acelaşi timp „să vorbeas¬ 
că ca un nebun". O a patra expertiză declară simularea, pentru că fe- 
nonemele observate la pacient nu concordau cu „demenţa, melancolia, 
delirul, mania, nebunia sau imbecilitatea". Apoi a fost condamnat la 
cincisprezece ani de închisoare, fapt care n-a făcut nici o impresie asu¬ 
pra pacientului. La doi ani după aceea pacientul a fost cercetat un timp 
de cei care au realizat expertiza, constatându-se constant continuarea 
consecventă a simptomelor care durau de trei ani. 

în sfârşit, doresc să amintesc un caz publicat de Siemens 36 : 

Zilier tânăr, acuzat de crimă în mod fals, plânge neîncetat în arest, 
îşi afirmă nevinovăţia, apoi nu mai răspunde nimic, doar geme, refu¬ 
ză mâncarea, doarme prost. Odată agitat, el disturbă totul în jur. Pro¬ 
babil puţin imbecil (citea şi scria doar foarte prost). La internarea în 
clinică, el afişează o spaimă mare, trebuie impulsionat să răspundă prin 
repetarea întrebărilor, afirmă că nu este bolnav, doarme puţin; la în¬ 
ceput refuzul mâncării. Mai târziu nu mai răspunde la întrebări, se uită 
la medici fără a înţelege, dar povesteşte gardienilor istoria arestării sale. 
în ciuda comportamentului său apatic, trebuie să râdă la glumele unui 
maniac. Rămâne în această stare două luni, până la externare. El pri¬ 
meşte vestea eliberării sale fără nici o expresie pe faţă. Acasă mai este 
un timp tăcut, neparticipativ, nu lucrează. Apoi este din nou normal, 
se plânge de nedreptatea suferită, neagă boala psihică. 

Din punctul de vedere al concepţiei moderne, aceste cazuri nu mai 
intră în categoria simulării. Caracteristica acestor tulburări constă în 
dependenţa lor de evenimente exterioare, de multe ori puternic încăr¬ 
cate afectiv; prin aceasta şi prin comportamentul lor clinic, cazurile 

36 Zur Frage der Simulation von Seelenstdrung , p. 82 şi urm. 

seamănă în parte cu afecţiunile psihogene („isterice"), aşa cum au fost 
descrise de Ganser şi Raecke, în parte (mai ales ultimul caz) cu stu¬ 
piditatea pe care doresc să o desemnez ca „emoţională". Freud a ară¬ 
tat în mod convingător că rolul etiologic principal în tulburările psi¬ 
hogene este deţinut de afect. De aceea merită să luăm în considerare 
mai mult decât până acum afectele refulate la stările îndoielnice ale cri¬ 
minalilor. Avem deja câteva observaţii care intră în această categorie; 
aşa este, de exemplu, complexul lui Ganser observat de Westphal 37 , 
care se bazează pe o emoţie; despre o experienţă asemănătoare relatea¬ 
ză şi Lucke 38 . Recidiva unui complex Ganser, pe care am observat-o, 
a corespuns în întregime mecanismului freudian al refulării afectului. 
De aceea aceste stări ieşite din comun pot fi considerate cu o oarecare 
îndreptăţire ca efecte emoţionale prelungite; nu este de mirare că la 
tulburările psihogene se strecoară toate simptomele posibile „făcute" 
şi dependente de mediu. 

Problema simulării nu poate fi abordată pe baza cazuisticii fără a 
face anumite observaţii de un caracter general. 

în ceea ce priveşte materialul, este greu de găsit altul mai inegal şi 
mai puţin valorificabil. în multe cazuri prezentarea este insuficientă, 
căci accentul este pus pe simptomele transparente, iar celelalte simp- 
tome (şi anume cele isterice!) sunt destul de neglijate. Cercetarea şi 
„demascarea" constau deseori în opere de artă, dacă nu chiar, ca în 
vremurile trecute, în grozăvii, cum sunt duşurile reci şi alte lucruri ase¬ 
mănătoare. Punctul de vedere al autorilor anteriori, care a fost preluat 
chiar şi de unele cărţi care mai circulă încă, şi anume că ceea ce nu 
concordă cu tablourile patologice cunoscute sau cu un sistem dogma¬ 
tic de concepte nu este o boală, ci o simulare, este supărător şi nu poa¬ 
te aparţine unei ştiinţe a naturii. Un efect nociv asupra prezentării şi 
cercetării îl are şi un optimism diagnostic 39 , care se împacă prost cu 

37 A. Westphal, Ober hysterische Dămmerzustiinde. 

38 loc. cit. 

39 Cf. următoarele afirmaţii: „Pentru dezvăluirea ei (a simulării] este îndeajuns... deja 

raţiunea umană sănătoasă." (Claus, Ein Fall von sitnulierter Geistesstdrung, p. 153). 

„Astfel, problema simulării ridică mai puţine dificultăţi practice decât teoretice." 

(Bolte, loc. cit., p. 59) 

faptele. Din când în când există cazuri de simulare care îi pot duce de 
nas mult timp chiar şi pe psihiatrii cu experienţă, de exemplu cazul lui 
Billod 40 , care a simulat cu succes de nouă ori; un caz al lui Laurent 41 
a simulat se pare doi ani cu succes; un caz care a fost demascat ca si¬ 
mulant iscusit la o a doua expertiză fusese pus sub interdicţie sub con¬ 
ducerea unui medic cu foarte multă experienţă. 42 De aceea avem toa¬ 
te motivele să fim precauţi. 

In sfârşit, mai există un punct care merită să fie amintit: concep¬ 
tul de simulare nu este înţeles de toţi autorii în acelaşi sens. Astfel, de 
exemplu, FOrstner 43 relatează următorul caz de „simulare": Sabine 
S., de 17 ani, a înscenat, stimulată de lectura vieţii Katharinei Emme- 
rich, o mare înşelătorie de delir sfânt, a refuzat se pare în totalitate 
hrana, şi-a bătut cuie de două ori prin laba piciorului până în talpă 
etc. Ea a produs toate minunile posibile, a indus în eroare medici şi 
funcţionari şi a produs multă vâlvă. Când a examinat-o FOrstner, ea 
a produs, bine imitat, spasme tonice şi clonice în ochi şi în muscula¬ 
tura feţei şi a gâtului. In clinica de boli nervoase, refuzul mistic al hra¬ 
nei etc. s-a dovedit a fi, fireşte, o pură, dar iscusită înşelătorie. Scopul 
acestei întreprinderi a fost se pare doar primirea de către o rudă care 
era cleric. 

Cazurile de acest fel nu pot fi desemnate ca simulare, căci mijloa¬ 
cele folosite în acest caz nu au nici o relaţie cu scopul, ci sunt simpto- 
me ale unei tulburări psihice cunoscute, despre care istoria ne oferă 
sute de exemple. Când un infractor simulează tulburarea psihică, 
atunci acesta este un mijloc relativ comod şi simplu pentru ca, de 
exemplu, să fie internat într-o clinică de boli nervoase, din care poate 
ieşi mai uşor. în acest caz, mijlocul este adecvat scopului. însă când o 
isterică se torturează singură pentru a părea interesantă, atunci scopul 
şi mijlocul sunt consecinţe ale unei activităţi psihice patologice. O he¬ 
moragie pulmonară isterică este simulată, însă din această cauză pa¬ 
cientul nu este un simulant, ci este într-adevăr bolnav, însă nu bolnav 
de plămâni. Când medicul numeşte un pacient simulant, atunci de aici 

40 Rapport midico-ligal sur un cas de simulation de folie. 

41 E. Laurent, Un Detenu simulant la folie pendant trois ans. 

42 Wilbrand şi Lotz, Simulation von Geisteskrankheit bei einem schweren Verbrecher. 

43 Uber Simulation geistiger Stcrungen. 

reiese că el a interpretat de fapt incorect simptomul, adică nu l-a recu¬ 
noscut ca fiind simptom isteric. Dacă Sabine S. a produs în mod fals 
minuni, ea nu este totuşi o simulantă, înţelegând prin această denumi¬ 
re un om care este de fapt sănătos şi ale cărui activităţi tocmai că tre¬ 
buie să mascheze sănătatea interioară, în timp ce la Sabine S. activită¬ 
ţile anormale revelau patologia interioară. La fel se poate spune că 
istericii nu mint, deşi ceea ce spun ei nu este adevărat în sens obiectiv. 
Oriunde apare isteria, conceptul de „simulare" trebuie folosit cu aten¬ 
ţie, pentru a evita neînţelegerile. 

Aş vrea să rezum rezultatul lucrării mele în următoarele concluzii: 

1. Există oameni care prezintă o consecinţă anormală a afectelor 
puternice (şi anume teamă şi anxietate) în forma unei buimă¬ 
celi de durată, care poate fi desemnată ca „stupiditate emoţio¬ 
nală". 

2. Afectele şi efectul lor specific asupra atenţiei favorizează apari¬ 
ţia unor automatisme psihice în sensul cel mai larg. 

3. Prin efectul anormal al afectelor şi prin automatizare (sau au- 
tohipnoză) probabil se explică un anumit număr de cazuri de 
simulare şi de aceea ele trebuie concepute ca patologice. 

4. în acelaşi mod probabil se explică şi complexul lui Ganser la 
deţinuţii preventiv, fiind conceput ca un fenomen înrudit în¬ 
deaproape cu simularea, dar automatizat. 

în încheiere aş vrea să exprim cele mai calde mulţumiri onoratului 
meu şef, domnul profesor Bleuler, pentru permisiunea amabilă de a 
folosi materialul. 




VII. 

EXPERTIZA MEDICALĂ 
A UNUI CAZ DE SIMULARE 
A TULBURĂRII PSIHICE 1 


Simularea tulburării psihice este în general un fenomen destul de 
rar. Ea se limitează aproape exclusiv la deţinuţi preventiv şi condam¬ 
naţi. Pentru restul oamenilor groaza de spitalul de nebuni este prea 
mare şi tocmai această formă de simulare este prea incomodă aşa în¬ 
cât nu merită ca pe această cale să se obţină oarece avantaje necuveni¬ 
te. Genul de oameni care prezintă simularea se compune, după expe¬ 
rienţa mea, de regulă din indivizi în mod clar degeneraţi, care prezintă 
semne neîndoielnice de degenerare psihică, precum şi corporală. Prin 
urmare, experienţa ne învaţă că simularea apare de regulă pe un teren 
bolnăvicios. Această împrejurare determină faptul că recunoaşterea si¬ 
mulării tulburării psihice se poate număra printre cele mai dificile sar¬ 
cini ale artei diagnostice. Dacă simularea este recunoscută şi dovedită, 
atunci se ridică problema responsabilităţii, iar decizia ei se poate lovi 
de cele mai variate dificultăţi. 

Trecând cu vederea cazurile de exagerare a simptomelor patologice 
reale sau doar închipuite, există o serie de stări psihice speciale la dege¬ 
neraţi; stări care sunt determinate de afectele puternice induse de ares¬ 
tare, anchetă şi detenţie celulară. Acestea se găsesc şi la oamenii normali 
care prelucrează mult mai prost afectele puternice; care au devenit de¬ 
primaţi sau iritaţi şi nervoşi din cauza afectelor de neplăcere şi care mult 
timp după aceea nu se pot întoarce la dispoziţia indiferentă. în dome- 

î Apărut în Schweiz. Z.f. Strafrecht XVII (Ziirich 1904 ), pp. 55 - 75 . 

niul inferiorităţii psihopatice, această zonă pe cât de largă, pe atât de ne¬ 
diferenţiată dintre „sănătos" şi „bolnav", găsim caricaturizate tipurile 
individuale ale normalului, iar aici afectele puternice ale normalului ca¬ 
pătă o dimensiune exagerată şi neobişnuită în orice privinţă. Stările 
afective durează de multe ori anormal de mult sau sunt anormal de in¬ 
tense; ele afectează şi alte domenii psihice sau funcţii corporale, care nu 
sunt atinse în mod direct de afectul normal. în acest mod pot apărea 
modificări ciudate, bruşte ale comportamentului psihic, care deseori 
sunt atât de impresionante încât trezesc ideea de simulare. în special la 
imbecili se observă asemenea modificări emoţionale, care iau de cele 
mai multe ori forma unei imense stupidităţi. Nu este exclus ca de ase¬ 
menea stări să fie legată ocazional şi o exagerare conştientă, fapt care 
complică în final şi mai mult tabloul de ansamblu. Cunoaşterea unor 
astfel de posibilităţi psihologice are o anumită importanţă practică nu 
doar pentru medic, ci şi pentru anchetator. Cazul următor mi se pare 
plin de învăţăminte din această privinţă, căci se referă la un deţinut pre¬ 
ventiv la care inferioritatea psihopatică se combină cu simularea semi- 
conştientă. Latura psihiatrică şi psihologică a acestui caz a fost supusă 
deja unei prelucrări mai amănunţite. Lucrarea a apărut de curând în Jo¬ 
urnal fiir Psychologie und Neurologie 2 . Aici vreau doar să prezint publi¬ 
cului larg expertiza. Referitor la dezbaterile psihologice privind acest 
caz, trebuie să indic lucrarea mea amintită mai sus. 

Cazul ne-a fost trimis spre expertiză de către baroul de avocaţi din 
districtul Zurich. 


EXPERTIZA 

Am fost solicitaţi pentru efectuarea unei expertize a stării psihice a 
lui I. G., din Rothrist, născut pe 24 martie 1867, filator, şi în mod spe¬ 
cial pentru a răspunde la următoarele întrebări: 

1. „Este subiectul bolnav psihic?" 

2. „Sunt adevărate supoziţiile domnului doctor S., eventual de ce 
altă boală psihică suferă subiectul?" 

3. „De când există această stare?" 

2 Ober Simulation von Geistesstbrutig. 

Materialul pe care se sprijină expertiza noastră constă din dosare¬ 
le de cercetare referitoare la furtul de bicicletă de care este acuzat su¬ 
biectul, dosarele tribunalului penal Schwyz referitoare la furtul din 
1902, dosarele tribunalului districtual Hinwil referitoare la furtul din 
1894, dosarele tribunalului districtual Baden referitoare la furtul din 
1892, o declaraţie scrisă a fratelui subiectului, mărturia soldatului S. şi 
observaţiile efectuate în clinică. 


1. Antecedente şi starea de fapt 

Tatăl subiectului se pare că a fost un bărbat solid, dar cam irasci¬ 
bil. Mama trăieşte şi este sănătoasă. Un frate al tatălui ar fi bigot. O 
soră a mamei s-a sinucis ca urmare a melancoliei. Subiectul nu are co¬ 
pii. Prima sa soţie a născut un copil mort. 

Din tinereţea subiectului nu se cunoaşte nimic deosebit, decât că era 
un tânăr care pierdea vremea, căruia tatăl îi spunea deseori că va ajun¬ 
ge în casa de corecţie. A fost opt ani la şcoală. La cincisprezece ani a in¬ 
trat într-o filatură, unde a lucrat un an şi jumătate. într-o bună zi a ple¬ 
cat şi a ajuns la Turgi, unde a găsit din nou de lucru într-o fabrică 
asemănătoare. Acolo a rămas şaisprezece luni şi din când în când le-a 
trimis bani părinţilor. Apoi a plecat din nou şi a obţinut un post în fi¬ 
latura Wollishofen, unde a rămas aproximativ cinci luni. Apoi colinda 
din nou „multe săptămâni", a ajuns la Linthal, a lucrat aproximativ un 
an şi jumătate, a plecat din nou, a ajuns la Ziegelbriicke, unde a rămas 
cam trei ani. S-a căsătorit acolo, la douăzeci şi doi de ani. Căsătoria nu 
a fost fericită, a luat-o din loc după doi ani, luând cu el economiile ago¬ 
nisite cu trudă de soţia sa (cca 300 de franci) şi a plecat în America de 
Nord, unde a dus, în principal, o viaţă de aventurier, iar după multe ră¬ 
tăciri a căpătat un post de fochist pe un vapor care l-a adus din nou în 
Germania. Din Bremen a pornit prin toată Germania până s-a întors în 
Elveţia, a ajuns în Wald, a lucrat acolo o jumătate de an, s-a împăcat cu 
soţia. Insă pacea nu a durat mult. După o vreme, soţia a cerut divorţul 
care a şi fost pronunţat. Ea s-a folosit pentru aceasta de prilejul primei 
arestări a subiectului. Se pare că în urma unor nereguli la locul de mun¬ 
că, subiectul a plecat în Baden în Aargau, unde a găsit de lucru într-o 

filatură. De acolo a plecat pe 13 noiembrie 1892, luând cu el 275 de 
franci, sumă pe care i-o încredinţase spre păstrare un coleg de cameră, 
căci subiectul dispunea de o valiză care se încuia. A plecat cu banii la 
Ziirich, apoi la Miihlhausen, Colmar, Strafiburg, Belfort, Montbeliard, 
Chaux-de-Fonds, Bern, Glarus, unde a şi fost arestat pe 27 noiembrie 
1892 în momentul în care a vrut să ridice cadoul local. El cheltuise 
complet suma furată. Subiectul se pare că ar fi fost condamnat în 1892 
la zece zile de arest din cauza unei înşelăciuni. A primit şase luni de „pe¬ 
deapsă corecţională cu închisoarea" şi trei ani de muncă în folosul co¬ 
munităţii. După ispăşirea pedepsei a umblat din nou fără scop prin El¬ 
veţia, lucrând pe ici-pe colo în diferite locuri, pentru perioade scurte 
de timp. Pe 15 martie 1894 a fost condamnat de tribunalul districtual 
Hinwil la o lună de închisoare, pentru că sustrăsese un foarfece de co¬ 
pac în valoare de 4,50 franci de la intrarea unei case. Din certificatul de 
moralitate cerut cu această ocazie reiese că „în urmă cu câtva timp“ şi 
„într-o stare complet decăzută" a fost prins în cantonul Glarus şi trimis 
în comuna natală; el a încercat în prealabil o tentativă de sinucidere, iar 
în timpul transportului s-a arătat atât de recalcitrant, încât a trebuit bă¬ 
gat în închisoarea locală, de unde a evadat noaptea. 

Conform mărturiei subiectului, el a umblat, respectiv a vagabon¬ 
dat prin toate cantoanele Elveţiei până în anul 1896, când a început să 
lucreze din nou, într-o filatură din Schwanden. A rămas acolo patru 
ani şi opt luni şi s-a căsătorit în toamna anului 1900. Căsnicia a rămas 
fără copii şi nu a fost foarte fericită. 

în vara anului 1901, după o noapte de duminică în care a tot hoină¬ 
rit, a plecat în dimineaţa zilei de luni, luând cu el un carnet de cecuri de 
1 200 de franci, care aparţinea soţiei sale şi pe care l-a încasat ilegal la 
banca din Glarus. De aceea, pe 12 iulie 1901, a fost reclamat la poliţia 
din Ziirich. După paisprezece zile s-a întors şi i-a dat soţiei sale 700 de 
franci. Restul l-a păstrat pentru sine. După aproximativ opt săptămâni 
a plecat, chipurile în căutare de lucru, luând cu el 400 de franci. Când 
s-a întors după câtva timp, el i-a spus soţiei că nu mai are nici un ban. 
însă se pare că mai avea 500 de franci. După zece luni a plecat din nou, 
a locuit, conform mărturiei sale, în pensiuni, pe 15 septembrie 1902 a 
furat o bicicletă din faţa unei case din Ziirich, iar pe 26 octombrie 1902 
a furat o a doua bicicletă în Siebnen (cantonul Schwyz), în valoare de 

200 de franci, a plecat cu aceasta spre Lucerna şi a fost arestat pe 29 oc¬ 
tombrie 1902, în momentul în care voia să vândă bicicleta pentru 120 
de franci. Pe 22 noiembrie 1902 a fost condamnat la şase luni de mun¬ 
că forţată. 

Apoi a reieşit că subiectul voise mai întâi să vândă prima bicicletă 
furată mecanicului L. din Glarus, pentru 70 de franci, respectiv pentru 
un binoclu în valoare de 45 de franci şi restul bani gheaţă. 

Când subiectul a fost audiat pe 29 mai 1903 de către baroul distric¬ 
tual de avocaţi, el şi-a dat corect datele personale, a infirmat acuzaţia 
şi a afirmat că a vândut bicicleta unui anume domn Emil H. din 
Wădenswil. De aici încolo a dat însă răspunsuri neclare şi incoerente. 

Subiectul nu a făcut în prealabil nici o impresie anormală. Abia în 
timpul arestului a devenit neliniştit. El şi-a aruncat pantofii sub pat, a 
acoperit fereastra cu o pătură, „pentru că voia mereu câte unul să in¬ 
tre". în dimineaţa următoare a refuzat mâncarea, afirmând că este 
otrăvită. De atunci încolo a vorbit doar când era constrâns; afirma şi 
că pe perete merge un păianjen, că păianjenii sunt otrăvitori, fapt care 
era un semn că el va fi otrăvit. în noaptea de 31 mai spre 1 iunie, a dor¬ 
mit într-o celulă cu patru paturi. Noaptea era de fiecare dată neliniş¬ 
tit, susţinea deseori că era cineva sub pat. Pe 2 iunie comportamentul 
subiectului era încă acelaşi, era apatic, nu vorbea cu ceilalţi arestaţi; 
mânca după ce vedea că şi ceilalţi mănâncă. Din mărturia medicului 
districtual adjunct reiese că spusele subiectului (cineva voia să-l omoa¬ 
re pentru că şi-a ucis soţia, a văzut sub pat un ucigaş cu un cuţit etc.) 
şi comportamentul acestuia au făcut impresia unei stări catatonice. 


2. Observaţii din clinică 

La internarea de pe 3 iunie 1903, subiectul stătea neparticipativ şi 
răspundea doar cu multă greutate. Expresia feţei este rigidă şi ca de 
mască. Declară corect numele şi patria, ştie că se află în Ziirich, în rest 
aparent nu este orientat spaţial şi temporal, nu poate să indice anul naş¬ 
terii sale. Când i se arată cinci degete ridicate spune că sunt patru, zece 
ca fiind opt. Citeşte greşit ceasul: în loc de 5:50 „5 l/2“, în loc de 7:30 
„3 l/2“, când i se arată 3:30 spune: „tot 3 l/2“. Dintre monede recu- 

noaşte doar moneda de cinci franci. Numeşte monedele de 1 franc ca 
fiind de 20 de centime. La cererea de a încuia uşa cu o cheie care i s-a 
dat, el introduce cheia cu zimţii în sus în broască. El încearcă să deschi¬ 
dă o cutie de chibrituri prin ruperea unei părţi laterale. Subiectul a fost 
apoi aşezat în pat. Noaptea a fost liniştit, şi-a împins doar o dată patul, 
afirmând că rozeta de gips care se află pe cuvertură ar cădea. 

La controlul efectuat în dimineaţa următoare subiectul a dat doar 
răspunsuri vagi, a trebuit împins constant. Aparent, nu era orientat 
temporal şi spaţial, a recunoscut că se află într-un spital din Ziirich. A 
înţeles, evident, foarte bine întrebările, însă a dat răspusuri fără sens, 
care erau foarte scurte şi se limitau la un minimum de cuvinte. 

Exemple: Cum se numeşte acest spital? „Spitalul din Ziirich." Ce 
fel de oameni sunt în camera dvs.? „Bolnavi." Ce au aceşti bolnavi? 
„Nu pot merge." Aceşti bolnavi nu au nimic la cap? „Nu, au la picioa¬ 
re." De cât timp sunteţi aici? „De două zile." în ce zi suntem astăzi? 
„Sâmbătă." în ce zi aţi venit? „Miercuri." Ce este astăzi? „Sâmbătă." 
(corect: joi). Ce este astăzi? „Duminică." Ce sărbătoare a fost dumini¬ 
ca trecută? (Rusaliile) „Sărbătoarea muzicii în Ziirich, am auzit muzi¬ 
că." Unde eraţi duminica trecută? „în Ziirich." Ce făceaţi? „Nimic." 
Unde locuiaţi? (nici un răspuns.) în Glarus? în Wădenswil? „în Gla- 
rus." Unde eraţi înainte să veniţi aici? „în Ziirich." Ce aţi făcut în Zii¬ 
rich? Aţi colindat? „Am călătorit." 

Subiectul nu mai dă apoi nici un răspuns, în ciuda constrângerilor 
energice. I se cere să facă diferite activităţi, timp în care se observă că 
înţelege corect cererile, ca şi întrebările din prealabil, dar le execută în¬ 
tr-un mod voit prostesc. 

Subiectului i se cere să scrie cuvântul „Rothrist". El ia corect pana 
în mână şi face o linie în zigzag. 

Trebuie să citească. Subiectul ţine cartea invers şi încearcă să citeas¬ 
că de la dreapta la stânga. Spune că litera O este inel, un 9 (invers) „5", 
un 1 „linie". 


Un 

-W- 

—II — 

— II— 

-II— 


6 

4 

3 

2 

3 


(invers) 

-II- 

—II— 

— II— 

-li- 


„3", 

„ 2 ", 

— (nici un răspuns), 

Spune spontan că nu poate sâ citească asta. 

I se cere să ţină corect cartea în mână. El o frunzăreşte. Cartea se 
aşază corect în faţa lui. întrebare: Cum se numeşte aceasta? Subiectul: 
„Cum vă numiţi dumneavoastră? De ce sunteţi aici?" Subiectul nu 
poate fi determinat să citească. 

I se cere să încuie uşa cu cheia. O învârte, pentru a o încuia, spre 
dreapta, pentru a o deschide, spre stânga; în ambele mişcări folosind 
forţă (broasca se deschide, nota bene, spre dreapta). 

Trebuie să desfacă o cutie de chibrituri: mai întâi el încearcă, ca şi 
ieri, să o rupă dintr-o parte, dar este convins să o deschidă corect, 
aprinde corect chibritul, aprinde şi o lumânare şi le stinge corect pe 
ambele. 

Trebuie să scoată lama unui briceag: el scoate tirbuşonul. 

Trebuie să deschidă un toc de ochelari şi să aşeze ochelarii. Spune 
spontan: „Nu vreau nici unul. Nu este nici unul." învârte printre de¬ 
gete tocul. îl deschide însă corect, aşa cum i se arată. Dar încearcă să 
aşeze ochelarii invers. 

Capătă un portmoneu şi este întrebat: ce este acesta? „Greutate". 
(Cutie). Conţinutul? „Ţigări", vrea să-l deschidă prin ruperea încuie¬ 
torii. 

I se arată bani (3,40 franci) şi este întrebat: câţi sunt? „Cinci franci." 

I se arată o monedă de aur (20 de franci) şi este întrebat: cât valo¬ 
rează? „Nimic." 

Controlul corporal relevă reflexe intense ale antebraţului şi rotulei. 

Sensibilitatea la durere pare în general scăzută, pe alocuri chiar ine¬ 
xistentă, cum se întâmplă la antebraţul drept. Se menţine reacţia pu¬ 
pilei la durere. Pupila dreaptă este ceva mai mare decât cea stângă. 
Ambele prezintă reacţii normale. Faţa subiectului este destul de asime¬ 
trică, sprânceana stângă stând ceva mai sus decât cea dreaptă. Pe pul¬ 
pa stângă, subiectul are venele lărgite. Pe sânul stâng, la înălţimea coas¬ 
telor doi şi trei, se află o cicatrice plată, lungă de 5,5 cm şi lată de 
aproape 3 cm (provenind de la aşa-zisa tentativă de sinucidere). 

Controlul a fost efectuat într-o cameră separată, care se află la ace¬ 
laşi etaj ca şi încăperea în care subiectul a stat seara trecută. După ter¬ 
minarea controlului îi spunem subiectului să-şi caute singur camera. 
Mai întâi a mers în direcţia opusă şi a încercat o uşă de coridor pe lân- 

gă care nu trecuse înainte, aşa că i s-a spus să meargă în cealaltă direc¬ 
ţie. Apoi subiectul a încercat să deschidă alte două uşi, care duceau în 
camere de lângă a lui. în cele din urmă a ajuns la uşa corectă, care i s-a 
deschis. Subiectul a intrat, dar a rămas lângă uşă, în picioare. Apoi i s-a 
cerut să-şi caute patul, dar a rămas rigid, fără să reacţioneze la cerinţa 
noastră. Patul său se afla în colţul opus, însă era clar vizibil din locul 
în care stătea subiectul. L-am lăsat să stea. A rămas o oră şi jumătate 
în acelaşi loc, apoi a devenit palid, a transpirat puternic, a cerut apă de 
la gardian şi a căzut brusc, încă înainte de a primi apa, alunecând de-a 
lungul sobei spre podea. Faţa a devenit palidă-vineţie şi era acoperită 
de transpiraţie. Subiectul nu vorbea şi nu a reacţionat la cuvinte, dar 
şi-a recăpătat cunoştinţa. După circa zece minute stătea iar pe picioa¬ 
rele lui, dar abia s-a ridicat că a pălit din nou, pulsul a devenit foarte 
mic, slab, dar frecvenţa a crescut puţin. A fost adus în pat, unde a ră¬ 
mas liniştit şi tăcut. 

După-amiaza, spre ora patru, subiectul s-a trezit brusc, a mers spre 
uşă şi s-a lovit puternic cu capul de aceasta, apoi şi-a luat elan şi s-a 
aruncat cu o forţă considerabilă cu capul în uşă. (Conform mărturiei 
gardianului se pare că s-a auzit un zgomot ca şi cum „s-ar fi prăbuşit 
totul“.) Când gardienii au vrut să-l prindă, el s-a apărat atât de puter¬ 
nic încât a trebuit legat, după care s-a liniştit imediat. 

în noaptea de 4/5 iunie a fost liniştit, şi-a întors doar o dată pa¬ 
tul şi n-a mai vrut să stea în el. La vizita de dimineaţă l-a apucat 
brusc pe medic şi a vrut să-l tragă pe pat, l-a prins şi pe gardian. 
După aceea i s-a făcut o injecţie cu narcotic. în zilele următoare su¬ 
biectul a prezentat acelaşi comportament apatic, insensibil, cu folo¬ 
sirea ocazională a forţei faţă de medici şi gardieni, care s-a limitat 
însă doar la mici lupte şi nu a deviat niciodată în bătăi. Exterioriză¬ 
rile verbale erau rare, mereu prosteşti şi neacordate, fiind făcute pe 
un ton lipsit de afect. în primele trei zile nu a mâncat nimic. în a pa¬ 
tra zi a început în sfârşit să mănânce puţin, iar de atunci a mâncat 
din ce în ce mai bine. Pe 7 iunie i-a spus brusc medicului că are prea 
mult sânge, că ar trebui să i se ia sânge, dorinţă care fireşte că nu i-a 
fost îndeplinită. S-a observat şi că subiectul, în opoziţie cu insensi¬ 
bilitatea sa aparentă, lua parte cu intensitate la ce se întâmpla în ju¬ 
rul lui; astfel, el a spus că ar trebui legate picioarele pacientului care 


198 



Expertiza medicală a unui caz de simulare a tulburării psihice 


se opunea puternic hrănirii prin sondă, în felul acesta lucrurile ar 
merge mai bine. 

Pe 8 iunie, subiectul a fost faradizat puternic, spunându-i-se că 
acest lucru i se va întâmpla zilnic de acum înainte şi va contribui mult 
la îmbunătăţirea stării sale, mai ales a vorbirii. 

în dimineaţa zilei de 9 iunie, subiectul s-a limpezit brusc şi a cerut 
o întrevedere cu domnul director. A fost adus din nou într-o cameră 
separată, unde a vorbit după cum urmează: 

„Ştiţi doar că eu nu sunt chiar aşa periculos. Am fost arestat — am 
o mamă cumsecade şi fraţi cumsecade, iar eu am intrat într-o stare de 
frică şi agitaţie, încât nu mai ştiam ce să spun şi aşa am ajuns la ideea 
să fac lucrurile şi mai rele decât sunt. Aici am observat imediat că nu 
eram crezut — mi s-a părut prea prostesc să fac pe nebunul şi nici 
nu-mi plăcea să stau mereu în pat. Totul îmi este nesuferit. Aveam idei 
sinucigaşe. Am cerut săptămâna asta să mi se ia sânge şi am făcut pla¬ 
nul să mă apăr când mă leagă şi astfel să las sângele să curgă. —- Nu 
sunt bolnav psihic şi totuşi uneori am impresia că nu sunt chiar sănă¬ 
tos la cap. — Nu am făcut acest lucru pentru a scăpa de pedeapsa cu 
închisoarea, ci din cauza familiei. îmi propusesem să fiu cinstit şi sunt 
nouă ani, până în toamna trecută, de când nu mai fusesem condam¬ 
nat." (Plânge.) 

La întrebarea cum a ajuns să simuleze tulburări psihice, el a răs¬ 
puns: „îmi părea rău de bătrâna mea mamă şi îmi regretam fapta. Am 
fost atât de speriat şi de agitat, încât m-am gândit să fac mai mult de¬ 
cât este deja. Când, după interogatoriu, am ajuns din nou în celulă, 
aproape că nu am mai ştiut ce să fac. Aş fi sărit pe fereastră, dacă n-ar 
fi fost gratiile. — M-am gândit că nu mai vreau să-mi fac de ruşine 
mama şi surorile. Aş fi avut o viaţă frumoasă, dacă aş fi putut să fiu co¬ 
rect. Am vagabondat mereu în loc să muncesc. Soţia mi-a spus mereu 
că-mi lipseşte o doagă; bineînţeles, dacă beam mereu." Nu ştia cu si¬ 
guranţă ce o să i se întâmple dacă va simula; a vrut doar să vadă ce vor 
face atunci cu el. Alţii au mai simulat şi au scăpat în felul acesta — el 
nu a ştiut nici că o să ajungă la Burgholzli, s-a gândit că este vorba de 
spitalul de canton. 

în acest mod a ajuns la ideea de a se preface că e nebun. Nu a mai 
mâncat, în cele din urmă voia chiar să se înfometeze. (Altă dată a re- 

cunoscut că nici nu mai avea poftă de mâncare.) Era foarte disperat şi 
mai este încă, zice că şi astăzi i se pot deschide venele; până acum s-a 
speriat de sinucidere doar pentru că nu voia să-i facă aşa ceva mamei 
lui, să fie un sinucigaş. 

A susţinut teama de otrăvire pentru că astfel avea un motiv să nu 
mănânce. A simulat halucinaţiile, pentru că ştia că bolnavii psihic văd 
deseori asemenea lucruri. Când a fost pus în arest cu mai mulţi oa¬ 
meni, a mâncat din nou, deoarece vedea că şi ceilalţi fac acest lucru. în 
timpul acestei povestiri subiectul izbucneşte în plâns de mai multe ori 
şi se află clar într-o dispoziţie foarte proastă. 

în ziua aceasta şi cea următoare (9/10 iunie) a fost supus unui con¬ 
trol amănunţit. 

Reflexele rotulelor, ale pupilelor şi celelalte reflexe nu au prezentat 
nici o modificare. La verificarea sensibilităţii la durere, subiectul a re¬ 
acţionat în mod clar, însă s-a dovedit că sensibilitatea la durere era în 
general scăzută destul de mult, şi anume în mod uniform pe toată su¬ 
prafaţa corpului (hipalgezie). Câmpul vizual nu prezenta nici o îngus¬ 
tare. Subiectul s-a dovedit a fi un daltonist tipic. Capacitatea de înţe¬ 
legere era semnificativ scăzută, astfel încât subiectul înţelegea imaginile 
simple doar foarte încet şi în chip eronat. Dacă o imagine i se arăta 
destul de mult timp, atunci o înţelegea şi putea să o desemneze corect. 
A înţeles corect fabula lui Esop povestită anterior, cu măgarul cu bla¬ 
nă de leu, în ceea ce priveşte sensul, însă a reprodus povestea cu mul¬ 
te lacune: 

„Un măgar a găsit o capcană de leu cu un leu mort în ea [subiec¬ 
tul a introdus spontan acest pasaj]. Apoi el a luat blana şi s-a înfăşurat 
cu ea. Se plimba şi răgea ca un leu. însă celelalte animale l-au sfâşiat. 
Morala este: nu trebuie să ne prefacem că suntem mai mari decât sun¬ 
tem." 

Capacitatea sa de a reţine era, de asemenea, scăzută, fapt evident în 
cazul calculelor în cap, la care uita foarte uşor una sau alta dintre com¬ 
ponentele adunărilor simple. Astfel, el nu poate aduna 147 + 178, pro¬ 
blemele mai simple se desfăşoară cu dificultate, de exemplu 15 + 17 = 
42 - 42 - 37. Adună în felul următor: 15 + 15 = 30 + 7 = 37 - 32. Cel 

mai prost merg împărţirile, unde subiectul nu poate face operaţia 92 : 
8. Alături de o slabă înclinaţie pentru matematică, rolul principal este 
jucat aici de capacitatea scăzută de a reţine, prin urmare aşa-numita 
memorie proastă. 

Altfel, subiectul prezintă o inteligenţă medie şi dispune de cunoş¬ 
tinţe dacă nu mari, cel puţin suficiente şi corespunzătoare mediului 
său. 

Subiectul a compus şi o biografie de cinci pagini şi jumătate in fo¬ 
lio, în care îşi asumă vina principală pentru viaţa sa ratată şi chiar şi 
pentru sfârşitul nefericit al celor două căsnicii. In acelaşi ton mâhnit şi 
plin de regrete el îşi prezintă istoricul verbal şi subliniază mereu că el 
este singurul vinovat de trecutul său de infractor, că bea nechibzuit şi 
lipsea de la lucru, că are o nelinişte interioară care l-a purtat în cele mai 
diferite locuri şi l-a împiedicat să se înţeleagă cu soţia sa; n-a putut 
niciodată să „stea la jug“. Din când în când trebuia să plece din nou, 
dintr-un impuls nedeterminat de libertate. 

Prezentarea destinului său este corectă, atât cât a putut fi verifica¬ 
tă obiectiv. Subiectul se înşală frecvent doar în privinţa datelor. Şi is¬ 
toria diferitelor sale furturi a povestit-o cu fidelitate şi fără menaja¬ 
mente. Subiectul s-a dovedit a fi extrem de nesigur în privinţa 
localizării temporale a evenimentelor recente. El nu este sigur dacă a 
stat trei sau patru zile în Selnau [un cartier din Zurich]; pe 9 iunie, di¬ 
mineaţa, el credea că este deja de paisprezece zile în clinică, iar mai târ¬ 
ziu, după-amiaza, i s-a părut că este vorba totuşi de doar douăsprezece 
zile. Temporal era bine orientat, altminteri. Povestea neclar detaliile 
şederii sale de acum şi nu îşi amintea de multe întâmplări mai mici din 
timpul simulării, de asemenea confunda perioadele de timp. îşi amin¬ 
tea doar neclar de scena internării şi de examinarea de atunci; mai ştia 
că trebuia să introducă o cheie într-o broască, dar că a introdus-o co¬ 
rect. îşi amintea şi de examinarea din ziua următoare, dar afirma că sa¬ 
lonul era plin de medici, aproximativ şapte sau opt (în realitate cinci), 
îşi mai amintea de detaliile examinării, dar doar dacă era ajutat. 

Dă următoarea relatare despre scena ulterioară examinării: 

El ştie bine cum a ieşit din examinare, a fost lăsat să plece şi apoi s-a 
rătăcit pe coridorul lung. I s-a părut atunci că, pentru a ajunge în came¬ 
ra de examinare, a trebuit să urce mai întâi nişte trepte. Când nu a tre- 

buit să coboare iar nişte trepte, s-a gândit că cineva voia să-l păcălească 
şi să-l conducă spre o altă cameră. De aceea, când a fost lăsat să intre în 
sfârşit în salon, s-a gândit că nu este camera corectă şi nici nu a recunos¬ 
cut camera, mai ales că a văzut şi că toate paturile erau ocupate — de 
aceea a rămas la uşă. A fost lăsat să stea acolo în picioare şi i s-a făcut 
rău, leşinând în cele din urmă. Abia când a fost aşezat pe pat a văzut că 
mai este un pat liber, că este al lui şi că se află şi în salonul corect. 

Izbirea puternică cu capul în uşă a explicat-o prin disperarea sa, 
stare în care îi era indiferent dacă se lovea la cap. 

(Tentativa sa de sinucidere relatată în dosare nu este recunoscută 
de subiect, el susţinând că atunci s-a jucat doar neîndemânatic cu un 
revolver, iar acesta s-a descărcat; nu a avut nici o intenţie sinucigaşă.) 

Pentru a preciza mai exact starea de atunci (10 iunie) a subiectu¬ 
lui, am realizat o aşa-numită curbă a activităţii. L-am lăsat timp de 46 
de minute să adune numere dintr-o singură cifră şi am aşezat rezulta¬ 
tele (cele corecte şi greşelile) într-un grafic 3 . în ciuda sporirii exerci¬ 
ţiului, iese în evidenţă aici numărul mic de realizări pe minut şi numă¬ 
rul mare, care creşte rapid, al greşelilor. Acest comportament nu 
corespunde celui de oboseală, ci unei stări specifice de nesiguranţă şi 
slăbiciune psihică. 

în ziua următoare, subiectul a fost lăsat singur. El a citit şi a jucat 
cărţi, din când în când s-a plâns de mici dureri („slăbiciune la spate" 
etc.), a făcut observaţii despre gardieni şi clinică, a constatat că se aflau 
aici aşa-numiţi pacienţi care nu aveau nimic etc. 

3 Curba a fost efectuată astfel, încât s-a notat de fiecare dată numărul adunărilor exe¬ 
cutate pe minut. In mod corespunzător, cifrele greşelilor au fost reunite tot intr-o 
curbă. Curbele au fost anexate expertizei. In locul curbelor, indic aici numai orien¬ 
tativ cifrele medii: 



10 iunie 
.28,1.... 

17 iunie 

Media primei jumătăţi din cifra totală pe minut. 

.27,4.... 

....31,9 

adunări 

Media celei de-a doua jumătăţi din cifra totală pe minut. 

.28,9.... 

....32,9 

adunări 

Din cifra totală a adunărilor au fost incorecte. 

.11,2%. 

...4,0% 

.1,1 


Media cifrei greşelilor pe minut a primei jumătăţi 

a adunărilor. 

.1,5. 

greşeli 

Media cifrei greşelilor pe minut a celei de-a doua jumătăţi 
a adunărilor. 

.4,7. 

.1,5 

greşeli 

Pe 19 iunie subiectul este supus încă o dată unei examinări amă¬ 
nunţite. 

Starea corporală nu prezintă nici o modificare. 

Capacitatea de înţelegere prezintă o îmbunătăţire hotărâtoare, prin 
faptul că subiectul, deşi nu este încă sigur şi destul de rapid, înţelege 
mai repede şi mai exact decât în prealabil. 

Nu se poate constata o modificare a capacităţii de a reţine. Subiectul 
reproduce sarcinile şi efectuează calculele la fel de nesigur ca pe 9 iunie. 

însă curba activităţii (realizată deja pe 17 iunie) demonstrează o 
îmbunătăţire hotărâtoare. Media realizărilor nu este doar mai mare, ci 
şi numărul de greşeli a scăzut considerabil. 

Subiectul prezintă continuu o dispoziţie uşor deprimată şi se inte¬ 
resează des când va pleca de aici. 

Pe 23 iunie are brusc o tentativă de sinucidere, el încercând să-şi 
taie lent, cu o piatră ascuţită, pielea de pe încheietura stângă, în apro¬ 
pierea arterei. Când a început să sângereze, a cerut de la gardian un cu¬ 
ţit, pentru că „nu a reuşit total“, ocazie cu care fireşte că s-a descope¬ 
rit încercarea de suicid. Când s-a încercat coaserea şi bandajarea rănii, 
el s-a apărat mai întâi; însă când a fost ameninţat că va fi ţinut de că¬ 
tre patru gardieni, a cedat imediat. 


3. Expertiza 

Din materialele 1 şi 2 de mai sus reiese: 

Subiectul înclina dintotdeauna spre o viaţă de vagabond, fără să 
muncească. Nu a stat foarte mult timp nicăieri, îşi schimba constant 
domiciliul şi postul; nu a rezistat în viaţa ordonată a căsătoriei, ci a 
ajuns să se certe cu soţia, şi-a însuşit banii ei şi a plecat. Ocaziile priel¬ 
nice l-au condus de mai multe ori la furturi. Inconstanţa caracteristi¬ 
că subiectului se bazează, după părerea sa, pe o nelinişte interioară care 
îl împinge mereu să plece, chiar din serviciile în care ar fi putut să-i fie 
bine. Subiectul simte această particularitate şi vede şi că el este singu¬ 
rul vinovat pentru viaţa sa nefericită. 

Examinarea arată că subiectul, chiar şi exceptând această caracte¬ 
ristică, nu este un om pe de-a-ntregul normal. El prezintă o serie de 

deviaţii de la normă, care nu se pot desemna chiar ca patologice, to¬ 
tuşi ca pe nişte caracteristici de degenerare, ca, de exemplu, scăderea 
generală a sensibilităţii (hipalgezie), daltonismul, capacitatea scăzută 
de a reţine şi tulburarea capacităţii de înţelegere a ceea ce se întâmplă 
şi aude, care se caracterizează printr-o încetinire şi o lipsă de precizie. 

Această stare anormală corespunde mai puţin vreunei boli psihice 
cunoscute, cât mai degrabă tabloului degenerării genetice. Nu se pot do¬ 
vedi influenţe ereditare puternice, deoarece cunoştinţele noastre despre 
relaţiile sale familiale sunt foarte precare, totuşi ele pot să fi existat. 

Cu o anumită constrângere, se pot diferenţia, în funcţie de conste¬ 
laţia întâmplătoare a simptomelor, printre persoanele împovărate ge¬ 
netic, anumite grupuri care corespund unor tablouri patologice. Su¬ 
biectul se apropie cel mai mult de isterie, căci simptomele sale 
principale, inconstanţa caracterului şi uitarea, joacă un rol mare toc¬ 
mai în domeniul isteriei. Daltonismul, scăderea activităţii senzoriale în 
general sunt simptome care pot apărea la toate formele posibile de de¬ 
generare (sau „inferioritate psihopatică“). Irascibilitatea sa dispoziţio- 
nală, participarea curioasă şi judecarea rapidă a relaţiilor din clinica 
noastră nu pot fi desemnate cu siguranţă ca fiind isterice, fac totuşi 
această impresie. însă un caracter isteric clar îl are tentativa de sinuci¬ 
dere întreprinsă aici, care a fost continuată numai până când a deve¬ 
nit periculoasă. (Fireşte că nu este exclus ca indispoziţia să atingă o 
dată un grad atât de mare, încât încercarea să aibă un final mai mult 
decât teatral.) 

Dacă luăm în considerare faptul că subiectul provine dintr-o fami¬ 
lie altminteri cu reputaţie bună şi nu este doar un om decăzut din 
punct de vedere moral, ci este împiedicat să aibă o viaţă decentă şi cu 
scop în principal de către predispoziţia psihică anormală, atunci tre¬ 
buie să presupunem că motivele sale de simulare, mai ales afectul pu¬ 
ternic de remuşcare, ar fi fost de ajuns, deşi elementul psihologic al 
acelui moment nu este chiar foarte clar. Iese în evidenţă cât de neclar 
se exprimă subiectul în această privinţă, cu atât mai mult cu cât nici 
lui însuşi nu îi era foarte clar ce voia să obţină cu simularea şi ce se va 
întâmpla cu el când va simula. Este însă foarte probabil că se gândea 
la o scuză pentru faptele sale; dar după tot ce ne-a comunicat aici, în 
acel moment el nu era încă foarte sigur de raza de acţiune a modului 


204 



Expertiza medicală a unui caz de simulare a tulburării psihice 


său de comportament. Pare ca şi cum pe atunci ar fi avut o pornire ne¬ 
determinată de a se salva din acea situaţie mai degrabă decât să fi ur¬ 
mat un gând clar. 

In ceea ce priveşte aspectul exterior al stării sale de atunci, trebuie 
subliniat că subiectul, exceptând o serie de mici inconsecvenţe şi im- 
probabilităţi, care au susţinut mereu la noi ideea de simulare, a jucat 
excelent rolul bolnavului psihic, şi anume atât de bine, încât nu putea 
fi contestată o înrudire clară cu anumite obnubilări isterice, pe de o 
parte, iar pe de altă parte cu anumite forme de dementia praecox. In¬ 
sensibilitatea expresiei faciale, indiferenţa cu care subiectul s-a aruncat 
cu capul în uşă, leşinul autentic au fost fapte care se pot explica cu gre¬ 
utate doar prin pura simulare, de aceea încă de pe atunci aveam im¬ 
presia că, chiar dacă ar fi vorba doar de simpla simulare, trebuia să mai 
existe încă un plus patologic, care-1 face capabil pe subiect să joace 
acest rol dificil. Observaţiile ulterioare au confirmat în întregime su¬ 
poziţia noastră. Conform mărturiei ulterioare a subiectului, a fost vor¬ 
ba de o simulare intenţionată a tulburării psihice, dar care a ieşit atât 
de bine, în ciuda cunoştinţelor şi voinţei subiectului, încât aproape că 
a devenit tulburare psihică, respectiv a început să capete trăsături pa¬ 
tologice, prin faptul că, din cauza prezentării consecvente a unei stări 
imbecile a fost afectată activitatea psihică normală, lucru ce s-a făcut 
observat prin diferite simptome care nu mai puteau fi simulate. Dova¬ 
dă în acest sens sunt afirmaţiile făcute de către subiect despre scena re¬ 
latată mai sus din încăpere. Memoria slabă, care, în plus, este deosebit 
de lacunară pentru perioada simulării, nu intră în discuţie în raportul 
relatat de subiect, deoarece este vorba de o amintire pozitivă privind o 
falsificare a înţelegerii care nu mai poate fi considerată normală şi care 
explică mulţumitor situaţia ciudată de atunci. Vedem prin urmare că 
pe atunci subiectul percepea mediul înconjurător într-un mod pato¬ 
logic neclar şi chiar falsificat. Mai departe, o dovadă pentru ipoteza 
unei tulburări a conştiinţei este neajutorarea vizibilă a subiectului, care 
a dus pe atunci chiar la leşin. Ar fi putut foarte uşor să-şi modifice po¬ 
ziţia cumva sau să facă altceva pentru a evita poziţia incomodă şi leşi¬ 
nul şi fără ca astfel să iasă din rol. Semnificativă este şi mărturia con¬ 
form căreia la începutul curei de înfometare nu avea deloc poftă de 
mâncare. Această împrejurare şi celelalte indică faptul că intenţia de a 

simula tulburarea psihică a devenit o puternică autosugestie, care a dus 
până la voalarea conştiinţei şi astfel a acţionat asupra acţiunilor sale 
dincolo de voinţa sa conştientă. Acest fapt ne oferă şi cheia pentru în¬ 
ţelegerea realizărilor sale actoriceşti. Ştiinţa cunoaşte numeroase cazuri 
în care, prin autosugestie, simulările la început conştiente au devenit 
involuntare şi inconştiente şi astfel au căpătat o forţă şi o consecvenţă 
copleşitoare. Aici intră toate cazurile de înşelăciune patologică (pseu- 
dologia phantastica). 

Asemenea fenomene se observă de regulă la persoanele cu predis¬ 
poziţie isterică; un motiv în plus pentru ipoteza unei degenerări iste¬ 
rice a subiectului. 

Deşi anumite episoade ale simulării au luat naştere fără îndoială 
doar prin îngustarea şi voalarea conştiinţei, nu trebuie să ne mirăm că 
subiectul ieşea ocazional din rol şi dovedea în unele zile o participare 
la mediu care contrazicea aparenta sa insensibilitate. 

Cea mai probabilă ipoteză este că subiectul a jucat cu intenţie con¬ 
ştientă cea mai mare parte a aparentei sale tulburări psihice, dar că 
anumite momente ale simulării au acţionat atât de convingător asupra 
lui, încât au căpătat semnificaţia unei sugestii puternice şi l-au trans¬ 
pus într-o adevărată autohipnoză. Faptul că prin aceste procese psihi¬ 
ce a fost vătămată activitatea psihică este dovedit de comportamentul 
diferit al curbei activităţii din ziua de după terminarea simulării şi 
nouă zile mai târziu. 

Aşa cum reiese din mărturia subiectului, dezvoltarea simulării era 
legată de afecte puternice. Afectele au mereu o influenţă alterantă asu¬ 
pra conştiinţei, deoarece evidenţiază excesiv procesul de gândire ac¬ 
centuat emoţional, iar astfel se întunecă toate celelalte procese cogni¬ 
tive prezente în acelaşi timp. De aceea este de înţeles că subiectul nu 
era foarte lămurit ce voia de fapt să obţină cu simularea. După păre¬ 
rea noastră, afectele prezente la început reprezintă sursa sugestiei co¬ 
pleşitoare de mai târziu a simulării. Faptul că a luat naştere acest feno¬ 
men de simulare în parte conştientă, în parte inconştientă se datorează 
probabil dispoziţiei sale isterice, a cărei caracteristică principală este o 
disociabilitate anormală a conştiinţei, care poate duce, în momentul 
unui afect puternic, foarte uşor la confuzia conştiinţei şi la apariţia 
unei sugestii foarte greu de combătut. Mecanismul psihologic al simu- 

lării sale pare să ne indice că acea slăbiciune psihică existentă dintot- 
deauna era ultima cauză care l-a dus pe subiect la ideea simulării, căci 
el resimţea probabil confuzia cauzată de afect şi poate voia să o trans¬ 
pună în dorinţa ca mai degrabă să fie nebun decât să o supună pe 
mama sa ruşinii declanşate de o nouă condamnare. 

Fie după placul lui: este de ajuns să indicăm că simularea prezintă 
trăsături patologice şi nici apariţia ei nu a fost influenţată de motive în 
întregime normale. 

Pentru ipoteza conform căreia încă dinaintea arestării, respectiv 
din perioada comiterii faptei, exista o tulburare a conştiinţei asemănă¬ 
toare sau identică nu avem destule puncte de sprijin şi este foarte im¬ 
probabil ca pe atunci să fi existat vreo tulburare patologică, dacă nu 
dorim să desemnăm ca atare starea sa obişnuită de degenerare înnăs¬ 
cută. Asemenea fenomene de degenerare apar însă la un număr mare 
de infractori de drept comun, care sunt consideraţi complet responsa¬ 
bili în sens juridic. Noi suntem însă de părere că starea psihologică din 
care a luat naştere hotărârea de a simula nu este în întregime aceea care 
se înţelege prin conceptul de responsabilitate juridică, întrucât aici do¬ 
rinţei i-a venit în întâmpinare o predispoziţie inconfundabilă care a 
sprijinit-o astfel, încât trebuie să presupunem că subiectul a acţionat, 
în timpul simulării, sub influenţe anormale, care i-au limitat într-un 
grad considerabil autodeterminarea. 

De aceea ajungem la concluzia că în timpul comiterii furtului nu 
exista o tulburare psihică în sensul juridic, dar că, în timpul simulării 
trebuie presupusă o responsabilitate diminuată. 

Luând în considerare faptul că cea mai mare parte a simulării s-a 
produs conştient, prin urmare este exclusă o obnubilare spontană, su¬ 
biectul poate fi considerat ca fiind pasibil de pedeapsă. 

De aceea răspundem în felul următor la întrebările puse: 

1. Subiectul nu este bolnav psihic acum. 

2. El se află în schimb într-o stare de inferioritate psihopatică cu 
trăsături isterice. 

3. Această stare există probabil de la naştere. Ea nu exclude res¬ 
ponsabilitatea pentru furt; însă pentru simulare trebuie admi¬ 
să o diminuare a responsabilităţii. 

VIII. 

EXAMINAREA A DOUĂ EXPERTIZE 
PSIHIATRICE CONTRADICTORII 1 


Cazul în care două expertize psihiatrice sunt contradictorii în ceea 
ce priveşte concluziile nu este foarte rar, mai ales când, cum se întâmplă 
în cazul următor, este vorba de limita atât de elastică dintre iresponsa¬ 
bilitate şi responsabilitate diminuată. Specificul acestui caz constă în pri¬ 
mul rând în faptul că expertul nu a avut la dispoziţie pentru expertiză 
pe inculpata însăşi, ci doar expertiza deja realizată. Pentru autorităţi, ho¬ 
tărâtoare pentru acest procedeu a fost convingerea că expertiza deja exis¬ 
tentă a adunat un material exhaustiv şi de aceea o nouă observaţie ar fi 
superfluă. Expertul a consimţit la acest punct de vedere. în al doilea 
rând, acest caz este de interes deoarece a prilejuit ocazia unei dispute 
principiale privind relaţia importantă din punct de vedere practic a de¬ 
fectului moral cu isteria. Punctele de vedere exprimate în examinare ex¬ 
pertul doreşte să le expună judecăţii competente a colegilor specialişti. 

Expertiza noastră se sprijină pe piesele dosarului etc. (urmează in¬ 
ventarul cuprinzătorului material din dosar). 

în plus, am încercat să ne facem o părere proprie printr-o a doua 
convorbire cu inculpata care se află în detenţie preventivă. 


i Apărut în: Mschr.f Kriminalpsychobgie u. Strcifrechtsreform II (Heidelberg, 1906), 
pp. 691-698. 

întrebările judecătorului: 

1. Conform expertizelor A şi B trebuie admis că doamna Z. este 
complet iresponsabilă sau este vorba doar de o responsabilitate dimi¬ 
nuată? 

2. Materialul pus la dispoziţie direcţiei clinicii B era complet? 


1. Expertiza din A (17 noiembrie 1904) 

A. Starea de fapt: Doamna Z a înşelat două femei cu 200 de mărci, 
prin faptul că le-a spus că este posesoarea unui bilet în rate al loteriei 
de stat din Ungaria, cu care a câştigat o sumă mare (38 000 sau 180 000 
de mărci). Ea avea nevoie acum de bani pentru a plăti ratele, căci doar 
aşa putea ridica suma câştigată. 

B. Cercetarea: în faţa judecătorului, inculpata pretinde că un anu¬ 
mit Baumann August i-a oferit în noiembrie 1903 şi alte lozuri în va¬ 
loare de 2 000 de franci. Pentru a-1 cumpăra, ea a încercat să strângă 
bani. 

Cercetarea a dovedit însă că ea uşurase deja în 1900 şi 1901 pe o 
anumită Bl., în aceleaşi condiţii, de 4 000 de franci. însă existenţa lui 
Baumann a fost susţinută de inculpată cu o asemenea încăpăţânare, în¬ 
cât la început s-a bănuit că poate este victima acestui Baumann. 

în ciuda verificărilor complete, existenţa lui Baumann nu a putut 
fi dovedită. însă cum inculpata a rămas totuşi la versiunea ei şi cum şi 
alte mărturii au pus în chestiune sănătatea ei psihică, judecătorul nu a 
exclus o autoamăgire patologică. Din aceste motive, inculpata a ajuns 
la examinarea medicală. 

C. Materialul expertizei. La baza expertizei se află piesele din dosar. 
Printre ele, mai ales următoarele: dosarul tribunalului cantonului, un 
raport al direcţiei închisorii din G., în care se afirmă următoarele: „Z. 
este o persoană în căutare de plăceri, imorală şi o escroacă rafinată. 
Comportamentul ei în închisoare a fost foarte normal şi nu s-a putut 
constata niciodată un defect psihic"; în sfârşit, o expertiză a medicului 
districtual din K. — septembrie 1904 — care, pe baza unor indispozi¬ 
ţii nervoase, a „autosugestiei" încăpăţânate privind existenţa lui Bau- 

mann şi a corectării la început incomplete a unui vis angoasant avut 
în închisoare, presupune o stare psihică anormală şi o responsabilita¬ 
te diminuată. în plus, trebuie numite ca fiind importante câteva măr¬ 
turii care o reprezintă pe inculpată ca fiind anormală psihic. 

Observarea a început pe 28 septembrie 1904, iar expertiza a fost 
predată pe 17 noiembrie. Observarea a constatat existenţa simptome- 
lor isterice; credinţa în existenţa lui Baumann este concepută ca o în¬ 
şelăciune patologică în care inculpata însăşi crede. Ea recunoaşte că 
modul în care a obţinut banii este prin escrocherie; însă susţine că a 
avut intenţia să dea banii înapoi imediat ce ridica suma câştigată. 

în rest nu există alte tulburări ale inteligenţei şi conştiinţei. 

D. Concluziile expertizei. Concluzia esenţială este existenţa isteriei. 
La baza isteriei se află caracterul isteric. El este de obicei înnăscut. 
„Conform experienţei, persoanele de acest fel obişnuiesc să mintă chiar 
dacă nu este nevoie, să inventeze istorii întregi", însă conferă acestor 
lucruri valoare de adevăr. „Se poate spune că în cazul unor asemenea 
persoane predispuse constituţional la isterie minciuna şi înşelătoria nu 
pot fi judecate în acelaşi mod ca la normali, că acestea cad mai uşor 
victime unei înclinaţii deja existente spre falsificare, îşi sugerează lor 
însele minciunile şi la ele nu acţionează o serie de inhibiţii care-1 reţin 
pe normal de la înşelătorie şi minciună." 

Expertiza presupune o responsabilitate diminuată. 

E. Critica expertizei. Istoria anterioară este incompletă, deoarece se 
bazează aproape exclusiv pe piesele de dosar. însă de vină nu este ex¬ 
pertul, ci distanţa spaţială mare dintre A şi Elveţia, care a împiedicat 
audierea personală. O audiere prin scrisori este imposibilă în acest caz. 
Descoperirea simptomelor isterice nu este deosebit de grea, fapt pen¬ 
tru care şi riscul unei înşelări este mic. La acestea se adaugă că medicii 
examinatori X şi Y sunt specialişti cu reputaţie foarte bună. Dacă ar fi 
fost deci de dorit o completitudine mai mare, totuşi constatarea exper¬ 
tizei apare ca fiind nu doar de încredere, ci şi suficientă pentru moti¬ 
varea concluziei mai sus citate. 

Nu se discută o problemă foarte importantă, şi anume ce influen¬ 
ţă a avut asupra acţiunii credinţa în existenţa lui Baumann. Dacă ea 
credea într-adevăr în Baumann şi lozurile lui, atunci manipularea în¬ 
şelătoare trebuie să-i fi apărut ca mult mai puţin reprobabilă, căci ea 

se putea scuza mereu faţă de ea însăşi, spunându-şi că va înapoia ba¬ 
nii. Acest proces de gândire ar fi foarte atrăgător pentru o isterică cu 
caracterul ei slab. în determinarea gradului de responsabilitate, aceas¬ 
tă împrejurare ar fi avut o greutate considerabilă. Experţii din A par să 
fi admis într-adevăr că inculpata crede în Baumann. Apoi există un gol 
în expertiză, care face ca toată concluzia să pară ca fiind îndoielnică, 
însă chiar dacă inculpata a minţit aruncând vina sa în seama unui ne¬ 
cunoscut, rezultatul expertizei ar fi putut totuşi să fie corect, deşi nu ia 
nici o poziţie nici referitor la această problemă. 


2. Expertiza din B (23 martie 1905) 

A. Starea de fapt. Doamna Z. a înşelat-o pe o anumită H. cu suma 
de 700 de franci. Ea i-a spus victimei că are un loz al loteriei din Bu¬ 
dapesta care este câştigător (întâi 135 000 şi apoi 270 000 de franci). 
Sub diferite pretexte de o semnificaţie secundară, ea a primit de la H., 
din când în când, sume mai mari. Prin urmare, ea a repetat în esenţă 
acelaşi joc ca mai înainte. 

B. Cercetarea. La audiere, inculpata a insistat din nou că într-ade¬ 
văr a primit un loz de loterie de la agentul Baumann. Datorită împre¬ 
jurării că inculpata a fost examinată deja o dată de un medic, judecă¬ 
torul a găsit de cuviinţă să ceară o a doua expertiză. 

C. Materialul expertizei. La baza expertizei se află: piesele de dosar 
de la ancheta de atunci etc. (urmează inventarul materialelor). în afa¬ 
ră de aceasta, din clinică au fost obţinute informaţii private asupra in¬ 
culpatei. 

Acest material este semnificativ mai bogat decât cel din A. Am re¬ 
nunţat la o redare exhaustivă a tuturor acelor puncte de vedere valo¬ 
roase care reies din materialul amintit. Facem trimitere la expertiză. Ea 
confirmă pe larg că inculpata este deja dinainte o persoană cu defecte 
morale şi psihopată, care are deja în spatele său delicte dintre cele mai 
variate. 

Observarea a început pe 19 ianuarie 1905, expertiza a fost predată 
la 23 martie 1905. Perioada de observare a fost atât de lungă, încât se 
putea aştepta o cercetare temeinică a stării psihice. Constatarea prin- 

cipală a fost din nou aflarea unei serii de simptome indubitabil isteri¬ 
ce. (Faptul că, de exemplu, s-au găsit tulburări corporale mai multe şi 
diferite faţă de expertiza din A nu are o semnificaţie prea mare. Simp- 
tomele isterice se pot modifica rapid.) De asemenea, corespunzător ex¬ 
pertizei din A, nu s-au dovedit nici un defect patologic de inteligenţă 
şi nici o tulburare de conştiinţă. Cercetarea mult mai amănunţită a stă¬ 
rii psihice a scos în evidenţă în principal existenţa unui caracter isteric 
cu toate simptomele sale secundare, inadaptabilitatea socială, irascibi- 
litatea, înclinaţia spre minciună şi intrigă, memoria proastă etc. 

Credinţa în existenţa lui Baumann s-a dovedit şi aici a fi indestruc¬ 
tibilă (cel puţin aşa părea). Inculpata a afirmat că a folosit cea mai 
mare parte a banilor pe lozurile lui Baumann. în relaţie cu mediul său 
înconjurător, ea prezenta un comportament perfid şi agitat. 

D. Concluziile expertizei. Din viaţa şi comportamentul inculpatei 
împovărate genetic reiese cu toată claritatea că suferă de isterie. Carac¬ 
terul isteric se manifestă şi ca egoism cras. Ea prezintă o insensibilita¬ 
te neobişnuită faţă de rudele ei, bărbatul şi logodnicul ei, pe care i-a 
înşelat direct. Inculpata nu are inhibiţii morale nici în domeniul sexu¬ 
al. Ea este senzuală şi risipitoare. îi sunt caracteristice inconstanţa şi 
toanele. Sentimentele ei oscilează exagerat de mult. 

Ea ştie ce este permis şi ce este interzis, însă îi lipseşte complet sen¬ 
timentul moral. 

Credinţa în existenţa lui Baumann trebuie înţeleasă ca o înşelăciu¬ 
ne patologică, în care s-a pierdut atât de mult, încât acum pare a cre¬ 
de şi ea în acest lucru. 

Acţiunile inculpatei care contravin legii trebuie înţelese ca simp¬ 
tome ale nebuniei ei isterice. De aceea ea este în întregime iresponsa¬ 
bilă. Boala s-a dezvoltat o dată cu personalitatea. De aceea este incu¬ 
rabilă. 

Inculpata este o bolnavă periculoasă şi „este necesar să protejăm 
societatea de acţiunile acuzatei, fapt care se poate realiza, din cauza ra¬ 
finamentului modului ei de operare, doar prin internarea de durată în- 
tr-o clinică închisă." 

E. Critica materialului. Materialul expertizei nu lasă nimic de do¬ 
rit, este suficient pentru motivarea isteriei constituţionale. însă în pri¬ 
vinţa concluziilor, expertiza merge prea departe, după părerea noastră. 

Se constată, pe bună dreptate, o lipsă totală a sentimentelor mora¬ 
le. Insă acesta nu este un simptom isteric şi nu aparţine în nici un fel 
caracterului isteric. Există mii de isterice severe, care au sentimente 
morale foarte fine, şi există, de asemenea, mulţi infractori grei fără nici 
un simptom isteric. Defectul moral şi isteria sunt două lucruri total di¬ 
ferite care apar independent unele de altele, aşa cum arată experienţa 
zilnică. 

Aşa cum reiese din expertiză, inculpata este o persoană cu defecte 
morale, care mai este şi isterică. La criminalitatea inculpatei nu poate 
duce decât defectul moral, dar nu şi isteria, altfel toţi istericii ar fi cri¬ 
minali, fapt care însă contrazice experienţa. 

în felul acesta, concluzia conform căreia acţiunile care contravin 
legii ar fi simptome ale isteriei cade în întregime. Astfel, problema res¬ 
ponsabilităţii este pusă într-o cu totul altă lumină, fapt la care vom re¬ 
veni mai târziu. 

Problema credinţei în Baumann nu are o soluţie satisfăcătoare nici 
în această expertiză, în ciuda discuţiilor temeinice. Totuşi se poate ve¬ 
dea, graţie muncii mai temeinice, mult mai bine că această problemă 
nu are o semnificaţie specială pentru libertatea acţiunii. înainte să apa¬ 
ră această idee, inculpata a minţit, a înşelat şi a avut un comportament 
sexual imoral şi chiar în timpul expertizei din B a delictului inculpata 
a înşelat cu bună ştiinţă. Aşa că pare total exclus ca din această idee să 
reiasă vreun impuls patologic. 

Se poate spune probabil că ideea generală a acţiunilor de înşelare 
depinde de credinţa ei în existenţa lui Baumann, dacă presupunem că 
această credinţă chiar există. Oricum ar fi, este sigur că inculpata a co¬ 
mis detaliile înşelătoriei cu bună ştiinţă. (Astfel, ea a călătorit în K„ 
chipurile pentru a încasa acolo banii pentru loz, dar după câteva zile 
s-a întors cu haine noi şi încărcată cu cadouri.) 

Concluzia corectă din această expertiză este deci că inculpata a ac¬ 
ţionat contrar legii, ca urmare a defectului ei moral. însă trebuie să 
consimţim alături de expertiză că isteria neîndoielnic prezentă are o 
influenţă semnificativă asupra acţiunii. 

3. Expertiza finală 

Din materialul adunat din A şi B pare să reiasă fără îndoială că Z. 
este o persoană cu defecte morale şi isterică. 

Defectul moral (moral insanity) este o stare înnăscută, care este ca¬ 
racterizată printr-o lipsă a sentimentelor morale. Isteria nu cauzează 
niciodată apariţia unui defect moral, ci poate cel mult să simuleze exis¬ 
tenţa acestuia sau să exagereze influenţele unui defect deja existent asu¬ 
pra comportamentului. Isteria este o stare patologică înnăscută sau do¬ 
bândită, în care afectele sunt exagerat de puternice. Bolnavii sunt, de 
aceea, mereu, mai mult sau mai puţin victimele propriilor afecte. însă 
isteria nu determină în general decât cantitatea, nu şi calitatea afecte¬ 
lor. Cea din urmă este dată de caracter. O persoană miloasă, atunci 
când este isterică, ajunge să plângă şi mai uşor, un om lipsit de scru¬ 
pule devine şi mai dur, unul înclinat spre excese va cădea victimă şi 
mai frecvent înclinaţiilor sale. La fel trebuie să ne reprezentăm şi influ¬ 
enţa isteriei asupra acţiunii criminale. 

O persoană cu defect moral care este sau devine isterică are astfel 
şi mai puţină forţă de rezistenţă decât o persoană care are doar defect 
moral. Expertiza din B ne arată tocmai acest comportament la incul¬ 
pată. Abia ce este eliberată din arest sau din audiere, ea cedează din 
nou şi imediat tentaţiei de a acţiona înşelător. Comite acţiunile cu un 
rafinament desăvârşit şi are o influenţă de-a dreptul stranie asupra vic¬ 
timelor. Aşa cum observă pe bună dreptate expertiza din B, marea artă 
de convingere şi puterea de înduplecare se pot pune în seama isteriei, 
căci la isterie participă mereu mult sentiment şi talentul natural de ac¬ 
tor, astfel încât istericii, chiar dacă mint şi exagerează aşa mult, găsesc 
tot mereu oameni care să-i creadă. Chiar şi medicii au căzut de multe 
ori victime ale înşelăciunilor isterice. 

Nici una dintre expertize nu a dovedit că inculpata acţionează sub 
impulsul unei convingeri patologice, al unei idei delirante (Baumann) 
sau al unei pulsiuni patologice irezistibile. Ambele au subliniat că ea 
cunoaşte imoralitatea acţiunilor sale. De asemenea, este exclusă o voa¬ 
lare a conştiinţei în momentul acţiunii. 

Inculpata cedează pur şi simplu înclinaţiilor ei rele. Ea nu face ni¬ 
mic altceva decât orice infractor de drept comun. Isteria îi provoacă 

acţiunile şi împiedică hotărârile contrarii. Se întâmplă aşa pentru că 
există, ca să zicem aşa, doar înclinaţii rele. Dacă ar exista şi unele bune, 
în anumite condiţii isteria le-ar stimula şi pe ele, însă nu se întâmplă 
aşa la istericii cu defecte morale. De aici se poate vedea că esenţialul nu 
poate fi decât defectul moral. 

Inculpata este iresponsabilă, ca urmare a defectului moral? 

Orice infractor de drept comun are defecte morale, prin urmare 
este bolnav în sens ştiinţific. Codul penal actual însă se referă la indi¬ 
vizii la care există cunoaşterea culpabilităţii acţiunii lor şi la care auto¬ 
determinarea nu este supusă unui impuls irezistibil. 

Conceptul juridic de iresponsabilitate îi cuprinde deci pe toţi cei 
considerabil anormali psihic, cu excepţia celor cu defecte morale. în 
sensul legii, când se pune problema responsabilităţii, defectul moral nu 
intră în discuţie, în mod logic. 

Prin urmare, este isteria în cazul de faţă atât de puternică, încât să 
determine o iresponsabilitate totală? 

Aşa cum reiese din expertiza din B, inculpata are un defect moral. 
Dacă există un asemenea defect şi există şi o infracţiune, atunci ea tre¬ 
buie pusă în legătură mai întâi, fireşte, cu defectul moral, căci acestea 
sunt două lucruri care ţin unul de altul. Dacă delictele provin din iste¬ 
rie, atunci trebuie dovedit şi caracterul delictelor, şi anume că se înră¬ 
dăcinează în isterie şi nu în defectul moral. 

Delictele inculpatei sunt specifice isteriei? 

Nu există o dovadă în acest sens. După toate aparenţele este vorba 
de acţiuni conştiente şi intenţionat înşelătoare, aşa cum sunt ele obiş¬ 
nuite la escrocii iscusiţi. Rădăcinile lor sunt înclinaţia rea şi slăbiciu¬ 
nea faţă de aceasta. însă acestea nu sunt isterice. Singurul punct în care 
s-ar putea bănui motivaţii isterice specifice este problema lui Bau- 
mann. Dar tocmai în această privinţă planează cea mai mare neîncre¬ 
dere. Această înşelăciune este oportună şi o dată aproape a reuşit (K.). 
în expertiza din B se subliniază că inculpata a afirmat o dată că nu se 
lasă hipnotizată, pentru că „nu e de datoria ei să spună medicilor tot 
adevărul". Din această frază se poate bănui că inculpata are mai mul¬ 
te intuiţii în privinţa înşelăciunilor ei decât se credea. De aceea trebuie 
avută cea mai mare precauţie faţă de înşelăciunea cu Baumann. Sub¬ 
semnatul a vorbit în această privinţă cu inculpata, referitor la delicte- 

le actuale, şi a stabilit că acum a înşelat cu intenţie, pentru a obţine 
bani. Baumann nu a jucat aici nici un rol. Inculpata a asigurat şi că nu 
are nici un loz, însă susţine încă şi azi existenţa lui Baumann, cu mul¬ 
tă convingere şi multe lacrimi, astfel încât impresia de adevăr este foar¬ 
te puternică. Insă în această chestiune important din punct de vedere 
practic este doar faptul că inculpata a înşelat de data asta clar şi fără în¬ 
conjur, cum făcea înainte de 1900. De aceea nici de aici nu se poate 
conchide o motivaţie isterică a delictelor ei. 

Delictele ei, mai ales succesul ciudat de sigur, trebuie înţelese ca o 
conlucrare dintre defectul moral şi isterie, unde isteria are doar un 
efect favorizant în ceea ce priveşte delictul. Istericii sunt, ca urmare a 
forţei afectelor lor, mereu victimele acestora, ei, ca să zicem aşa, nu-şi 
aparţin niciodată lor înşile, ci afectului de moment. Acţiunea lor este 
de aceea constant compromisă de afectul de moment (toană). Se cu¬ 
noaşte foarte bine cât de tare înşală afectul judecata şi tulbură gândi¬ 
rea. La un grad mai puternic de isterie, aşa cum prezintă inculpata, ho¬ 
tărârile voluntare se află mereu sub influenţele anormale ale afectelor, 
fapt care nu se întâmplă la omul normal, care poate cântări în linişte 
fiecare pro şi contra al acţiunilor sale. Isteria limitează prin urmare res¬ 
ponsabilitatea. 

De aceea răspundem la întrebările dumneavoastră în felul urmă¬ 
tor: 

I. Pe baza ambelor expertize din A şi B poate fi admisă doar o res¬ 
ponsabilitate diminuată. 

II. Materialul expertizei din B este adunat şi asamblat cu o aşa de 
mare grijă şi temeinicie, încât orice s-ar adăuga pentru a-1 completa nu 
ar fi decât ceva secundar. 

Punctul de vedere al expertizei nu înseamnă altceva decât o renun¬ 
ţare la concepţia ştiinţifică de defect moral in praxi. Consecinţa aces¬ 
tui punct de vedere este excluderea defectului moral din conceptul ju¬ 
ridic de tulburare psihică. Teoretic, acest lucru poate fi considerat ca 
un regres sau ca o concesie la psihologia profană a dreptului penal, iar 
practic, ca lipsă de scrupule faţă de societate. Noi, medicii psihiatri, nu 
trebuie să ne întoarcem la nici unul dintre aceste reproşuri, căci sun¬ 
tem angajaţi în primul rând pentru a veghea asupra binelui clinicilor 

de stat încredinţate nouă. Dacă reprezentăm şi in praxi teoria noastră 
despre patologia defectului moral, atunci vom vedea cum, o dată cu 
creşterea pregătirii psihologice a autorităţilor judiciare, clinicile noas¬ 
tre se vor umple cu infractori, graţie expertizelor noastre altruiste. Ast¬ 
fel, în scurt timp, situaţia dintr-o clinică va deveni de nesuportat. (în 
Burgholzli lipseşte în prezent tocmai un infractor, pentru a face situa¬ 
ţia imposibilă.) Astfel stricăm complet caracterul şi reputaţia unei cli¬ 
nici şi nici o familie decentă nu se va gândi să interneze un membru 
de-al ei bolnav psihic în tumultul unui departament pentru infractori. 
Prin prezenţa infractorilor, spiritul şi atmosfera din clinică vor fi com¬ 
plet otrăvite. în plus, există foarte puţine clinici echipate pentru trata¬ 
mentul şi internarea infractorilor. Cu cât juriştii văd mai repede inu¬ 
tilitatea actualului cod penal, cu atât vor insista mai mult să scape în 
sfârşit de clienţii lor incorijibili, prin internarea într-o clinică psihia¬ 
trică, cu precizarea din ce în ce mai îndrăgită că societatea trebuie pro¬ 
tejată. Acest lucru trebuie realizat de codul penal, atunci de ce trebuie 
să plătească clinica psihiatrică? Clinica psihiatrică nu are voie să devi¬ 
nă organul executiv al codului penal. Prin faptul că despovărăm codul 
penal de elementele incomode noi nu-1 îmbunătăţim, ci doar ne rui¬ 
năm clinicile. Cât timp societatea nu vrea să schimbe codul penal, ea 
chiar trebuie să resimtă faptul că, din cauza înmulţirii rapide a celor 
cu responsabilitate diminuată, tocmai cei mai periculoşi infractori sunt 
eliberaţi într-un timp din ce în ce mai scurt. Numai în acest fel se poa¬ 
te demonstra maselor necesitatea reformelor. 




IX. 

DIAGNOSTICUL PSIHOLOGIC 
AL STĂRII DE FAPT 1 


Aşa cum cititorul lui Centralblattes poate că ştie, „diagnosticul 
psihologic al stării de fapt“ a fost în ultimul timp obiectul mai mul¬ 
tor dezbateri. Esenţa diagnosticului psihologic al stării de fapt con¬ 
stă în faptul că complexul de reprezentări al unui infractor este evi¬ 
denţiat prin asociaţii. După cum se ştie, am stabilit, împreună cu 
Riklin, în lucrarea noastră Experimentelle Untersuchungen tiber die 
Assoziationen Gesunder, conceptul de „complex de reprezentări ac¬ 
centuat afectiv" şi am descris efectele acestuia asupra asociaţiilor; 
acest lucru s-a întâmplat pe larg în lucrarea mea de docenţă Ober das 
Verhalten der Reaktionszeit beim Assoziationsexperimente. Cercetarea 
complexului accentuat afectiv în asociaţiile bolnavilor psihic a de¬ 
venit pentru noi deja de doi ani un important mijloc de ajutor în 
diagnoză, aşa cum reiese din mai multe lucrări ale lui Riklin şi ale 
mele. 

După apariţia lucrării mele Diagnostischen Assoziationsstudien, în 
Archiv fur Kriminal-Anthropologie und Kriminalistik a lui Gross, a 
apărut un studiu publicat de Wertheimer şi Klein 2 . Autorii discu¬ 
tă în esenţă posibilitatea ca în asociaţii să se poată evidenţia şi com¬ 
plexul de reprezentări accentuat afectiv al unei infracţiuni comise. 
Cum Wertheimer şi Klein sunt consideraţi în mod eronat ca „in- 

1 Apărut în: Centralbif. Nerwnheilk u. Psychiat. XXVIII (1905), pp. 813-818. 

2 Psychologische Tatbestandsdiagnostik. 


219 


Psihologia fenomenelor oculte 


ventatori“, pentru clarificarea acestei probleme vreau să remarc, cu 
această ocazie, că, în ceea ce priveşte experimentul, onoarea titlului 
de inventator îi revine lui Galton sau Wundt. Conceptul de com¬ 
plex de reprezentări accentuat afectiv şi stabilirea efectelor sale spe¬ 
cifice asupra asociaţiei provin însă din clinica din Ziirich, în special 
din Diagnostische Assoziationsstudien 3 . Dacă Wertheimer şi Klein 
ar fi avut ceva mai mult respect pentru predecesorii lor şi ar fi citat 
sursa din care şi-au extras ideile aparent originale, atunci ar fi putut 
fi scutiţi de diferite dezbateri neplăcute 4 (cf. critica lui Weygandt 
din ultimul număr al Monatsschrift a lui Aschaffenburg" 5 .) 

Meritul lui Wertheimer se limitează până acum la faptul de a fi 
subliniat cazul special al complexului accentuat afectiv, infracţiunea şi 
posibilitatea detectării ei din asociaţii. Aşa cum am aflat din diferite co¬ 
municări private, se desfăşoară acum încercări în acest sens; fireşte că 
încă nu au depăşit stadiul de experimente de laborator. 

Cu siguranţă va fi de interes faptul că astăzi am reuşit pentru pri¬ 
ma dată să verific metoda noastră de aflare a complexului in praxi, la 
un delincvent, cu mult succes. 

O prezentare detaliată a acestui caz va apărea în unul dintre prime¬ 
le numere ale Schweizerischen Zeitschrift fiir Strafrecht. îmi permit să 
mă refer aici pe scurt la acest caz: 

3 Apărut în: J. f Psychol. u. Neur. (1904/05), pp. 26-27. 

4 După cum probabil se ştie, în diferite locuri din lucrările mele privind asociaţia 
am arătat că Wertheimer şi-a creat ideea de diagnostic al stării de fapt din lu¬ 
crările mele. în Archiv fiir diegesamle Psychologie VII (1/2), Wertheimer indică 
faptul că prima sa lucrare a apărut cu douăsprezece zile înainte de a mea. Prin ur¬ 
mare, am ajuns amândoi, in mod independent, la aceleaşi concluzii. De aceea îmi 
retrag menţionarea anterioară ca fiind eronată. Am ajuns în felul următor la opi¬ 
nia mea eronată: 

La destul timp după apariţia primelor mele lucrări referitoare la asociaţia libe¬ 
ră, am aflat de publicaţiile Iui Wertheimer-Klbin. Cum m-a frapat asemănarea 
ideilor lui Wertheimer cu ale mele, m-am interesat imediat despre autor şi am aflat 
de la un apropiat al lui Wertheimer răspunsul neîndoielnic că Wertheimer, în 
timpul conceperii lucrării sale, se afla sub influenţa ideilor mele. Nu am putut să mă 
îndoiesc de corectitudinea acestei informaţii, căci persoana în cauză s-ar fi aflat în 
relaţie cu Wertheimer, cel puţin în acea vreme, fapt care pur şi simplu a exclus, din 
punctul meu de vedere, orice date eronate. [Explicaţia a apărut în Z. f. angew. Psy¬ 
chol. I (1907) caietul 1/2, p. 163.] 

5 Zur psychologischeti Tatbestandsdiagiwstik. 

Ieri seară m-a vizitat un domn mai în vârstă, aflat într-o agitaţie vi¬ 
zibilă. Mi-a povestit cu locuieşte împreună cu un bărbat de 18 ani, al 
cărui tutore este. De câteva săptămâni a observat că din când în când 
îi lipsesc sume mai mici sau mai mari de bani, în total până acum peste 
100 de franci. El a reclamat imediat acest fapt la poliţie, dar nu a fost 
în stare să aducă dovezi împotriva vreunei persoane. îl bănuia pe pu¬ 
pilul său, dar nu avea dovezi. Dacă ar şti că protejatul este făptaşul, ar 
dori să treacă sub tăcere totul, pentru a menaja familia foarte onora¬ 
bilă a acestuia. însă pentru aceasta ar trebui să ştie cu precizie dacă pu¬ 
pilul său este făptaşul. Apoi mi-a cerut să-l hipnotizez pe tânărul domn 
şi să-l chestionez în timpul hipnozei. Am refuzat desigur acest lucru, 
dar i-am propus experimentul asociativ, care putea fi uşor făcut plau¬ 
zibil sub forma unei consultaţii ocazionale (delincventul voise să mă 
consulte deja anterior din cauza unor anumite neplăceri nervoase 
uşoare). Tutorele a acceptat planul, iar azi-dimineaţă tânărul domn a 
venit la consultaţie. în prealabil, desigur că mă echipasem cu formula¬ 
rul meu cu cuvinte-stimul (100 de cuvinte). Experimentul a decurs 
foarte bine; pentru o circumscriere mai largă şi mai precisă a reacţiilor 
complexului am adăugat şi procedeul meu de reproducere. Din aso¬ 
ciaţii a reieşit în mod atât de clar complexul furtului comis, încât după 
aceea i-am putut spune domnului cu o siguranţă liniştită; „Aţi furat." 
Făptaşul a pălit, era complet perplex şi după o scurtă ezitare a mărtu¬ 
risit, plângând, furtul. 

Mai vreau să adaug la acest referat preliminar doar că efectele com¬ 
plexului de furt asupra asociaţiilor sunt desigur exact aceleaşi ca la ori¬ 
care alt complex de o intensitate emoţională asemănătoare. Pentru de¬ 
talii trebuie să trimit la lucrarea publicată ulterior. 

135, 139. 

tabloul patologic al lui 

Ganser-Raecke, 153. 
Tahipnee, 26. 
talent oratoric, 106. 
teamă, 13, 93, 190. 

- de otrăvire, 200. 
„temperament sangvin”, la 

inferioritatea psihopatică, 
113, 137. 

„tendovaginită". 

teste asociative, 169. 

tic isteric. 

tifos, 11, 23. 

torpor, 147. 

transă, 26-27, 33, 49. 

tremurături, 142-143, 149. 

tulburare a conştiinţei, 205, 207. 

u 

ucidere a porumbeilor, 165. 
ucigaş, 41, 177, 185, 195. 
uitare, 76, 89, 104, 111. 

V 

vagabondaj, 129. 
viaţă dublă, 31. 
violenţă, 34, 178. 

- asupra medicilor şi 

gardienilor, 178-179, 198. 
vis, vise, 75, 84-85, 92, 104, 147, 
154, 164,211. 

- cercetarea / interpretarea / 

analiza viselor (Freud), 
64, 104. 

- de dorinţă sexuală 

împlinită, 77. 

- de fertilitate, 77. 

- diurn, 74. 

- fiziologic, 53. 

- geneza, 76. 

- imagini hipnagogice, 66-67. 

- în interiorul stării ideale 

superioare, 73. 

- obiectivare a, 75. 

- şi halucinaţii, 29. 

- patologice, 75. 

- realizare a, 74. 

- somnambulic, 53. 

- şi isterie, 74. 

- şi obnubilare, 74. 

- şi uitarea isterică, 76. 

- şi vorbire în somn, 80. 

- vii, 29. 

- vizual, 67. 
viziune, 29,44, 67, 79. 

- a luminii fără formă, 67. 

- alegorică explicativă, 65. 

- ca intervenţie abuzivă a 

hipnozei asupra sferei 
vizuale, 81. 

- conceptul de viziune, după 

Hecker, 68. 


- cu flori, 39. 

- în atacurile istero- 

epileptice, 83. 

- scheletului, 19. 

- solară (Benvenuto Cellini), 

67. 

viziunea solară a lui Benvenuto 
Cellini, 67. 
voinţă, 94, 119. 

- şi intelect, 137. 
vorbire, 30, 33, 38-39, 73. 

- automată, 80-81. 

- bâlbâită, 142. 

- compulsivă, 111. 

- impulsuri de, 58. 

- în limbi străine, 91. 

- în starea de lethargus, 79. 

- moduri stereo ţipe de, 186. 
vorbire în limbi (vezi şi 

golosolalie), 34, 39, 82, 
91. 


w 

Wernicke, Cari, 114-115, 138. 
Wundt, Wilhelm, 220. 

z 

Zarathustra, 89-90, 107-110. 
„zgomote" în cap / în urechi, 
150, 158. 

